
CUVÂNT ÎNAINTE 


(la prima ediţie) 


Despre nici un curent literar nu se mai poate vorbi prin ge- 
neralizări simpliste şi vulgarizatoare, preluat sau respins în bloc, 
desprins mai ales de condiţiile obiective care i-au dat naştere, şi 
cu atât mai puţin despre simbolism. Complexitatea problemelor 
pe care le ridică, aria sa vastă de răspândire, o anumită timiditate 
față de unele aspecte spinoase au făcut să nu existe până în pre- 
zent decât foarte puține încercări de reconsiderare ştiinţifică, 
obiectivă, a acestei direcții literare, care aparține în mod evident 
istoriei literaturii noastre. 

Necesitatea unei astfel de cercetări se dovedeşte cu atăt 
mai vie, cu cât trecerea în revistă a datelor istorico-literare 
existente este de multe ori neconcludentă şi producătoare de 
confuzii, când atenţia nu este îndreptată pe piste de-a dreptul 
false. În plus, rezultatele obţinute până în prezent (unele re- 
marcabile) lasă încă un număr de probleme deschise, nere- 
zolvate. 

Poate mai mult decât în cazul altor curente literare, asu- 
pra simbolismului românesc au stăruit unele neînţelegeri, 
unele etichetări rigide, prea strâmte. De aceea, pentru corec- 
tarea lor este nevoie de parcurgerea sistematică şi în adânci- 
me a întregului material, evitând încadrarea mecanică în 
formele comode, atăt de străină ştiinţei literare. Rezultatul va 
fi o imagine mai apropiată de realitatea faptelor, mai comple- 
tă şi mai exactă, mai nuanțată şi deci mai cuprinzătoare, a 

atât de contradictorului curent literar care a fost simbolismul 
românesc. 

Urmează deci a-l reaşeza la capitolul respectiv al istoriei 
literaturii române, ferindu-ne atât de erori apologetice, cât şi 
dogmatice, printr-o analiză strânsă a cadrului său de apariție şi 
de dezvoltare, dând o atenţie deosebită originilor sale sociale, 
ideologice şi psihologice. Sprijiniti pe aceste rezultate, „filozofia ” 
şi estetica simbolistă vor putea fi înțelese şi apreciate mai exact; 
la fel psihologia şi temele specifice ale acestui curent. Totul tinde 
la o încercare de analiză a contribuţiei poeziei simboliste la dez- 
volfarea artei româneşti, prin evidenţierea originalității şi „mă- 
iestriei” sale, fără de care nici o judecată istorico-literară nu 
poate fi nici întemeiată, nici completă, nici ştiinţifică. 

Considerând acest curent ca o unitate contradictorie, cu une- 
le structuri fixe şi cu altele supuse devenirii, ceea ce vom urmări 
în permanenţă este tabloul de sinteză, şi nu sublinierea personali- 
tăților. Preocuparea constantă va fi în acelaşi timp generalizarea 
caracterizării şi disocierile, precizarea liniilor comune şi de par- 
licularizare ale simbolismului românesc, supus în permanență 
analizei dialectice. De aceea ne-am ferit de formulări abstracte, 
dogmatice, precum şi de tendința de a trage concluzii generale 
dintr-un citat-două, gonind departe de noi acest procedeu profund 
neştiinţific. 

Întâlnind încă lacune, care provin toate din lipsa unor 
studii complete de bază, critica nouă a simbolismului (de abia 
la primii săi paşi) trebuie să-şi orienteze preocupările nu nu- 
mai în direcţia originilor sociale, izvoarelor, psihologiei, te- 
melor, esteticii şi ideologiei simboliste. Ea are să-și consacre 
atenția şi asupra realizărilor artistice ale acestui curent, 
luând în discuţie şi probleme de tehnică, de stil, de „măiestrie 
poetică”, domeniu deocamdată încă necercetat, dar nu mai 
puţin fundamental şi necesar clarificării depline şi multilate- 
rale a întregii dezbateri. 

În sfârşit, ceea ce se mai aşteaptă din partea studiilor 
consacrate simbolismului este şi o mai pronunțată atitudine 
critică de valorificare, de separare a poeziei simboliste de 
nonpoezia care o înconjură. De unde necesitatea de a da mai 
multe judecăţi ferme, de valoare, mai multă apreciere de or- 
din calitativ, care să nu se rezume numai la cățiva poeți şi 
opere simboliste oricum consacrate, ci să meargă în toate 
sensurile, pe drumuri încă neumblate, lăsate mereu în umbră. 

Altfel spus, este de datoria cercetărilor actuale să aducă 
în raza vizuală, cu îndrăzneală şi spirit de inițiativă, şi alte 
materiale şi puncte de vedere, aşa cum este de aşteptat din 
partea unor critici noi, creatoare şi combative, ca a noastră. 

L.B. 


ZODIE Aa a pop p- 
pi ul mai wa ic EA Imag 


+ FIE Re e 
să ae în EOE app i sta | 
ale rd e a dia Kora 
arie j {i 
se e BV zra F 
— OO i: 


L] 
4 kk DL. 
pf ni in 


„+ 


n Piai Í $ pa ra 
re) A b E j l f h i Esi 


i 


TF 


Simbolismul românesc 9 


I. SIMBOLISMUL 
ŞI CRITICA ROMÂNEASCĂ 


Nimic nu dovedeşte mai convingător, mai documentat şi 
mai amplu necesitatea unui studiu monografic asupra simbo- 
lismului românesc decât analiza şi trecerea în revistă a modu- 
lui în care curentul simbolist s-a reflectat în critica româneas- 
că, de la primele sale luări de poziţie şi până azi. 

Metoda ştiinţifică de cercetare a fost de cele mai multe 
ori ignorată, părăsită, sau înlocuită cu simplul sociologism. 
Apar puncte de vedere eclectice în aprecierea poeziei „noi”, în 
care cel predominant estetic predomină. Având mai multă 
perspectivă (operele reprezentative ale simbolismului româ- 
nesc se ivesc după 1908, dată la care critica ştiinţifică socialis- 
tă aproape îşi întrerupe activitatea), critica veche a putut ajun- 
ge la unele sinteze şi judecăţi de ansamblu, de natură a da şi 
azi anume orientări şi sugestii. Din păcate, metoda sa antiisto- 
rică, mai totdeauna pur impresionistă, o împiedică să aibă o 

imagine completă şi nuanțată asupra curentului, înțeles adesea 
unilateral, desprins din condiţiile sale obiective de apariţie și 
de marile sale coordonate ideologice. 

Urmărind volumele şi mai puţin discuţia programului 
propriu-zis, estetic, principiile artei simboliste sunt doar ra- 
reori analizate şi criticate, deficiențele de ordin principial, 
teoretic, ale acestor studii fiind evidente. Ce reprezintă simbo- 
lismul ca direcţie poetică doar puţini critici se întreabă, pro- 
blema rezolvându-se mai totdeauna prin citarea şi acceptarea 

referințelor străine, faţă de care nu se ia nici o poziţie selecti- 
vă Şi riguroasă. 

| Subiectivismul impresionist, alte ori obiectivismul, caren- 
tele ideologice, aceasta este în genere imaginea criticii vechi, 
care dă totuşi dovadă, în câteva cazuri, de fineţe şi de percepţie 
estetică remarcabilă. Fruct izolat de tot ce l-a produs, gustat pe 
unele laturi, imperfect sau rău înţeles pe altele, simbolismul nu- 
şi găseşte în cadrele criticii vechi nici marele! interpret, nici 
marele spirit monografic şi analitic, interesat să-l studieze pe 
toate dimensiunile şi în amănunte. De aceea, adevărata definiţie 
de sinteză, singura care poate aşeza simbolismul în cuprinsul 
istoriei literaturii române, n-a putut fi încă dată. | 

Dar poziţiile criticii vechi, pentru a fi bine înţelese, trebu- 
ie privite în cadrul istoric în care ele s-au produs. Oricât de 
limitate ne-ar părea azi luările sale de poziţie, obiectiviste sau 
impresioniste, nu trebuie uitat faptul că formularea lor se face, 
mai totdeauna, în opoziţie deschisă cu ideologia tradiţionalis- 
tă, sămănătoristă şi puritană, filistină mic-burgheză, contri- 
buind din acest punct de vedere la lărgirea perspectivei şi la 
împrospătarea informaţiei literare, dând un ai i mai just de 
orientare. 

Astfel, în Ardeal, unde domina ideologia naționalist- 
tradiționalistă, sămănătoristă, profund ostilă oricărei forme de 
poezie „modernă”, chiar şi prezentarea simbolismului ca o 
curiozitate, dar în termeni moderați şi descriptivi, cum face G. 
Bogdan-Duică, reprezintă un început de lărgire a conştiinţei. 
El recenzează Din /râmbiţe de aur de Al. T. Stamatiad, pentru 
ca cititorii ziarului Românul: 

„Să-şi poate face o idee limpede — şi cu vremea, vorbind 


şi despre alții, mai completă — despre ce este simbolismul ro- 
mânesc”! 


! G; Bogdan-Duică, Un simbolist, Românul. II, 93, 27 aprilie (10 mai) 
1912. 

Pe adevăratul câmp de luptă, dincoace de munţi, în 1907, 
Convorbirile literare reprezentau de mult o formă anchilozată 
de junimism, impermeabilă literaturii noi, atacată de directo- 
rul publicaţiei, S. Mehedinţi, cu toate fulgerile. Devenită o 
revistă mai mult de istorie şi filologie, vechile Convorbiri 
întrețineau despre simbolism prejudecățile moraliste curente, 
într-un limbaj identic cu Sămănătorul şi Floarea Darurilor. 
Faţă de acest obscurantism, dizidenţa lui M. Dragomirescu, 
singurul critic junimist receptiv la arta „nouă”, are sensul po- 
zitiv, nu lipsit de semnificaţie. 

EI scoate revista sa proprie, Convorbiri critice (ianuarie 
1907), în paginile căreia întâlnim și primele aprecieri critice 
asupra poeziei simboliste, nici partizan-apologetice, nici detrac- 
toare. Considerată în ea însăşi critica lui Mihail Dragomirescu 
nu este adâncă, sensibilă la nuanţe. Dar ea constituie cea dintâi 
apreciere a simbolismului ferită de criteriile naţionaliste şi tra- 
diționaliste, preocupată efectiv de arta literară. 

Formulându-şi programul, M. Dragomirescu admite sim- 
bolismul alături de celelalte curente, în măsura în care el se 
traduce prin realizări artistice?. Acest eclectism, dublat de o 
literalizare a inspirației, duce la toleranță faţă de simbolism, 
admis (n 1908!) ca reprezentând „a treia direcţie literară” a 
a Dar cu multe rezerve. Simbolismul nu este „toată ar- 

’. El n-a ajuns „prin nici o operă la marea artă”*. Adevărul 
si că M. Dragomirescu, solidar cu întreaga sa generaţie, a 
suferit şi el cu neplăcere traumatismul noutăţii poeziei simbo- 
liste şi de aceea mărturiseşte cinstit că n-o înțelege prea bine’. 


? M. Dragomirescu, Către scriitori şi cititori, Convorbiri critice, |, |, | 
ianuarie 1907, p. 7; După un an, Idem, 11 (1908), p. 2. 

* Idem, mişcarea literară în 1908, Idem, Il (1908), p. 776. 

* Ibidem, | (1907), p. 153. 

Ibidem, 1I (1908), p. 492. 

Criticul doreşte numai simboluri clare€. Legătura dintre muzi- 
ca lui Wagner şi versul liber i se pare „ciudată””. Faţă de vii- 
torul curentului se arată sceptic. Intimidat de tradiționalişti, 
M. Dragomirescu scrie şi el că simbolismul „trăieşte o viață 
artificială, nu-şi trage seva din viaţa poporului”. 

Totuşi, M. Dragomirescu este primul critic care introduce 
pe Macedonski în manualul de şcoală, care ia în serios pe Ion 
Minulescu, recenzat, şi poezie cu poezie şi în volum, anexat cu 
complezență inventarelor „şcolii” sale „noi”, alături de Cincinat 
Pavelescu, Al. T. Stamatiad, Donar Munteanu”. Criticul îşi face 
chiar o mândrie de a fi „recunoscut şi adoptat” de Ion Minulescu, 
când „toți se scandalizează...”!0. Poetul în cauză este cel mai 
însemnat reprezentant al curentului simbolist (afirmaţia datează 
din 1908)!!, în care calitate aduce „nu numai o notă nouă, dar şi 
o armonie şi o formă nouă”!?. În analizele propriu-zise, făcute 
după canoanele vechi (fond, formă, limbă), M. Dragomirescu 
este însă incapabil de sinteză, de formulare a „noutăţii minules- 
ciene, menținându-se în limita generalizărilor didactice sau a 
amănuntelor care nu fac imagine. Bacovia este ironizat”? 

Mai receptiv, pe o latură, şi în tot cazul mei atent este 
elevul criticului Ion Trivale, primul care încearcă o judecată 
de sinteză a simbolismului românesc, aşa cum se prezenta 
acest curent până în 1913. El este cel dintâi dintre criticii 


é Ibidem, 1 (1907), p. 471; 11, (1908), p. 84-85. 

7 M. Dragomirescu, op. cit., I (1907), p. 236-237. 

8 M. Cruceanu, Convorbire cu M. Dragomirescu, Rampa, 11, 22 ianuarie 
1912. 

” M. Dragomirescu, de la misticism la raţionalism, Bucureşti, 1924, p. 
358-359. 

1 Ibidem, p. 405. 

"1 Idem, După un an, Convorbiri critice, II ( 1908). 

' Idem, De la misticism la raţionalism, p. 405. 


© Idem, Convorbiri critice, | (1907), p. 148, 266, 473; II (1908), p. 122- 
123, 491-499. 

vechi care se ocupă cu destulă insistență de „poezia nouă” şi 
ceea ce este şi mai remarcabil, cu preocuparea de a-i defini 
programul şi estetica de bază. Nevenind din partea unui sim- 
patizant, observaţiile sale sunt cu atât mai notabile, deoarece 
dau indicaţii cu privire la receptarea noilor idei literare în afa- 
ra cercurilor „moderniste”. 

Astfel, Ion Trivale acceptă tendinţa simbolismului de a 
face din cititor un „colaborator al poetului”, prin sugestie şi 
transpunere, prin stimularea „intensei activităţi a spiritului”. 
„Pătrunderea reciprocă şi fuziunea deplină” între sufletul 
uman şi natură găseşte de asemenea înțelegere. Nu mai puţin 
procedeul simbolizării. „Simbolismul apare — privit sub un 
anume aspect — ca etapa superioară a artei.” Dar primejdii 
grave pândesc această direcție. Simbolismul are deficienţe şi 
limite organice. „Vagul şi neprecizia” pot duce când la amorf 
şi „haos”, când la construcție „geometrică”. De unde o dublă 
primejdie: 

„„Căzută în partea geometrică, ea devine tehnică goală şi 
rece; dar poezia care se aruncă în haos riscă să degenereze de 
la misterul care intrigă spiritul şi-l îndeamnă la activitate, la 
golul imens, în care sforțarea exagerată de a înțelege se nimi- 
ceşte prin chiar excesul ei, făcând loc legănării pasive pe ma- 
rea scânteierilor bizare”!”. 

Formalismul şi conifitzia ar fi deci cele două mari ratări 
ale simbolismului, depistate de Ion Trivale încă în faza sa 
incipientă. Urmărit pe texte, impresia este mai curând negati- 
vă. „Maniera simbolistă” i se pare „cu atât mai îngrijorătoare” 
decât cea eminesciană!?. Critic tradiționalist, Ion Trivale intră 
chiar în polemică cu teoreticienii simbolismului, acuzaţi de 


"lon Trivale, Cronici literare, Bucureşti, Socec, 1915, p. 192. 
$ Idem, În Marginea poeziei simboliste, Noua revistă română, XV, 14, 9 
martie 1914, p. 220-221. 

„dezrădăcinare”!€. Se îndoieşte că viaţa noastră ar putea să 
producă în mod organic o poezie „nouă”!7. Ceva mai mult, el 
denunță: 

„Caracterul negativ al acestei şcoli care înainte de a-şi 
găsi «altare nouă şi alți zei», vrea să rupă orice legătură cu 
tradiția, distrugând toţi idolii vechi”!. | 

O clipă, simbolismul român îi apare lui Ion Trivale „ca un 
caz interesant de bovarism literar”: | 

„Poezia nouă complăcându-se în iluzia că este în adevăr 
simbolistă în felul celui din Apus, ia atitudinile exterioare ale 
aceleia, fără a se împărtăşi din însuşi sufletul ei”!”. 

Apoi renunță la afirmaţie, înregistrând ironic fenomenul 
că „simbolismul român nu consimte să moară”, ba chiar î îşi 
„strânge rândurile, sub conducerea a doi „maeştri”: Ovid Den- 
susianu şi lon Minulescu. Aceştia trag după sine o întreagă 
„remorcă simbolistă”. 

Poziţia lui Ion Trivale este reprezentativă pentru interfe- 
rența de optică proprie momentului de afirmare al noului cu- 
rent, acceptat pe plan estetic, lucid față de limite, cu severităţi 
faţă de realizările efective. Cât priveşte acuzaţia de „exotism”, 
identică cu aceea a tradiționaliştilor, ea vine dintr-o lipsă tota- 
Jă de analiză a condiţiilor sociale obiective în care simbolis- 
mul își are rădăcinile. Această deficiență este de altfel tipică 
vechii noastre critici în aproape totalitatea sa. 

O îndreptare a acestei situaţii se putea aştepta din partea 
critici lui G. Ibrăileanu, de orientare sociologică şi materialis- 
tă, care înscrie printre metodele sale funda-mentale și explica- 


6 Idem, Pentru doi panegerişti ai simbolismului român, Noua revistă 
română, XV, 12, 23 februarie 1914. 

V Idem, Cronici literare, p. 193. 

'* Ton Trivale, Cronici literare, p. 207. 


'9 Idem, Anul literar 1912, Noua revistă română, XIII, 11, 13 ianuarie 
1913, p. 157. 

rea scriitorului prin mediu social. Dar aşteptările sunt satisfă- 
cute numai în parte. Criticul, care face o dreaptă şi foarte ne- 
cesară distincţie între poezia „nouă” autentică şi cea artificia- 
lā, are însă tendinţa să explice numai de ce condiţiile sociale 
româneşti nu puteau să ducă decât la o poezie artificială, de 
„imitație caricaturală”. Înţelegând prin „poezie nouă” aproape 
totdeauna numai „baudelairismul” şi „artificialismul pari- 
zian”, îi este uşor lui G. Ibrăileanu să demonstreze în spaţiul 
nostru „lipsa extremei artificialităţi, corupţia fină, peisajul 
antiurban, populaţia colosală pur urbană, urbanismul fără ana- 
logie”. De unde concluzia următoare: 

„Care e realitatea obiectivă «pariziană», «baude-lairiană» 
de redat la noi? Şi de unde poetul, produs de o astfel de reali- 
tate, care să redea realitatea baudelairiană?””? 

Viciul de bază al simbolismului ar fi deci caracterul său 
imitativ, lipsa elementelor naţionale. 

Numai că aşa cum nici în Franţa nu toată poezia nouă este 
sinonimă cu Baudelairie şi nu-și trage seva numai din mediul 
parizian, tot aşa nici la noi „poezia nouă” nu înseamnă numai 
pastişă, poză şi artificialitate imitată. Ea se hrăneşte — cum vom 
vedea - şi dintr-o serie de „realități naţionale”, specifice, dintr- 
un anume mediu social autentic, provincial, proletarizat, mizer, 
realitate care pare să nu rețină atenţia lui Ibrăileanu, născut şi 
crescut totuşi în târguri moldoveneşti sordide, bacoviene. 

Preocupat în mod esenţial de ilustrarea în literatură a unei 
anume antiteze Moldova — Muntenia, criticul afirmă că „poe- 
zia nouă” este cultivată exclusiv de poeţii munteni, deoarece 
mediul urban ar fi fost aici mai dezvoltat, mai receptiv imita- 


tiei străine etc.?! Totuşi simbolistu] Anghel, poet moldovean, 


72 G, Ibrăileanu, Pagini alese, ed. M. Ralea, Bucureşti, E:S.P.L.A., 1957, 
II, p. 104. 


21 e ai y a. z F 
G. I., Cronica literară: Poezia nouă, Viaţa românească, 1920, nr. 6, p. 
444. 

nu e mai puţin supus influenţei franceze, şi de altfel problema 
nici nu se poate pune în termeni de apartenență provincială, ci 
de mediu şi clasă socială, urbanizarea făcând progrese şi în 
Moldova. Frecvența, statistic vorbind, mai mare dincolo de 
Milcov a poeţilor „noi”, pretinşi sau adevăraţi, se datoreşte şi 
influenţei personalităţii lui Macedonski, şi contactelor directe 
mai numeroase cu Parisul, şi unor factori personali, şi, bineîn- 
teles, unei anumite zone a mediului bucureştean, cu predispo- 
ziții speciale pentru descompunerea morală, artificializare şi 
poză. Sub raport istoric-literar, viziunea poeziei noi ca „in- 
termezzo între epocile poeziei ieşite din realitățile noastre” 
(mai exact, reacţiunea antieminesciană, antisămănătoristă) 
este exactă, verificată pe fapte. | | 

Furat de preocupări, G. Ibrăileanu n-a trecut la studiul 
amănunţit al poeziei noi, deși cazul lui Macedonski îl preocu- 
pă, revenind asupra sa în câteva rânduri, animat de intenţia de 
a-l înțelege. Totuşi, ceea ce izbeşte pe critic, vorbind despre 
modernişti în genere, sunt în special notele lor negative: afec- 
tarea, poza („se strâmbă”)?, uniformitatea manierei. Criticul 
nu acceptă nici teza superiorității din principiu a poeziei noi 
faţă de cea veche, numai întrucât este „nouă”, denunțând pe 
bună dreptate „confuzia între schimbare şi progres”%. Faţă de 
extinderea versului liber, el protestează cu argumente şi azi 
valabile: diluarea emoțţiei, anularea muzicalităţii etc. Acest 
vers i se pare de cele mai multe ori tot o „poză”??. 

Cu toate acestea, poziţia lui G. Ibrăileanu este departe de 
a fi principial ostilă şi dogmatică. El se arată mai puţin preo- 


2 G, Ibrăileanu, Miscellanea: Modernism, Viața românească, XIV, 
(1922), 3, p. 462. 

” G.1., Cronica literară: Poezia nouă, Viaţa românească, 1920, nr. 6, p. 
441-442, 445. 

% Idem, op. cit, Viaţa românească, XIV (1922), 3, p. 462; Miscellanea; 
Iar versul liber, Viaţa românească, 1926, vol. 67-68, p. 442. 

cupat de program, cât de valoarea realizării, şi de aceea a şi 
publicat la Viaţa românească „modernişti” ca T. Arghezi, Ion 
Minulescu, Adrian Maniu ete. De altfel o şi spune: 

„Noi nu am luat niciodată poziţie din principiu pentru sau 
contra poeziei nouă. Noi nu ne-am întrebat dacă e nouă sau 
veche, ci dacă e bună sau rea. Pe cea bună am lăudat-o în re- 
cenzii sau am tipărit-o în revistă, când ni s-a făcut onoarea să i 
se dea această destinaţie.”25 

Bizuindu-se pe criteriul recunoaşterii talentului de orice 
factură, criticul a putut chiar să scrie: 

„Cineva poate să fie un poporanist şi în acelaşi timp sim- 
bolist fie în artă, dacă e artist, fie în preferinţele sale, dacă e 
critic”, 

Aşa se explică faptul că N. Davidescu a putut publica în 
revista ieşeană un lung articol despre estetica simbolistă”, şi 
tot Viaţa românească a fost aceea care a discutat, cea dintâi, 
obiectiv şi informat, simbolismul prin contribuţia Izabelei 
Sadoveanu-Evan. Articolul său din 1908, este prima încercare 
(după aceea din 1896 a lui Dragomirescu-Ranu: cronica litera- 
ră în Românul, 23 (iulie) (4 august) 1896 — 16-17 (28-29) au- 
gust 1896), de prezentare de sinteză a curentului din întreaga 
noastră presă literară. Într-un stil ponderat, expozitiv, simbo- 
lismul este descifrat în linii mari prin reacțiuni ideologice (an- 
tipozitiviste), estetice şi temperamentale. „Aiurarea” lui Rim- 
baud din Sonetul vocalelor este condamnată. Dar, în total, 
surprinde lipsa de prejudecată, remarcabilă pentru atmosfera 
de înverșunare antisimbolistă a epocii, întreţinută de tradiţio- 
nalişti: 


58 l., op. cit, Viaţa românească, 1920, nr. 6, p. 441. 

76 P. Nicanor, Miscellanea: larăşi poporanismul, Viaja românească, 1911, 
12, p. 482. 

NN, Davidescu, Estetica poeziei simboliste, Viaţa românească, XVIII, 1, 
ian. 1926, p. 38-58. 

„A se califica o întreagă mişcare literară ca degenerare eun 
poca mult mai comod decât o metodă inteligentă şi dreaptă 
pentru judecarea evenimentelor şi manifestările sociale’, 

Dar Ibrăileanu s-a arătat totdeauna, şi pe bună dreptate, 
de ipoteza că ar fi făcut parte „din crainicii acestei poezii”. 
„Am făcut — şi avem — față de ea o atitudine obiectivă, selec- 
tivă, cum voiţi, s-o numiţi”? , într-un cuvânt critică. Poziţia 
este cu atât mai remarcabilă cu cât, până la primul război 
mondial, ea era de fapt aproape singura. 

Ce imagine îşi făcea Ibrăileanu despre poezia propriu-zis 
simbolistă, pe care o confundă aproape în întregime cu cea 
„nouă” (căreia i se dă o lungă definiţie) nu ne putem da seama 
decât dintr-o menţiune fugitivă. În Correspondances de Bau- 
delaire, el descoperă: 

„Cele două însuşiri caracteristice ale acestei şcoli literare, 
sentimentul misterului ce se ascunde în dosul fenomenelor şi 
transpoziţia senzaţiilor sunt stări sufleteşti care se nasc odată 
împreună”. 

Observaţia este incontestabilă, şi ceea ce se poate regreta 
este numai extrema sa conciziune. Adâncirea analizei socio- 
logice, estetice şi critice, pe aceste jaloane, ar fi trebuit să de- 
vină o necesitate evidentă, obiectivă pentru critica românească 
paralelă şi posterioară lui Ibrăileanu, numai că drumurile sale 
se vor orienta în altă direcție. 

Momentul critic E. Lovinescu constituie, sub unele aspecte, 
un serios pas înainte în studiul şi definiția simbolismului româ- 
nesc, dar şi cu deficiențe de metodă şi de viziune de ansamblu. 
E. Lovinescu ne-a dat prima schiță istorică a evoluţiei ideologiei 
literare a simbolismului şi a controverselor pe care le-a produs; 


” Izabela Sadoveanu-Evan, Simbolismul, Viaţa românească, 11I (1908), p. 
387-395. 


* G. L, op. cit., Viaţa românescă, 1920, vol. 50, p. 442. 
gi Ibrăileanu, Note şi impresii, laşi, Viaţa românească, 1920, p. 50. 

primul capitol de sinteză a criticii simboliste şi, mai ales, primul 
studiul critic sistematic de proporţii şi de fineţe al poeziei simbo- 
liste româneşti, contribuţii care pot fi negate. 

De fapt, E. Lovinescu este cel dintâi critic serios al sim- 
bolismului românesc, atât al esteticii, cât şi al realizărilor sale, 
autorul primei adevărate priviri de sinteză asupra acestui cu- 
rent, în care-şi găseşte chiar afinități de esenţă: „starea muzi- 
cală” a receptării sale critice, tehnica sugerării concluziei, 
proprie metodei impresioniste, sunt substanţial înrudite cu 
simbolismul. Sub aceste aspecte, E. Lovinescu este chiar pe 
punctul să se recunoască drept un adevărat critic „simbo- 
list”. Dar un apologet al acestei formule literare el n-a fost. 
Cât priveşte interpretările sale pătrunzătoare sub anume as- 
pecte, ele nu sunt totuşi de multe ori întemeiate şi nici cuprin- 
zătoare. În plus, ele eu anume lacune care provin toate din 
metoda sa neştiinţifică de cercetare. 

Astfel, în problema de bază a originilor curentului simbo- 
list, E. Lovinescu nu merge mai departe decât Ibrăileanu, cu 
care polemizează. Şi un critic şi celălalt văd simbolismul 
drept un simplu produs al „imitaţiei”, la Lovinescu în baza 
legii „sincronismului”; 

„Simbolismul românesc este produsul sincronic al unei 
atitudini literare răspândite prin contagiune, cum se răspân- 
desc toate atitudinile şi toate şcolile literare”. 

Ca şi Ibrăileanu, influenţa franceză este socotită factorul 
determinant: 

„Nou prin tendinţa lui de emancipare a artistului de tipa- 
rele formulelor, diferențiat prin adâncirea lirismului, revoluţi- 
onar în prozodie şi în tehnica versului şi a limbajului metafo- 
ric, consolidat prin participarea la mişcarea celor mai însem- 
nați poeţi ai epocii, era fatal ca simbolismul francez să exerci- 


"E. Lovinescu, Memorii, Craiova, Scrisul românesc (1932), vol. II, p. 
266-268, 290. 

te o influență asupra literaturii europene, şi cu deosebire asu- 
pra literaturii noastre, tot aşa după cum o exercitase roman- 
tismul la începutul veacului trecut şi naturalismul spre sfârşi- 
tul acestui veac..." 

Nicăieri, nici cea mai vagă bănuială că simbolismul ro- 
mânesc ar putea avea şi altfel de cauze, în primul rând sociale, 
şi că aceste cauze au putut lucra şi în societatea românească, 
în perioada de apariţie a simbolismului. Lipsit astfel de orice 
impulsiune internă, care să-l particularizeze într-un fel oareca- 
re, era firesc ca simbolismul „românesc”, în concepția lui E. 
Lovinescu, să nu prezinte nici o notă originală, diferențială. 

Criticul este, de altfel, autorul teoriei că „simbolismul nu 
poate face caracterul specific al unei literaturi”, sub motiv că 
această poezie explorează numai subconştientul terial uman. 

„Prin esență, simbolismul nu e românesc, ci uman, prin tehnică, 
el e adevărată producție de imitație franceză”, E. Lovinescu 
este deci şi el unul din. sprijinitorii prejudecăţii că n-a existat şi 
nici nu poate exista un simbolism românesc cu toate că, în alt 
loc, contrazicându-se flagrant, va recunoaşte: „Deşi de esență 
adânc umană, chiar simbolismul se poate încorpora în realități 
naţionale””*, ceea ce, desigur, reprezintă poziţia justă. 

Frecvența şi modul de tratare al unor teme, pătrunderea 
unor note ce ţin de un anumit „mediu”, folosirea limbii națio- 
nale sunt câteva dintre elementele care determină „specificul 
național” al poeziei şi ele se constată şi în cazul simbolismu- 
lui. O privire mai atentă a poeziei lui Bacovia, de pildă, i-ar fi 
dat unele idei precise. Dar aceste probleme n-au reţinut nicio- 


“ E, Lovinescu, Istoria literaturii române contemporane, vol. |, Evoluţia 
ideologiei literare, Bucureşti, Aurora, 1926, p. 191, 192-193. | 

E. Lovinescu, Critice, IX, Poezia nouă, Bucureşti, Aurora, (1924), p. 
25-27. 


34 Idem, Istoria literaturii române contemporane, vol. IL, Evoluţia criticii 
literare, Bucureşti, Aurora, 1926, p. 82. 

dată atenţia lui E. Lovinescu, preocupat totuşi, în principiu, să 
„disocieze”, în cadrul „sincronicităţilor” literare fatale, „origi- 
nalitatea” literaturii române. 

În cazul simbolismului, efortul susținut şi apreciabil al 
criticului va tinde la separarea curentului de o serie de noțiuni 
care, nu numai la noi, îi erau suprapuse în mod abuziv: poezie 
simbolică, inovaţie, modernism, individualism, idealism (ca 
notă exclusivă), energetism etc.” Toate aceste definiţii îi apar, 
cu drept cuvânt, prea largi şi nu riguros specifice. Pentru E. 
Lovinescu, simbolismul „se reduce la un element unic: la ex- 
presia unei sensibilităţi muzicale”. În esenţă, el reprezintă: 

„Adâncimea lirismului în subconștient, prin exprimarea 
pe cale mai mult de sugestie a fondului muzical al sufletului 
omenesc”s6. 

Dar dacă citim cu atenţie toate paginile în care criticul dez- 
voltă această idee, ne dăm seama că la mijloc stăruie un anumit 
echivoc. Pentru E. Lovinescu „muzicalitate” înseamnă când „„su- 
gestie”, în prelungirea lui Verlaine, Mallarme, Paul Valery (pe 
care-i şi citează), când expresia unui anumit fond sufletesc „mu- 
zical”. Planurile, desigur, se presupune în unele cazuri, dar ele 
sunt distincte. Capacitatea de sugestie a unei poezii este o realita- 
te (şi ea nu presupune totdeauna un fond vag, amorf, ci numai 
muzicalitate exterioară, de o anumită calitate), în timp ce expre- 
sia unui conţinut sufletesc inefabil este o altă realitate. Conştient 
de această distincţie, criticul precizează: 

„Simbolismul este de esență pur muzicală, nu în înţelesul 
calității muzicale a expresiei, ci sub raportul calităţii muzicale 
a stărilor sufleteşti, primare, vagi, neorganizate, pe care le 
traduce; e o hipertrofie a lirismului în sensul adâncirii izvoare- 


S 1dem, Critice, IX, p. 16, 47, 175; Istoria literaturii române contempora- 
ne, I, p. 133-134; III, p. 267 etc. 
36 Ibidem, p. 17, 46, 76, 147; Ibidem, 1l, p. 261. 

lor de inspiraţie dincolo de pragul conştiinţei în elementele 
vieţii animale”. 

Ne aflăm, efectiv, în miezul problemei, mult mai aproape 
de ea, în orice caz, decât „teoreticianul” N. Davidescu, ostil 
definiţiei 8. Muzicalitatea” constituie, într-adevăr o notă fun- 
damentală, dar ea nu defineşte întreg conţinutul simbolismu- 
lui. Acesta este mai larg, cu implicaţii şi în domeniul ideolo- 
pic, al esteticii, psihologiei şi cunoaşterii, pe care E. Lovines- 
cu nu pare să le ia în consideraţie. După el, simbolismul n-ar 
avea nici o „filozofie”, nici o „cugetare complexă”, înțelegând 
prin aceste noţiuni numai „atitudine răspicată faţă de proble- 
mele vieţii”, „cugetare organizată”, deşi acest curent reflexă o 
anume concepţie infuză despre viață, despre existență, şi prin 
urmare o „filozofie”. Faptul acesta rezultă limpede, pe o iatu- 
ră, chiar din tendința simbolismului de a face poezie de „cu- 
noaştere”, aşa cum arată însuşi E. Lovinescu, întrecere, fără a 
pune totuşi punctele pe i: 

„Prin mijlocul, imperfect din cauza limitării lui, al cuvân- 
tului, el vrea să ne dea esenţa lucrurilor, tiparele generale, din 
care au pornit formele multiple şi diverse, materia inalterabilă 
şi neindividualizată încă a sufletului uman, aşa că prin această 
sforţare spre universal, simbolismul păşeşte alături de muzică, 
limba firească a universului”. 

Cu ambiția de a fi exactă şi stringentă, înțelegerea simbo- 
lismului de către critic nu este de fapt decât lacunară. Totuşi, 
tendința sa de a da o definiție cât mai strictă şi mai proprie, în 
controversă cu dilatarea noţiunii la Ovid Densusianu și P. 


” E. Lovinescu, Critice, VII, Bucureşti, Aurora, 1927, p. 38. m. 


* Idem, Iarăşi „Poezia nouă“, Cuvântul liber, 4, 10 februarie 1924, p. 20- 
21) 


% E. Lovinescu, op. cit., VII, p. 40. 

Păltănea (vitalism, energetism, urbanism, estetism etc.)"0, este 
notabilă şi, în limitele constatate pozitivă. 

Trecând la discuţia propriu-zisă a simbolismului româ- 
nesc, E. Lovinescu descoperă lumină și umbre, obţinând, în 
genere, pentru perioada respectivă, o justă situare a curentului 
în cadrul literaturii române contemporane. Criticul care (ase- 
menea lui Ovid Densuainu) ceruse, încă din 1911, „intelectua- 
lizarea literaturii noastre” şi combătuse sămănătorismul"!, va 
admite „dreapta indignare” a simboliştilor de a nu limita in- 
spirația numai la „balade”, aprobând în totul reacţiunea anti- 
„țărănistă”, naționalistă, în literatură. 

După E. Lovinescu, simbolismul are chiar o însemnătate 
doctrinară mai mare decât sămănătorismul, o viziune mai 
adecvată despre artă, ceea ce nu este greşit”. El înțelege şi 
tendințele antieminesciene ale curentului“? şi, bineînțeles, vo- 
cația sa imitativă, de „sincronizare”, mai puţin accentuată to- 
tuşi decât a romantismului, căruia nu i s-a făcut niciodată un 
cap de acuzaţie, ca simboliştilor, din acest fapt. Se mai arată, 
cum este şi cazul, că nu poate fiu vorba de vreo vină princi- 
pială, hotărâtor fiind numai talentul“. Cauzele ostilităţii anti- 
simboliste sunt dezvăluite cu precizie: tradiționalismul, lipsa 
de priză ideologică, învinuirea de „decadenţă” PO aport de 
substanţă se recunoaşte „meritul de a fi adâncit sufletul ome- 
nesc în regiuni neexplorate”, de a fi îmbogăţit limba, de a fi 


s Idem, Istoria literaturii române contemporane, I, p. 133-134, 136-137. 

' Idem; Criza actuală a literaturii noastre, Convorbiri literare, XLV 
ha p- 1408-1409. 
i „„ dem, Istoria literaturii române contemporane, |. p. 126-128. 

s Idem, Critice, IV, p. 16. 

RE- Lovinescu, /storia literaturii române contemporane, |, p. 129, 179, 
193. 
*5 Idem, op. cit., |, p. 194-195. 

făcut versul românesc mai suplu'f. Din întreaga analiză se 
desprinde ideea că simbolismul a reprezentat o etapă inevita- 
bilă, necesară, dar repede inactuală, a literaturii noastre, jude- 
cată care, în liniile sale mari, se confirmă. 

Sunt formulate şi o serie de obiecţii grave, la fel de înte- 
meiate: lipsa de sinceritate şi de „adevăr (observate la „Şcoa- 


la d-lui Minulescu” încă din 1908): „subtilitatea nefolositoare 
în artă”; spiritul excentric, mistificator, „fumist”; ținuta 
bombastică şi de frondă sistematică, scoborâtă uneori până la 
„notă agresivă şi vulgară’; lipsa unei „contribuţii apreciabile 
prin realizare”, constatată în special la literatura Vieţii noi”. 
Negativă, în fond, este şi observația, des subliniată, că simbo- 
lismul nu este şi nu poate fi o artă „populară”S. Imposibilita- 
tea celor mai ambiţioşi teoreticieni simbolişti români de a-şi 
defini esenţa curentului din care fac parte este subliniată cu 
ironie. La fel pretenţiile exorbitante ale lui N. Davidescu de a 
fixa începuturile literaturii române o dată cu apariţia... simbo- 
lismului. 

Admis între timp cu gest de toleranţă chiar şi la Acade- 
mie”!, împins tot mai mult în sectorul istoriei literare, depășit 
în presă ca preocupare de actualitate, simbolismul nu se va 
mai bucura la criticii de după E. Lovinescu decât de o atenţie 


întâmplătoare, sporadică, nesistematică. Noua generaţie de 


46 Idem, Critice, IX, p. 39, 123; Istoria literaturii române contemporane, 
II, p. 81. 


“7 Ibidem; 1, Bucureşti, Socec, 1909, p. 141, 143. 

“ Idem, Istoria literaturii române contemporane, 1, p. 147, 195. 

® Idem, op. cit., 1, p. 138. TR 

© Ibidem, p. 162; 11, p. 213; Critice, IV, p. 33. 

* Ovid Densusianu, Barbu Delavrancea cu un răspuns de lon Bianu, 
Bucureşti, 1919, p. 19; Ion Bianu, raport despre Grădina între Ziduri de |. 
Pillat, Analele Academiei Române, s. III, XL, 1919-1920, p. 159. 

poeţi, cu excepţia lui Ion Pillat’, şi mai ales de critici, n-au în 
genere preocupări eseistice, şi cu atât mai puţin retrospective. 
În special aceştia din urmă sunt de fapt numai cronicari lite- 
rari, comentând de predilecție cărţile, una câte una, nu ideile 
şi curentele. Şi apoi, pentru a interveni în discuţie şi a o între- 
ține, trebuia să ai legături ideologice cu mişcarea „modernis- 
tă”, să te simţi un exponent al ei. Această condiţie, în afară de 
N. Davidescu şi în parte B. Fundoianu, pentru care poezia 
simbolistă la noi n-a existat niciodată „decât ca steag și pre- 
text de revoltă”, n-o împlinea, în anii de după război, decât 
F. Aderca. De aceea, el este și singurul critic care militează în 
această perioadă în favoarea simbolismului, cu unele interven- 
ţii ce aduc pentru epoca respectivă un oarecare plus de cu- 
noaştere. 

Ferindu-se de exagerările lui N. Davidescu şi mai specu- 
lativ decât E. Lovinescu, F. Aderca, în polemica dusă de G. 
Ibrăileanu pe tema „poeziei noi”, contribuie la clarificarea 
conceptului de simbolism, prin câteva rectificări substanţiale. 
In dezacord cu toţi detractorii (chiar şi cu E. Lovinescu), F. 
Aderca afirmă: 

„Credinţa că poezia simbolistă n-are concepţii şi senti- 
mente e o gravă eroare sau neştiință. A fost tocmai o reacțiune 
împotriva parnasienilor seci şi formalişti. Mişcarea simbolistă 
a suferit, dimpotrivă, de un exces de sentiment — Rimbaud!... 
Verlaine!... Maeterlinck! Laforgue!...”. 

Simbolismul nu este nici poezia exclusivă a subconştientu- 
lui, maladivului şi a sonorităţii. Ea are şi linie, lumină, culoare: 

„Simbolismul nu elimină nici vechiul — ba, putem adău- 
ga, fără a fi desminţiţi, că niciodată vizualitatea n-a avut un 


“ Ton Pillat, Portrete lirice, Bucureşti, Cugetarea, 1936, p: 85-86; Simbo- 
lismul ca afirmare a spiritului european, R.F., IX, 7 iulie 1942, p. 159- 
181. 


5B, Fundoianu, Privelişti, Bucureşti, Cultura națională, 1930, p. 13. 

câmp atât de vast şi semnificaţia aparenţei n-a fost atât de 
adâncită, ca din momentul în care s-a decretat cu violenţă di- 
vorţul realităţii văzute, de al realităţii create!” 

Cu excepția punctului de plecare, net idealist, al acestui 
argument, este totuşi neîndoielnic că realitatea nu este abolită 
în poezia simbolistă, ci numai suferă de un proces de simplifi- 
care, de esenţializare, de stilizare. De aceea este neîntemeiat a 
spune, aşa cum susține Ibrăileanu, că poezia nouă se reduce 
„mai mult la o poezie de senzaţii”. Simbolismul include şi 
conţinut uman, şi „realism”, și muzicalitate, calitate obținută 
în baza distincţiei pe care o cultivă între funcţia noțională şi 
cea poetică a cuvântului. Se mai face şi observaţia că poezia 
simbolistă inspiră într-o largă măsură poezia modernă, feno- 
men confirmat întru totul de istoria literară: 

„Simbolismul nu numai că n-a murit, dar din trunchiul lui 
extraordinar au răsărit mai multe mlădiţe decât au putut visa 
vreodată întemeietorii lui revoluționari, iar coroana acestui 
copac e de fapt cerul cu miraculoase şi infinite nuanţe ale po- 
eziei contemporane europene” Li 

Recenzând, fără excepţie, începând din 1923, toate volu- 
mele poeților simbolişti, noi sau reeditaţi, Perpessicius, în ale 
sale Menţiuni critice, evită totuşi a-i subsuma unei categorii 
generale, extrăgând din toţi o esență comună. Tendinţa sa este 
chiar aceea de a elimina însemnătatea acestui curent, descope- 
rind în schimb influențe eminesciene la începuturile mai tutu- 
ror poeţilor noi, inclusiv I. Minulescu”. Comentând liric acest 
poet, pe Stamatiad, pe Bacovia, pe Ştefan Petică, notele lor 
tipic simboliste nu rețin atenția criticului şi, în nici un caz, nu 
li se spune pe nume. In schimb, cercetările sale ulterioare de 
istorie literatură, consacrate traducerilor din simboliştii fran- 


‘TF, Aderca, Mic tratat de estetică, Bucureşti, Aurora, 1929, p. 168-169. 


55 Perpessicius, Menţiuni critice, Bucureşti, Casa Şcoalelor, 1928, 1, p. 
206. 

cezis?, lui Ştefan Petică, în lumina cercetării manuscriselor”, 
sunt utile studiului monografic al simbolismului românesc. 

Concepţia unui simbolism de pură influenţă literară fran- 
ceză, fără nici o legătură cu societatea noastră, dominantă în 
critica veche, fie în succesiunea lui Ibrăileanu, fie în aceea a 
lui E. Lovinescu, se regăseşte şi la Vladimir Streinu, după 
care poezia lui Bacovia, discutat amănunţit încă din 1922%%, ar 
fi fost „dezlănțuită” exclusiv prin contactul cu poezia lui Bau- 
delaire. Criticul observă că Bacovia oferă „un obsedant şi ne- 
liniștitor document moral”. Dar anume al cărei psihologii, al 
cărei umanităţi, al cărui tip social nu ni se spune precis, ci 
numai ni se sugerează. Constructive, utile, sunt cercetările lui 
Vladimir Streinu despre originea, istoria şi tehnica versului 
liber românesc“, fragmente dintr-o. vastă ŞI, după toate indi- 
ciile, interesantă monografie, de tipul tezelor de doctorat, des- 
tinată să ţină locul consultării directe a bibliografiei franceze 
corespunzătoare, deosebit de abundente”!. 

Reticentă şi destul de tangenţială este şi poziţia lui Şerban 
Cioculescu, neatras în mod deosebit de subiect, exprimată în 
câteva rânduri în legătură cu Bacovia, care apare „în vremea 
când simbolismul era acaparat de sonoritatea facilă şi de stră- 


** Perpessicius, Traducerile din simboliştii francezi, Revista Fundațiilor, 
serie nouă, nr. 4, dec. 1945, p. 794-805. 

-37 Idem, Menţiuni de istorie literară şi folclor, Bucureşti, E.S.P.L.A., 1957, 
p. 134-148. 

"VA Streinu, G. Bacovia, Cugetul românesc, 1 (192) p. 208-213. 

5 Idem, Pagini de critică literară, Bucureşti, Editura Fundațiilor, 1938, p. 
37,42. 

“9 Idem, Cu privire la versul liber românesc, Revista Fundațiilor, IV, 9, 1 
august 1947, p. 618-619. 

2 Idem, Versul liber, Origini, Revista Fundațiilor, XII, | sept. 1945, p. 
114-125; 2 oct. 1945, p. 346-355; 4 dec. 1945, p. 817-832; Cronologia 
versului liber francez, 3 martie 1946, p. 589-602; Versul popular şi versul 
liber, XIV, 1 ian. 1947; Forme prozodice din secolul al XIX-lea, Caiete 
critice, 1, 1957, p. 191-215 etc. 

lucirile false ale d-lui Ion Minulescu”, a cărui poezie este 
„prin excelență debutonată”. Pentru critic, „exotismul, bizare- 
ria şi perversitatea” (la care în nici un caz nu se reduce tot 
simbolismul) ar fi chiar dovezi de „tendință delicventă”. Ală- 
turi de aceste formule-poantă, cu savoarea lor foiletonistă, 
analiza tinde să rezolve probleme de substanță. Una dintre ele 
priveşte condiţia poetului în societatea burgheză: 

„Poetul care nu s-a rânduit în societate ca funcţionar sau 
liber-profesionist (negoţul e de la sine exclus!) e condamnat la 
boemă; respins de societatea încadrată, o expulzează la rândul 
lui, dintr-un spirit echitabil de RA 

Studiul consacrat lui D. Anghel, cercetat monografic, 
acordă o mențiune substanțială influenței lui Samain“, pre- 
cum şi simbolismul propriu-zis al poetului. 

Redactat într-un stil personal, constituind după E. Lovi- 
nescu singura cercetare cu adevărat critică de proporții a sim- 
bolismului românesc, depăşind uneori prin receptivitate, ca- 
pacitate analitică, putere de asociaţie și orientare estetică mai 
tot ce s-a scris până atunci în acest domeniu, este capitolul de 
istorie literară al lui G. Călinescu. Aparent impresioniste, 
aceste pagini dense conţin, de fapt, într-un desen propriu şi 
într-o măsură mai mare sau mai mică, toate elementele anali- 
zei ştiinţifice: încadrarea istorică, originea socială, izvoare, 
teme, realizări, principii estetice. Studiul se opreşte pe mo- 
mente şi nu intră în amănunte. Aspectele pur ideologice nu-l 
rețin. In esență însă, mai toate notele fundamentale ale curen- 
tului sunt indicate cu precizie, începând cu factorii sociali 
care-l generează: 

„Acest curent s-a ivit la no în mediile «nesănătoase», fie 
la socialişti, cu proletari suferind e ftizie, trăind în mahalale 


62 ° CE : 
“ Şerban Cioculescu, Aspecte lirice contemporane, Bucureşti, Casa Şcoa- 


lelor, 1942, p. 189, 196, 209. 
® Idem, Dimitrie Anghel, Bucureşti, Publicom, 1945, p. 58-60. 

zdrobite de ploi şi înecate în gloduri, fie la aristocrații măcar 
sufleteşte, cu simțurile delicate, înfiorate de parfumul florilor, 
de fragilitatea bibelourilor, la oamenii cu «nervi» într-un cu- 
vânt. Aşa se explică de ce proletarul Traian Demetrescu se 
apropia de preţiosul Macedonski.” 

Pe bună dreptate respinge deci G. Călinescu vechea teză, 
profund neştiinţifică, de origine sămănătoristă (dar reeditată şi 
de modernişti), cu privire la caracterul pur imitativ al curentu- 
lui, unde se poate observa şi un proces de „autohtonizare” (1. 
Pillat, B. Fundoianu): 

„Lucrul este fals, căci unde e posibilă o artă fără legături 
cu lumea înconjurătoare şi cu timpul său?”%%. 

De mult timp necesare erau şi clarificările principiilor es- 
teticii simboliste, discutate mai totdeauna (cu excepţia lui E. 
Lovinescu) în mod diletant. Ceea ce ambiţionează simbolis- 
mul este o poezie de „cunoaştere”: 

„Punctul fundamental al simbolismului (înţeles bine doar 
de Andre Gide) era înlăturarea tabloului, a picturalului, adică 
a universului obiectiv şi deci relativ ce alcătuia materia obiş- 
nuită a parnasianismului. Urmărind muzicalul, simbolismul 
tindea, pe urmele lui Baudelaire, să intre în metafizic, în struc- 
tura ocultă a inefabilului, adică să facă poezie de cunoaşte- 
rezsi 

Tendința curentului, sub acest raport, este idealistă, dar 
simbolul care devine „instrumentul de sugerare a absolutului”, 
în planul imaginii, este în mod inevitabil o reprezentare a con- 
cretului. El are deci o structură „realistă”, chiar dacă poetul 
simbolist fuge de descripție. În aceeaşi măsură, se evită şi 
alegoria, simbolismul oscilând între cele două metode, pe care 
caută deopotrivă să le evite. Toate acestea mai mult în princi- 


SG, Călinescu, /storia literaturii române de la origini până în prezent, 
Bucureşti, Editura Fundațiilor, 1941, p. 605. 
65 Ibidem, p. 609. 

piu, căci în practică „se întâmplă că mai toţi simboliştii sunt 
nişte sentimentali care aterizează curând în evocare şi confe- 
siune, uitând mişcarea de transcendere”®, i 

Deci poezia simbolistă are şi ea un conținut sufletesc, 
emoţional şi afectiv, universul său moral, alături de cel fizic- 
şi, bineînţeles, elanurile sale de cunoaştere, prin intuirea co- 
respondenţelor între elementele universului. Înţelese, în gene- 
re, ca opuse „sonoritatea exterioară nu împiedică vagul simbo- 
list”, simbolismul cultivând o „muzicalitate? de factură du- 
blă, fără stânjenire reciprocă. 

Diferite probleme de estetică şi tehnică simbolistă şi în 
special cercetări în legătură cu simbolul şi alegoria a între- 
prins și Tudor VianuS$, autor şi de articole despre poeţii sim- 
bolişti”. Meritul său stă în faptul de a fi atras atenţia după 23 
August asupra necesităţii cercetării acestui curent şi de a-i fi. 
subliniat nu numai limitele, dar şi contribuţiile pozitive: 

„Nu avem încă un studiu complet asupra simbolismului 
românesc şi mi-e teamă că în jurul acestui curent literar stăru- 
ie un echivoc. Nu voi tăgădui că printre simbolişti au existat 
poeţi care au strâmtat suprafața lor de atingere cu viaţa şi cu 
societatea şi au sărăcit astfel şi conţinutul şi ecoul poeziei. Dar 
simbolismul a însemnat, din momentul în care pe la sfârşitul 
veacului trecut, Macedonski a introdus noţiunea şi cuvântul în 
circulaţia literaturii noastre, un curent inovator, cu consecințe 
însemnate pentru toată dezvoltarea ulterioară a literaturii. 
Contribuţia simboliştilor la extinderea tematicii şi a mijloace- 


s G. Călinescu, op. cit., p. 609. 
67 . 

Ibidem, p. 613. 

Tudor Vianu, Studii de filozofie şi estetică, Bucureşti, Casa Şcoalelor, 
1939, p. 113-131; Simbolul lingvistic, Revista Fundațiilor, XIV, 6 iunie 
1947, p. 6-23; problemele metaforei şi alte studii de stilistică, Bucureşti, 
EB.P.L.A., 1957. 


© Idem, Figuri şi forme literare, Bucureşti, Casa Şcoalelor, 1946. 

lor de expresie ale poeziei a fost destul de mare, încât nu este 
posibil a înţelege pe vreunul din poeţii mai de seamă ai ulti- 
mei jumătăţi de secol, în frunte cu Tudor Arghezi, fără să nu 
ținem seama de influența simbolistă. Împrejurarea nu poate fi 
deocamdată decât afirmativă, dar ar putea fi dovedită. Se im- 
pun în legătură cu acestea probleme pasionante, vrednice a fi 
cercetate.”70 

În oarecare măsură, noile studii închinate relativ de puţină 
vreme simbolismului românesc răspund tocmai acestei che- 
mări. Preluând tot ce este element pozitiv, ştiinţific, din cerce- 
tările anterioare, inițiate cu decenii în urmă de primii noştri 
critici ştiinţifici, ele duc în mod firesc mai departe o cercetare 
care nu-şi poate găsi finalitatea decât într-un studiu monogra- 
fic, de sinteză. 

Orientată de o altă metodă de investigaţii istorico-literară, 
superioară, marxist-leninistă, critica simbolismului românesc, 
intrată într-o nouă etapă, se află în situaţia de a răspunde în 
mod ştiinţific la totalitatea problemelor ridicate de discuţia 
unui curent literar atât de complex şi, în fond, încă neexplorat 
în toate direcţiile şi aspectele sale. 

După o perioadă destul de lungă de tăcere, de prudenţă, 
sau de respingere globală, în spirit dogmatic, semnalul opera- 
ției de revalorificare l-a dat, în 1956, reeditarea operei lui G. 
Bacovia, care inspiră cel puţin două notabile studii, semnate 
de Ov. S. Crohmălniceanu şi A. E. Baconski”!. În special pri- 
mul se distinge prin ferma sa luare de poziţie: 

„Cu încăpățânare dogmatică, simboliştii sunt văzuţi încă 
în totalitatea lor ca un grup de poeţi decadenti, din experiența 


” Ton Minulescu, Versuri, Bucureşti, E.S.P.L.A., 1957 (Amintire lui lon 
Minulescu), p. 252. 
PAS E, Baconski, Bacovia, Steaua, VII, 1, p. 74-92; 2, p. 66-76, 1956. 

cărora literatura universală n-ar avea nimic de reținut. Dar 
imaginea aceasta e de o falsitate absolută. ca 

Din păcate, acest bun început n-a fost urmat imediat, prin 
amplificări, aşa cum era de aşteptat, şi spiritul negativist rea- 
pare prin, două intervenții, „ale lui Zoe Dumitrescu- 
Buşulenga” şi G. C. Nicolescu”. Ambii autori refuză simbo- - 
lismului orice merit. El este respins în totalitatea sa, sub acu- 
zația de „reacționarism” şi „antirealism”, fără nici o preocupa: 
re de diferenţiere ideologică şi de analiză estetică. Este o rep 
zervă care-şi are explicaţia, într-o oarecare măsură, şi în faptul 
că negatorii radicali ai simbolismului nu i-au adâncit originile 
sociale, deşi era singura metodă care ar fi demonstrat şi cauze- 
le, şi necesitatea, şi dimensiunile, şi particularităţile, şi limite- 
le acestui curent, privit în genere pe deasupra. Rupând cu 
acest procedeu neştiinţific, cea mai mare parte a criticii actua- 
le a început, din fericire, să consacre simbolismului o atenţie 
din ce în ce mai metodică, de unde şi rezultatele sale tot mai 
apreciabile. 

Este de remarcat şi faptul că înnodând firul de începuturi- 
le criticii noastre ştiinţifice, pe care o duc mai departe la un alt 
nivel, nici unul dintre criticii noi nu parafrazează pe Gherea şi 
nici nu reiau aidoma teoria „proletarului intelectual cult”, de 
altfel nu total satisfăcătoare, la care aproape renunță. Originile 
sociale ale curentului şi concluziile de ordin estetic şi moral 
sunt descifrate cu un limbaj propriu. Este ceea ce se observă şi 
la Matei Călinescu, printre ultimii veniţi în dezbatere, autor al 


72 Ov Se Crohmălniceanu, G. Bacovia, Poezii, Viaţa românească, IX, 8 
august 1956, p. 130, reprodus ca studiu introductiv la ediția: G. Bacovia, 
Scrieri alese, Bucureşti, E.P.L., 1961. 

? Zoe Dumitrescu-Buşulenga, Simbolismul, Luceafărul, 15- 16, l- 15 au- 
gust 1961. 


 G. C. Nicolescu, Discuţii în jurul simbolismului, Studii de literatură 
universală, 11, 1960, p. 259-270. 

unei rapide, dar bune pagini de sinteză despre aceeaşi dificilă 
problemă a originilor şi elementelor divergente existente în 
simbolismul românesc, perceptibile chiar în faza sa de început 
la Ştefan Petică”. Atras se pare, de aceeaşi zonă de istorie 
literară, Matei Călinescu mai dă şi un articol monografic de- 
spre Ion Minulescu, util sub diferite aspecte, vădind capacitate 
de formulare critică şi supleţe stilistică”. 

Multă vreme criticii tradiționalişti, sămănătorişti, precum 
şi unii modernişti, după cum ştim, au acreditat versiunea că nu 
există şi nici nu poate exista un simbolism „românesc”, fiind 
vorba, după această teorie, exclusiv de o poezie exotică, arti- 
ficială, de poză şi de import. Şi împotriva acestei prejudecăți, 
care neagă posibilitățile de creaţie originală a poeziei româ- 
neşti, în toate fazele sale, critica actuală reacţionează prin con- 
tribuţii destul de substanţiale, interesante nu numai prin conți- 
nut, dar şi prin metodă. 

Demonstrația de esenţă şi conţinut călinescian este refă- 
cută şi de către Ov. S. Crohmălniceanu nu numai prin poezia 
lui Bacovia, cu „un foarte precis colorit local”, dar şi cu aju- 
torul lui I. Pillat, care trece şi el la o „operă de localizare a 
temelor simboliste în realitatea autohtonă, la o formulă lirică 
nouă Ang ulerig în acest sens aduc şi alți critici, îndeosebi 
Dumitru Micu”? şi Matei Călinescu’, arătând cum, în poezia 
lui Bacovia, temele simboliste devin organice, autentice. Şi în 


"5 Matei Călinescu, Despre poezia lui Ştefan Petică, Luceafărul, IV, 16, 3 
august 1963. 

* Matei Călinescu, Jon Minulescu, poetul, Viaţa românească, CVI, nr. 6- 
7, 1963, p. 234-247; reprodus ca studiu introductiv la ediţia: lon Minules- 
d, Versuri, Bucureşti, E.P.L., 1964. 

Oh S. Crohmălniceanu, op. cit., p. 137. 

“s Idem, lon Pillat, Viaţa românească, XV, 9, 1962, p. 118. 

? Dumitru Micu, George Bacovia, Contemporanul, 20, 17 mai 1963. 

* Matei Călinescu, George Bacovia, Opere alese, Gazeta literară, VII; 
33, 34, 10-17 august 1961. 

cazul lui Ion Minulescus!, văzut prin psihologia „misticismu- 
lui” (punctul de plecare al observației este tot G. Călinescu), 
se observă un proces de interpretare a „sensibilităţii meridio- 
nale, în variantă românească”. 

Numai pe aceste baze se putea trece, cu adevărat, pe de o 
parte, la rezolvarea problemei esenţiale a diferenţierii simbo- 
lismului românesc pe plan european, pe de alta, la definirea 
valorii contribuţiei simboliste în interiorul literaturii române. 

Necesitând explorări în diferite sensuri şi în zone încă de 
penumbră, concluziile de acest gen nu pot veni decât la capă- 
tul unor studii de adevărată sin teză, care, din fericire, au în- 
ceput să apară. Deocamdată, singura contribuţie, întru totul 
demnă de acest nume, este capitolul despre simbolism, din 
lucrarea lui D. Micu, consacrată curentelor literare românești 
la începutul secolului al XX-lea, izvorâtă — în parte — şi din 
preocupări didacticet?. Dar la un nivel superior, prin docu- 
mentare, raportări comparatiste la simbolismul francez și sis- 
tematizare a materialului, într-un studiu care reţine, cum e şi 
firesc (dat fiind economia întregii cercetări), doar momentele 
importante, fără intrare în detalii. Teza sa fundamentală — ace- 
ea a unui „curent ivit în chip normal într-un anumit stadiu 
evolutiv al poeziei noastre, în împrejurări ce reclamau o înnoi- 
re a liniei” — este bine întemeiată şi argumentată. Simbolismul 
românesc nu reprezintă un fenomen de „mimetism”, ci o apa- 


*! Dumitru Micu, Jon Minulescu, Contemporanul, 19, 10 mai 1963. 

° D, Micu, Literatura română la începutul secolului al XX-lea, 1900- 
1916, Publicaţii, grupări, curente, Bucureşti, E.P.L., 1964, p. 190-306. 
Aici sunt strânse toate cercetările sale în acest domeniu, publicate anterior 
în revistele Contemporanul, Viaţa românească şi Scrisul bănăţean, în 
cursul anului 1963, toate posterioare articolelor publicate de noi în Tribu- 
na (Puncte de vedere: Simbolismul, nr. 3, 17 ianuarie 1963, nr. 4, 24 ia- 
nuarie 1963 şi Estetica simbolismului, nr. 14, 4 aprilie 1963; nr. 15, 11 
aprilie 1963; nr. 16, 18 aprilie 1963). În articolele din Tribuna s-a încercat 
o primă valorificare a simbolismului românesc. 


Simbolismul românesc 35 


riție necesară, cu aspecte particulare, în condiţii proprii de 
dezvoltare. De unde o altă concluzie, exactă şi aceasta, că 
simbolismul românesc „n-a fost o variantă a celui francez”, ci 
„explorează îndeosebi acele straturi ale sensibilităţii pe care 
le-a trezit cu lira sa fără pereche Eminescu... beneficiind de 
experiența macedonskiană, ca şi de câştigurile ulterioare ale 
tehnici poetice”. De aceea D. Micu se simte îndreptăţit să 
afirme că: 

„O particularitate a lui, fundamentală, consistă în afirma- 
rea tendințelor novatoare, fără negarea poeziei precedente”. 

La antipodul negării totale şi în spiritul adevărului, se fa- 
ce subliniată şi o altă concluzie importantă, anticipată într-un 
sens de G. Călinescu şi Tudor Vianu, dar afirmată din nou, cu 
argumente proprii: 

„Fără a nega poezia românească premergătoare, simbo- 
lismul — cu toate contradicţiile sale — o depăşeşte în anumite 
privințe. El creează o nouă tehnică, un stil poetic inedit, dă 
expresie unei noi sensibilități. Tematica poeziei se lărgeşte, pe 
de o parte, prin anexarea unor aspecte mai puţin explorate ale 
lumii exterioare (mediul urban, marea etc.), pe de alta, prin 
incursiuni mai adânci în teritorii sufleteşti, prin fixarea cât 
mai nuanţată a emoţiei”*”. 

ŞI într-o direcţie şi în alta sunt încă multe lucruri de spus, 
„de evidenţiat, de interpretat. Dar critica nouă a simbolismului 
se arată tot mai bine orientată și documentată, fapt de natură 
a-i pretinde şi rezolvarea celor mai dificile aspecte ale discu- 
tiei, care trebuie dusă până la capăt în toate sensurile. 


3 D, Micu, op. cit., p. 303-304. 

II. SIMBOLISMUL ŞI CONŞTIINŢA 
EPOCII 


1. DETRACTORI 


Primele teoretizări simboliste, formulate cele mai adesea 
în stil destul de ponderat (la Ovid Densusianu decența şi so- 
lemnitatea sunt deosebite), n-ar fi stârnit reacțiunile care le-au 
urmat dacă anumite împrejurări specifice ideologiei politice şi 
atmosferei literare româneşti, îndeosebi între 1890-1915, n-ar 
fi încălzit spiritele până la incandescenţă. 

Privind de la suprafaţă în adâncime, existau toate motive- 
le obiective şi subiective ca poezia „simbolistă”, „nouă”, „de- 
cadență” (pentru adversari nu există nici o deosebire) să stâr- 
nească cea mai vie repulsie şi să fie negată cu o violenţă rar 
întâlnită în istoria literaturii noastre. | 

Desigur, au mai existat în trecut intensităţi şi desfăşurări 
polemice de mare amploare. Critica iluminiştilor şi a demo- 
craților-revoluționari făcută feudalismului, critica Junimii 
împotriva tradiţiilor politice paşoptiste reprezentau mişcări de 
opinie care n-au ocolit pamfletul, dar o anumită gravitate şi 
sobrietate de expresie n-a fost niciodată părăsită. 

In cazul atacurilor antisimboliste este însă vorba de altce- 
va. Intr-o atmosferă de scandal şi frondă, detractorii noului 
curent se dovedesc plini de dispreţ şi invectivă, de dezgust şi 
intoleranță, pornită pe ridiculizare şi desființare totală, într-un 
stil brutal şi categoric, din care cu greutate s-ar putea găsi 
specimene riguros echivalente în epoca anterioară. Agitaţia se 

consumă, desigur, pe spații restrânse, în redacții, cenacluri, 
cafenele. Este o convulsie care stăpâneşte lumea literară și nu 
atinge marele public. Dar dacă nu se desfăşoară în extensiune, 
ea câştigă în adâncime şi intensitate, producând gesturi vio- 
lente şi campanii tenace. Este un semn că o bună parte a opi- 
niei noastre literare n-a putut asimila în mod organic niciodată 
nu numai simbolismul, dar nici măcar ceea ce începuse să se 
numească, în genere, „poezie nouă”, „poezie modernă”. 

Fără îndoială, antipatia care înconjura pe Macedonski şi 
grupul său, într-o perioadă încă eminesciană, apoi sămănăto- 
ristă, trecea în bună parte şi asupra principiilor pe care aceşti 
poeți încep să le propage. Ideile simboliste, înglobate repede 
în categoria reprobabilă şi nediferenţiată a „decadentismului”, 
beneficiau de proasta reputaţie care înconjura, din principiu, 
pe orice adept al poeziei „noi”, „moderne”. Se înţelege că 
această poezie era respinsă înainte de orice analiză şi teoreti- 
zare, căci asupra sa se răsfrângea întreaga incapacitate filistină 
de receptare a epocii şi mai ales o anumită reacțiune ideologi- 
că, naționalistă, net conjurată, fenomen determinant între toa- 
te. Dar este un fapt că şi boema „maestrului” Macedonski şi a 
discipolilor săi, estetismele şi gesturile de stridență ale cena- 
clului produceau iritare, sarcasme, ironii, într-un mediu fie 
mic-burghez, fie de mentalitate rurală, fie de intelectualitate 
proletară, socialistă. Această ostilitate antiboemă fuzionează 
şi dă o coloratură afectivă întregii ostilităţi a epocii. 

Între grupările antisimboliste trebuie făcută însă o distinc- 
ție. Dacă socialiștii vor critica „poezia nouă”, ei o vor face în 
mod analitic şi cu seriozitate, cercetările lor reprezentând, 
după cum s-a putut vedea, cea dintâi încercare de critică ştiin- 
țifică a curentului simbolist. Observațiile socialiştilor, pe linia 
progresistă, ascendentă, a culturii române, sunt în genere so- 
bre şi ele aduc o contribuţie reală la elucidarea problemei prin 
sforțarea de a demonstra originile obiective ale curentului, 


38 | Lidia Bote 


adevărata sa cauzalitate socială şi morală. Respingerea critici- 
lor de la Evenimentul literar, Literatură şi ştiinţă, Lumea no- 
uă nu este de natură temperamentală. Superstiţioasă, ci ideo- 
logică, fapt care ridică în mod sensibil nivelul discuţiei. 

Semnificativă, de elucidat la fel, pe larg, contribuind la 
particularizarea simbolismului românesc, este şi un alt gen de 
rezistenţă, care porneşte chiar din mijlocul său. Se întâmplă ca 
tocmai promotorul ideii simboliste (Macedonski) să denunțe 
(el, cel dintâi) riscurile căderii în imitație şi extravaganţă, 
semnalând cu perspicacitate unele din viciile alunecării sim- 
bolismului într-un „modernism” fără consistență. El va critica 
metoda preluării formale, neasimilate, lipsite de maturitate, a 
principiilor noii teorii a poeziei, tendință lovită prin definiție 
de caducitatet”. Cât priveşte interpretarea simbolismului ca o 
mișcare de tip „decadent” (şi unii dintre discipolii săi vor că- 
dea în această eroare), ea va cunoaşte tot în Macedonski şi în 
alți adepţi ai poeziei noi o împotrivire serioasă şi constantă. 

Dar această discuţie se ducea, cu probitate, în câmpul spe- 
cific al poeziei, aşa cum începuturile criticii ştiinţifice, socialis- 
te, se preocupau, în mod explicit şi sistematic, de conţinutul şi 
psihologia de clasă a noului curent. Și într-un caz, şi în altul, 
opoziţia la simbolism, sau la denaturările sale, avea un punct de 
plecare obiectiv, principial, exprimat fără violențe. 

Cu totul alta era mentalitatea celorlalți detractori, grup 
dominant prin număr şi pasiune, de componentă fie mic- 
burgheză, fie de tip rural, insuficient sau de loc adaptat vieții 
de oraş. Pe aceştia îi irita în mod organic tot ce era sau numai 
li se părea „decadent”: poze şi modă, originalitate de suprafaţă 
(sau reală), exotism ieftin şi factice, psihologie turbure, afec- 
tată sau autentică, inovațiile formale, temele şi limbajul poetic 


A m 

êt Adrian Marino, Alexandru Macedonski despre tradiție şi inovație, Stea- 
ua, XVI, 2, februarie 1965, p. 24. 

neobişnuit, orice. Despre o critică propriu-zisă în această zonă 
profund negativă, pamfletară, nu se poate vorbi în nici un fel. 

Simbolismul a întâmpinat rezistență și în alte cercuri, pe 
motive de antagonism literar personal, dar este un fapt evident 
că marea negaţie a venit în mod constant și sistematic în spe- 
cial din direcţia naționalistă şi filistin-burgheză. Această con- 
statare dă indicaţii precise cu privire la sensul ideologic al 
simbolismului, în nici un caz total reacționar pentru epoca 
respectivă. 

Cel care dă tonul primelor campanii de mari proporţii la 
Sămănătorul, apoi la Floarea darurilor şi în alte publicaţii, 
unde se întindea raza sa de influență, este N. Iorga. Acesta 
face simbolismului, începând încă din 1890%5, o critică de 
pură invectivă, mai mult temperamentală şi impulsivă, decât 
mărturisit ideologică, după care Baudelaire este „poet al decă- 
derii” şi Edgar Poe „poet al celor mai nebune închipuiri”*, 
nefaste genii ale răului, inspiratoare şi la noi de „literatură 
infamă”. Ea este scrisă de „efebi plămădiţi în viţii”, fiind o 
adevărată „deşănţare”, „şarlatanie”, „o împleticire de biete 
limbi peltice, rămase în pruncie, cu boala copiilor cu tot”, „o 
literatură de Bucureşti-centru, de Bucureșşti-cafenea, de Bucu- 
rești-lupanar”$7, Cum dar „să ne închinăm celor mai blestema- 
te mode ale esteţilor Apusului, cum este posibil să ne dăm «în 
vânt» după toate insanităţile pariziene de astăzi?’ 

Repulsia, după cum se vede, este de ordinul prejudecăți- 
lor morale, în care atitudine se descifrează uşor ostilitatea să- 


55 N lorga, Decadenţă, Lupta, nr. 1227, 1890; Un nou fel de şarlatanism, 
Timpul, nr. 101, 1893. 

`- Idem, Koarea darurilor, 17 iunie 1907, 12 august 1907. 

CNE Lovinescu, /storia literaturii române contemporane, 1, Evoluţia 
Aradi literare, Bucureşti, Ancora, 1926, p. 156. ; 

* N, Iorga, O luptă literară, II, Văleni, 1916, p. 14, 175- 176; Înrâuriri 
apusene, Neamul românesc literar, V, 5, 12 februarie 1912. 

mănătoristă faţă de mediul urban, pretins cuib al corupției, al 
decadenţei, al influențelor cosmopolite, dizolvante. De la 
aceste impresii puţin amabile, N. Iorga nu se va depărta toată 
viaţa, şi iritabilitatea sa la simbolism va face şcoală printre 
publiciștii și poeţii sămănătorişti de extracție rurală. Vlahuţă 
va ironiza „„formalismul” simboliştilor într-o satiră Slăvit e 
versul, citată elogios de presă%”, la fel Coşbuc, în Poetul de la 
Bârlad”? etc. Când N. lorga aude „că un profesor de Universi- 
tate a vorbit până şi studenţilor săi, un an de zile, ca dl. Den- 
susianu, despre poeţii decadenţi ai Franciei, spre care ar voi să 
se îndrepte talentele noastre””!, enervarea sa nu mai are mar- 
gini. „Pretenţiile literare ale lui Ovid Densusianu”, „care 
vrea” să ne închinăm celor mai blestemate mode ale esteților 
Apuseni, îi par dezgustătoare”?. Indignarea se aprinde şi mai 
tare, în 1912, în plină perioadă de succes simbolist: 

„Aşa-zisul simbolism, întrucât nu e, cu ştiinţă, o farsă, o 
înşelare, ori un mijloc de parvenire literară, nu e decât o far- 
să 

În 1920, simbolismul era în Franţa o fază de mult depăşi- 
tă. Poeţii simbolişti erau acum la Academie. La Sorbona se 
treceau teze de doctorat despre acest curent, dar N. Iorga ră- 
mânea ireductibil în fixaţiunile sale. El declară că nu pricepe 
nimic din „bizareriile” lui Stéphane Mallarmé şi pur şi simplu 
refuză să accepte ideea că simbolismului „critica de catedră e 


d M. Străjan, Simbolismul, Ramuri, VII, 15 noiembrie 1912, p. 535-536. 
PA Coşbuc, Despre literatură şi limbă, Bucureşti, E.s.P.L:A., 1960, p. 
e N. lorga, Cronică, Sămănătorul, IV, 30, 24 iulie 1905, p. 540. 

= Idem, O luptă literară, II, Văleni, 1916, p. 14. i$ 

- V. lamandi-Adrian, Poporanismul literar al «Vieţii româneşti», laşi, 
1913 (Un cuvânt pentru această carte, Curente adevărate şi false curente). 

în stare a-i acorda astăzi în Istoria literaturii naţionale un ade- 
vărat volum”*., 

Persistenţa acestei negaţii fixează conținutul, limitele şi 
cronologia unei întregi aripi antisimboliste, de pio. națio- 
nalist-puritan. 

Reluând toate ideile lui N. Iorga, dar într-o formă mai sis- 
tematizată şi mai analitică, nu însă mai puţin violentă, se situ- 
ează critica lui Ilarie Chendi. Ea a fost dusă sub formă de foi- 
letoane, mai ales între 1900-1910, în toate publicaţiile vremii 
de nuanță tradiționalistă - „ţărănistă”, de la Sămănătorul şi 
Viaţa literară şi artistică, la Luceafărul. Peste tot, în această 
zonă, miezul obiecţiilor este la fel, în primul rând de ordin 
moral şi psihologic. Iritau mai întâi aşa-zisele inconsecvenţe 
de caracter ale simboliştilor, megalomania, psihologia lor tul- 
bure. În bună parte această critică este de ordin pur biografic, 
nu lipsită de o anume acuitate pamfletară. Simboliştii, moder- 
niştii în genere: 

„Îşi plâng vecinici inima însângerată şi persecuțiile soartei, 
şi cu toate acestea se laudă cu dispreţuirea vulgului profan, care 
pentru dânşii e o legiune de coțcari; se lingușesc mereu prin mi- 
logeli şi prin dedicaţiuni pompoase, adresate tuturor personagii- 
lor înalte din ţară, începând cu Regina, trecând la miniştrii şi 
soțiile lor, până jos la reporterii de gazetă, şi totuși îşi dau aere de 
eroi trufaşi, care se ridică cu suveranitate deasupra principiului 
binelui şi al răului şi trăiesc numai prin sine. Se proclamă apos- 
toli ai castităţii şi preamăresc în acelaşi timp instinctele brutale şi 
dragostea perversă. O continuă exagerare a eului lor îi face să 
treacă prin diferite crize de megalomanie şi să-şi atribuie ei înşişi 
cele mai strălucite epitete. Unul se numeşte rege, altul leu, al 
treilea încarnaţiunea lui Dante.” 


pă lorga, /storia literaturilor romanice, în dezvoltarea şi legăturile lor, 
Bucureşti, P. Suru, 1920, III, p. 393. 
* Harie Chendi, Preludii, ed. a Il-a, București, Minerva, 1905, p. 157-158. 

Specialitatea lui Chendi pare să fie evidenţierea contraste- 
lor psihologiei simboliştilor, în scopul demonstrării incoeren- 
tei, a ilustrării fondului lor anormal — acuzaţia de patologie 
apare acum cu tărie — premise ale unei ridiculizări eficace: 

„Aceeaşi scriitori slăvesc moartea (iadul, Satana, etc.) şi 
în acelaşi timp se înlănțuiesc de viaţă cu toată puterea, cum se 
închină iubirii eterice şi totuşi ridică la apogeu principiul dra- 
gostei senzuale, până la lascivitate — două contraste aşa-zicând 
fiziologice, pe care le găsim aproape la fiecare dintre ei”. 

Analiza nefiind de loc binevoitoare, de pur conţinut mo- 
ral, nici nu poate fi de mirare că ceea ce va fi pus permanent 
sub acuzaţie este în special fondul psihologic al acestei poezii, 
în care se descoperă numai defecte grave: „lipsă de voinţă şi 
de energie”, infatuare enormă, pretenții irealizabile, ala 
ireductibile: 

„Din faptele şi scrierile lor lipseşte armonia necesară între 
rațiune şi simtire, între datorie şi pornire sufletească”. 

Dar mai presus de toate se ridică impresia de maladiv, de 
lipsă de vitalitate, de contemplativitate extatică, halucinantă, 
specifică tipului poetic decadent: 

„De-o înfăţişare aristocrată, de un senzualism bolnav, dar 
fără nici o putere de viață. Le lipseşte sucul cu sânge, precum 
îi lipseşte crizantemei palide și «isterice» mirosul florilor de 

primăvară 

Se iiet că privită printr-o astfel de optică, nu lipsită 
de argumentele sale, unele chiar solide, poezia simbolistă se 
va bucura de puţină înțelegere şi răbdare analitică. Teoria 
simbolistă este lichidată în câteva fraze, iar lectura producției 
propriu-zise duce la generalizări de o mare simplificare a pro- 
blemelor, după dualitatea fond-formă: 


” Marie Chendi, op. cit., p. 101. 
” Ibidem, p. 102. 


”% Idem, Fragmente, Bucureşti, Minerva, 1905, p. 90. 

„Materia îmbrăţişată de simboliştii noştri e cât se poate de 
vastă, începând cu lumea transcendentă a sublimului, cu mis- 
terele simbolice ale naturii, până la «poezia» localurilor de 
prostituție. Pretutindeni muzică şi ritm, culori şi tonuri, în 
toate scările orpmātise, şi un parfum ce se volatilizează repede 
după citirea poeziei”. 

„Forma e iarăşi caracteristică: repetiții ŞI înerămădiri de 
cuvinte căutate din toate dicționarele, rime din cele mai rare, 
compuse şi bizare uneori. Adjective cu grămada imprimă poe- 
ziilor celor mai reuşite un caracter rece, afectat şi dau autori- 
lor o poză teatrală de visători închipuiți şi de spectatori dibaci. 
Să te miri că nu-i cunoaştem şi nu-i apreciem?” 

La tendinţele simbolismului spre „exotism”, „jocuri de 
culori”, „cultul pentru eleganța şi noblețea formelor goale”, 
„muzicalitatea versului liber”, „bizareriile reci şi afectate”, pe 
carg le găsim „la o familie întreagă de coarde cristaline de la 
noi”, Ilarie Chendi va rămâne profund sceptic şi refractar până 
la capăt”. 

Foarte categoric este criticul nostru şi în chestiunea ino- 
vaţiilor simboliste în care el nu crede: 

„Ceea ce mi se pare complet ridicol în aceste zvârcoliri 
este ideea şi prezumțiunea că un pumn de teorii moderniste, 
adaptate şi rostite papagaliceşte, ar putea schimba dezvoltarea 
firească a literaturii noastre. Dar să-l lăsăm să treacă...! Cui- 
băriri de aceste parazitare își au pururea efectul lor hazliu. Ele 
se descompun de la sine, ca un corp găunos. Cei plecaţi în 
căutarea sublimului ating cu consecvență marginile ridicolu- 
lui. Și aventura dlui Densusianu se încheie cu acelaşi efect de 
comedie”!®!, 


” Ilarie Chendi, Preludii, p. 102. 
% Idem, Schițe de critică literară, Bucureşti, Cultura naţională, 1924, p. 
144, 150. 


SI Idem, Dări de seamă, Luceafărul, YX, 16, 1910, p. 417-418. 

Această diatribă arată cu precizie limitele unor astfel de 
atacuri, care proclamă infailibil „falimentul literar” al teoreti- 
cianului simbolismului, nu fără o concesie importantă: „La 
Sămănătorul, dl. Iorga a făcut greşeli cu carul”. Cei ce l-au 
urmat „au dat în gropi; s-au pierdut în declamaţii”. Împotriva 
acestora: 

„Tot noi am dat strigătul de alarmă, arătând că excesul de 
zel patriotic şi frazeologia duc la ştirbirea estetică a literaturii; 
dar în acelaşi timp n-am combătut direcţia însăşi şi n-am opus, 
ca dl. Densusianu, literatura decadentă drept salvare”. 

Ea rămâne în continuare bestia neagră, mai ales că: 

„Scriitorii noştri cu gesturi exotice nu se dau învinşi. ŞI în 
loc ca numărul lor să se împuţineze şi predilecția pentru ex- 
travaganţele rimate să înceteze, vedem cu oarecare surprinde- 
re că cercul se lărgeşte”19%. | 

In fruntea „bandei” se află „vizirul Ervin”, care-şi pune 
„în ordine de bătaie discipolii” şi „porneşte cu dânşii într-o 
expediție de carnaval”. El „sună din tuba miraculoasă şi adună 
în jurul său rămăşiţele cele mai rahitice din alte taberi litera- 
re”, grupare în care „nebunia e completă” (!). Tipărite în 
1910, cu prilejul apariţiei în volum a Conferentelor „Vieții 
nouă”, opiniile integral negative ale lui Il. Chendi nu mai sunt 
citabile decât pentru ilustrarea exagerării extreme le care au 
ajuns şi au persistat la noi ideile adversarilor naționaliști ai 
acestui curent: 

„Răsfoiţi-le munca şi vă convingeti că, de când există o 
literatură românească, ceva mai gol, mai sterp, mai fără inspi- 


102 . ` . . a . | j 
Harie Chendi, «Falimentul literar» al dl. Densusianu!, Viața literară şi 
artistică, I; 24, 24 iunie 1907. 


103 ; SI ze bine Bf 
, eg Literatura decadentă, Viaţa literară şi artistică, 1, 49, 16 decem- 
rie 1907. 

rație firească ca vorbăriile artificiale ale acestor mărunţişuri 
poetice nu s-a scris”. 

În rest, observaţiile criticului despre spiritul de imitație 
servilă la simboliştii români, în prelungirea lui Macedonski, şi 
mai ales a simboliştilor francezi, poate oferi şi azi o bază de 
discuţie (în 1906, Ovid Densusianu era denunţat că „bate câm- 
pii Franţei într-un timp când mișcarea noastră literară este din- 
tre cele mai intensive)”!%5. La fel şi obiecțiile despre excesele în 
parte formaliste ale simboliştilor români, luaţi unul câte unul în 
vârf de spadă, de la Ştefan Petică, la N. Davidescu!% 

Aceste idei cunosc o mare arie de răspândire şi o conti- 
nuitate nedesminţită, regăsită şi în anii de după război, îndeo- 
sebi la Gândirea". Până atunci, revistele de obedienţă ior- 
ghistă şi naționalistă vor propaga în articole şi note violente o 
ostilitate antisimbolistă constantă, exprimată prin câteva reac- 
(iuni tipice: acuzaţii exagerate şi în bună parte neîntemeiate, 
de lipsă de talent, de noutate şi conţinut realist, înstrăinare, 
imoralitate, decadenţă, psihologie morbidă, manierism, forma- 
lism. 

Astfel, pentru C. S. Făgeţel de la Ramuri, simbolismul 
românesc nu este decât „deghizarea lipsei de talent”!% cu aju- 
torul pseudoinovaţiilor formale, creatoare de manieră, de o 
poezie fără „chemare”, fără „necesitate”. Simplă şcoală, cu o 
serie de „manifestări artificiale”, este simbolismul şi pentru D. 
Tomescu'%, Ar fi vorba de un program exterior, nerealizat de 
altfel, lipsit de „realitatea vie a sufletelor creatoare” și deci de 


>, Ibidem, Viața literară şi artistică, 1, 49, 16 decembrie 1907. 

o Cronicar, Cronica actualității, Viaţa literară, 1, 10 septembrie 1906. 

o Harie Chendi, Schițe de critică literară, p. 135, 144, 149, 156, 158. 

"Dr umul cel bun, Gândirea, Il, 13, 1 mai 1921, p. 158. 

SONA Făgețel, Deghizarea lipsei de talent, Ramuri, V (1910), p. 177- 
180. 
Co Tomescu, Simbolismul, curent literar?, Ramuri, LX, 1914, p. 97- 
100. 

„sinceritate”. De unde o „dibuire” permanentă, în căutarea şi 
adaptarea mecanică a celor mai „proaspete programe din 
Franţa”! i 

Pe această temă şi mai ales în jurul exerciţiilor formaliste, 
reale sau nu, ale simboliştilor, se bate peste tot monedă, în 
special la Drumul drept. Aici se condamnă sistematic „meşte- 
şugita întrebuințare a cuvintelor”, „savanta arhitectură”, „ex- 
ploatarea valorii mecanice a cuvintelor în vederea unor sono- 
rităţi care să încânte auzul fără să mişte sufletul”, concluzia 
fiind implacabilă: 

„E manieră, e şiretlic, e demagogia literară, e potop de 
vorbe, e tot ce vreţi — dar nu poezie”!!! 

Obiecția de fond a acestei campanii, care cunoaşte între 
1910-1915 apogeul său, este însă alta. Ea se inspiră din consi- 
deraţii naţionaliste şi tinde să compromită simbolismul sub 
raport politic, denunţat a fi rupt de realitățile naţionale, pre- 
zentat ca un produs cosmopolit, plantă exotică fără rădăcină. 
Ar fi deci vorba de o literatură care „nu acostează nicăieri” !?, 
apatridă, înstrăinată de „sufletul neamului”, scrisă de poeţi 
dezrădăcinaţi, care „au avut o țară şi au uitat-o; au avut un 
suflet al lor şi l-au dat la o parte”! 13 De aceea: 

„Ne ridicăm împotriva tuturor producătorilor de «poezie 
nouă» care îşi închipuie că un scriitor poate nesocoti orice 
legătură cu societatea din care face parte. A nu avea o vatră, a 
nu te simţi lipsit de un pământ.. Kais 

De s-ar dovedi integral întemeiată, acuzația ar fi, într- 
adevăr, gravă. Nici o literatură nu poate rupe legăturile cu 


10 dem, Dibuirile simboliştilor noştri, Ramuri, IX, 1914, p. 121-123. 

m D, Tomescu, Sinceritatea în poezia simbolistă, Drum drept, X 81915), 
p. 373-375. | 

"112 Jbidem, p. 124. 

115 Jbidem, p. 375. 

"14 Ibidem, p. 264. 

societatea din care face parte, şi este de observat cum, sub 
presiunea epocii, în preziua intrării în război, ideologia dreptei 
începe să oscileze şi să adopte — demagogic — un limbaj so- 
cial. „Pământ”, „vatră”, „societate” nu sunt nici pe departe 
noțiuni identice, dar toate sunt suprapuse acum în scopul de a 
lovi simbolismul cu cea mai mare putere. Acest curent este 
denunțat chiar ca antisocial, dintr-o tabără profund ostilă ade- 
văratelor probleme sociale: | 

„Mişcarea simbolistă nu e altceva decât literatura aceea, 
şi besmetică, şi hibridă, şi pretențioasă, şi proastă, pe care o 
fac anumite stârpituri intelectuale care cred că «talentul» e 
totul şi societatea nimic”! 15, 

Că „societatea” pentru naționaliști nu reprezintă câtuşi de 
puţin realitatea claselor sociale în luptă, ci numai ideea de 
comunitate etnică, rezultă limpede din faptul că atunci când 
simboliştii vor preconiza „poezia oraşelor”, ideea este respin- 
să tocmai pe temeiul că s-ar crea un antagonism periculos 
între sat şi oraş, principiul diversionist al armoniei sociale: 
fiind invocat cu tărie. Simboliştii: 

„Nu vor să priceapă că unui scriitor nu-i mai este îngăduit 
să conceapă viaţa ca fiind plasată în cutii de calități deosebite: 
Jos, calităţi inferioare, - adică satul; sus calități superioare —. 
adică orașul. Sate, târguri şi oraşe — acestea nu sunt decât 
forme sub care circulă acelaşi suflet omenesc, aceleaşi impul- 
suri ale vieții universale”!!€, 

În realitate, sămănătoriştii, tradiționaliştii de orice nuanţă, 
care vor contesta întotdeauna realitatea şi valoarea psihologiei 
specific urbane, când vor nega o astfel de poezie, nu vor fi 
consecvenți nici cu acest principiu. Ei refuză poezia oraşului 
din perspectiva poeziei satului, sub pretext că una este artifi- 
cială, exterioară; cealaltă interioară, autentică: 


a sg Ibidem, p. 263. 
YD, Tomescu, Poezia oraşelor, Ramuri, LX (1914), p. 145. 

„Poezia aceasta răzimată pe cultul vieții de oraş, înlătură 
lirismul interior şi-l înlocuieşte cu un lirism exterior. E o poe- 
zie care cântă diferitele aspecte ale vieţii moderne, fără să 
exteriorizeze un suflet”. 

Nu există pentru Drum drept nici un „suflet nou”, şi deci 
nici poezie care s-o exprime. Totul nu este decât o „literatură 
voită”, elucubraţie a unor „suflete sterpe”, lipsit de „vibraţiile 
unei simţiri spontane”!!&. Deci „aiurare simbolistă” pe toată 
linia!!?. În rest, aceleaşi acuzaţii de psihologie macabră, de 
„bizareria formei” şi, mai ales, aceleaşi acuzaţii de imoralita- 
te, care provin de la N. Iorga: 

„Decadenţii au o deosebită predilecție pentru tot ce se 
poate închipui mai scandalos, mai degradat, mai greţos şi mai 
înspăimântător”!*, 

Cu un plus de violență şi de trivialitate în limbaj, aceeaşi 
denigrare sistematică este dusă şi în foile din Transilvania, 
îndeosebi la Luceafărul. Aci Ilarie Chendi a publicat multe 
din articolele sale cele mai ostile, aci apar articole cu titluri ca 
Sălbăticia decandentă'”, note ca Histeria d-lui Ovidică!”. 
Este vorba, fireşte, de Ovid Densusianu, tratat de „renegat”, 
denunţat că luptă „împotriva tendințelor naţionale şi a ardele- 
nilor în literatură”. În mediul academic, universitar, Sextil 
Puşcriu folosise cam acelaşi stil şi aceleaşi argumente?’ 

Când Rampa de la București va deschide, în 1912, anche- 


ta sa cu privire la „poezia nouă”, sondaj al opiniei literare, 
t > 


17 Jpidem, p. 148. 

"8 jbidem, Drum drept, YX, (1915), p. 124. 

119 C, S. Făgeţel, Drum drept, X (1915), p. 11, 568. 

12 M. Străjan, Simbolismul, Ramuri, VIII (1912); p. 555. 

121 Sălbăticia decadentă, Luceafărul, XI (1913), p. 762-763. 

122 Luceafărul, 1X; 1910, p. 523-524. | 

230, C. Tăslăoanu, Grupări literare, Luceafărul, X (1906), p. 44-46. 

124 Sextil Puşcriu, Cinci ani de mişcare literară (1902-1906), Bucureşti, 
1909, p. 54-55. 

departe de a fi integral ostil simbolismului (ne aflăm de fapt, 
în faza sa de deplină ascensiune), Luceafărul reacționează 
vehement. El va arăta că simbolismul nu poate „să prindă”, 
deoarece îi lipseşte „strânsa legătură sufletească cu poporul în 
sânul căreia se iveşte”!7%, Ca atare, pretenţia de a iniţia un nou 
curent literar irită în cel mai înalt grad pe ideologii naționa- 
lismului în literatură!%6, unanimi a vedea în simbolism un 
adevărat atentat la integritatea, puritatea şi moralitatea sufletu- 
lui „românesc”. 

Este izbitor faptul că oficialitatea, Academia, revistele de 
mare tradiţie, precum Convorbirile literare, vor nega simbo- 
lismul pe consideraţii identice. În aceste foruri îşi fac auzit 
cuvântul exponenţii gravi și solemni ai marii burghezii, scan- 
dalizată din principiu la orice idee de avangardă, la orice „re- 
voluţie literară. Spiritul său profund conservator reacționează 
din instinct la inovaţia cea mai inocentă, simțind periclitată 
prin acest gen întreaga ordine existentă pe care marea burghe- 
zie se sprijină. lată de ce poziţia cercurilor conducătoare în 
cultură, la momentul afirmării simbolismului, comună cu ace- 
ca a extremei-drepte, va fi una total negativă, formulată doar 
mai distant, de sus, cu cea mai desăvârşită morgă filistină”. 

Tonul acestei atitudini, aparent sobre, îl dă la Academie în- 
suşi Titu Maiorescu. Este o psihologie care se transmite tuturor 
junimiştilor, noi şi vechi, şi bineînțeles Convorbirilor literare. 
Ostilitatea răsunase foarte limpede, încă din 1886, când se de- 
nunță în mod eronat „atmosfera estetică, vițiată de Macedon- 
ski”, dar mai ales în 1906, în raportul de premiere a poeziilor 


'% Tr. Dumitru- -Șoimu, cu prilejul unei anchete literare, Luceafărul, XI 
(1912), p. 435-437. 

* Idem, Curente literare în literatura român, Luceafărul, XII; 28, 1 sept. 
1912; d. N Ciotori, Creatori de curente literare?, Luceafărul, XIII, 9, | 
mai 1913, p. 301-302. 

lui O. Goga, opusă ostentativ „celor deprinşi cu unele mievrerii 
moderne”, cu „efiminarea scrierilor decadente!” 

Explicația acestei optici prin aderenţa criticului la estetica 
poeziei clasice!7% este reală, dar nu suficientă. ŞI temperamen- 
tal, şi social, şi prin formaţie culturală, T. Maiorescu era un 
om „bătrân”, un integrat în clasa boierească, definitiv fixat în 
poziţiile sale şi, cu necesitate, un conservator în ideologie, în 
politică. Iar poezia modernă şi simbolistă, alimentată de entu- 
ziasme tinereşti, sugera prin toată ființa sa înnoirea, schimba- 
rea, „revoluţia”. De aceea, nu numai el, dar şi toate spiritele 
conservatoare o vor combate. Această magistratură va fi ţinută 
la Convorbiri în special de S. Mehedinţi, discipol maiorescian 
şi director al publicaţiei, care face front comun cu cele mai 
agresive foi sămănătoristo-naţionaliste. 

Ceea ce se opune simbolismului inovator este confor- 
mismul şi tradiţia „bunului-gust”, a, „bunului-simţ”, izbit la 
tot pasul de „infirmitatea simțului estetic”: 

„Lor le place în artă excepţia, nu regula: muzică cu diso- 
nante, pictură în culori neverosimile; stil cu întorsături căutate 
şi cu transpuneri de imagini, culoarea trebuie să sune; sunetul 
să miroasă; mirosul să dea imagini vizuale. În ei natura pare 
că vrea să-şi râdă de sine însăşi, negându-şi propriile sale legi. 
Le răstoarnă valorile; boala e dată ca model pentru sănătate. 
lată-l"?, 

“Citind poezia decadentă, S. Mehedinţi are senzaţia peni- 
bilă a pătrunderii în hrube şi peşteri pline cu reptile dezgustă- 
toare: 

„Ce grozavă privelişte în lumea aceasta a umezelii şi a în- 
tunericului! Peste tot cotloane şi bolte negre, de care atârnă 


127 Titu Maiorescu, Critice, III, Bucureşti, Socec, 1928, p..79, 307. 

28 E, Lovinescu, op. cit., I, p. 154. 

12 Soveja, De la critică la hartă, Convorbiri literare, XLIII (1909), p. 
195. 

moi şi reci urâcioşi şoareci cu aripi: liliecii. Iar pe jos, târân- 
du-se cu mişcări amorţite: salamandre fără ochi, broaște căl- 
când | deşălat, reptile ş şi alte vietăţi dezgeustătoare. 

Îţi vine să zici flori ale răului, flori pentru lilieci, broaște, 
păianjeni, pricolici şi alte pocitanii ale lumii subpământe- 
ne”, 

Având o astfel de repulsie, nici nu e de mirare că pentru 
S. Mehedinţi „vegetaţia literară a tavernelor, a lupanarelor, a 
umbrei şi penumbrei în care răsar şi trăiesc criptogamele de- 
cadente” are o „hotărâtă înrudire cu fauna şi vegetația degene- 
rată a speluncilor”. „Toate acestea sunt un mucegai literar, o 
producţie perversă, care dă boala ca model pentru sănătate”. 

Se înțelege că acuzaţia de imoralitate va domina întreaga 
diatribă, în care regăsim, în egală măsură, respingerea imita- 
tiei literare şi pe aceea a „imitaţiei decadente”. Oarecum mai 
reținută, ea se va repeta și în cadrul răspunsului dat anchetei 
Rampei!”!, cu care ocazie, un alt junimist de adopțiune, Al. 
Brătescu-Voineşti, găseşte prilejul să declare: „EU unul nu pot 
suferi această mișcare. E greşită de la început”!*?. 

Mai surprinzătoare sunt atacurile lui Duiliu Zamfirescu, 
situat pe o poziţie estetică oarecum mai avansată decât aceea a 
lui Titu Maiorescu. Cu aere paterne, el respinge „grozăviile 
simboliste şi futuriste” publicate în revista Flacăra, unde des- 
coperă numai „nerozii”, „copilării” pretenţioase sau pornogra- 
fice, „absurdităţi”, „originalitate căutată”, „mania bolnăvi- 
cioasă de a face nou”. lată de ce: 


130 apere iei i A EAE: 
S. Mehedinți, Răspuns unui decadent, Convorbiri literare, XLIII 


(1909); p. 450-451. 
n |M. Cruceanu, Convorbire cu S. Mehedinţi, Rampa, nr. 71, 15.1.1912. 


P M. Cruceanu, Convorbire cu I. A. Brătescu-Voineşti, Rampa, nr. 73, 
8.1.1912, 

„Nu se cuvine să încurajați şi nici să îngăduiți şcoala 
aceasta decadentă, sub cuvânt că e a viitorului. Nimic nu este 
al viitorului dacă nu cuprinde sâmburele frumosului clasic”! 

Revendicarea de la principiile esteticii clasice, într-o pe- 
rioadă când functia retrogradă a acestei concepții în artă apă- 
rea din ce în ce mai evidentă, dă totuşi o notă distinctă poziţiei 
lui D. Zamfirescu, poate singurul care opune în mod deschis o 
anume estetică, fie şi perimată, noii teorii estetice simboliste: 

„Poeţii... decadenţi au omenirea întreagă, care se ridică 
indignată contra pestilenţei simboliste... 

Orice lucrare de artă durabilă trebuie să fie modernă prin 
sentiment, antică prin caracter şi sobrietatea expresiei. Aces- 
tea nu sunt vorbe în vânt”. | 

Intră în această ostilitate, manifestată şi la Academie într- 
o comunicare despre „poezia nouă”! (unde se citează ca elu- 
cubraţii poeziile: După 13 ani de I. Minulescu, Triptic madri- 
galesc de Luca I. Caragiale şi Balada spânzuratului de Adrian 
Maniu), şi un conflict de generaţie. Spiritul conservator- 
reacţionar, atunci când se pune la adăpostul ideii de clasicita- 
te, de tradiţie, invocă în mod necesar pe aceea de vârstă. Bă- 
trânii cu „experienţă, cu „maturitate”, nu pot înţelege cum 
„tineretul de astăzi” îşi dă adeziunea la: 

„O formă de poezie decadentă, care pare a căuta o infe- 
rență nouă între imaginile intelectuale şi exprimarea lor prin 
cuvinte. Mai toţi pleacă de la conceptul fals al îmbătrânirii 
lumii. Fiecărui poet modern lumea îi apare sleită de sforțările 


3 D, Z. Literatura viitorului, Convorbiri literare, L, 1 ianuarie 1916, p. 
14, 15. 


B4 Idem, Unor prieteni tineri, Convorbiri literare, L, 4 aprilie 1916, p. 
374. 

35 Idem, Câteva cuvinte critice, Analele Academiei Române, Mem. Secția 
lit., s. II, T, XXXVIII, Bucureşti, 1916, p. 370-383. 

predecesorilor săi de a spune aceleaşi simţiri prin aceleaşi 
cuvinte”156, 

Această psihologie, ostilă sub diferite motive la ideea de 
noutate, inspiră reacţiuni şi de alt ordin. Inovația, când este 
făcută polemic, cu ostentaţie, irită prejudecățile, geloziile lite- 
rare ascunse. Notorietatea subită stârneşte invidii. Se produce, 
cu alte cuvinte, o mişcare în fond filistină, ostilă din principiu 
schimbării ieşirii din rutină, din clişeele tradiționale. La apari- 
tia originalității, micul-burghez, timorat, mărginit, intră în 
panică. Devine agresiv, dur, intolerant şi mentalitatea aceasta 
inspiră în bună parte pe mai toți detractorii simbolismului. 

Fenomenul se constată îndeosebi în mediul de provincie, 
unde simbolismul — în parte produs provincial el însuşi — a 
fost privit de mulţi cu oroare. Printre cele mai susținute pole- 
mici antisimboliste (cum s-a văzut) a dus revista din Craiova 
Ramuri. Nici la laşi lucrurile nu stau mai bine. Un grup de 
tineri simbolişti, în frunte cu poetul I. M. Raşcu, scot aici, în 
1911, o revistă Versuri, continuată sub titlul de Versuri şi pro- 
ză (1912-1914), la care colaborează mai toate forțele simbo- 
liste, regăsite şi la Flacăra: M. Cruceanu, Al. T. Stamatiad, E: 
Sperantia, G. Bacovia, Ion Minulescu, Claudia Millian, Adri- 
an Maniu etc. Presa locală vorbeşte de „rătăciri mintale”, în 
timp ce G. Bodan-Duică condamnă „atâta neruşinare a nepu- 
tincioşilor”. Adversarii fac să apară şi o revistă parodie, trasă 
la şapirograf, Contra Versuri, scrisă „tot fără talent, dar cu 
bun-simt” !?7, 

Apar şi cercetări critice de sinteză, prima de acest gen fi- 
ind acea a lui Gheorghe Savul: Despre micul curent literar 
decadent de la noi şi îndeosebi despre poezia d-lui loan Mi- 


i D.Z., Unor prieteni tineri, Convorbiri literare, L, 4 aprilie 1916, p. 
75, 


"a Călinescu, Material documentar, Studii şi cercetări de literatură şi 
Jolclor, X, 4, 1961, p. 745. 

nulescu (aşi, 1913), colecţie de obiecţii şi locuri comune, ge- 
neralizate la această dată sub specia următoarei definiţii a de- 
cadentismului: 

„Idealizarea sentimentelor patologice şi din punct de ve- 
dere artistic, întrebuinţarea unor mijloace nereuşite din punct 
de vedere social larg”. 

Pe latură sociologică şi psihologică, observaţiile au un 
anume conţinut şi chiar perspicacitate, precum aceea cu privi- 
re la lipsa temperamentului autentic simbolist la mulți poeți 
români, prea „raționalişti”. Se denunță deci maniera, lipsa de 
originalitate, care face ca simboliştii noştri să devină neintere- 
sanți chiar pentru decadenţii apuseni; de asemenea, anume 
exerciţii pur formaliste ale acestui „mic, deşi foarte pretențios 
curent care e decadentismul românesc”. 

S-ar zice deci că nu erorile estetice iritau pe cei mai mulți, 
ci, în primul rând, „pretenţiile”, infatuarea, fronda noii şcoli 
literare. 

A existat, în sfârşit, şi o altă categorie de publicişti, preo- 
cupaţi egocentric de ideea de notorietate, care trec imediat în 
tabăra adversarilor, atunci când succesul, fie şi de scandal, 
pare monopolizat de alţii. La unele publicaţii simboliştii sunt 
primiţi, toleraţi, apăraţi. Când însă reputaţia lor, fie şi de cafe- 
nea, începe să umbrească, ei sunt repudiaţi cu violență. Este 
tot o faţă a micului burghez literar, labil, inconsecvent şi vani- 
tos, tip răspândit în lumea presei şi a literaturii, în toată pe- 
rioada de ascensiune şi de consacrare a simbolismului. 

O figură specifică de astfel de detractor, la început simpa- 
tizant, apoi furibund ostil, este aceea a lui Caion, publicist 
invidios pe toate gloriile literare ale epocii, autorul acuzaţiei 
pretinsului plagiat al lui Caragiale. El dă adăpostire în revista 
sa Românul literar articolelor prosimboliste ale lui M. Deme- 


138 Gheorghe Savul, op. cit., p. 18. 

triad şi A. Cantili, dar când direcţia noii mişcări trece în mâi- 
nile lui Ovid Densusianu, se produce o schimbare de front 
totală. Caion î începe să denunțe „decadentismul”1%, şi Vieaţa 
nouă!" să scrie despre Ion Minulescu sau „nimicul mintal"! 
cam în acelaşi stil despre Bacovia"? şi despre alții"! 3 produc- 
tiuni joase, integral negative, de specia pamfletului Atr ar. 

Din această stare de spirit se alimentează, pe o latură, şi 
parodia poeziei nou, cu două momente de recrudescență, 1893 
şi 1902, în jurul lui Macedonski, şi după 1907, inspirată de 
maniera Minulescu. Originile umorului antisimbolist sunt 
multiple şi complexe, căci, oricât ar părea de paradoxal, multe 
parodii simboliste sunt făcute, după cum vom vedea, de sim- 
boliştii înşişi, fie din motive personale, fie dintr-o luciditate 
superioară a riscului căderii în manieră. Este, de altfel şi latura 
care a fost cea mai speculată, prin reacțiune ostilă de gust lite- 
rar, dar mai ales prin mişcarea dialectică, a unor conştiinţe 
iritate la ideea de noutate, atunci când ea le apare în forme 
stridente, exagerate, frizând ridicolul. 

In cazul lui I. L. Caragiale, pe lângă repulsia organică 
pentru tipul de poet Macedonski („Capul şcoalei simboliste”), 
a lucrat în special o astfel de optică, predispusă spontan spre 
ironie. Ea s-a produs în paginile Mofiului român (1893), 
printr-un val de „sonete coloriste”, „„simboliste-orientale”, 
„apocaliptice-simboliste-profetiste”,  „simbolist-decadente”, 
„triolete-simboliste”,  „sim-bolist-instrumentaliste”, „„simbo- 


BE A f A n ; 
Caion, Câteva vorbe asupra decadentismului literar, Românul literar, 


o (1905), p. 281-284. 
„Îdemi, Noua stare sufletească a dl. O. Densusianu, Ibidem, IV, p. 60-62. 
! Idem; lon Minulescu, sau nimicul mintal, Românul literar şi politic, 
vn 15, 28 februarie 1910. 
„a Idem, G. Bacovia, Rodica, |, 3, 2 martie 1910. 
* Idem, Discipolii lui Petroff, Românul literar, VII, 2-3, | februarie 
îi] p. 28-30. 

list-macabre” “f, unele distractive, altele de o vervă cam me- 
canică, petita industrie de redacție: 


Se răsucesc şi crapă ai lumii vechi pilaştrii, 
Catapeteasma cade!... Macabru dans de aştri!... 
În loc de Tot, Nimica!...Ei, bravo, zău!... Fi, şi ?... 


Uneori spiritul este destul de îndoielnic, precum Din car- 
netul unui poet simbolist: 


O, rimă, Muza mea! O, rimă! 

A! pentru-o rimă aş face-o crimă: 
De fac crima 

Eu fac rimal“ 


Reţetă — oricum — de succes, Caragiale a folosit-o ulterior 
şi la Universul (1909), în poeme în proză „simbolistă-mistică, 
enigmatico-chintesentistă”, în stilul lui „Pontifex Maximus 
Mauritius Mae tevile făcând o adevărată şcoală. În Moş 
Teacă (1895-1901), pe urmele lui Caragiale, Anton Bacalbaşa 
şi alţii au cultivat până la saţietate genul, devenit tradițional în 
revistele umoristice de la începutul veacului. În Belgia Orien- 
tului (13 sept. 1907), Victor Eftimiu deschide cu succes seria 
parodiilor minulesciene, cu Romanga celor trei sarmale, con- 
tinuată şi la Ramuri (Trec decadenții): 


Trec decadenții... 
Scribii jalnici fituicelor făr-de lectori, 


4 1... Caragiale, Opere, ed. Al. Rosetti, Şerban Cioculescu, Liviu Călin, 
Bucureşti, E.P.L., vol. 3, 1962, p. 450-485. 

'%5 Ibidem, p. 473-475. 

146 1, L. Caragiale, Opere, IV, ed. Şerban Cioculescu, Bucureşti, E.F., 
1938, p. 361. 

Trec disperații purtând facle prin întuneric şi pustiu. 
Cântând prohodic şi macabr. u 
Romante pentru mai tåâi ziu!” 


Specimene de aceeaşi factură se mai pot găsi în Românul 
literar şi politic’, în Floarea albastră!” în Facla'“ şi chiar 
în Viața pa ali , unde apar şi notițe critice!” etc. Dar 
faţă de intensitatea şi gravitatea atacurilor ideologiei reacțio- 
nare, aceste înțepături par şi sunt efectiv simple glume inocen- 
te. Nu parodiile au pus în discuţie valoarea simbolismului şi 
fireşte nu pe baza lor se poate dezlega problema viciilor şi 
meritelor noului curent poetic, atât de supus controverselor. 

Întreaga analiză a simbolismului presupune o viziune dia- 
lectică a istoriei literare, cu neputinţă de limitat numai la ex- 
plorarea unei laturi a dualității afirmaţie-negaţie, care întovă- 
răşeşte simbolismul românesc în toate fazele sale de dezvolta- 
re. După cum aceeaşi analiză ştiinţifică, dusă în două direcții, 
nu poate prelua în bloc, nediferenţiat, nici totalitatea acuzații- 
lor trecute în revistă, pline de pasiuni, de exagerări şi de erori 
serioase. O fermitate şi atitudine critică egală trebuie păstrată 
şi față de apologeţii simbolismului, la fel de puţin obiectivi şi 

Chesefe şi Nepeve, Trec decadenţii, Ramuri, IV, 1-15 august 1909, p. 
667-671. 

i Mărgăritare simboliste, Românul literar şi politic, VII, 1, 20 dec. 
1908; Ali-Baba, Solilocul lui N. Davidescu, Solilocul lui lon Minulescu, 

de controlați în entuziasmul lor. Orientându-ne în ambele di- 
recții, vom vedea mai limpede atât limitele soluțiilor contem- 
porane care s-au dat întregii probleme, cât mai ales necesita- 
tea de a relua în discuție, pe noi baze. 


2. DOCTRINARI ŞI APOLOGETI 


La valul de injurii şi acuzații al detractorilor, doctrinarii şi 
apologeții simbolismului reacționează cu aceeaşi vigoare, 
semn că tensiunea ideologică a epocii se polarizase pe extre- 
me, cu o intensitate egală. Grupările literare încep să se deli- 
miteze cu claritate, şi poeții „modernişti” cunosc acum toate 
amărăciunile neînțelegerii şi toate voluptățile frondei. În cazul 
creatorilor propriu-ziși, este vorba mai mult de o tendință co- 
mună, de o regrupare pe afinități, decât pe bază de idei lim- 
pezi şi de programe. Dar şi acestea vor veni destul de repede, 
pledoariile prosimboliste unind aproape de la început teoria şi 
practica, gândul şi fapta, într-un ansamblu de manifestări, azi, 
privit de sus, destul de coerent în toate acțiunile sale. 

Un fapt caracteristic, care arată că opoziţia la simbolism 
reprezintă o poziţie pur ideologică, principială, un fel de preju- 
decată teoretică foarte tenace, dar neconsecventă cu sine, este 
următorul: traduceri destul de numeroase din simboliştii fran- 
cezi şi poezie simbolistă românească originală se publică chiar 
la revistele oarecum de „dreapta”, adică aproape pretutindeni 
unde ideea simbolistă este sau va fi combătută. Fenomenul 
arată o netă şi tot mai persuasivă evoluţie a gustului literar, a 
cărei lărgire continuă este frânată de preconcepte ideologico- 
politice. Dar, în ciuda acestei inhibiţii dogmatice, poezia „mo- 
dernă” în plină expansiune se dovedeşte de o penetraţie remar- 
cabilă, şi dacă disputa nu s-ar fi mutat pe terenul rigid al ideilor, 
este sigur că, în mod tacit, simbolismul ar fi câştigat şi mai 

multe poziţii. Constatarea aruncă o lumină nouă asupra întregii 
confruntări între sămănătorism şi simbolism, curent care, înain- 
te de a se apăra pe faţă şi teoretic, se infiltrase insidios, într-o 
serie de citadele principial ostile. Acestea vor combate frenetic 
simbolismul, decadentismul în genere, dar — paradox total! — 
fără să-l expulzeze practic din incintă. | 

Un rol considerabil în această pledoarie discretă, dar efi- 
cace, joacă la începutul secolului D. Anghel. El începe să dea 
traduceri din simbolişti, din Verhaeren, la Pagini literare (|, 3, 
1899), din Verlaine, la Convorbiri literare (1901-1903), înde- 
Jetnicire la care atrage şi pe Şt. O. Iosif. În colaborare, Anghel 
şi Iosif fac să apară un volum de Traduceri din Paul Verlaine 
(Bucureşti, Minerva, 1903), popularizând, primii opera poetu- 
lui francez, cultivat de altfel şi în cercul lui Macedonski. Tra- 
ducerile lui M. Demetriad sunt totuşi posterioare descoperirii 
lui Verlaine de către D. Anghel. 

Intrat în redacţia Sămănătorului, poetul aduce în plină fo- 
bie antimodernistă aceeaşi orientare. Cuplul Anghel-losif va 
da şi aici versiunii din Verlaine (1903), Anghel singur din 
Camille Mauclar (1903), apoi din nou în colaborare, de astă 
dată cu Ion Minulescu, din Henri de Régnier (15 aprilie 
1907). Când intolerantul Ion Scurtu, criticul revistei, ar fi aflat 
de adevărata identitate a traducătorilor, acesta ar fi făcut o 
criză de... „epilepsie”!*3. Probabil anecdotă, căci lon Minu- 
lescu va fi totuşi publicat de Sămănătorul în 1907 (Celei care 
trece, Romanţa celor trei galere, Romana zilelor de ieri), iar 
Henri de Régnier va fi tradus, tot în acest an, nu o dată, de 
Elena Farago, de M. Paleologu. Breșa deci se lărgeşte, şi D. 
Anghel va introduce în ea şi pe Charles Guerin (1 ianuarie 
1907). De altfel un anume V. Jeronim dăduse o traducere din 
F. Jammes (Ursita) încă din 1903. Este surprinzător să con- 


' Ton Minulescu, Nu sunt ce par a fi, Revista Fundațiilor, VIIL, 10, 1941, 
p. 69. 

staţi o. astfel de asiduitate tocmai în paginile Sămănătoruluii, 
dar trebuie observat că această orientare se produsese numai 
după plecarea lui N. Iorga. 

Nu alta era situaţia la Viaţa literară şi artistică (1906- 
1907), unde trona acerbul Ilarie Chendi. Şi aici, tot sub pseudo- 
nim (D. Gh. Sutzu), aceeaşi activă echipă Anghel-Minulescu 
publică versuri din Charles Guerin, Samain, Henri de Regnier. 
Multe din romanţele lui Minulescu, primite cu! 'braţele deschise, 
au epigrafe din Laforgue, Rimbaud, T. Klingsor, nume care 
încep să se răspândească. Sub pseudonim (lon Nirvan), Minu- 
lescu face necrologul lui Jean Lorrain (25 iunie 1906), tradus 
de-D. Karnabatt, în Secolul XX (14 iulie 1901). 

Este iarăşi de tot ciudat ca tocmai unul din adversarii ire- 
ductibili ai simbolismului să lanseze pe Ion Minulescu, şi to- 
tuşi acestea sunt faptele. Recent venit de la Paris, şi încă fără 
priză, Ion Minulescu prezintă la Viaţa literară poezia Celei 
care minte, cu titlul Cântec antic, „după un manuscris de 
Pompei” (I, 17, 1906), şi mistificarea are succes: 

„Mă întâlnesc cu Chendi. — Nu cumva mai ai şi alte tra- 
duceri? — E de mine.. 

— Mă, băiete, mă, numai aşa să scrii de- -acu înainte, că ți 
le public pe toate”! 4 4 

Şi într-adevăr, aşa s-a şi întâmplat, debutul celui mai no- 
toriu. simbolist român făcându-se sub auspiciile unuia dintre 
cei mai refractari critici, situaţie nu lipsită de ironie. În princi- 
piu, fireşte, căci în practică Viaţa literară se dovedeşte destul 
de liberală. Elena Farago dă aci o traducere din Verlaine (I, 
15, 1906), poet pe care revista îl acceptă ca o realitate literară: 
„Verlaine nu este altceva decât receptacolul ah senza- 
tii care agită şi chiar turbură timpul nostru” 


154 Valer Donea, De vorbă cu lon Minulescu, Adevărul literar şi artistic, 4 

Din ciudăţeniile şi contradicţiile acestei epoci de interfe- 
rențe! Floarea darurilor, prin N. Iorga, aruncă anatema împo- 
triva lui Baudelaire şi totuşi tolerează... Liraniile Satanei (17 
noiembrie 1907), gest în care recidivează. Românul literar şi 
politic, atât de ostil simbolismului român, face totuşi loc ne- 
crologului lui J. Moreas, din care dă şi traduceri (2 aprilie 
1910). La foarte reticenta Nouă revistă română, C. Beldie 
strecoară Plânset de toamnă, o poemă în proză de Mallarmé 
(30 august 1909). Intransigentul Drum drept (1914) acceptă 
Mormântul unui poet blestemat, de Baudelaire etc., etc. 

Aproape câştigată practic, pe tăcute, partide începe să fie 
jucată favorabil şi teoretic, chiar în această zonă de loc simpa- 
tizantă. În plină campanie sămănătoristă, chiar şi declaraţiile 
de neutralitate ale unor reviste arată un început de înțelegere 
pentru noua formulă şi în nici un caz o solidarizare cu atacuri- 
le care o neagă de plano. Rupându-se de N. Iorga, G. Coşbuc 
şi Ion Gorun scot Viaţa literară (1 ianuarie 1906), al cărei 
program se refuză oricărei exelusivism, prioritate dându-se 
numai talentului. Pe aceeași poziţie se situează şi Pagini lite- 
rare (Desluşire, 6 iulie 1908). Un lung studiu despre Traian 
Demetrescu, publicat în Viața literară, elogiază pe „estetul 
rafinat”, capabil de „impresii sugestive”, de „melancolie va- 
gă”, de „delicateță în artă”!*. Sunt chiar notele simbolismu- 
lui, aşa cum va fi elogiat de apologeții săi, căruia doar nu i se 
spune pe nume. 

Când conştiinţa de sine se va cristaliza în idei și legături 
precise, purtătorii de cuvânt ai noului curent se vor face auziţi 
sub toate formele. La început, în zona mai obscură a cafenelei 
literare, apoi în redacţii, curând şi în publicaţii proprii, în con- 
ferinţe, acoperind o zonă destul de largă de publicitate. O 
primă regrupare şi delimitare netă de poziţii se produce în 
ECU Pepi DE aa a 

1907-1908 pe băncile cafenelei Kübler. Aici — îşi aminteşte 
Ion Minulescu: 

„Boemii erau împărţiţi în două tabere, gata de luptă în 
iee oră, fie ziuă, fie noapte. Unii erau aşa-zişii «Tradițio- 
nalişti», iar alții aşa-zişii «Modernişti»“ 

Aceştia din urmă se strâng mai puţin ilh Viata nouă, cu o 
atmosferă de redacţie prea sobrăi5?, cât mai ales în efemere 
reviste — care nu-şi spun totuşi „simboliste” — ca: Revista ce- 
lorlalți, În grădina Hesperidelor, Farul, produsele vitalităţii 
simboliste la acea epocă. În fond, simple manifestări de fron- 
dă, lipsite de o lungă respiraţie, ele nu atrag prea mult atenția 
publicului, dar permit desfăşurarea largă a personalității. De 
mai mult ecou, judecând după opinia presei, mai curând osti- 
lă, nu însă lipsită şi de dovezi de simpatie!”?, s-au bucurat în 
special la început, în 1909, Conferenţele Vieţii nouă, organi- 
zate în trei serii de Ovid Densusianu. Era primul nucleu al 
mişcării noastre simboliste, alcătuit la acea dată de criticii şi 
publiciştii: D. Caracostea, C. Damianovici, I. F. Buricescu, N. 
Andriţoiu şi de poeţii: B. Hétgrat, Eugen Speranţia, d. Mazilu, 
Busuioceanu, Al. Gher ghel, P. Păltănea, Const. Frallo, Mihail 
Cruceanu, $. Başcovici etc. 

În conştiinţa publicului die bolii intră însă cu adevărat 
de abia atunci când presa şi revistele de mare tiraj încep să se 
ocupe — favorabil de poezia nouă, fenomen care se precizează 
în 1912. Către această dată se poate vorbi, în mod efectiv, de 


157 Ton Minulescu, op. cit., p. 63. 

apariția unei literaturi simboliste, strânsă şi în volume, care 
atrag, atenţia. Ion Minulescu scoate Romanțe pentru mai târziu 
(1908), reeditat în anul următor cu o notiţă explicativă, de 
familiarizare a publicului cu noile noțiuni poetice'€!, N. Davi- 
descu debutează cu La fântâna Castaliei (1910), Al. T. Sta- 
matiad, cu Din trâmbițe de aur (1910). Caragiale, de la Ber- 
lin, s-ar fi interesat de autorul Romantțelor, şi faptul constituia 
un fel de consacrare. Simboliştii atacați se lansează în po- 
lemici'%, se apără pe unde pot (o dată în Revista idealistă, în 
1911); există o anumită agitație de publicitate în culise. To- 
tuşi, numai prin pătrunderea noilor poeți la Flacăra, în 1912, 
şi prin ancheta lui M. Cruceanu despre “poezia nouă, din 
Rampa aceluiaşi an, se poate vorbi cu adevărat de o luare în 
consideraţie serioasă a simbolismului. Când, în 1908, Ion Mi- 
nulescu îşi publica Romanțele... poetul era conştient de faptul 
că ele au fost scrise pentru mai târziu. Este o dată de naştere a 
simbolismului românesc acceptată de contemporani și de sim- 
bolişti înşişi 0%. 

În revista lui C. Banu, eclectică şi tolerantă, unde scriito- 
rilor nu li se cerea „să fie nici tradiţionalişti, nici poporanişti, 


RA Minulescu, Romanțe pentru mai târziu, Bucureşti, Socec, „Biblioteca 

nici simbolişti”, ci numai de talent!S5, simboliştii ocupă 
aproape întreg sectorul poeziei. Între 1912-1913 apar aici: Ion 
Minulescu, Al. T. Stamatiad, N. Davidescu, G. Bacovia, Emil 
Isac, D. Karnabatt, B. Nemţeanu, D. lacobescu, Mihail Său- 
lescu, Leon Feraru, Ion Pillat, D. Anghel. Revista se ocupă de 
M. Macterlinck, de Henri de Régnier, de futurişti fotografia 
lui Ion Minulescu se dă pe prima pagină, apar despre el chiar 
medalioane!% etc. 

Şi mai importantă se dovedeşte a fi ancheta Rampei. Era 
ocazia mult aşteptată de simbolişti ca ei să fie puşi (şi să se 
simtă efectiv) pe plan de egalitate cu cele mai mari personali- 
tăţi culturale ale epocii. Şi ei folosesc prilejul să-şi afirme 
principiile, să-şi inventarieze forțele, să încheie de pe acum 
bilanţuri, bineînţeles superlative, să-şi mărturisească deschis 
simpatiile franceze, în această perioadă de intensă propagandă 
germană. Gestul, apăsat, dă indicații şi cu privire la orientarea 
politică a gr upării, democratică, pentru unirea națională. 

În interviuri se citează precursorii (Al. Macedonski, Ştefan 
Petică, I. C. Săvescu, M. Demetriad, D. Zamfirescu, Cincinat 
Pavelescu), se enumeră revistele favorabile, cu tendinţe de exa- 
gerare (Literatorul, Viaţa nouă, Duminica, Linia dreaptă, For- 
ta morală, Pleiada, Românul, Cuvântul, Revista celorlalți, Via- 
ța socială, Românul literar, Versuri şi proză), se dau liste voit 
impozante de nume: J. B. Hstrat, Ervin, I. Minulescu, D. An- 
ghel, T. Arghezi, G. Galaction, E. Sperantia - fiul, Emil Isac, V. 
Demetrius, D. Karnabatt, Ştefănescu-Est, Mihail Cruceanu, P. 
Păltănea, Matei Rusu, G. Bacovia; tineri ca: I. M. Raşcu, Bas- 
covici, Budurescu. Toți aceştia: 

„Au adus subiecte pline de noutate şi prin acestea au lăr- 
git orizontul ideilor, au îmbogăţit vocabularul limbii şi, în 


1% C, Banu, Cine strică gustul publicului, Flacăra, 1, 8, 3 decembrie 

sfârșit, au dat frazei o eleganţă şi versului o armonie necunos- 
cută până atunci”!%7, 

Tot în acest an, 1912, o revistă de provincie, Freamătul, 
închină un număr omagial lui Petică, în timp ce alte organe, 
până acum prudente, ca Noua revistă română, încep să decla- 
re „poezia nouă” drept o „imensă extindere şi aprofundare a 
cugetării şi simţirii poetice”!%%, iar versul liber, absolut nece- 
sar exprimării libere şi puternice a sentimentelor“. Curând, 
Noua revistă română va înclina tot mai mult în favoarea sim- 
bolismului, reprezentând încă un caz de osmoză şi de permea- 
bilitate la noile idei literare, în sfere publicistice din ce în ce 
mai largi şi mai puţin exclusiviste. 

În perioada imediat următoare, 1913-1914, se produce o 
confruntare decisivă de poziţii, după care elogiul simbolismu- 
lui trece la forme organizate, teoretice, de amploare, care se 
prelungesc până la începutul războiului. Este faza cu adevărat 
sistematizată a apologiei simbolismului românesc. Din toate 
aceste texte cu tendinţă de dogmatizare, istoria literară îşi poa- 
te face o idee destul de precisă şi de amănunțită cu privire la 
concepția pe care simbolismul o avea despre sine în epoca sa 
de ascensiune. 

Apărarea, care se consolidează pe două linii principale de 
rezistență — estetică şi ideologico-politică -, tinde să răstoarne, 
unul câte unul, toate acuzaţiile aduse simbolismului, deasupra 
cărora se ridică, inclementă şi tenace, permanenta învinuire de 
„decadență”. Fapt semnificativ, trecut în genere cu vederea! 
Simboliştii nu neagă ideea de „decadență”. Ei o acceptă şi 
chiar o combat ca realitate literară, numai că, după teoria apo- 
Dă AL a Io 

logeţilor noştri, obiecţia nu-i priveşte. Simboliştii români n-ar 
fi „decadenţi”. În orice caz, ei nu se simt de loc incadrabili în 
această formulă, de care se scutură cu energie. O astfel de 
reacțiune se întâlneşte încă din primele articole de prezentare 
ale noului curent, în 1895: 

„Simboliştii singuri poate nu ştiu sigur ce caută, ce râv- 
nesc. Dar din neştiinţa asta nu trebuie să concluzi la degenera- 
re, isterie şi detractare, oricât de degeneraţi, isterici şi detrac- 
taţi ar fi câțiva dintre dânşii, 

Şi mai concludentă este o mărturisire a lui Ştefan Petică: 

„O mică lămurire se impune. Dacă e vorba de decadent în 
înțelesul vulgar, țin să declar că aşa ceva n-am fost niciodată. 
Dacă însă se înţelege prin aceasta o cugetare mai subtilă, o 
psihologie mai adevărată, o formă mai corectă, atunci astfel 
de decadent am fost totdeauna?I7!. 

Există deci forme reale de „„decadentism”, în „înţeles vul- 
gar”, şi o „subtilizare” a poeziei, identificată în mod abuziv cu 
un fenomen integral negativ. În această direcţie va merge în- 
treaga argumentare ulterioară, care se va strădui să demonstreze 
că a aduce un plus de libertate în artă şi o frumuseţe de tip nou 
în poezie nu reprezintă nimic reprobabil. Dimpotrivă. Nu trebu- 
ie confundate nici planurile. În Franţa „decadentismul” repre- 
zintă iniţial un „termen istoric”, o etichetă aplicabilă unui grup 
de poeţi apăruţi la un moment dat la sfârșitul secolului al XIX- 
lea, în timp ce „concepţia simbolică e veche cât şi gândirea”. 
De aici, T. Arghezi trăgea concluzia, în 1904, că: 

= „Decadenţa e un termen istoric, până la proba contrarie, 
concepțiunea simbolică e veche cât şi gândirea... Decadenţa 
în artă e ceva născocit de vrăşmaşii unor aducători de libertate 
— nu numai de talent — în poetica franceză”? 


7 Sn, Simbolismul în artă, Tara, 111, 609, 11 iunie 1895. 
171 Câteva scrisori de-ale lui Ştefan Petică, Freamătul, VL, 1-3, 1912, p. 60. 
72 T, Arghezi, Vers şi poezie, Linia di “eaplă, Nr. 2-3, 1904, p. 21. 

Clarificarea noțiunilor continuă la Vieaza nouă, unde 
Ovid Densusianu, încă din primul an, devenind din acuzat 
acuzator, tinde să întoarcă întregul rechizitoriu, trecând la 
contraofensivă. Nu inovaţia în poezie este „decadentă”, ci 
imitația, pastişa, lipsa de originalitate, adică tocmai defectele 
pe care le combate simbolismul: 

„Decadenţii trebuie socotiți mai curând aceia care rămân 
la formele compromise, care repetă locurile comune ale şcoa- 
lelor literare învechite”!73. 

În această perspectivă, adevărații decadenţi români apar, 
pentru simbolişti, romanticii întârziaţi, poeţii minori postemi- 
nescieni, căzuţi la simpla manieră. Este un mod de a pune 
problema care repetă pe acela al lui Remy de Gourmont, după 
care „ideea de decadenţă este identică cu ideea de inna?” i 
Decadent înseamnă a fi învechit, perimat, sleit de vitalitate, de 
puterea înnoirii: 

„Ce înseamnă însă a fi decadent? Desigur că nu altceva 
decât a fi lipsit de vigoare, a nu mai avea energia care-ţi dă 
putinţa să-ți tai singur drumuri noi, a trăi din ce ai moştenit de 
la alţii»175, 

Prin urmare, greşesc profund cei ce acuză de „decaden- 
tism” pe „exploratorii de noi formule artistice”, pe poeții „ca- 
re căutau să se emancipeze de curentele vechi” %, Definiția în 
nici un caz nu se poate aplica, după Ovid Densusianu, literatu- 
rii scrise cu pasiunea originalității şi a măiestriei artistice. 
Remy de Gourmont protestase şi el împotriva identificării 


e a (e MID e i i 


73 Ovid Densusianu, Sufletul nou în pozie, Vieaţa nouă (1909), p. 15. 

Remy de Gourmont, Stephane Mallarmeet l'idée de decadende, La 
culture des idées, 16-2 éd. Paris, Mercure de France, 1916, p. 116. 

Ovid Densusianu, Sufletul nou în poezie, Conferenţele «vieţii nouă», 
Seria I, Bucureşti, 1909, p. 4. 

Klim, Decadenţă, Vieaţa nouă, | (1905), p. 75. 

abuzive a idee de decadență cu „ceva rar, cunoscut, dificil, 
prețios, neaşteptat, nou”!77. Va scrie deci şi Vieața nouă: 
„Sunt oameni care de îndată ce văd la cineva un mod mai 
ales de exprimare, de îndată ce deschide o carte în care forma 
e ceva mai îngrijită, cuprinsul de o artă mai subtilă, imediat 
exclamă: «un decadent!» Şi oamenii aceştia se întâlnesc mai 
ales în rândurile celor care judecă literatura la noi. Pentru ei 
originalitatea, temperamentul artistic se arată într-o îngrămă- 
dire informă de cuvinte, de idei, într-o aruncare la întâmplare, 
fără nici o alegere, a câtorva impresii. Artistul care-şi limpe- 
zeşte zi cu zi sufletul, care preface mereu ce primeşte, pentru 
ca să-i dea înfăţişarea armonioasă a lucrului desăvârşit, artis- 
tul care se gândeşte la fiecare expresie, măsoară efectele ei, în 
ochii acestor judecători trece drept un «decadenty“175; 
Noutatea, prin definiţie, se opune decadenţei, aşa cum re- 
generarea, prin însăși esența sa, se opune îmbătrânirii, devita- 
lizării. Această idee, transformată într-o adevărată temă cu 
variațiuni, se va regăsi la toţi apologeţii simbolismului, în 
succesiunea lui Ovid Densusianu, lon Pillat constatată ironic: 
„Cu siguranţă, orice inovaţiune (anormală prin noutatea ei) e 
privită de contemporani ca un fenomen bolnăvicios, de deca- 
dență”?”, în timp ce P. Păltănea arată că,,simbolismul nu e un 
curent de decadenţă, ci dimpotrivă, unul de regenerare, de 
renaştere”, Argumentarea, care tinde să disocieze ideea de 
simbolism de aceea de decadentism, va fi reluată şi de alții. 
Sprijinită pe realitatea faptelor din istoria literară franceză, 
unde confuzia a fost de mult înlăturată, discriminarea se gene- 


177 Remy de Gourmont, op. cit., p. 123. 

17% Q. Densusianu, op. cit., Vieaţa nouă, 1 (1905), p. 76-77. 

1 Jon Pillat, Un nou crez: Simbolismul, Flacăra, V, 30, 7 mai 1916. 

15 P, Păltănea, Adevăr şi legendă, II, Presa şi curentul nou, Vieaţa nouă, 
X, 5, | martie 1914, p. 148-149. 

ralizează şi în presa noastră prosimbolistă, în proces perma- 
nent de desolidarizare de apartenenţă la „decadentism”!*!. 
Crezând înlăturat acest obstacol, avocaţii noii formule pă- 
şesc în miezul problemei, simţindu-și mâinile mai libere. Ei 
vor elogia, în prelungirea izvoarelor franceze, îndeosebi a lui 
Remy de Gourmont, ideea de libertate în artă, cu care sunt 
dispuşi să identifice întreg, simbolismul'*?. De aici şi tendința 
de eliberare din vechile clişee, în special eminesciene. Simbo- 
lismul român devine atunci sinonim cu noţiunea de „dezrobire 
literară”1%, cu „descătuşarea definitivă de spiritul emines- 
cian?! i4 lărgindu-şi frontierele, dar diluându-și şi înţelesul. 
Aceste argumente au conținutul lor, în genere pozitiv. 
Mai puţin însă cele legate de absolutizarea esteticii simboliste, 
prezentată — invariabil — drept cea mai înaltă, mai evoluată şi 
mai profundă viziune despre artă, tendință în care exagerarea 
este evidentă. Dar dacă ne amintim că simboliştii erau denun- 
țați sistematic drept corupători ai gustului literar, vom înțelege 
că astfel de fandări aveau, în principiu, un rol defensiv! 1%. Bra 
vorba de restabilirea unui echilibru de forțe şi în fond, în bună 
parte, a unui adevăr, căci nu prostul gust defineşte, considerat 
în ansamblu, simbolismul românesc. Dimpotrivă, el ar fi „ri- 
dicat gustul nostru la pretenţiuni din ce în ce mai variate şi 
mai subtile”! La baza sa ar sta „o concepție mai largă şi 
superioară a artei”!%7, pretenţii de discutat în amănunțime şi 

A[lfred] H[efter], Lămuri, Versuri şi proză, Ul, 7, 1 aprilie 1914, p. 

198; C. Banu, Poezia nouă, Flacăra, V, 10,7 mai 1916 etc. 

° Ibidem, p. 204; P. Păltănea, op. cit, Vieaţa nouă, XI, 9, | noiembrie 
1915, p. 304. 

Ibidem, p. 204-205. 

_F. Aderca, Simbolismul român şi criticii tineri, Noua revistă română, 
XV, II, 16 februarie 1914, p. 174. 

de plasat — istoric — în contextul în care au fost spuse. Acecaşi 
situație şi pentru marele titlu de mândrie scos din teoretizarea 
şi înlesnirea „contactului” cu poezia europeană a epocii, 
adevăr incontestabil, dar de văzut în mod exact în ce a constat 
latura sa pozitivă. 

Turburătoare între toate — şi simboliştii români au fost 
conştienţi de gravitatea observaţiei — rămânea însă veşnica 
acuzaţie de sterilitate, de lipsă de creaţie, absența marelui poet 
simbolist, fără de care toate teoriile — bune-rele — rămân în 
literatură de mică valoare. În 1912, chiar şi simpatizanţii nou- 
lui curent recunoșteau pe față lipsa „personalităţii” simboliste 
proeminente, dar ei se consolau cu ideea că „timpul şi cultura 
vor favoriza această mișcare”!%. Meritul său este deocamdată 
acela de a pregăti marea creaţie, deschizând noi perspective, 
curăţind terenul de impurități. „Recunoaştem că simbolismul 
a adus literaturii un aer de împrospătare şi a făcut într-o măsu- 
ră largă educaţia spiritului nou şi tânăr”! De aceea: 

„Dacă vă va întreba cineva ce este simbolismul, răspun- 
deți-i prin aceea ce-a făcut: a descoperit altare nouă pentru 
frumuseţe şi a răspândit în literatură izvoare nouă de emoţiu- 
ne” 

De la un timp riposta devine stereotipă şi apologeţii încep 
să iscălească cecuri în alb: 

„Curentul de la Vieaţa nouă, n-a produs, ziceţi, nici o ca- 
podoperă? Asta nu-i un cuvânt să-l osândiţi şi să distrugeţi cu 
anticipație cine ştie ce geniu care, inspirat din estetica noastră, 
îşi pregăteşte în tăcere şi-n umbră opera”!*?. 


'% jpidem, p. 110-111. 


15 M. Cruceanu, Convorbire cu dl. Karnabatt, Rampa, 1, 90, 8 februarie 

9! bidem. 

'% P, Păltănea, op. cit., p.109. 


Simbolismul românesc 71 


În aşteptarea marelui geniu care va tâşni din adâncuri, 
chiar şi crearea unei anumite „atmosfere”, „aproape generală 
azi” — constatarea datează din 1914 — , „care a permis talente- 
lor să respire, să se formeze liber şi să producă”, constituie 
totuşi un oarecare merit, şi istoria literară subscrie, în parte, la 
această concluzie. 

Mult mai greu de apărat s-a dovedit teza simbolistă pe la- 
tura ideologică-politică. Aici, partida n-a putut fi jucată ono- 
rabil, decât prin lăsare de lest, prin modificarea unor noţiuni şi 
mai ales prin încorporarea în simbolism a unor idei şi accepţii 
noi. Este o operaţie destul de complexă, de aclimatizare a unei 
formule străine la un mediu cu particularităţi şi exigenţe spe- 
cifice, din care fuziune simbolismul românesc primește unele 
note particulare de diferenţiere, față de marele curent simbo- 
list european. 

Sub presiunea ideologiei progresiste, fără a renunţa la 
programul său estetic, simbolismul îşi lărgeşte conţinutul. El 
se adaptează la spiritul timpului, ilustrând şi sub acest aspect o 
anume vocaţie înnoitoare, progresistă. Capacitatea sa de ab- 
sorbție se dovedeşte pe alocuri atât de mare, încât sub numele 
de „simbolism” nu se oferă uneori o definiţie de-a dreptul 
inedită, la care un simbolism străin „pur sânge” ar fi ridicat 
nedumerit din umeri. 

Am făcut cunoștință cu teoriile lui Ovid Densusianu de- 
spre cultul „energiei”, al vieţii „moderne”, al „ideilor”, al ma- 
rilor „idealuri”, care vor fi interpretate tot mai mult în sens 
social. La discipoli, acest proces de integrare a simbolismului 
în mişcarea de idei înaintate, din perioada primului război 
mondial, poate fi urmărit cu toată claritatea. Apologia care-şi 
fate, un merit deosebit din „cultul pentru idei” al simbolismu- 
lui'”* se deplasează destul de repede spre ideea de actualitate, 
pm o AR ENI UP si 
x ” Ibidem, p. 107. 

P. Păltănea, op. cit., Vieaţa nouă, XL, 9, | noiembrie 1915, p. 299. 


72 | Lidia Bote 


de viață modernă, de progres social. Numai de pe aceste pozi- 
ţii se putea rezista cu eficacitate atacurilor naționaliștilor con- 
servatori. Cu alte cuvinte, lupta este acceptată în punctele cele 
mai sensibile, sub această presiune făcându-şi apariția în sim- 
bolism şi no serie de idei noi, moderne, până atunci străine 
ideologiei, în fond individualiste, idealiste, a curentului, lăsată 
tot mai în urmă. 

Chiar dacă poeţii simbolişti, în creaţia lor propriu-zisă, nu 
fac încă loc noilor izvoare de inspiraţie, atunci când ei expri- 
mă idei, acestea încep să aibă o factură progresistă. Astfel, 
încă din 1913, Emil Isac cere „modernismul pe toate liniile”. 
Ceea ce preconizează el este nu numai inspirația modernă în 
poezie, dar „modernizarea” însăşi a vieţii, a societăţii. „Poetul 
se inspiră din brădet — şi eu mă întristez”. Până aci este vorba 
numai de tipica repulsie la sămănătorism a simboliştilor. Dar 
când acelaşi Emil Isac cere să se cânt nu numai păsările, ci şi 
„aeroplanele”, după cum „nu nostalgia şi freamătul brazilor 
sunt preţioase, ci munca prin care brazii se prefac în hârtie, 
ulei, colofoniu”!*%, revendicarea poeziei muncii, a industriali- 
zării, constituie o notă nouă, de consemnat cu grijă. G. Baco- 
via este, în genere, un depresiv și un simbolist tipic în poezie. 
Când însă încearcă, în 1915, să scoată o revistă proprie, Ori- 
zonturi noi, el declară că va urma „drumul acelor luptători de 
mai nou, de mai bine, de mai omenesc”1%6, făcând profesie de 
credinţă net progresistă, umanitară. 

Devine tot mai evident (şi fenomenul era vizibil încă de 
la Traian Demetrescu) că poetul simbolist poate fi — şi este 
efectiv. de multe ori — un spirit progresist, un om capabil de 
idealuri sociale, generoase, chiar dacă în limite mic-burgheze. 
De aceea, el poate face simultan poezie simbolistă şi ideologie 

5 Emil Isac, Modernismul pe toate liniile, Noua revistă română, XIII; 20, 

progresistă, conştiinţa sa conciliind planurile. Analiza psiho- 
logici de clasă a poeților simbolişti a lămurit această contra- 
dicție aparentă. Reținem deci faptul că intelectualii de forma- 
tie simbolistă, atunci când simt nevoia să-şi apere crezul, ei 
tind să-l pună progresiv în acord cu imperativele mediului 
social şi a forţelor sale înaintate. Uneori, cum se întâmplă cu 
revista lui Alfred Hefter, Versuri şi proză, ea va evolua în 
mod deschis spre socialism. În tot cazul, aici întâlnim o foarte 
semnificativă mărturisire, care datează din 1914: 

„Simbolismul a evoluat, a îmbrăţişat diverse atitudini în 
raport cu gândirea şi evoluţia culturii, a copt poezia religiei 
umaniste etc.”1%7 

Pe această cale s-a putut ajunge la o pledoarie ca aceea de 
la Vieaţa nouă, în care simbolismul este prezentat ca o adevă- 
rată sinteză a ideologiei progresiste a epocii: 

„Departe de a fi o excentrică distracţie de inutili blazaţi, 
mişcarea noastră este o folositoare lecţie de energie, un în- 
demn activ spre progres; departe de a evita viaţa, ea tocmai 
porneşte de la viaţă şi caută s-o exprime cât mai larg şi mai 
etern; departe de a nu avea nici o legătură cu ţara și cu sufletul 
contemporan, ea e reclamată — dimpotrivă — pentru a înlesni 
fixarea lor într-o formă cât mai înaltă; în sfârşit departe de a fi 
o aristocratizare a literaturii, în profitul câtorva, ea e — mai 
ales prin procedeele de exprimare ale concepțiilor poetice — o 
democratizare, dacă vreți, întrucât cheamă în mod firesc la 
bucuriile frumosului pe oricine are suflet impresi-onabil”!%. 

Argumentarea, pe alocuri, este forțată. Dar ceea ce trebuie 
reținut acum nu este adevărul afirmațiilor, ci numai tendinţa lor, 
la antipodul ideologiei de dreapta, căreia i se răspunde pas cu 
pas. Simbolismul „disprețuiește poporul”? Câtuşi de puţin. El 


face — mai exact pretinde a face — educaţia estetică a maselor: 
Nail e st 

„Simbolismul sensibilizează ideile, materializându-le, se 
adresează în primul rând sufletelor simple, poporului, care 
instinctiv se fereşte de abstracțiuni, care — invitat — nu le gus- 
tă; simbolismul realizează astfel o operă profund democratică, 
întrucât face să se bucure şi cei de jos de binefacerile gândirii 
ținute până acuma ca un apanaj exclusiv al unei clase ce sin- 
gură s-a botezat «cultă», 

Această repudiere a artei pentru „elite? reprezintă o se- 
rioasă conversiune a esteticii simboliste. Ea afirmă acum că 
nu respinge câtuşi de puţin, din principiu, inspirația populară, 
pe care o vrea numai redusă la esenţă, cu evitarea pitorescului 
sămănătorist superficial: | 

„Nu numai teoretic viața de la țară găseşte în simbolism 
sinceri partizani, dar şi de fapt, fiindcă ei, departe de a se fi 
dovedit vinovaţi de un lapsus calami în privinţa asta, i-au fă- 
cut largă parte în operele lor, căutând să beneficieze nu numai 
de partea oarecum superficială, exterioară a ei — ca țărăniştii 
noștri —, ci de însăşi esenţa-i particulară, ascunsă privirilor 
fugare. Simboliştii sunt mai aproape de popor decât nici nu 
visează poporaniştii”20%, 

Un argument în acest sens este tras şi din împrejurarea că 
poezia simbolistă valorifică unele elemente de folclor şi teh- 
nici ale poeziei populare*0!. Pe aceste elemente şi printr-o 
analiză destul de specioasă a noţiunii de public se respinge și 
acuzaţia, atât de întemeiată, a lipsei de popularitate. 

Momente deosebit de critice pentru apologia simbolis- 
mului român sunt acelea care vin din permanenta necesitate 
de a răspunde acuzaţiei de înstrăinare, de antitradiționalism, 
adusă mereu de naționaliști. Şi totuşi, şi la acest capitol, se 
găsesc argumente îndreptăţite, mai ales prin faptul că se face o 


1% P, Păltănea, op. cit, Vieaţa nouă, XI, 9, | noiembrie 1915, p. 297-298. 
2% jbidem, 12, 1 februarie, 1915, p. 394. 

distincţie netă între naționalism şi patriotism. Naționalismul 
este respins, şi pe bune motive, dar patriotismul este revendi- 
cat cu tărie. Naționalismul este şovin, intolerant, rasist şi con- 
cepe afirmarea poporului român prin gesturi de agresivitate. 
Patriotismul, dimpotrivă, este constructiv, pozitiv, creator. Se 
va susţine deci, în 1914, că formarea unei „literaturi care să-şi 
aibă valoarea în ea însăşi este o operă patriotică, tot aşa ca şi 
împroprietărirea țăranilor sau dezrobirea politică a fraţilor 
subjugaţi”?%?. Acest patriotism „luminat” nu opreşte perspec- 
tivele de „afirmare ale geniului nostru naţional”, ci urmăreşte 
„Cucerirea unui loc de onoare în cultura europeană”. Simbo- 
lismul ar reprezenta deci, în această direcţie, o tentativă de 
îmbogăţire a spiritului nostru creator, pus în condiţia de a veni 
cu o contribuţie de valoare universală: 

„Mişcarea simbolismului e tocmai preludiul unor aseme- 
nea transformări, care sunt menite să schimbe sufletul Româ- 
niei de mâine şi s-o înalțe acolo unde idealurile mărunte ale 
contemporanilor, cu arta lor redusă care-i oglindește de mi- 
nune, nu mai pot să ajungă”. 

Prin reeditarea unei vechi teze iluministe (regăsite la na- 
rodnici şi la poporanişti), se va susţine, în continuare, că acest 
impuls al dezvoltării ascendente vine în mod inevitabil de sus 
în jos. Dar „straturile populare” vor contribui în mod decisiv 
„la însufleţirea, înălțarea și transformarea ritmului sufletesc cu 
un colorit etnic, specific unui popor”. O astfel de înțelegere 
a patriotismului n-are nimic comun cu demagogia naționa- 
listă, care-i este net inferioară. Deci continuă pledoaria: 

„Încă o legendă care dispare: streinismul antipoporanismul 
nostru. Fără să se înfăşoare în panglici tricolore, fără să-şi um- 
fle vocea ca un student patriot, fără să încalece de paradă pe 
NANa a pe 

calul de bronz al unei statui publice, simboliştii sunt şi ei națio- 
nalişti. Dar ce înțelept, ce sincer, ce înalt e naționalismul lor! S- 
au apropiat de popor în tăcere, dintr-un curat îndemn; au căutat 
să-i înțeleagă, să-i pătrundă sufletul; prin iubire şi meditații au 
ajuns să se identifice cu felul lor de a simți, să se bucure de 
comorile lui ascunse, să răspândească apoi din ele, ca un vred- 
nic omagiu, în lumea întreagă... Simbolismul revendică astfel 
onoarea — tocmai ei, numai ei — de a fi chemat poporul în tem- 
plul nepieritor al marei arte” ®t, 

Replica uşor avocațială, fixează poziția intelectualului 
primitor de poezie nouă, față de problema naţionalismului, în 
preziua războiului. Raportată la punctul de plecare, acela al 
indiferenţei la astfel de probleme, noua opoziţie reprezintă o 
importantă concesie. Ea este o acceptare, într-un sens, a însăşi 
tezei adversarului, pe terenul căreia primeşti să te baţi. Situat 
în cadrul evoluţiei generale a ideilor din deceniul al doilea al 
secolului nostru şi al tendinței tot mai pronunțate a teoreticie- 
nilor poeziei „moderne”, „simboliste”, de a trăi viaţa „nouă” 
cu toate temele şi problemele sale, gestul acesta de adaptare, 
de asimilare şi de lărgire a conştiinţei este : iat şi întrutotul 
notabil. 

Acest limbaj se modifică întrucâtva după FARA Fireşte, 
necesitatea de a pleda cauza poeziei „noi” şi a risipi permanen- 
tele acuzaţii de „decadentism” se face încă simțită. În această 
direcţie, cu forțe noi, tinere, se continuă vechea linie a argu- 
mentării. Dar, între timp, s-a produs o modificare sensibilă de 
optică şi de configuraţie literară. Cantitativ şi statistic vorbind, 
poeţii simbolişti de diferite talente şi dimensiuni ocupă acum o 
bună parte din scenă. La Flacăra (reapărută în 1922), în princi- 
piu eclectică, forțele simboliste sunt, în realitate, dominante (I. 
Minulescu, I. Pillat, N. Davidescu, H. Furtună, B. Fundoianu 


24 P, Păltănea, op. cit., Vieaţa nouă, XI, 2, 1 aprilie, 1915, p. 48. 

etc.). A nega exista unei poezii „noi”, simboliste în mare parte, 
devine o imposibilitate. Critica începe să ia act, cu tot mai mul- 
tă atenție, de noul fenomen literar, şi simțindu-se consolidați, 
exponenții simbolismului pierd din precipitarea şi spiritul ante- 
rior de frondă. Terenul fiind ferm sub picioare, ei îşi îngăduie 
să fie chiar obiectivi, exigenți, retrospectivi, privind cu o oare- 
care detaşare şi în perspectivă istorică întreaga lor mişcare. Se 
încearcă acum şi primele aprecieri critice, de sinteză, care vin, 
mai întâi, chiar din partea acestei critici militante. Ea a pierdut 
din fervoarea comunicării mesajului (simbolismul reprezintă în 
1922 o formulă impusă, realizată), câştigând în schimb în gra- 
vitate şi adâncime. 

La această împrejurare poate să fi contribuit şi faptul că 
apologia simbolismului a fost făcută în mod sistematic, la 
Flacăra, de un poet şi critic cu certe afinități simboliste în 
tinereţe, dar care datorită temperamentului?’ va cunoaște o 
evoluţie tot mai pronunţată spre clasicitate, în speţă N. Davi- 
descu. Acesta va trece în revistă, de la precursori, până la ul- 
timul debutant, întreaga poezie simbolistă românească, recoltă 
foiletonistică strânsă în două volume de Aspecte şi direcţii 
literare (I, Bucureşti, Viaţa românească, 1921; II, Bucureşti, 
Cultura naţională, 1924). Reprezentând efortul teoretic şi cri- 
tic maxim depus la noi în favoarea simbolismului, Aspectele... 
lui N. Davidescu reprezintă în acelaşi timp şi cântecul său de 
lebădă. 

Pierzând uneori simţul măsurii, pentru N. Davidescu sim- 
bolismul devine „prima formulare de conştiinţă artistică” în 
literatura română, „prima noastră fază de colectivă conştiinţă 
artistică”2%, anterior nemaiexistând nici un grup de scriitori 


2% N, Davidescu, Mărturisiri litearre, Revista Fundațiilor, 10, LX, 5 oc- 
tombrie 1942, p. 86. 
PN Davidescu, Al. Macedonski despre poezia viitorului, Flacăra, VII, 
33, 18 august 1922. 

strânşi în jurul unui program literar! „Dacă până azi se poate 
vorbi de o poezie românească, în general viabilă, apoi ea este 
aceea simbolistă”20. „Până la simbolism nu se poate vorbi de 
o literatură românească. Am avut doar... scriitori accidente”. 
„Şi adevărul e că simbolismul este începutul literaturii noas- 
tre”, Chiar în focul unei polemici, care avea loc cu G. Ibrăi- 
leanu, o astfel de enormitate n-ar fi fost îngăduită. Monumen- 
te incomparabile de artă, „simboliştii de astăzi nu numai că 
pot fi foarte bine, dar vor fi în chip necesar clasicii de mâine 
ai epocii noastre”!20 

Neizolând decât rareori notele estetice specifice ale cu- 
rentului, N. Davidescu are tendința de a vedea în simbolism 
totalitatea manifestărilor de reacțiune literară antieminesciană. 
Acest curent ar fi singurul cadru de dezvoltare al personalități- 
lor poetice, eliberate de apăsarea prestigiului eminescian. Cu 
o astfel de optică simplificatoare, întreaga poezie română de 
după 1890 până în 1920 devine... simbolistă: 

„Simbolismul este aportul literar al mai multor generaţii 
de scriitori posteminescieni; comun între ei nu există decât 
numai observaţia elementară că în cadrele poeziei eminescie- 
ne nu mai încape un alt scriitor român şi că geniul făuritorului 
ei a epuizat, prin desăvârşire, întreg materialul adus. Simbo- 
lismul se confundă astfel cu însăşi poezia noastră de azi. În 
cadrul ei, fireşte, au fost şi scriitori buni şi scriitori proşti”?10. 

Ceea ce apare din ce în ce mai ciudat în această apologie, 
voit decisivă, categorică, tranşantă, este faptul că ea pierde 
progresiv din consistenţă. În interpretarea lui N. Davidescu, 


27 Idem, Cronica literară, Flacăra, VII, 30, 28 iulie, 1922. 

208 Idem, Critica veche despre poezia nouă, Flacăra, 29, VII, 192. 

* Idem, Aspecte, şi discuţii literare, Bucureşti, Viaţa românească, 1921, 
Bp. 7. 

219 Idem, Adnotaţii n marginea simbolismului, Flacăra, VII, 30, 28 iulie 
1922. 

simbolismul românesc nu reprezintă atât o estetică, un pro- 
gram, o realizare, cât mai mult un stimulent, o virtualitate 
favorabilă pentru noile talente. Simbolismul n-ar reprezenta 
decât „cea mai fecundă mentalitate creatoare a scrisului nos- 
tru”. Nu e vorba atât de detalii, cât de: 

„Șuvoiul uriaş al noii asociaţii şi disociaţii de idei, de 
apropieri neprevăzute de cuvinte izbitoare şi proaspete dăruite 
verbului, de o întreagă atmosferă intelectuală de cerebralizare 
a poeziei, rămasă, până la această mişcare, încă sub obrocul 
«doinei» rău fabricate de târgoveţi; la adăpostul atmosferei 
simboliste au putut apărea cu posibilităţi de dezvoltare talen- 
tele cele mai variate, iniţiativele cele mai îndrăzneţe, deopo- 
trivă cu cele mai calme realizări”?!!. 

Punând discuţia în acești termeni, evident, nu se poate 
nega simbolismului merite de regenerare a poeziei române. 
Dar superioritatea unei formule artistice nu se demonstrează, 
în ultimă analiză prin ceea ce ea a stimulat la alţii, ci prin ceea 
ce a inspirat propriilor săi partizani. Problema se dezleagă 
prin comparații concrete: ce au realizat efectiv şi nou adepții 
„noii poezii” în raport cu cea veche şi întrucât contribuţia lor 
este superioară? N. Davidescu schițează un răspuns, destul de 
general, la această întrebare. De fapt însă tendinţa sa esenţială 
este aceea de a lichida simbolismul ca formulă literară, ceea 
ce ilustrează un apologet destul de paradoxal. Simbolismul a 
apărut, a purificat atmosfera de eminescianism, a îngăduit 
talentelor să fie ele înseşi originale. Rolul său istoric se înche- 
ie irevocabil aci. Maurul şi-a făcut datoria, maurul poate să 
plece. Cam la atât se reduce pledoaria celui mai stăruitor critic 
ŞI estetician al simbolismului românesc! 

Ea mai cunoaşte şi un alt aspect, acela de a-i descoperi cu 
orice preţ precursori, chiar și acolo unde funcţia este imposi- 


F Eh PP erp 
211 : mea miya an ren 
N. Davidescu, Cronica literară, Flacăra, VII, 30, 28 iulie, 1922. 

bilă. Negând meritele incontestabile de pionierat ale lui Ma- 
cedonski, N. Davidescu vede, dimpotrivă, în... Eminescu 
adevăratul precursor al simbolismului român. Şi aceasta pe 
argumentul — sofistic — că atât romantismul eminescian, cât şi 
simbolismul au aceeaşi rădăcină filozofică: idealismul ger- 
man?!?. Dar cum nu acest fond filozofic — comun şi altor di- 
recţii literare — formează specificul propriu-zis al simbolismu- 
lui ca artă, întreaga teorie cade. Nu e suficient să fii idealist, 
ca să fii şi poet simbolist. În această „descoperire”| şi eroare 
criticul va persista totuşi”. 

Atunci când îi discută în notele sale cu adevărat noi şi 
fundamentale, formulând o judecată de sinteză, destul de fugi- 
tivă, de altfel, N. Davidescu descoperă în simbolism merite 
deosebite, de conţinut şi expresie, începând cu ideea de actua- 
litate: 

„Simbolismul a adăugat ceea ce mai întâi constituie apor- 
tul vremii. Aeroplanul, bicicleta, motorul, ca noțiuni brute, au 
intrat în poezie pe urma aglutinării lor de către poeții noi în 
mai mult sau mai puțin reuşite paste poetice”. 

În această „pastă”, privind în adâncime, criticul descope- 
ră, încă o dată, „sensibilitatea acidulată a omului de azi”, ide- 
ea de actualitate, „ținerea, ca să zicem aşa, la zi a poeziei 
noastre”, ceea ce reprezenta un adevăr incontestabil. Este de 
notat că participarea poeziei la viața contemporană constituie, 
poate, argumentul de conținut cel mai de seamă: 

„Ar fi fost ridicol să se pretindă, sub pretext că avem doar 
50 de ani de literatură, să respingem şi noțiunile elementare 
ale vremii actuale”. 


22 N, Davinescu, Estetica poeziei simboliste, Viaţa românească, XVIII, 
(1928), p. 38-58. 

"15 Idem, Eminescu, precursor al simbolismului, Universul literar, XLVIII, 
10 iunie 1938. 

Alte aspecte din domeniul expresiei: „un vocabular mai 
nuanțat”, „cultul imaginii ca mijloc de exprimare”, „ideea 
wagneriană ca principiu” de „a adapta ritmul poetic la ritmul 
sufletesc prin ruperea melodiei clasice’”!*, introducerea poe- 
ziei de sugestie?" presupun o discuţie critică mai amănunțită. 
Dar la atâta se reduce pledoaria de substanță. În rest, se relie- 
fează doar preocuparea de a lichida cât mai grabnic formula, 
scriitorii tineri fiind invitați să dezerteze în bloe din lagărul 
simbolist şi să-şi urmeze fiecare calea proprie: 

„Astăzi cuvântul «simbolist» nu mai înseamnă nimic 
când nu e sinonim cu talentul. Generaţia scriitorilor tineri a 
reuşit să scuture sensul de turmă al acestor silabe şi să arate că 
în literatură nu există şcoli, ci tempramente”?!€. 

Termenul însuşi n-ar fi însemnat altceva decât înglobarea 
„tuturor încercărilor de originală manifestare literară de după 
epoca poetii bo iata „Simbolismul..."21%. Şi ca semn 
că simbolismul reprezintă, de pe acum, o fază istorică depăşi- 
tă, N. Davidescu începe să-i studieze evoluţia, să-i descopere 
precursorii: Macedonski, Petică, I. C. Săvescu etc. Vieaţa no- 
uă, cu merite de pionierat, este şi ea lăsată în umbră”!”. 

Servită de un critic atât de puţin convins de viabilitatea 
curentului, ideea simbolistă pierde repede din relief şi autori- 
tate şi tinde să fie asimilată din nou conceptului larg, de circu- 
laţie, dar imprecis, al „poeziei noi”, „moderne”, care domină 
în anii de după război. Desprins dintr-o zonă generică de 
avangardă, la sfârşitul secolului al XIX-lea, după trei decenii 
de dezbatere literară, simbolismul sfârşeşte prin a fi reintegrat 


214 


i N- Davidescu, Adnotaţii..., Flacăra, VI, 31, 4 august 1922. 

[dem Aspecte şi direcţii literae l, p. 11. 

< Ibidem, p. 6. 

ph ' Idem, Cronica literară, Flacăra, VII, 30, 28 iulie 1922. 

L Idem, Adnotații..., Flacăra, VII, 31, 4 august 1922 

Revista revistelor Midnet, Flacăra, VII, 30, 28 iulie 1922, p. 481. 

şi apărat, în mod indirect, ca şi la începuturile sale, încă o da- 
tă, de partizanii „poeziei noi”. Traiectoria sa estetică înscrie 
încercări repetate de diferenţiere, dar fără mare suflu, colecta- 
te în cele din urmă în efortul reabilitării „noutăţii” în poezie: 

„Până acum vreo câţiva ani — scria T. Arghezi în 1922 — 
s-a vorbit de simbolism şi decadență. Astăzi aceste cuvinte 
fără sens, tocite sub pana insignifiantă a mulțitor scribi din 
literatură, reapar în formula «poezie nouă»“ i 

Dar coordonatele problemei au dofeqit acum | altele. 
„Nou”, în poezie, nu mai înseamnă în mod necesar şi exclusiv 
„simbolism”, dar nici nu exclude unele din notele sale funda- 
mentale. Astfel că T. Arghezi, plecând cauza Poeziei noi, va 
îndreptăţi, în trecere, şi puncte de estetică pur simboliste, cu 
toate că a lui Ion Minulescu fusese respinsă în 1913cu 
violență” 

Poeţii au observat că din opera poetică poate să fie sus- 
trasă o parte care să fie mai caracteristic poetică şi, din evolu- 
ție, ei au ajuns la exploatarea supraconcentrată a sensibilităţii; 
fabula a fost din ce în ce mai abandonată şi înlocuită cu ex- 
ploatarea imaginilor, cu intensificarea sentimentului: şi grad 
cu grad, poeţii au parvenit la o stare de vaporozitate a ideii, 
care le permite să părăsească şi metrica şi însăși rima. Dacă 
impresia câştigă, dacă puterea sentimentului câştigă, şi metrul 
şi rima pot să fie fără pagubă înlăturate. Ori, şi în aşa-zisa 
poezie nouă, ca şi în aşa-zisa poezie clasică, singur talentul 
interesează”??? 

Această discreție față de conceptele tradiționale începe să 
fie explicabilă. Tot ce era valabil în simbolism sfârşise prin a 
fi acceptat în mod unanim printre poeții şi esteţii poeziei. Su- 
pestivitate, muzicalitate, simbolizare deveniseră adevărate 


XAT: Arghezi, Literatura nouă, Cugetul românesc, 4, 1922, p. 321. 
*21 Jdem, Tablete, de cronicar, Bucureşti, E.S.P.L.A., 1960, p. 39-47. 
22 Idem, Literatura nouă, Cugetul românesc, 4, 1922, p. 323. 

clişee, şi a mai pleda cauza lor reprezenta pură pierdere de 
vreme. Aceeaşi situație şi cu ideea de „noutate”, rezolvată de 
T. Arghezi, de N. Davidescu?” şi alții, în termeni de bun-simt. 
Dat spontan, natural, inevitabil, „noutatea”, luată în sens de 
originalitate substanțială a sensibilităţii şi a expresiei, consti- 
tuie condiţia însăşi a literaturii, poziţie care n-ar mai trebuie 
demonstrată. 

Ajunse la stadiul locurilor comune, nici vechile acuzaţii 
nu mai au vigoare şi putere de convingere, nici ripostele nerv 
şi prospeţime. 

Polemica în jurul ideii de „decadență” pierde şi ea din in- 
tensitate şi, complet sleită, nu mai produce nici un fel de idei 
originale. După N. Davidescu, chestiunea părea elucidată încă 
înainte de război. Poezia decadentă e aceea pe care o produc 
în toate timpurile „uciderea în timp, prin îndelunga imitație a 
unor formule vii... de artă'?, La rândul său, B. Fundoianu, 
în Cuvântul liber, nu face altceva decât să reia diluat pe Remy 
de Gourmont: „Ideea de decadenţă, în ultimă analiză, se redu- 
ce la ideea de absenţă”. Puțin original, B. Fundoianu com- 
pilează în sprijinul poeziei noi, inclusiv a simbolismului, idei 
din critica literară franceză, în cazul în speţă din Leon Vanier, 
Les premieres armes du symbolisme (1889)*%. Într-o încerca- 
re anterioară, definiția de bază se menţine în generalități şi 
disociaţii curente: 

„Simbolismul nu înseamnă numaidecât neologism, mala- 
div, straniu, decadent, confuz şi prost scris. Ci mai vârstos — 


2 


So N. Davidescu, Discuţii inutile, Flacăra, VII, 31, 4 august 1922 
— F. Aderca, De vorbă cu N. Davidescu, Mişcarea literară Il, 13, 7 fe- 
bruarie 1925; N. Davidescu, Aspecte şi direcţii literare, |, p. 119; Il, p. 91- 


93. 

B. Fundoianu, Decadența, un capitol din istoria simbolismului Cuvân- 
tul liber, 1, 42, 15 octombrie 1920. 
* Idem, Imagini şi cărți din Franţa, Bucureşti, Socec, 1921, p. 24. 

dacă există talentul —, original, bun-simţ, profunzime, neimita- 
tie, lipsă de calapod, subconștient nou şi câteodată sănătos”. 

Alte intervenții — binevoitoare — spec decadentis- 
mul cu estetismul, cu simbolismul:7%5, c 1 „poezia nouă”, 
ceea ce nu era de natură să clarifice, ci numai să întrețină o 
dezbatere despre care se simţea tot mai mult nevoia încheierii 
şi elucidării sale definitive, pe baze cu adevărat critice şi ştiin- 
țifice. 


3. DELIMITĂRI 


S-ar zice (şi parcurgerea numeroaselor texte şi luări de ati- 
tudine apologetice trecute în revistă ar putea întări o astfel de 
impresie) că simboliştii români au profesat despre poziţia lor o 
idee intransigentă, fanatică, lipsită de orice simţ critic, de orice 
conştiinţă a pericolelor căderii în eroare şi exagerare. Adepții 
români ai simbolismului ar prelua absolut toate ideile, toate 
atitudinile simbolismului apusean, fără nici o reţinere, neformu- 
lând nici o obiecţie. Lipsiţi total de luciditate, ei n-ar da dovada 
nici unui bun-simt, refuzând înseşi evidenţele, laturile vădit 
negative ale curentului le-ar trece total sub tăcere. Dar o astfel 
de imagine nu corespunde decât în parte adevărului. 

În realitate, numeroase, esenţiale rezerve şi critici anti- 
simboliste pornesc din rândurile simboliştilor înşişi, şi studiul 
reflectării curentului în conştiinţa epocii trebuie neapărat să 
țină seama şi de aceste reacţiuni. Ele sunt importante, deoare- 


i R) Făgăduința lui Petru, cu o lămurire despre simbolism, laşi, 1918, 


gi Literatura decadentă: Hugo von Hofmansthal; Figuri şi cărți, Bucu- 
reşti, Socec, 1922, p. 52-53. 

22 Const, T. Stoika, Re/lexii în fața poeziei noi, Vieaţa nouă, XVIII, 5-6, 
iulie-august, 1922, p. 77. 

ce demonstrează că simbolismul a fost receptat la noi nu fără 
anumite reticențe. El întâmpină rezistențe serioase pe unele 
laturi, chiar în rândurile spiritelor celor mai predispuse să-l 
accepte şi să-l cultive cu simpatie. Receptarea ideologiei şi 
poeziei simboliste nu s-a făcut niciodată în literatura noastră 
în mod mecanic, neselectiv, fără nici o filtrare şi dezbatere; 
aceste reacțiuni critici se produc adesea în rândurile promoto- 
rilor înşişi. 

Fenomenul, verificat precis pe texte, este de natură să în- 
lăture şi pe acest plan ideea unei mişcări total artificiale, de 
import, neasimilate, neadaptate psihologiei, mentalităţii şi 
gustului românesc, aşa cum a susținut critica ostilă. Dimpotri- 
vă, având profunde origini interne, la care se adaugă, fireşte, 
şi influențe străine, simbolismul suferă un proces de perma- 
nentă asimilare şi transformare, de prelucrare critică, în adân- 
cime, care-l integrează în mod organic culturii şi literaturii 
române, prin retuşări, renunțări şi corecțiuni din cele mai 
semnificative. Această rezistență la aspectele inasimilabile ale 
doctrinei este încă o dovadă că simbolismul românesc se dez- 
voltă pe căi proprii, particulare, de o anume diferenţiere față 
de marea direcţie europeană a curentului. 

Că „apologia” românească a simbolismului este departe 
de a fi necontrolată, necritică, o dovedeşte mai întâi următorul 
fapt: simboliştii români nu numai că se apără, așa cum am 
văzut, de acuzaţia de a fi decadenţi, de care tind să se delimi- 
teze cu stăruință, dar atacă încă de la început „decadentismul”. 
Aşa cum în Franţa, după o perioadă de confuzie, simboliştii se 
desprind către 1885 de curentul propriu-zis „decadent”, repre- 
zentând două faze distincte ale aceluiaşi proces de revoluţio- 
nare poetică", la fel şi la noi, temele şi psihologia „decaden- 
tă” sunt respinse, nu numai de spiritele puritane, tradiţionalis- 


T Guy Michaud, Message poétique du symbolisme, Paris, Nizet, 1961, p. 
234, 262. 

te, dar de mulţi dintre simboliştii înşişi. Ei nu se simt „deca- 
denți” şi nu cred că fac parte din această familie de spirite. 
Uneori, nici nu ştiu că sunt chiar simbolişti, pe o latură a ope- 
rii lor. Dar această împrejurare nu anulează semnificația luării 
lor de atitudine. 

Poate primul la care se surprinde o astfel de poziţie anti- 
decadentă, coexistentă totuşi cu teme şi motive simboliste, 
este Traian Demetrescu, surprinzător de bine informat î în poe- 
zie franceză contemporană. În articolele sale critice din Revis- 
ta olteană (1889), el condamnă pe „toţi acei artificiali nebu- 
loşi care se numesc decadenţi”, pe Baudelaire: 

„În poeziile sale macabre, prea sunt multe răcnete, bles- 
teme, faze şi ceva care seamănă a epilepsie; prea multe viziuni 
fantastice, prea multe aberaţiuni bolnave, uneori de un efect 
ridicol. 

El nu acceptă nici şcolile „bizare” în pictură?*?, nici sen- 
zualismul lui Rollinat, nici al lui Richepin, nici estetismele 
amorale de specia „crimei — artă frumoasă” (Traian Demetres- 
cu avea probabil în vedere paradoxalul eseu al scriitorului 
englez estetizant Thomas de Quincey, On Murder as a Fine 
Arb, a „gestului frumos”, în sine?%%. Uneori aceşti poeți, îi par 
„odioşi şi bizari”. În tot cazul: 

„Poeţii aceștia care se numesc decadenți sau simboliști 
au, câteodată, o originalitate bizară. Cu toate acestea, mă în- 
doiesc de sinceritatea lor şi adeseori îmi fac efectul unor di- 
baci farsori”. 

Exemplu de contradicție între conştiinţa estetică teoretică 
şi propria-i poezie, Traian Demetrescu în toată această pole- 
mică se aşază pe temeiul artei sociale. Decadenţii: 


3I Traian Demetrescu, Profile literare, Craiova, 1892, p. 167, 197. 

32 Idem, lubita, Craiova, 1895, p. 232. 

233 Idem, Opere alese, ed. Geo Şerban, Bucureşti, E.S.P.L.A., 1957, p. 
146, 149. 

„Cer artei emoțiuni rafinate, nemaisimțţite, nepotrivite 
mulțimii. Şi de aici, iatăți pierzându-se în rătăciri, ce-i fac 
neînţeleşi şi ridicoli”?%*. 

Oricât ar părea de neaşteptat, Macedonski însuşi arătat cu 
degetul de adversari drept şeful şcolii decadente române, nu 
se simţea bine sub o astfel de etichetă, pe care o combate — 
cine s-ar aştepta? — în permanenţă. El se desolidarizează de 
ideea de decadenţă, mai întâi în mod indirect, în 1888, repro- 
ducând un citat ironic din Arsene Houssaye, cu scopul de a 
viza pe unii partizani români ai formulei”*5. Ulterior, pe aceş- 
tia îi va ataca şi direct, în texte de-a dreptul surprinzătoare: 

„Neînţelesul nu este simbolism, ci aberaţiune - sminte- 
nie... A face versuri şchioape şi ridicule, sub pretext de sim- 
bolisra, de instrumentalism și de altele, este ca şi cum ai juca 
şodron într-un picior...2%0. 

Asupra decadittismului este şi mai categoric: 

„Pe când simbolismul ascunde ideea sub imagini şi muzi- 
că, decadentismul n-ascunde în el nimic: dă numai pe faţă 
pustietatea de idei şi de imitare a celor care-l practică”?*. 

S-ar bănui că formula decadentă are totuşi succes în me- 
diul de boemă literară, de avangardă, dar nici această ipoteză 
nu se verifică întotdeauna. Ştefan Petică interpretează noțiu- 
nea în sens pozitiv, apelând la expresii din Peneș Curcanul: 


Ne dase nume: decadenţi 
Un hitru bun de glume; 
Prin cabareturi au schimbat 
Porecla în renume. 


a Ibidem, p. 146. a. 

~ Lucilius, Câteva sisteme literare, România literară, VII, 6 iunie, 1888, 
134. | 
“ Marţial, Literatura modernă, Revista modernă, 1, 6, noiembrie 1897. 
"Al. Macedonski, Decadentismul, Carmen, 1l, 2, 25 septembrie, 1902. 


88 o Lidia Bote 


Ceva mai mult, Al. Obedenaru, în 1893, chiar parodiază 
excentricitatea decadentă: 


Cenaclu, grup de disperaţi, 
Ați spăimântat o burghezie, 
Tot în scandaluri şi beţie 
Eternitatea o sfidați. 
Femei pierdute adorați, 

Nu respectaţi nici o fetie, 
Cenaclu, grup de disperaţi, 
Ați spăimântat o burghezie. 
Pe dric, cu râvnă adunați, 
Cordonul negr-o să vă ţie 
Artişti, femei de la orgie, 
Interni de la alienați. 
Cenaclu, grup de disperaţi! 


= Socotit de mulţi prototip de „decadent”, G. Bacovia iro- 
nizează şi el până la un punct această atitudine, încă din 1912: 


În fotoliu, ostenită în largi falduri de mătase, 

Pe când cade violetul, 

Tu citeşti nazalizând 

O poemă decadentă, cadaveric parfumată, 

Motonoă. 

La acest poet este vorba de o reacțiune constantă, regăsită 

în toate fazele operei sale. Imaginea convențională a poetului 
damnat îi inspiră sarcasme: 


Duduia visează un poet, 
Bizar, singuratic, nebun. 


Simbolismul românesc 89 


Când acesta evadează „în zăvorul decadent”, ceea ce poa- 
te el scrie vor fi doar „versuri fără talent”. „Cafeneaua cu vi- 
sători damnaţi” nu l-a atras niciodată. Amintindu-şi de ea, la 
bătrâneţe, senzaţia este de decrepitudine: 


Trecut-au ani, 
Simbolism, 
Curentul decadent. 
Broşuri, 

Bijuterii rare 
Paradoxe 
Bizarul, 

Seri, 

Nopți, 

Efuzii de parfume 
Și nuante, 

Oraşul dominant. 


La teoreticieni, pozițiile sunt şi mai tranşante. Ovid Den- 
susianu se desolidarizează de exagerări, de excentricitate, de 
la primii paşi ai vieții noi: 

„Trebuie să recunoaştem că în manifestările lor poeții noi, 
sau mai bine o parte din ei, şi unii până la un timp au căzut în 
exagerări care la început amenințau să discrediteze principiile 
bune care fuseseră luate ca puncte de plecare. Aceasta se în- 
tâmplă în toate şcolile literare; fiecare din ele îşi are figurile ei 
îndrăzneţe, comice uneori, scriitori care nu înțeleg măsura, 
merg prea departe în dorul de a se deosebi de alții, şi ajung 
astfel la erezii care dau prilej neînțelegătorilor şi răuvoitorilor 
să le răsfrângă asupra întregii şcoli. Talentele mari şi vremea 
vin însă să înlăture asemenea păcate şi să pună în evidență 

înțelesul adevărat, părțile bune ale şcolii pe care la început 
publicul n-a voit s-o ia în seamă”, 

De aceea criticul nu se va mai recunoaşte în simboliştii 
tineri, de ultimă oră, şi se va arăta dificil chiar față de poezia 
lui I. Minulescu, Bacovia, N. Davidescu, respingând în fapt 
poezia simbolistă în ceea ce avea ea mai realizat şi mai perso- 
nal până la acea dată. 

Una din explicaţiile acestei moderaţii stătea în faptul că 
reputaţia de decadentism era resimțită într-un mod atât de 
penibil, încât se depun sforțări din toate direcțiile în vederea 
înlăturării sale din conştiinţa publicului. Noţiunea „adevăratu- 
lui” simbolism trebuia reabilitată de această vecinătate com- 
promițătoare. Simbolismul ținea să treacă, într-adevăr, drept 
un curent „nou”. Dar a unui curent decent, „cuminte”, animat 
de un spirit de pondere şi seriozitate. Reeditarea lui Ion Minu- 
lescu, în 1909, se face cu o notă în care citim: 

„Căutarea unui fond nou şi al unei forme noi de poezie a 
făcut pe mulţi dintre poeții noii şcoli să ajungă la ciudăţenii, 
care nu o dată i-au dat pradă batjocurii bunului-simţ jignit. Cu 
vremea însă, noua poezie şi-a lăsat multe din apucăturile ei 
bizare, păstrându-şi însă elementele noi şi durabile, aşa încât 
operele cele mai de seamă, ale celor mai talentaţi poeți din 
această şcoală, nu păcătuiesc nici prin obscuritate, nici prin 
ciudăţeniile de limbă, de versificaţie şi de stil, nici chiar prin 
lipsa de energie, sunt adică opere simbolice — impresioniste, 
clasice, şi au dreptul la admiraţia noastră tot ca şi formele 
poetice ale clasicismului, propriu-zis, ale romantismului sau 
realismului, în care s-au întrupat în deosebite tipuri capodope- 
rile poeziei?” 


38 Ovid Densusianu, Decadenţa, Vieaţa nouă, | (1905), p. 74. 
23? Ton Minulescu, op. cit., p. 6. 


Simbolismul românesc 91 


xn 


La Insula, literatura „decadentă” în înțelesul imitației tra- 
diționaliste, sămănătoriste, sau pur şi simplu vetuste, acade- 
mice, este chiar condamnată: 

„Decadent este Cerna bunăoară, decadente sunt-Convor- 
birile literare, decadent este Luceafărul şi decadente sunt toa- 
te provincialele Ramuri de spanac afiliate acestor metropo- 


În aceeaşi perioadă, Flacăra constată: 

„Poezie fără simbol nu se poate — dar nu caraghioslicuri 
ŞI incoerenţă””? 

Rupt, măcar în intenţie, de stridențele mişcărilor de avan- 
gardă, simbolismul tinde în mod vizibil să facă bună figură 
literară, să se integreze într-o tradiţie, să se facă acceptat în 
limitele artei durabile, clasice, care nu suferă obiecţii. Dacă 
este adevărat că atunci când simbolismul s-a afirmat în apus 
„noi mai eram sub influența exagerărilor decadente, azi, în 
1914, simbolismul a evoluat”2?. Curentul s-a maturizat. Şi-a 
lărgit conţinutul, a renunţat la N În sale decadente, perimate. 

După război, desprinderea de decadentism se continuă, 
teoretic, prin delimitări nu mai puţin precise. Dacă simboliștii 
s-au bucurat de această reputaţie nedreaptă, vina este în parte 
chiar a lor. Confuzia pleacă de la dânşii: 

„S-a spus deci mişcării că e decadentă. Promotorii se cre- 
deau un capăt de civilizaţie, treapta de rafinare ultimă, aristo- 
crația supremă, agonia. Ei nu bănuiau urmașa în linie directă 
masculină literatura proaspătă şi clară a lui Francis Jammes, a 
lui Andre Gide. Ei simțeau fiecare în sine o tablă de valori, 
nouă. Şi se realizau conform acestei table. Dar pentru că omul 
e logic, explicaţia fu falsă. Ei voiră să explice: încurcară. Nu 


Mi Dav[idescu], Decadent-Decadenții, Insula, |, 1, 18 iunie 1912. 
a ' Cincinat Pavelescu, Simbolismul, Flacăra, |, 31, 19 mai 1912. 

* Affred] H[efter], Lămuriri, Versuri şi proză, I1, 7, 1 aprilie, 1914, p. 
202. 

ştiau singuri ce vor: şi acesta le era poate meritul. Acceptară 
cuvântul «decadent» şi pe cel de «simbolist». De aici critica 
lor inferioară până târziu, până la Remy de Gourmont”, 

Cum teoria degenerării, lansată de Max Nordau, avea în- 
că priză, la Flacăra se încearcă din nou o punere la punct, în 
scopul risipirii aceleiaşi confuzii care stăruie: 

„Teoria lui Max Nordau se aplică poate decadentismului, 
dacă am nota prin decadentism expresia în artă a unei stări de 
trecătoare deprimanţă colectivă şi uneori a nevrozei mai ac- 
centuate a unor izolaţi; simbolismul este prea larg ca să încapă 
în strâmta teorie a degenerării. Şi cu atât mai greu încape în ea 
literatura contemporană universală”; 

Chiar dacă simbolismul nu este o mişcare decadentă, el ar 
cultiva totuşi bizareria într-o anumită formă. Dar nici acest 
lucru nu este adevărat, susține Ovid Densusianu, care se face 
campionul unui simbolism „cuminte”, acceptabil în cea mai 
binecrescută societate: 

„După încercări în care se amestecase prea multe vederi 
greşite, după rătăciri în lumea prea nebuloasă a divagărilor, a 
venit îndrumarea mai cuminte, mai sănătoasă, deasupra unor 
nume şi opere care şi-au luat pentru totdeauna locul în culege- 
rile de curiozități literare şi-au înălțat nume şi opere semnifi- 
cative, de care va rămâne legată o concepție nouă, bogată şi 


rodnică despre artă, despre poezie?" 3 


283 B, Fundoianu, op. cit., Cuvântul liber, 1, 42, 15 octombrie 1920. Este de 
observat-că+o explicație riguros în acelaşi sens căutând să risipească o 
confuzie care începe să se statornicească, dădea Verlaine, încă din 1886, 
într-o publicaţie a epocii: Les hommes d aujourd’hui (Jacques Letheve, 
Impressionnistes et symbolistes devant la presse, Paris, Armand Calin, 
1959, p. 207). 

24 Alexandru Bogdan, Decadentismul, ipoteza degenerării, Flacăra, VII, 
22, 2 iunie 1922. 

25 Ovid Densusianu, op. cit., Vieaţa nouă, I (1905), p. 76. 

El îşi face chiar un merit din această disciplinare a poe- 
ziei simboliste, pe care o voia trasă pe o linie cât mai sobră, 
mai academică. Năzuinţa „şefului” şcolii era să determine un 
simbolism „clasic”, „sănătos”. De unde scrupuloasa desolida- 
rizare atât de antecedențţii turbulenţi ai curentului din Franța, 
cât şi de imitatorii predispuşi spre frondă şi scandal din țară: 

„Cu vreo douăzeci şi cinci de ani în urmă, şi în Franța şi 
aiurea, bizarerii, monstruozități, multe s-au strecurat prin re- 
viste şi volume. De aceea răuvoitorii și neînţelegătorii au pu- 
tut găsi din belşug motive de ironie pe tema poeziei nouă, a 
simbolismului — în care, ca totdeauna, nu voiau să vadă şi 
laturile bune. Cei care şi-au dat însă seama de primejdia aces- 
tor rătăciri şi tovărăşii compromiţătoare le-au repudiat repede, 
şi mişcarea nouă şi-a urmat drumul sănătos; drumul ei de cu- 
ceriri prin ceea ce era trainic şi luminos în ea. S-au văzut şi la 
noi, acum vreo cincisprezece ani, câteva exploziuni literare cu 
pretenţia de a aduce ceva neașteptat — vremea le-a făcut să 
cadă la fund pentru că erau prea sterpe şi de o barbară diso- 
nanță. Dacă unii — sub masca singularizării bolnave — mai 
încearcă să le reînvie, să fie siguri că şi din partea noastră, ca 
şi de la alţii, vor primi numai surâsul ce li se cuvine”2"€, 

De notat că aceste delimitări atât de nete se produc toc- 
mai în 1912, într-o perioadă în care simbolismul românesc se 
diversificase într-o serie de publicații aproape de scandal, într- 
un efort vizibil de consacrare, pe care în parte o şi obține. Dar 
pentru aceasta faza experienţelor de avangardă trebuia neapă- 
rat depăşită, şi Ovid Densusianu atrage atenţia asupra acestei 
necesităţi. 

„Poezia nouă, poezia simbolistă nu mai poate fi câmp de 
experienţe pentru naivi sau «buffeuri». Anii au purificat-o de 


 —— ————— 


246 v . F H | yi 5 
"Idem, Răspunsuri unui nedumerit, Vieaja nouă, VII, 14-16, | septem- 
brie— | octombrie 1912. 

amestecul nesăbuirilor, şi n-au nevoie de Irozi şi de figuri 
groteşti «pour &pater le bourgeois». 

Am vrut şi vrem o altă poezie ca până acum, dar de gân- 
duri şi formă nouă ce nu omoară nimic din ce e sănătos, ales 
şi etern în suflete”2"7. 

Concluzia? „Poezia nouă a trecut de vârsta copilăriei”. În 
prima sa fază, ea a putut fi o clipă „decadentă”, excentrică, 
bizară. Acum însă, simbolismul a intrat într-o perioadă de 
maturizare, şi această constatare începe să se răspândească. D. 
Anghel este, desigur, un simbolist, „dar un simbolist în sensul 
bun al cuvântului”2%%. Nu mai pot fi tolerate elucubraţiile „sub 
cuprinzătorul nume de simbolism”2*. Există deci „simbolişti” 
şi „simbolişti” (înşişi tradiționaliştii acceptă uneori această 
distincţie)”, unii împrumutând o astfel de titulatură din sim- 
plă dorinţă de notorietate. Sub această etichetă, vidă de sens: 

„Unele publicaţii dau drept producţii simboliste nişte 
amestecuri hibride, banale şi triviale, crezând prin aceasta că 
sunt în curent cu producția nouă”. 

Fenomenul este cu atât mai supărător, cu cât tocmai aceste 
„talente îndoielnice, suflete neformate, care au aruncat discredit 
prin neseriozitate asupra mişcării, pe care n-au înțeles-o nicio- 
dată, tocmai ei tind acum s-o repudieze producând simbolismu- 
lui un dublu deserviciu”2!. Protestul vădește aceeaşi tendință 
de clasicizare, de „onorabilitate” a „revoluţionarilor” literari de 
altă dată, acum vădit preocupaţi de reputaţie şi de frânare a 
noilor tendințe de avangardă, care se năşteau din mijlocul lor. 


237 Ovid Densusianu, op. cit., p. 251. 

248 Cititor, În jurul volumului «Oglinzile fermecate», Flacăra, 1, 19, 25 
februarie 1912. 

* Puncte, Simbolismul popular, Versuri şi proză, III, |, | ianuarie 1914, 
p. 36. 
20 M. Străjan, Simbolismul, Ramuri, VII (1912), p. 534. 

251 Mihail Cruceanu, «Simbolişti» şi «simbolişti», Vieaţa nouă, X, |, | 
martie 1914. 

Asupra simbolismului a mai plutit şi acuzaţia, în oarecare 
măsură îndreptăţită, de mişcare în parte cosmopolită, exotică, 
de imitație pur exterioară a poeziei străine, „moderne”. Dar 
nici cu această tendinţă spiritele cele mai profunde, apropiate 
sau integrate simbolismului, nu s-au împăcat cu uşurinţă, Şi în 
această direcţie se înregistrează rezistențe, critici precise. T. 
Arghezi protesta împotriva imitaţiei franceze, din pur snobism 
'literar, încă din 1904: 

„Noua şcoală franceză, de câte ori i-a venit ei chef — a râs 
în hohote la Chat noir, de s-a auzit la Bucureşti. În Bucureşti, 
cam toate sunetele pătrund strâmb şi indecent, astfel că glu- 
mele ocazionale din Paris au luat aici, în capul câtorva încăpă- 
țânați, bazată pe număr şi pe izmeneală. Oameni foarte ne- 
simbolici, lipsiţi natural, după cum cei din Paris era hărăziţi 
tot natural, de facultatea sintetică a simbolului, fabricară echi- 
vocuri sonore şi grețuri poetice bogate-n sentimente ca pâsla. 
Și pentru a nu se hotărnici ridiculul, se mai titrată simboliştii 
instrumentiști”??? 

Interpretarea simbolismului ca o simplă „modă” efemeră, 
produs oarecare de pură imitație, n-a fost acceptată de adevă- 
rații purtători de cuvânt ai mişcării. Ei au combătut întotdeau- 
na maniera, pastişa, afectarea, poza „simbolistă”. Chiar în 
revistele simpatizante apar articole cu titlul Reaciune, denun- 
tare a imitaţiei servile a stilului lui Baudelaire, Verlaine, Mal- 
larmé’, La Versuri şi proză, „arta viitoare, nouă, originală, 
spintecătoare de drumuri şi concepții neîntrebuinţate”, este 
opusă simplei „maniere”: 

„Marea majoritate a acestor scriitori cultivă însă o litera- 
tură afectată de manii, de obscurități, de jargon” **, 


n Tudor Arghezi, Vers şi proză, Linia dreaptă, nr. 2-3, 1904. 

„Petru Costea, Reacțiune, Floarea albastră, |, |, 15 mai 1912. 

"* A[Ifred] H[efter], Lămuriri, Versuri şi proză, Ul, 7, 1 aprilie 1914, p. 
201. 

Revista respinge cu violenţă literatura de „poze fățarnice 
şi sterpe, de atitudini forțate şi de vorbe ce nu pornesc din 
inimă”, ca şi inspiraţia bolnavă, neautentică, platitudinea „sub 
egida artei nouă”2%5. Toate acestea sunt dovezi precise de spi- 
rit critic, de luciditate față de exagerările „moderniste”, pe 
care simbolismul român, în latura sa viabilă, n-o îmbrățişează. 

Cât de ponderaţi erau în fond animatorii formulei simbo- 
liste se vede limpede și din faptul, nu mai puţin caracteristic, 
că ei au combătut în mod constant toate curentele noi, de 
avangardă, pur formaliste, desprinse fie din trunchiul său, fie 
din ambianța „modernistă” a epocii. Şi aceasta cu o prompti- 
tudine absolut remarcabilă. 

La puţin timp după lansarea manifestului futurist al lui F.. 
T. Marinetti (Le Figaro, 20 février 1909), Caleidoscopul lui 
A. Mirea înregistrează ironic noua stea literară, pe care o pa- 
rodiază?5%. Ea inspiră epigrame vizând pe Ion Minulescu, acu- 
zat de pitisi 7. Vieaţa nouă înregistrează manifestul cu mari 
rezerve, Ovid Densusianu declarându-se net ostil futurismu- 
lui258, Flacăra se arată curioasă (revista cultiva intens actuali- 
tatea literară), dar cu un „scepticism prietenos”, așteptând 

„marea operă în prelungirea teoriilor. „Până atunci sunt oțioase 
toate discuţiile asupra esteticii viitorului”. La Noua revistă 
română, primitoare de simbolism în 1914, N. Davidescu de- 


255 |. M, Raşcu, Curente şi atitudini, Versuri şi proză, II, 2, 15 ianuarie 
1914. 

25 D, Anghel şi St. O. Iosif, Caleidoscopul lui A. Mirea, Bucureşti, Mi- 
nerva, 1910, vol. II; p. 75. 

257 1; Pillat-Perpessicius, Antologia poeților de azi, Bucureşti, Cartea ro- 
mânească, 1925, vol. II, p. 120. 

25 Ovid Densusianu, Sufletul latin şi literatura nouă, Bucureşti, 1922, bi. 
IU, p. 120-121. 

259 C, Sp. Hasnaş, Poezia viitorului în Italia, Flacăra, I1, 5, 17 mai 1912; 
Cărți noi, Idem, UI, 22, 4 mai 1913. 

pă, Aşa cum 


la” î îi 


clară „farsă? ultimul manifest al viitoriștilor 
adversarii simboliştilor descopereau „psihologie Dbi: 
această poezie, la fel de „morbidă” apare acum criticului sim- 
bolist poezia futuristă’. Refractar futurismului se arată și 
Emil Isac, care cerea totuşi „modernism pe toată linia”?®. 
Chbismul nu găseşte nici el audiență. Vieara nouă îl respin- 
ge”® la fel Flacăra, cu toate ironiile de rigoare? 

Această rezistență la formele extreme de „modernism”, 
întreținută în revistele şi cercurile unde simboliştii dictau opi- 
nia literară, spune mult asupra adevăratelor înclinații „forma- 
liste” ale curentului, mult mai reduse, cel puţin, în principiu, 
decât se crede în genere. Chiar dacă formalismul contaminea- 
ză ceva din poezia simbolistă, această negare teoretică de- 
monstrează existenţa unei rezistențe organice la ideea de arti- 
ficiu, manieră, formă goală. O astfel de reacțiune era inevita- 
bilă într-o cultură şi într-o societate care n-avea cum să cu- 
noască formele de rafinament extrem ale aristocrației şi ale 
marii burghezii apusene, intrate în decrepitudine. Psihologia 
lui Des Esseintes nu invadează pe simboliştii români, proletari 
intelectuali la prima generație sau mic-burghezi. Şi chiar 
atunci când mimetismul literar domină o clipă, fondul nealte- 
rat are suficientă energie să îndepărteze destul de repede poza 
şi să înlăture masca. 


260 . r . s. ERĂ mi Pe] a 
N. D[avidescu], Ultimul manifest al viitoriştilor, Noua revistă român, 


XV, 10, 9 februarie 1914. 
“1 Idem, Aspecte şi direcții literare, Bucureşti, Viaţa românească, 1921, |, 
4l, 
bo Emil Isac, Probleme, Noua revistă română, XIII, 15, 29 septembrie 
1913, p. 236-237; Scrieri alese, ed. Ion Brad, Bucureşti, E.S.P.L.A., 1960, 
p. 8. 
y Noltije, Vieaţa nouă, VI, 17, 16 octombrie 1911; VIH, 3, 16 martie 
1916, p. 56. 
t Flacăra, II, 20, 2 martie 1913, p. 157. 

La capătul acestei anchete, care s-a străduit să cerceteze 
cu oarecare strictețe modul în care simbolismul s-a reflectat în 
conştiinţa epocii, fixându-i coordonatele istorice, o încheiere 
se impune. Deşi oferă multe elemente utile definiţiei ştiinţifi- 
ce, totuşi nici criticile analizate, nici cunoaşterea „apologiei” 
curentului nu ne ajută să ne facem o idee completă şi exactă 
despre sensul, dimensiunile şi valoarea reală a simbolismului 
românesc. Şi, în ultimă analiză, dincolo de toate manifestele, 
pledoariile şi diatribele trecute în revistă, o nelămurire esen- 
țială rămâne: în definitiv, ce este, în esență, simbolismul? 
Căci exclusiv în funcţie de răspunsul dat la această întrebare 
fundamentală putem aprecia nu numai întreaga valoare a teo- 
riilor care au circulat în simbolismul românesc, dar mai ales 
conținutul, dimensiunile şi semnificația sa reală. Fără acest 
punct de orientare, analiza nu poate înainta, şi incertitudinea 
continuă să persiste. 

Nu se poate trece cu vederea nici faptul că o definiție 
propriu-zisă, absolut riguroasă a simbolismului, nu se poate 
da cu uşurinţă. 

Metoda de a întreba pe simboliştii înşişi ce este simbo- 
lismul este ineficientă, deoarece definițiile, cum s-a putut ve- 
dea, sunt destul de contradictorii. Este un fapt că poeţii simbo- 
lişti nu ştiu exact ce este simbolismul, că fiecare are formula 
sa de predilecţie?65. ȘI chiar dacă ar şti exact, aceste declaraţii 
n-ar avea o valoare absolută, deoarece, de când lumea, a 
existat o mare deosebire între ce spun poeţii despre arta lor şi 
ceea ce scriu și fac în realitate. Deosebirea între teorie ŞI prac- 
tică în domeniul literar este mai totdeauna considerabilă. 


%5 Guy Michaud, op. cit., p. 401. 

Nici definițiile negative, arătând ce nu este simbolismul, 
trecute în parte în revistă şi în critica noastră:"€, nu sunt deci- 
sive, deoarece dacă anume delimitări au utilitatea lor, esența 
totuşi ne scapă. Este sigur, de pildă, că simbolismul nu este 
„decadentism” (vezi nu mai departe protestele lui Verlai- 
ne), nici „realism”, nici „romantism”, că este aliceva, şi 
totuşi definiția reală, cuprinzătoare, nu progresează. 

S-au profilat, este drept, şi câteva definiții pozitive, cum 
este aceea „individualistă”, a lui Remy de Gourmont, după 
care simbolismul ar fi sinonim cu libertatea în artă 268 sau cu 
poezia „simbolului”. Şi una şi alta sunt nesatisfăcătoare, ofe- 
rind soluţii mult prea largi şi deci imprecise şi, mai ales, lipsi- 
te de specificitate. Căci, pe de o parte, şi romantismul s-a pro- 
clamat exponentul libertăţii în artă, iar pe de alta, frecvența 
„simbolului” în literatură este, precum se ştie, străveche. Exis- 
tă, fără îndoială, un simbolism etern, o tendință înnăscută a 
sufletului omenesc de a se exprima prin simboluri. Sub acest 
aspect, simbolismul nu constituie nici o noutate, şi pretențiile 
sale de a reprezenta o nouă atitudine poetică, un nou raport 
între eu şi lume, nu s-ar justifica. Prin urmare, ținând seamă şi 
de întreg stadiul actual al cercetărilor în jurul simbolismului, 
cea mai justă soluţie, după noi, ar trebui căutată în altă parte. 

Adevărata bază pentru o bună definiţie n-o poate da decât 
teoria reflectării și, mai limpede spus, precizarea raportului 
exact între subiect şi obiect, între sensibilitatea poetului şi 
lumea exterioară, care în simbolism este altfel decât în curen- 
tele anterioare, în speţă romantismul şi parnasianismul. Sufle- 
tul romantic se proiectează în afară, contemplă universul, îl 
pătrunde cu imensul său suflu. Parnasienii, dimpotrivă, tind 


2% D, Micu, op. cit., p. 199-200, 204. 

257 CF, Jacques Letheve, Impressionistes et symbolistes devant la presse, 
Paris, Armand Calin, 1957, p. 207. 

%8 Cf şi Guy Michaud, op. cit., p. 479-480. 

spre o obiectivitate perfectă, refuzând din pudoare sau orgo- 
liu, să-şi dezvăluie subiectivitatea. Simboliştii trăiesc şi con- 
cep această relaţie într-un mod deosebit, şi aici fără îndoială, 
stă adevărata lor originalitate. Între eu şi lume se stabileşte o 
comuniune simpatetică: planul cosmic şi individual se întrepă- 
trund, se confundă. Foarte frecvente sunt în poezia simbolistă 
situaţiile în care poetul este „comme”, „pareil”, „confondu” 
cu un element din natură. De fapt poetul simbolist este ceea ce 
el evocă, sau cum spune, de pildă Samain: 


tul 2 
„Mon coeur est un beau lac solitaire qui tremble”? ® 
sau: 


„Mon âme est une Infante en robe de parade... "210 


Cu alte cuvinte, între ei şi lume se stabileşte, în intuitiv, o 
corespondenţă”, un raport de „analogie”, care poate fi extins 
— ulterior — şi între alte elemente ale cosmosului, dar care pre- 
supune, neapărat, o astfel de transpoziţie fundamentală, având 
conştiinţa poetică drept pivot. Surprinderea acestor „COres- 
pondențe” reprezintă acte de „cunoaştere”, şi cu drept cuvânt 
s-a spus că poezia simbolistă este o poezie de cunoaştere?”!, în 
înțelesul intuitiv al acestui cuvânt. Precizare capitală, căci 
ceea ce formează substanţa poeziei simboliste este tendinţa sa 
spontană de a surprinde, în aceste raporturi intuitive, esențe, 
sensuri cosmice, „chei” şi „cifruri” ale universului, „idei” şi 
„arhetipuri”, în genere „Simboluri”, care n-au conţinut abs- 
tract, ci emoţional, inefabil. Între eu şi lume se stabileşte un 
anume raport, pe durata căruia poetul are certitudinea concre- 
=li N E aa a ag, IN Ai 
2% Inima mea este un frumos lac singuratic care freamătă. 

2% Sufletul meu este o Infantă în roche de gală“. 
7! În acelaşi sens, după referințe franceze, G. Călinescu etc., şi D. Micu, 
op. cit., p. 209, 212. 

tă, intuitivă, imediată, că a pătruns într-unul din „misterele” 
universului. Şi cum aceste revelații sunt prin definiție translo- 
gice, aconceptuale, cu cât spiritul se află într-o dispoziție mai 
contemplativă, mai stăpânită de stări difuze, „inefabile”, cu 
atât sentimentul de „corespondență” se va produce şi va creşte 
cu mai multă uşurinţă. lată de ce simboliştii cultivă din in- 
stinct în special acele stări emoționale vagi, fluide, care pre- 
dispun la o receptivitate „analogică” deosebită, produse de 
„agenți? corespunzători, cum ar fi muzica şi parfumurile, 
având profunde afinități pentru întreg registrul de emoții „ine- 
fabile” ale sufletului uman?””. | 

Fireşte că această atitudine față de univers implică şi o 
nouă atitudine față de poezie, scoasă din domeniul logicii, 
descriptivului, discursivităţii, imagismului exterior şi mutată 
pe terenul său propriu-zis al emotivităţii. De aceea, cu drept 
cuvânt s-a spus, încă din 1909, în plină perioadă simbolistă, că 
„simbolismul n-a fost şi nu este altceva decât voinţa de a pă- 
trunde poezia în esenţa sa” (Jean Roy&re)” „ Ceea ce exegeza 
modernă străină confirmă, azi, întrutotul („simbolismul a des- 
coperit punctul de vedere poetic”, „meritul său real este acela 
de a fi regăsit esența poeziei”), iar cea românească accep- 


272 Dintre definițiile propuse, cea mai aproape de modul nostru de a formu- 
la aceste adevăruri (răspândite, de fapt, în toate studiile consacrate esteticii 
simboliste) ni se pare aceea a lui Georges Bonneau, după care simbolismul 
este: „Afirmația unei analogii esenţiale între un moment al duratei eului şi 
un moment al duratei lucrurilor, unit cu efortul de a păstra plastica şi mu- 
zica cuvintelor, în corespondență intimă cu ritmurile şi culorile exterioa- 
re“, „Simbolismul topeşte într-o comuniune intimă cei doi termeni: eul Şi 
lucrurile pe care romantismul le punea simultan, iar parnasianismul ezita 
să le juxtapună“. (Albert Samain, Poète symboliste, Essai d'esthétique, 
Paris, 1925, p. 14, 15). 

273 Marcel Raymond, De Baudelaire au surréalisme, Paris, Corrëa, 1933, 
p. 135. 

?74 Guy Michaud, op. cit., p.219-220. 

t4”, Cultivată prin tot ceea ce poate s-o amplifice (imagini- 


cheie, sugestie, inefabil olfactiv şi muzical), emoția îngăduie 
poeziei simboliste să exploreze zone sufleteşti în adâncime şi, 
în acest mod, să exprime, cu multă fineţe, aspecte ale fondului 
profund al umanității. | 

Dar tocmai în acest punct stau şi limitele acestei poezii. 
Simbolismul îşi trage substanţa dintr-o zonă emoţională, evi- 
dent complexă, nuanțată, de o interiorizare incontestabilă. 
Totuşi, nici această poezie nu poate pătrunde în străfundurile 
emoţionale ale sufletului uman. Când emoția este foarte pu- 
ternică, sfâşietoare, „corespondenţele” devin nu numai super- 
flue,:dar şi practic imposibile. În astfel de cazuri ele sunt ab- 
solut străine de pulsaţia momentului, de întreaga adâncime a 
freamătului existenţial. De aceea, cu drept cuvânt, s-a obiectat 
simbolismului, sub acest aspect, sărăcirea conținutului uman 
al poeziei, sterilizarea marilor sentimente (Fernand Gregh: 
„Ceea ce a lipsit... simbolismului este umanitatea”)? 6, altfel 
spus, lipsa unei etici, a unei concepții de viață”, a marii vi- 
brații lirice, atât de tipică romantismului. 

Desigur că în funcţie de aceste coordonate trebuie descris, 
analizat şi, în cele din urmă, evaluat şi simbolismul românesc, 
în toate ideile, temele şi realizările sale specifice, lăsând în 
urmă evocarea cadrului istoric, de apariţie şi dezvoltare. 


arii deea moale ea 
* D. Micu, op. ciut., p. 219-220. 

27 CF. Charles Bonneau, op. cit., p. 203. 

277 André Gide, Les Fuax-Monnayeurs (I° partie, ch. XV), Paris, N.R.F:, 
27 ed., pp. 179-180. 

III. ESTETICA SIMBOLISMULUI 


Principiile estetice ale simbolismului românesc constituie 
unul dintre cele mai importante capitole din istoria acestui 
curent literar şi, fără îndoială, supus controverselor. 

Estetica simbolismului este importantă fiindcă, în dezvol- 
tarea ideilor româneşti despre artă şi poezie, contribuţia sim- 
bolistă se dovedeşte în multe privinţe originală şi inovatoare, 
reprezentând faţă de romantism, junimism şi sămănătorism un 
incontestabil pas înainte. Din toate punctele de vedere, simbo- 
lismul reprezintă o etapă nouă, bine conturată, în dezvoltarea 
ideologiei estetice româneşti. 

Dar, în acelaşi timp, această estetică simbolistă a fost şi 
continuă să fie obiectul a numeroase dispuse şi rezerve, unele 
îndreptăţite. Din această cauză, a „prelua”, în întregime, baze- 
le şi formulările esteticii simboliste este cu neputinţă. Multe 
poziţii, destul de idealiste, sunt şubrede. Altele, imprecise, 
echivoce, au nevoia unei analize strânse, înainte de a ne lä- 
muri asupra unei concluzii. În sfârşit, ca peste tot în această 
cercetare, adevărul trebuie minuţios despărțit de eroare. Căci 
nu toate ideile estetice simboliste, unele incomplet cunoscute 
şi greşit înțelese, sunt eronate, depăşite şi nevalorificabile. 
Propriu-zis, neexistând un tablou de ansamblu, judecata pozi- 
tivă sau negativă s-a pronunțat doar în baza unor fragmente. 
lată de ce înainte de a formula o decizie definitivă, ceea ce se 
impune este o descriere sistematică şi o analiză pas cu pas a 
fiecărei teorii literare simboliste în parte. In unele locuri, ju- 
decata existentă se verifică. În altele însă nu, şi critica actuală 

este obligată să țină seama de toate aceste aspecte. Cu atât mai 
mult, cu cât datele şi ideile trecute în revistă, la capitolul „pre- 
cursorilor” şi „teoreticienilor”, sunt cu totul insuficiente. De 
altfel, acolo au fost înregistrate doar un număr de teze literare, 
în ordinea apariției lor şi într-o perspectivă pur istorică. Jude- 
cata definitivă nu poate veni însă decât numai în urma unei 
analize sistematice, strict estetice. Simpla privire istorică asu- 
pra modului de apariţie a unor idei simboliste nu este suficien- 
tă pentru-a ne da seama, în mod cuprinzător şi exact, de sensul 
şi valoarea esteticii simboliste. 

Precum s-a şi afirmat la timpul său, „simbolismul, înainte 
de a fi o artă, a fost o înţelegere anumită a ei”, o „estetică”278, 
Dar cât de vag, nebulos şi oscilant este adesea definită! Fără o 
sistematizare strictă a tezelor simboliste, cu greu putem găsi 
un fir conducător în acest haos. Uneori definițiile sunt atât de 
largi şi de imprecise, încât simbolismul, ca doctrină specifică, 
pierde orice delimitare. La un moment dat, Ovid Densusianu 
înțelege prin simbolism însăşi poezia în genere, în atributele 
sale cele mai tradiţionale: 

„„Concepţiei de altă dată, care limita domeniul poeziei, îi 
punem azi o concepţie mai largă, aceea care identifică poezia 
cu tot ce este caracteristic, expresiv, interesant prin anumite 
însuşiri”, 

Cel puţin de la Renaştere încoace, poeziei i-au fost recu- 
noscute mereu, sub diferite forme „expresivitatea”, „caracte- 
risticul”, „interesantul”, şi a identifica aceste note cu... sim- 
bolismul reprezintă un abuz. Se înţelege că analiza noastră va 
avea alte puncte de vedere şi va căuta să ajungă în miezul es- 
teticii simboliste folosind o altă metodă şi bizuindu-se pe alte 


2% A[Ifred) H[efier], Lămuriri, Versuri şi proză, II, 7, | aprilie 1914, p. 
202. 

* Ovid Densusianu, Sufletul latin şi literatura nouă Bucureşti, 1922, vol. 
II, p. 9. 

texte. La început, vom întâlni idei foarte generale, de loc spe- 
cifice. Apoi, treptat, ne vom apropia de esenţa însăşi a esteticii 
simbolismului, învăluită aproape în permanenţă de principii şi 
definiţii, care n-o privesc decât foarte de departe Şi uneori 
chiar de loc. 


1. PREMISE 


Hotărâtoare, în esenţă, presiunea mediului social şi reacți- 
unea de ordin psihologic care-i urmează nu lămuresc pe de- 
plin întreaga complexitate a originilor simbolismului româ- 
nesc. Curent literar animat de o anume formulă poetică, prin- 
cipiile sale au şi o proveniență de natură estetică. Reacţiunile 
sociale şi psihologice ale poetului simbolist se complică 
printr-o serie de atitudini teoretico-literare, a căror apariție 
este inevitabilă în literatura română la sfârşitul secolului al 
XIX-lea. 

Un prim factor determinant îl constituie, fără îndoială, su- 
prasaturarea eminesciană. Figură de mare prestigiu şi putere 
de înrâurire, Eminescu a creat în poezia română care-i urmea- 
ză o pleiadă întreagă de epigoni, un adevărat „curent emines- 
cian”, tipizat în anumite teme, atitudini şi imagini, față de care 
orice personalitate nouă simţea un sentiment de stânjenire. În 
forme mai mult sau mai puţin declarate, un număr de poeți 
contemporani şi mai ales de după Eminescu, împinşi de un alt 
temperament literar, poate şi din dorința firească a eliberării şi 
contrazicerii gustului dominant, vor lua în mod firesc atitudini 
de independenţă şi chiar de rezistență împotriva acestei atmo- 
sfere literare. 

Se consuma un proces dialectic întru totul normal. Ajuns 
la monotonie şi repetiţie stereotipă, orice stil literar simte ne- 
voia primenirii. Reacţiunea devine inevitabilă, şi în acelaşi 

fenomen se produce şi față de poezia posteminesciană, de 
altfel mediocră. Cu atât mai vie va fi această pornire la acei 
poeţi care, prin origine şi experienţă socială şi de viață, prin 
temperament şi educaţie literară, au primit o altă orientare 
ideologică şi estetică decât aceea a lui Eminescu. Atunci când 
intră în joc şi tendinţe precise de afirmare literară, diferite 
complexe şi veleităţi, o astfel de rebeliune şi orientare inova- 
toare va fi cu atât mai puternică şi mai declarată. | 

Acesta este cazul, înainte de toate, al lui Macedonski, care 
deschide drum simboliştilor şi prin critica sa, nu atât antiemi- 
nesciană, cât împotriva epigonilor eminescieni, începută de 
fapt încă din 1878, în conferinţa sa Mişcarea literară în cei 
din urmă zece ani: | 

„În poezie s-a început a se rupe cu învechitele tradiţiuni 
ale poeziei intime şi personale, ale acelei poezii de dor şi de 
jale, în care psalmodia necurmat şi pe aceeaşi coardă dureri 
reale sau imaginare. Acest gen de poezie tinde să dispară şi 
trebuie să dispară”2%0, 

Şi mai apăsată devine această tendință la Literatorul, unde 
se afirmă principiul, veşnic actual, „Alţi timpi, alţi lăutari”. 
Încă din primul an de apariție al revistei (1880), se strigă sen- 
timentalismului: Destul! | 


Acum destul cu plânsul, căci inima ţi-e seacă 
Şi chiar de ţi-ar fi plină, e timp să-i zici destul. 
Poporul nostru este de lacrime sătul 

Și ele nici în versuri nu pot ca Să mai treacă. 


Lirismul confesional a găsit totdeauna în Macedonski un 
adversar. În 1895, el afirma că poezia: 


280 


Alexandru Macedonski, op. cit., IV, p. 8. 

„Nu este nici o declamaţiune de dragoste, nici un episod al 
unei vieți în versuri, când mai bune, când mai rele” goi 

Fără îndoială că toate aceste declaraţii n-au în ele nimic 
specific „simbolist”. Dar apariția lor este simptomatică pentru 
necesite resimţită de poezia epocii de a căuta şi găsi ceva 
„nou”, care să răspundă unei noi sensibilități. De pe urma 
acestui antieminescianism, poeţii simbolişti au profitat, de n- 
ar fi fost decât prin eliberarea de sub prestigiul dominant al 
unei mari personalități. Dar ei au fost încurajați s-o facă şi 
prin punerea în circulaţie a unor noi idei, teme şi limbaj poe- 
tic, la fel, de proveniență macedonskiană. Au existat însă ŞI 
cazuri de poeţi care s-au simțit apăsați de Eminescu în mod 
spontan, fără nici o instigaţie din partea lui Macedonski. O 
reacțiune antiromantică cereau de altfel şi socialiştii, prin Rai- 
cu lonescu-Rion. 

„Trăim într-o atmosferă plictisitoare de ochi albaştri, de 
mânuţe parfumate, de «fiorii tinereții», de plânsetul poeților 
trădaţi de iubite, de lacrămile şi mugetele lor.. dz 

Vlahuţă însuşi, atât de eminescian (şi bani său este tipic 
pentru dialectica discipolului minor care tinde să se smulgă de 
sub autoritatea maestrului şi nu izbutește) ceruse în 1892 să se 
renunţe la poza pesimistă eminesciană”. 

Conştienţi de faptul că simbolismul exprimă o sensibilitate 
nouă, într-o epocă nouă, diferită de aceea care a produs pe 
Eminescu, teoreticienii noului curent vor respinge literatura 
„sentimentală” chiar de la primele lor manifeste literare. La 
Vieaţa nouă, în 1905, Ovid Densusianu afirma: 


fá ap Ibidem, p. 103. 

2 Raicu Ionescu-Rion, Datoria artei, ed. Savin Bratu, Bucureşti, „Mica 
bibliotecă critică“, 1959, p. 130. 
2% A. Vlahuţă, Curentul Eminescu urmat de o poezie inedită, Bucureşti, 
1892, p. 14-17. 

„Mai mult literatură de poze şi de feerie, literatura aceasta 
sentimentală şi-a trăit. veacul — nu că n-ar fi gustată de unii, 
place mai ales sufletelor duioase de femei — ci fiindcă nu se 
mai potriveşte cu viaţa de azi, cu chipul de a simţi al celor 
care scriu cum trebuie să se scrie acum şi care hotărăsc valori- 
le literare””’t, 

El se amplifică în Sufletul nou în poezie, text programatic 
de bază, în care simbolismul este opus în mod sistematic şi 
argumentat întregii poezii anterioare. La capitolul lirism se 
afirmă că: 

„Nu mai vedem pe poeţi preocupându-se de lucruri mă- 
runte, citind idile banale ori extaziindu-se dinaintea unui pă- 
ianjen care-și țese pânza într-un colţ de ruină. Poezia de sen- 
timentalism uşor, de improvizări pretențioase de madrigaluri 
şi romanțe dulcege şi-a trăit timpul şi să sperăm spre binele 
artei şi al sufletului nostru, că nu se va mai întoarce”, 

De aici se trage concluzia că adevăratul „decadentism” nu 
este inovaţia, ci imitația vechilor modele, în legătură cu care 
se pune punctul pe i. Sunt deci: | 

„Decadenţii toţi care înşiră versuri în felul doinelor lui 
Alecsandri, ori caută să reproducă tiparul eminescian"285, 

Nu se poate nega, în principiu, îndreptăţirea istorică a 
acestei reacțiuni, verificată într-o măsură oarecare la toți poe- 
tii generaţiei simboliste. Când aceştia ajung la confesiuni şi 
declarații de principii literare, repudierea post- 
eminescianismului minor se produce în mod inevitabil, dova- 
dă că ceea ce afirmase Macedonski şi exprimase catedratic 
Ovid Densusianu corespundea unei stări de conştiinţă literară 
răspândite. Simptomatic este îndeosebi cazul lui Anghel, foar- 
te lucid și explicit asupra acestui întreg proces de desprindere 


2% Ovid Densusianu, Literatura sentimentală, Vieaţa nouă, 1 (1905), p. 
266. 
285 Conferenţele « Vieţii nouă», Seria I, Bucureşti, 1909, p. 30, 5. 

literară şi de regrupare pe noi poziții. În 1909, punând în para- 
lelă ieri şi Astăzi, în poezia română, el constată: 

„După stingerea marelui nostru bard, un potop de poezii, 
în care tinerii de pe atunci îşi cheltuiesc vremea scumpă a 
tinereţii plângând dureri imaginare, în loc s-o trăiască în toată 
deplinătatea simţurilor şi inteligenți lor. E un donchişotism 
romantic, cum rareori s-a întâlnit în alte literaturi. 

Această epidemie de sentimentalism exasperat şi mono- 
cord a fost variat de o notă nouă, adusă şi răspândită... din 
dealul Sărăriei din laşi”. 

Aşa a fost Jeri. Astăzi: 

„Durerile imaginare au dispărut, falsul sentimentalism su- 
praproducţia de luciu de lună, dragostea aceea stupidă, etalată 
ca pe o tarabă, nu se mai vede”286, 

Document tipic pentru această mentalitate, atât de răspân- 
dită printre simbolişti, chiar dacă nu mereu în forme declarate, 
este Prinosul unui iconoclast, interesant nu prin ceea ce An- 
ghel a „iubit”, ci prin ceea ce el a „urât” la Eminescu. 

„L-am urât, pentru că în umbra pe care o face un munte 
uriaş arar mai poate ceva să crească. Personalitatea lui covârşi- 
toare încremenise formele în tipare cu neputinţă de sfărâmat, 
adunase toate florile şi imaginile, ca şi cum n-ar mai fi voit să 
lase nici una după dânsul. Pe când el îşi desfăta creștetul în 
lumină bucurându-şi privirile de priveliştele ce le vedea în zări, 
noi nu mai găseam nimic de spicuit şi rămaşi în umbra lui îl 
întâlneam pretutindeni ori încotro am fi vrut să apucăm”. 

Cu atât mai neted va fi exprimată această atitudine la poe- 
tii simbolişti, care sunt în acelaşi timp şi critici. Aceştia, ca N. 


286 A. Mirea [D. Anghel], Jeri şi Astăzi, Cumpăna, 1,3, 11 decembrie 
1909. 

27 D, Anghel, Poezii şi proză, ed. Mihail Dragomirescu, Bucureşti, 
E.S.P.L.A., 1957, p. 314-315. 

Davidescu, sunt înclinați să vadă în bună parte apariţia simbo- 
lismului „ca o reacțiune împotriva formulei eminesciene”255. 

Și mai important este faptul că simbolismul românesc se 
precizează ca doctrină estetică mai ales în directă legătură cu 
apariţia teoriilor naţionaliste în literatură, cu poezia de tip tra- 
diționalist şi naționalist, reprezentată la acea epocă de curentul 
sămănătorist. Am luat cunoştinţă de conţinutul, violenţa şi 
amploarea atacurilor antisimboliste venite din această direcție. 
Or, ceea ce se constată, urmărind formarea şi răspândirea teo- 
tiai estetice simboliste româneşti, este tocmai caracterul lor 
în parte polemic-dialectic, în parte apologetic, care le caracte- 
rizează. 

Fără cunoaşterea amănunţită a atmosferei de profundă ad- 
versitate, intoleranță şi prejudecată naționalistă şi „sămănăto- 
ristă”, în mijlocul căreia apare şi se dezvoltă simbolismul ro- 
mânesc, n-am putea înţelege bine niciodată de ce era firesc să 
apară o ripostă, la toată această dezlănțuire de forțe ostile, 
profund conservatoare pe plan politic şi estetic?’ 

O bună parte din succesul poeziei sitnbeliste, în acea pe- 
rioadă, vine tocmai din această reacțiune inevitabilă şi fecun- 
dă faţă de îngustimile sămănătoriste””. Privit din acest unghi, 
simbolismul a reprezentat, cel puţin pentru perioada 1900- 
1910, un factor necesar de netăgăduit progres, cu toate limite- 
le şi orientările sale idealiste. Propriu-zis, împotriva ofensivei 
sămănătoriste n-a existat decât o singură opoziţie fermă, sis- 
tematică, deşi disproporţionată ca forță de publicitate, şi 
aceasta a fost numai a simboliştilor. Nu o dată ei au exagerat 


289 N Davidescu, Alexandru Macedonski, Viaţa românească, VII ( 1912), 
vol. 27, p. 217; Estetica poeziei simboliste, Idem, XVIII, 1926, vol. 65, p. 
41-42, 47. 

2% E Aderca, De vorbă cu d. lon Minulescu, Mişcarea literară, 11, 11, 24 
ianuarie 1926. 

2% D, Micu, op. cit., p. 268. 

în sens contrar, estetizant, formalist, dar punctul lor de plecare 
era îndreptăţit, şi el trebuie reţinut în primul rând. Din emi- 
nesciană, saturaţia sufletească devine acum sămănătoristă, şi 
referindu-se la această perioadă de frondă inevitabilă Ion Mi- 
nulescu, în 1926, îşi amintea: 

„Cum să-ți mai tragi sufletul de «sămănătorismul» de pe 
atunci?... «Tradiţionalismul» de acum e o jucărie”. 

Atât de fireşti era oboseala şi respingerea clişeelor sămă- 
nătoriste în poezie, încât, în 1913, chiar şi adversarii simbo- 
lismului recunoșteau că în faţa unor „idealuri” goale, precum 
„sămănătorismul”,  „naţionalismul”, intelectualul mic- 
burghez, de mentalitate orăşenească şi cu orizontul moral des- 
chis spre înnoire, nu putea să nu încerce un sentiment de plic- 
tiseală, de blazare?%2. O dovadă în acest sens este şi faptul că 
Ştefan Petică respinge poziţia naționalistă încă din 1900, într- 
o fază când simbolismul românesc nu ajunsese în nici un caz 
la maturizare: 

„Poezia naţională (în sens de poezie naționalistă, n.n.) n-a 
trecut niciodată dincolo de un cerc foarte restrâns. Înrâurirea 
ei a fost de natură mai mult politică, fiindcă ea însăşi nu fuse- 
se creată decât în vederea acestei politice. Îndată însă ce miş- 
carea care îi dăduse naştere încetă prin realizarea unor din 
cerinţele sale, încetează şi poezia tendenţioasă””””. 

Acestea reprezentau totuşi, deocamdată, doar fandări izo- 
late, căci adevăratul front de rezistență se organizează de abia 
în 1905, prin apariţia revistei Vieaţa nouă. 

Aci, Ovid Densusianu, urmat ulterior de câţiva discipoli, 
în special P. Păltănea, vor desfășura împotriva sămănătoris- 


2LF, Aderca, de vorbă cu d. Ion Minulescu, Mişcarea literară, IL, 11, 24 
ianuarie 1926. 

*2 Gheorghe Savul, op. cit., p. 9. 

* Stefan Petică, Opere, Ed. N. Davidescu, Bucureşti, Editura Fundațiilor, 
1938, p. 419. 

mului o dublă serie de argumente, ideologice şi pur estetice. 
Reținând deocamdată pe acestea din urmă, la Vieaţa nouă se 
pune permanent în lumină falsitatea idealizării vieții ţăranului, 
imposibilitatea interzicerii influențelor literare străine, necesi- 
tatea exprimării în poezie şi a sufletului urban, „modern”. 
Cultivarea cu ostentaţie a temelor rurale, simularea limbajului 
„țărănesc” erau considerate „rătăciri literare”, şi articolul- 
program al revistei le denunță cu precădere: | 

„Lăsaţi sumanul, tineri scriitori, când nu vă stă bine: cău- 
taţi degeaba să păreți mai români în el, sunteţi groteşti”. 

Cât priveşte: 

„Calea cealaltă, a înşirării de vorbe, de fraze, dialoguri, 
nimicuri sentimentale cu înfăţişare populară, luate de ici şi de 
colo, puse unele lângă altele cum a dar dumnezeu, rămâne 
celor săraci în ale artei, pretenţioşilor ce se ameţesc de iluzia 
unei literaturi pe care cred că e nevoie să ne-o dea?’ 

Un cal de bătaie pentru naționaliști reprezenta interpreta- 
rea abuzivă a teoriei specificului naţional, descoperit în mod 
greşit numai la sate, ca şi cum oraşele, deşi mai receptive in- 
fluenţelor, n-ar fi fost locuite tot de români. Şi pe această latu- 
ră Ovid Densusianu, în esență, avea dreptate: 

„Revistele cu care Vieaţa nouă a intrat în luptă susțineau 
superioritatea literaturii cu subiecte de la țară, din păturile de 
jos, şi căutau să convingă pe cititori că tot ce se face în afară 
de această direcție e fals, împotriva spiritului nostru, e litera- 
tură «neromâneascăy “2%. 

Cu îndreptăţire protesta deci acest teoretician, urmat de 
toți poeții simbolişti, produşi ai mediului „citadin”; 

„Cum adică, dacă trăieşti la oraş, dacă sufletul îţi este 
atins în fiecare zi de alte impresiuni decât acelea din mediul 


2 Ovid Densusianu, Răfăciri literare, Vieaţa nouă, 1, 1 februarie, 1905, p. 
5-6. 
25 dem, Ideal şi îndemnuri, Vieaţa nouă, V, 7, 15 mai 1909, p. 134. 

țărănesc, n-ai dreptul să le exprimi, să le pui într-o operă lite- 
rară, sau dacă ai această îndrăzneală, să nu fii îndreptățit la 
titlul de scriitor român?2*. 

Orientarea progresistă care inspiră această ripostă estetică 
devine treptat tot mai limpede şi, în 1914-1916, se declară pe 
faţă că simbolismul a rămas singura poezie care nu s-a lăsat 
antrenată de „puhoiul versurilor patriotice ieftine”, de „decla- 
maţiile de circumstanţă”, de „invectivele rimate”? , că „simbo- 
lismul la noi e reacţiunea împotriva naționalismului demagog şi 
țărănismului sectar'”2%. Poezia lui Ion Minulescu a apărut „în 
vremurile inchizitoriale ale naţionalismului țărănist”, pe care 
simboliştii cu vorba şi cu fapta îl combat sistematic: 

„Curentul de la Vieaţa nouă e, prin urmare, O reacțiune, un 
conştient act de protestare, precum sunt în definitiv toate cu- 
rentele literare în esența lor” x 

Intervenind clarificarea ideologică pe care o aduce și per- 
spectiva, critica simbolistă va defini după război sămănăto- 
rismul drept „reacționar” % aşa cum şi a fost în realitate. În 
această fază, raporturile față de sămănătorism erau limpezite 
pe toate laturile. Ceea ce se sublinia mereu era faptul că sim- 
bolismul a adus un suflu nou în poezie, unde „nu se mai auzea 
decât un ritm de «bătută» la beţie şi, deci, molatică şi lălâie, 
prin bătătura literară a sămănătorismului”*!. Acest punct de 
vedere sfârşeşte prin a învinge. El nu este însuşit numai de 
criticii „modernişti”, în frunte cu E. Lovinescu, dar şi de Ibrăi- 
leanu, care, în 1925, confirmă exact aceleaşi teze susținute cu 
două decenii în urmă la Vieaţa nouă: 


bir Conferenţele «Vieţii nouă», Seria întâi, Bucureşti, 1909, p. 244-245. 
2 Ton Pillat, Un nou crez: Simbolismul, Flacăra, V, 30,7 mai 1916. 

2% P. păltănea, Adevăr şi legendă, Vieaţa nouă, X, 5, 1 iulie, 1915, p. 148. 
2 p. Păltănea, op. cit., Vieaţa nouă, X, 4, | iunie 1914, p. 109, 114. 

3% N, Davidescu, Tudor Arghezi, Flacăra, VII, 42, 20 octombrie 1922. 

3I Idem, Poezia d-lui lon Minulescu, Flacăra, VII, 40, 5 octombrie 1922. 

„Ţărăniştii literari însă au fost altceva. Ei au fost nişte târ- 
goveţi, care parodiau, caricaturizau literatura țărănească, în- 
tocmai cum decadenții parodiau şi caricaturizau literatura 
baudelairiană'*%?. 

Reacţiune antieminesciană, apoi antisămănătoristă, simbo- 
lismul românesc este în acelaşi timp, într-o oarecare măsură, 
ci o reacțiune antinaturalistă. Deşi la noi mutarea termenilor 
problemei din Franţa (unde într-adevăr manţinaturalismul 
constituie un punct esențial de program simbolist, la Jean 
Morsas şi alţii%) nu este întru totul îndreptățită, de o anumită 
posibilă iritare antinaturalistă se poate totuşi vorbi şi în litera- 
tura noastră în aceeaşi epocă. Ca şi în Franţa, după cum măr- 
turisea Verlaine, „un anumit număr de tineri, sătui de a citi 
mereu aceleaşi triste orori, zise naturaliste... aparţinând unei 
generaţii mai avide de literatură expresivă şi de aspirații spre 
un ideal profund şi serios... le-a venit în gând să citească ver- 
surile mele”3%. În mod analog, o reacțiune asemănătoare, re- 
dusă la scară, fireşte, se produce şi la noi. 

La acest capitol este însă greu de distins între reflexul 
ideologic francez şi reacţiunea organică internă, mai ales când 
observăm cât de frecvent simboliştii români, vorbind despre 
simbolismul francez, prezintă acest curent ca o ripostă care a 
trebuit să fie dată naturalismului?’ 

Adevărat loc comun, această insistență şi permanentă refe- 
rire la situaţia literaturii franceze avea totuşi un anume rol ideo- 
logic. Atunci când teoreticienii noştri explicau de ce în Franța, 


i: Ibrăileanu, Pagini alese, Bucureşti, E.S.P.L.A., 1957, vol. II, p. 97. 
*% Guy Michaud, op. cit., p. 233, 313, 403, 734. | | 

*% Jacques Letheve, op. cit., p. 206. 

*% Ştefan Petică, op. cit., p. 309; P. Păltănea, op. cit, Vieaţa nouă, X, 5, 
iulie 1914, p. 148; Ion Pillat, op. cit., Flacăra, V, 30,7 mai 1916; N. Davi- 
descu, op. cit., Viaţa românească, XVIII (1926), vol. 65, p. 41, 44; Ovid 
Densusianu, Sufletul latin în literatura nouă, Bucureşti, 1922, I, p. 65. 

ca urmare a exceselor naturalismului, simbolismul prezintă o 
apariţie inevitabilă, indirect ei făceau dovada de ce nici în lite- 
ratura noastră el nu poate fi oprit. Şi aci, simbolismul reprezintă 
o fază necesară, pozitivă, analogia fiind subliniată cu amândouă 
mâinile. Aceasta cu atât mai mult, cu cât „ţărăniştii” literari 
sunt învinuiți — între altele — şi de faptul că dau: 

„O reprezentare fotografică, superficială, a mediului ex- 
clusiv țărănesc, stereotipic în esență, dacă ne oprim numai la 
descrierea lui exterioară”*%, 

Dar nu-i mai puţin adevărat că atacurile antinaturaliste 
apar la noi şi înainte de această perioadă, astfel că putem privi 
întreaga polemică drept ilustrarea unei noi luări de poziţii în 
sprijinul simbolismului. Gherea însuşi arătase că poezia nouă, 
„decadentă”, neagă naturalismul*, şi de aceeași părere era şi 
Macedonski. În principiu, declara: „ceea ce nu se iartă (poe- 
ziei n.n.) este tocmai prozaismul”*%5, În 1899, marele poet 
Macedonski prezintă apariţia simbolismului ca o salutară re- 
acțiune: 

„Este sigur că împrejurarea în care excesul vulgarităților 
Naturalismului sau Realismului prozaic, închisese poezia mo- 
dernă, cade de toate părţile ruinată. Orizontul începe să reapa- 
ră larg şi frumos. Este o zare artistică plină de lumină... 

- În acelaşi sens se pronunţă şi Ştefan Petică: 

„Arta nouă se prezintă ca o reacțiune contra naturalismul 
brutal”. 

De loc neglijabilă este şi o altă atitudine literară. Simbolis- 
mul, a cărui repulsie antiburgheză (în formele ştiute) îi este 


3% P- păltănea, op. cit., Vieața nouă, XI, 11, | ianuarie 1916, p. 349. 

37C, Dobrogeanu-Gherea, op. cit., 1, p. 348. 

3% Alexandru Macedonski, op. cit., IV, p. 83. 

30 Ibidem, p. 110. 

300 Ton Dongorosi, Foi veştede, Freamătul, II, 1-3, ianuarie-martie, 1912, 
p. 66. 

organică, încearcă acest sentiment în chip firesc şi în artă. De 
aceea el se va ridica împotriva esteticii oficiale, a academismu- 
lui, contra formelor în care clasa burgheză, conducătoare, îşi 
impune concepția sa estetică. Fenomenul se observă foarte bine 
în literatura franceză, dar el se repetă, redus la scară, şi la noi, 
unde explică încă una din originile esteticii simboliste, funciar 
antiacademică. Macedonski, atât de intransigent faţă de „curen- 
tele oficiale”?! D. Anghel, care-și exprimă public rezervele şi 
ironiile față de arta oficială şi premiile academice? E reprezintă 
tocmai o astfel de poziţie, tradusă prin atitudini de cenaclu, 
frondă, boemă şi avangardă, comune întregului curent. 

La toate aceste reacţiuni estetice de ordin intern este de 
semnalat şi puternica influenţă a ideologiei şi literaturii străi- 
ne, în special franceze, care s-a exercitat în chip incontestabil 
asupra simbolismului românesc, de situat şi analizat în cadrul 
tuturor condiţiilor istorice care au făcut-o să se grefeze pe o 
serie de realităţi naţionale incontestabile. 

Desigur, simbolismul este în parte produsul şi al unei psi- 
hologii mai mult sau mai puțin „cosmopolite”. Către sfârşitul 
secolului al XIX-lea, Parisul devenise centrul literar, unanim 
recunoscut, al întregii lumi literare moderniste. Poeţii de 
avangardă, din cele două continente, debarcau febril pe malu- 
rile Senei, inundând cafenelele. 

Această afluenţă are cauze complexe: mirajul gloriei şi al 
artei, cultivat într-un mediu favorabil, seductia invincibilă a 
boemei pariziene, posibilitatea de expresie literară necontrola- 
tă, care îngăduia diverse experienţe şi toate excentricităţile. 
Această societate cosmopolită închisă, plină de atâtea carente, 
reprezenta în același timp şi refugiul spiritual al unor poeţi de 
talent, în conflict cu capacitatea burgheză a patriilor respecti- 
ve. Nu sunt înţelegi? Nu se bucură de apreciere şi sprijin din 


%1 Alexandru Macedonski, op. cit., IV, p. 111. 
":2D. Anghel, Reflecţiile unui respins, Flacăra, |, 33, 2 iunie 1912. 

partea culturii oficiale naţionale? Ei o părăsesc ostentativ, 
plecând în cetatea „ideală” a literelor, în speranța că acolo 
visul lor absolut, în sfârşit, se va realiza. Unii izbutesc, dar 
pentru cei mai mulţi Parisul n-a reprezentat decât un miraj 
înşelător, şi cafenelele acestei metropole erau pline de ratații 
“celor două continente. Dar această psihologie a existat, a con- 
stituit o realitate obiectivă, ca un reflex al incompatibilității 
dintre multe vocaţii literare şi îngustimea-mediilor sociale 
burgheze respective. 

Între multe altele (Stuart Merrill, W. B. Yeats, Jean Moréas, 
O. Wilde, D’ Annunzio etc.) este şi cazul lui Macedonski. Aces- 
ta a făcut sforțări serioase şi repetate în vederea cuceririi gloriei 
pariziene, cu sentimentul unei profunde amărăciuni de a nu fi 
fost apreciat în țară. El publică două volume în limba franceză: 
Bronzes (1897) şi Le calvaire de feu (1906), se pregătea să fie 
jucat la teatrul Sarah Bernhardt cu piesa Le Fou? şi a colaborat 
sporadic la nu mai puțin de zece reviste şi ziare franceze, prin- 
tre care şi La Wallonie (1886) din Liège, unul din primele or- 
gane ale simbolismului european. De acest fapt, poetul îşi va 
aminti întotdeauna cu mândrie. Călătorii şi stagii pariziene, de 
diferite durate, fac şi alți poeți şi publicişti ai epocii, mai mult 
sau mai puțin contaminaţi de simbolism, lon Minulescu?” , D. 
Anghel etc. Prin imitație directă sau indirectă, prin traduceri şi 
parafraze, prin articole şi note de popularizare, întreaga poezie 
franceză a epocii începe să circule în publicaţiile noastre, ŞI 
bibliografia se dovedeşte considerabilă. Ea iese însă din cadrul 
studiului de față. 

Printr-o varietate destul de mare de manifestări, adesea 
strident cosmopolite (vizite şi organizări de conferințe de scri- 


313 poetul afirmă a fi cunoscut la cafeneaua Vachette pe Jean Moreas, şi la 
Closerie des Lilas, pe Paul Fort, „prinţul poeţilor“ (V. Donea, De vorbă cu 
L Minulescu, Adevărul literar şi artistic, 4 aprilie 1937; Ion Minulescu, Nu 
sunt ce par a fi, Revista Fundațiilor, VIL; nr. 10, 1941, p. 63). 

itori străini, aduşi în țară ca „numere” de senzație, Sar Péla- 
dan, de exemplu, expoziţii „internaționale” de pictură, puse la 
cale de Al. Bogdan-Piteşti etc.), spiritul filistin al burgheziei 
în artă era de asemenea sfidat. Acțiunea era dusă într-o serie 
de publicații, câteva în limba franceză: L'Indépendance rou- 
maine, Le cri de Bucarest, Le peuple roumain, La revue rou- 
maine, Le beau Danube bleu, ultima, revistă a lui Macedon- 
ski. Scrise pentru protipendada franțuzită, în spirit destul de 
snob şi modern, aceste periodice reproduceau, nu o dată, poe- 
zii de Moreas, Samain, Coppse etc. În cercul lui Macedonski 
şi în revistele de sub directa sa influenţă (Literatorul, Revista 
literară, Analele literare, Românul literar, Pleiada), apar nu- 
meroase traduceri din Baudelaire, Rimbaud, Verlaine şi Mal- 
larmé. Aceasta în perioada 1887-1904. De altfel, în 1904, cum 
am văzut, ia ființă şi revista Linia dreaptă, unde apar printre 
primele manifestări teoretice ale simbolismului românesc 
(Vers şi poezie de Tudor Arghezi), continuate în Vieaţa nouă 
a lui Ovid Densusianu, care, începând din 1905, devine revis- 
ta simbolismului român. Aici se publică şi mai numeroase 
traduceri din Baudelaire, H. de Régnier, F. Gregh, J. Moréas, 
A. Samain, Stuart Merrill, Verhaeren. Adică mai toate numele 
reprezentative ale simbolismului european, comentate şi în 
studii critice de către directorul publicaţiei, foarte tenace în 
crezul său literar. 

Această ambianţă spirituală dezvăluie şi alte aspecte, care 
arată o participare intelectuală efectivă şi directă la viaţa lite- 
rară franceză, cu ecouri imediate în presa noastră. Dăm doar 
un Singur exemplu. Moare un poet simbolist? Imediat admira- 
torul entuziast din Bucureşti publică o poezie sau un necrolog: 
Mircea Demetriad, din cercul lui Macedonski, închină versuri 
La moartea lui Paul Verlaine. Se publică şi necrologul lui 
Mallarmé, urmat de un studiu: Operele lui Mallarmé. La fel 

procedează şi Adevărul când moare Maurice Demetriad, Al. 
Obedenaru, I. C. Săvescu etc.). 

Dedicaţiile, recenziile, articolele sunt numeroase, ca ŞI 
epigrafele, imitaţiile şi parafrazele, care se revarsă în valuri, 
anume parcă pentru a sfida şi scandaliza spiritele neaoş- 
patriarhale, naţionaliste, partizane ale unui specifism literar 
îngust. Este o tendință atât de accentuată, încât credem că nu 
greşim a vedea în ea încă una din notele diferenţiale ale sim- 
bolismului românesc. Spre deosebire de simbolismul francez, 
care nu se afla confruntat cu opoziții naţionaliste, simbolismul 
românesc, dezvoltat în condiţii istorice particulare, se afirmă 
în sens accentuat polemic. Prin ostilitatea declarată tradiționa- 
lismului obscurantist, el introduce în atmosfera literară a epo- 
cii, pe lângă mult snobism și poză, şi unele atitudini antişovi- 
ne, demne de reținut. 

Ce semnificaţie ideologică are această frecventare, într-un 
anume sens neîndoielnic cosmopolită? Ea se desfăşoară în 
plină campanie sămănătoristă, naționalistă, antisemită. Este 
perioada când Sămănătorul cerea taxe prohibitive pe cărțile şi 
ziarele străine, când se organizau demonstraţii huliganice îm- 
potriva reprezentării unei piese în limba franceză, pe scena 
Teatrului Naţional, de către o trupă de amatori. Este cunoscu- 
tă, de pildă, activitatea lui Ilarie Chendi în această direcţie, 
poziţie îngustă, de respingere radicală a oricărei influenţe lite- 
rare străine, tipic sămănătoristă. Faţă de acest obscurantism 
cultural şi faţă de diversiunea naționalistă, poeții, simbolişti, 
direct sau indirect, conştient sau nu, au reacționat în mod con- 
tinuu. Lucrurile sunt atât de limpezi, încât cercetătorul literar 
n-are a depune sforțări deosebite în această privință. Încă din 
1893, D. Anghel constată puternica atracţie a poeziei noi fran- 
ceze: 

„În literatură Occidentul francez cu versurile şi manifeste- 
le în care se propaga doctrina nouă a simbolismului mijea 
misterios ca o auroră viitoare”3!f. 

La Vieaţa nouă, prin O. Densusianu, necesitatea influențe- 
lor străine devine articol fundamental de crez literar, al cărui 
sens net antisămănătorist este declarat pe față. Pentru acest 
teoretician, „românismul nostru” nu numai că nu excludea 
integrarea literară europeană, dar şi o presupune în mod orga- 
nic. El va cere deci: 

„O literatură românească emancipată de credinţe care au 
fost de mult părăsite aiurea, o literatură mai apropiată de lite- 
raturile universale — aceasta trebuie întemeiată de acum înain- 
te”3!5. | 

A pretinde sau a impune puritate etnică literaturii, a pro- 
clama necesitatea autarhiei şi a impermeabilizării estetice, în 
condiţii fireşti de osmoză şi interdependenţă literară, reprezin- 
tă o imposibilitate, şi deci o mare absurditate: 

„M-am ridicat şi eu mă voi ridica totdeauna — declara 
Ovid Densusianu în articolul-program Rărăciri literare — con- 
tra influențelor străine, dar numai când pot fi pernicioase, şi 
de acestea au fost şi mai sunt la noi. Dar a condamna sistema- 
tic, în bloc, orice înrâurire străină este o aberaţiune în care, 
din păcate, prea mulţi cad. O literatură nu se poate izola: e 
spre paguba ei să se închidă între ziduri duşmănoase faţă de 
altele”3!€, 

Împotriva rasismului literar, se constată, prin urmare, fer- 
mitatea cea mai deplină: 

„Cum nu există limbi absolut pure, tot aşa nu există litera- 
turi cărora să le putem da acest nume”, 


31 D, Anghel şi Şt. O. Iosif, Portrete, Bucureşti, „B.P.T.“, p. 23. 

*15 Ovid Densusianu, Românismul nostru, Vieaţa nouă, 1, (1905), p. 220. 
316 Ovid Densusianu, Rătăciri literare, Vieaţa nouă, 1, 1905, p. 8. 

317 Idem, Puriştii noştri în artă, Vieaţa nouă, | (1905), p. 8. 

Este un punct de vedere care va fi profesat în mod constant 
şi de discipoli. Ei se vor strădui să demonstreze în permanenţă 
că „o literatură, ca orice organism ce vrea să trăiască, are nevo- 
ie continuă de apropiere de noi elemente””!5, şi nu vor crede 
niciodată că „geniul naţional” este ameninţat de... poezia sim- 
bolistă. De altfel, din perspectiva lor, semi-cosmopolită, semi- 
universalistă, problema era cu totul lipsită de noimă. 

„Geniu național: şi pentru el — să ne ierte «naționaliștii» - 
avem încredere în el, nu mi-e teamă că o înrâurire străină, fie 
şi nefastă, haide! îl va distruge; de ce l-am ținea, ca pe un bol- 
nav, închis în casă, ferit de curente?” ??, 

Greşea deci Ibrăileanu, într-o anume măsură, atunci când 
acuza poezia nouă de faptul că nu este specifistă, ci „interna- 
tională”’®. „Specificul național” fiind o realitate organizată, 
el este prezent în orice poezie scrisă de români, în mediu ro- 
mânesc, şi a-l impune din afară constituie un nonsens. Când 
propagarea teoriei sale se face în forme abuzive, intolerante, 
sensul reacționar al acestei campanii devine imediat percepti- 
bil, şi simboliştii, care se situau pe o poziție adversă, repre- 
zentau, în condiţiile de atunci, principiul libertății şi al progre- 
sului în artă. Deci, cel puţin sub acest aspect — teoretic —, sim- 
boliştii nu pot fi învinuiți că nu făceau apologia specificului 
național, pe care de fapt îl îmbogățeau şi-l exprimau în felul 
lor. Cât priveşte „internaţionalismul” poeziei simboliste, chiar 
în forma limitată în care înțelegea Ibrăileanu („sterilitatea de 
sentimente, concepții, caracterul de universalitate al senza- 
tiei”, „orăşenismul”), atunci când el îmbrăţişa formulări teore- 


318 D, Caracostea, Poezia română de azi, Conferenţele «Vieţii nouă», Seria 
întâi, Bucureşti, 1909, p. 138. 

319 p, Păltănea, Adevăr şi legendă, Vieața nouă, XI, 11, ianuarie 1916, p. 
345, 

32 G. Ibrăileanu, Pagini alese, ed. M. Ralea, Bucureşti, „B.P.T.», 1957, 
vol. Il; p. 75. 

tice de felul celor constatate, în nici un caz nu poate constitui 
un cap de acuzaţie. Principiul influențelor literare fecunde, 
prin care simbolismul îşi legitima orientarea inovatoare, re- 
prezintă o dovadă de luciditate deplină asupra unui izvor im- 
portant al curentului, a cărui realitate şi îndreptăţire nu puteau 
fi în nici un caz puse la îndoială. 

Totalitatea acestor reacţiuni şi influenţe literare, deşi esen- 
tiale, nu dau totuşi întreaga explicaţie a originilor estetice ale 
simbolismului românesc. Situaţie asemănătoare cu aceea din 
literatura apuseană, în special franceză, asupra simbolismului 
nostru şi-au exercitat prestigiul şi alte arte de pe urma experi- 
enţelor cărora noua poezie şi-a îmbogăţit conţinutul şi expre- 
sia. Simbolismul francez îşi descoperă, chiar din faza primelor 
sale teoretizări, puternice afinități cu muzica wagneriană şi cu 
pictura impresionistă, şi această orientare trece şi în simbo- 
lismul românesc, printr-o identitate firească de poziţii. 

Mari admiratori ai muzicii lui Wagner, care-i seduce prin 
capacitatea sa de sugestie, de reverie, de expresie totală a fon- 
dului muzical, inefabil, al sufletului uman*?!, prin poezia şi 
atmosfera de legendă şi mit a libretelor sale, simboliştii fran- 
cezi transmit acest entuziasm şi poeţilor români, deschişi acele- 
iaşi influenţe Unul din primele organe ale simbolismului fran- 
cez este La Revue wagncrienne (6 février 1885), scoasă de 
Eduard Dujardin, şi numai la câţiva ani interval, în 1892, Ma- 
cedonski include şi el „wagnerismil” în „poezia viitorului”: 

„Ca şi wagnerismul, simbolismul unit cu instrumentalis- 
mul este ultimul cuvânt al geniului omenesc”? 

Formula revine, subliniindu-se şi mai mult afinitățile din- 
tre cele două principii: 

„Ca şi wagnerismul, simbolismul este o înaltă expresiune 
a geniului omenesc, şi unul completează pe celălalt”?. 


321 Guy Michaud, op. cit., p. 206-208, 325. 
*2 Alexandru Macedonski, op. cit., IV, p. 101. 

Analogia are la bază corespondenţele de ordin muzical ale 
poeziei, ceea ce face pe Macedonski să serie despre poezia unui 
discipol că „vibrează ca o orchestră wagneriană”” 24. Cât de pro- 
fund înţeleasă va fi fost muzica lui Wagner de către Macedonski, 
temperament înclinat mai mult spre sonoritatea exterioară, este 
greu de precizat şi de fapt nici nu interesează aci. Ceea ce se 
poate dovedi este o certă filiațiune estetică, transmisă şi altor 
poeţi ai cenaclului, în special lui Traian Demetrescu, care mărtu- 
riseşte a fi fost chiar sedus de această muzică: 

„Fiind la Miinchen, am asistat la reprezentarea câtorva 
opere de Wagner: şi numai acolo am văzut de ce nu gustasem 
şi nu înţelesesem muzica divinului maestru, la noi în țară” A 

Într-o poezie de Ion Minulescu, ochii iubitei au culoarea 
„Wwagnerienelor motive”, şi imaginea („ciudată apropiere”) 
scandalizează'%, sau este privită cu ironie*?7. Dar ideea îşi 
face drum*%, şi la Vieaţa nouă, prin Ovid Densusianu, „wag- 
nerismul” este înscris, oficial, printre izvoarele simbolismului: 

„Ceea ce a făcut Wagner pentru muzică au căutat să facă 
simboliştii pentru poezie. Şi ei şi-au zis că armonia nu e nu- 
mai acolo unde se credea înainte, că un sentiment, o idee pot 
fi exprimate într-o formă poetică mai liberă, mai capricioasă 

poate, dar şi mai variată, mai bine nuanțată, mai bogată 

33 Alexandru Macedonski, Simbolismul, Țara, IM, 625, 2 iulie 1895. 

324 Idem, N. Vermont, Literatorul, XX, |, 20 februarie 1899, p. 6. 

325 Grigore Goilav, O reminiscență de la Traian Demetrescu, Traian De- 
metrescu, Craiova, 1906, p. 30. 

326 Convorbiri literare, | (1907), p. 236-237. 

37 Caleidoscopul lui A. Mirea: « Wagnerism», Vieaţa românească, iulie 
1908, p. 109. 

3% P, Eliade, Richard Wagner, Viaţa românească, IUL, martie 1908, p. 42l- 
430. 

3 Ovid Densusianu, Contraziceri şi lămuriri estetice, Vieaţa nouă, 1l, 
1908, p. 537. 

Aceeaşi recunoaștere şi pentru afinitățile dintre pictura 
impresionistă, preocupată a fixa nuanțele, vibrația luminozită- 
ţii, şi poezia simbolistă, obsedată de „vag”, „indecis”, „suges- 
tie”. Noţiunea apare încă de la Traian Demetrescu, autor, în 
1891, al unor Note de impresionism". 

La rândul său, şcoala lui Monet în pictură este citată prin- 
tre izvoarele simbolismului de Ovid Densusianu, în Sufletul 
nou în poezie. În cercurile simboliste, impresionismul se bu- 
cură de o certă favoare, ca urmare a predilecției sale pentru 
pictural şi muzical’?! şi unii poeţi, ca Ion Pillat, îşi pun chiar 
problema elaborării unei arte poetice de strictă consonanță 
impresionistă: i 

„Învelind acelaşi obiect cu alte tonalități — scrie el —, picto- 
rul n-are nevoie să-şi schimbe desenul ca să ne dea o realitate 
diferită. Modifică lumina, înţelesul adânc, sufletul lucrurilor 
devine altul. Claude Monet a zugrăvit de sute de ori un colț de 
catedrală, pururi acelaşi, şi totuşi, din atâtea pânze, nu sunt do- 
uă la fel. Cu trăsături identice faţă de piatră zâmbeşte dimineții 
sau se întunecă în amurg. Nu s-ar putea oare concepe prin ana- 
logie — se întreabă Pillat — o artă poetică apropiată?. O poezie 
care ar colora cadru rigid al realului cu nuanțele fugitive ale 
simțirii; o poezie care ar găsi în acelaşi motiv de inspirare, dar 
la lumina altui sentiment, simboluri deosebite?*%2, 

Acestea sunt în esenţă influențele străine care au acţionat 
asupra orientărilor estetice ale simbolismului românesc, masi- 
ve şi importante desigur, dar nici exclusive şi nici determinan- 


30 Traian Demetrescu, Opere alese, Ed. Geo Şerban, Bucureşti, 
E.S. Pi f4e1957, p..255. 

31 Ovid Densusianu, Simbolismul şi celelalte manifestaţiuni de artă, Viea- 
fa nouă, VI, 8, 1 iulie 1910; Artiştii voştri şi scritorii, Idem, VI, 7, 15 mai 
1910; Simbolismul şi celelalte arte, Farul, 23 martie 1912. 

32 Cf. Ov. S. Crohmălniceanu, Jon Pillat, Viaţa românească, V, 9 septem- 
brie 1962, p. 117-118. 

te în ultimă analiză. Simbolismul românesc, încă o dată spus, 
nu este un curent de import. El nu asimilează poezia şi esteti- 
ca simbolismului francez decât în măsura în care predispoziţii, 
latenţe şi căutări poetice interne găsesc în influenţele străine 
un stimulent, o clarificare, o orientare ideologică precisă, care 
cristalizează o serie de aspirații nelămurite, confuze. De altfel, 
aceeaşi situaţie caracterizează şi influența romantică în trecut 
în literatura noastră, pe care nimeni n-a învinuit-o totuşi de 
„cosmopolitism” şi „decadență”, deşi intensitatea şi durata sa 
au fost cu mult mai mari decât aceea a simbolismului. 

Atât de puţin înstrăinați se simt în fond simboliştii noştri de 
trecutul literar al țării, încât ei fac mare caz de precursorii in- 
terni ai curentului, pe care țin să-i descopere, sau chiar să-i in- 
venteze cu orice preț. Astfel, în tradiția simbolismului româ- 
nesc, au fost succesiv încorporați Eminescu, Macedonski, Tra- 
ian Demetrescu, Ştefan Petică, I. C. Săvescu, şi fenomenul este 
observabil de timpuriu, încă de la prima generație simbolistă. 

Petică este probabil primul care vede în Eminescu capul 
de serie al simboliştilor români, atraşi în mod vizibil de ro- 
manţa şi muzicalitatea eminesciană***. N. Davidescu va relua 
aceeaşi idee, subliniind sofistic identitatea orientării filozofice 
idealiste, „intuiţia lui mistică”, „cultul lui faţă de ființa sa lite- 
rară”, tendința inovatoare a formei, muzicalitatea’. Acelaşi 
Petică trece şi pe Macedonski printre pionieri, „judecat după 
multe producțiuni ale sale în care cugetarea modernă pătrun- 
dea mai mult”35, fondul adevărat al poetului fiind definit 
drept „clasic”. Este o judecată care obține și adeziunea lui N. 


* Stefan Petică, Opere, ed. N. Davidescu, Bucureşti, Editura Fundațiilor, 
1938, p. 410. 

34 N, Davidescu, Estetica poeziei simboliste, Viaţa românească, XVIII 
(1926), p. 44; Eminescu, precursor al simbolismului, Universul literar, 
XLVIII, 20 iunie 1938. 

35 Stefan Petică, op. cit., p. 410-411. 


126 Lidia Bote 


Davidescu, preocupat a nu vedea în Macedonski promotorul 
simbolismului român, „ci mai mult un strigăt, un herald, un 
predicator teoretic şi anticipat al ei”3%. Dacă poetul VWoprilor a 
fost privit totuşi drept un simbolist, aceasta vine din faptul că 
poziția sa inovatoare, antieminesciană a înlesnit o astfel de 
confuzie”. Cu toate acestea primul „istoric” al simbolismului 
românesc, I. Ludo, îl înscrie pe lista precursorilor şi a adepți- 
lor, aşa cum se şi cuvine?’ | | 

Toate aceste arguţii şi sforțări dovedesc 'că tânăra noastră 
mişcare poetică simţea nevoia acută a integrării sale istorice, 
acceptarea sa, pe o anume treaptă, în interiorul tradiţiei litera- 
re româneşti. Dacă demonstraţia cu Macedonski şi cu Emi- 
nescu nu reuşeşte întotdeauna, ea va fi cu atât mai posibilă cu 
Ştefan Petică şi I. C. Săvescu, asupra cărora acordul se stabi- 
leşte repede. Al. T. Stamatiad le închină o plachetă”*”, Ion 
Minulescu le dedică Romanța marilor dispăruţi. Dedicaţiile 
sunt, de altfel, un indiciu sigur, şi ele se multiplică. Mihai 
Cruceanu oferă o poezie din culegerea sa Spre cetatea zorilor 
aceloraşi poeți, cu aureolă de damnare. Bacovia închină şi el o 
poezie lui Ştefan Petică, menţionând şi pe Traian Demetrescu 
printre patronii săi literari: 


Trec corbii — ah, „ Corbii” 
Poetului Tradem — 

Și curg pe-nnoptat 

Pe-un târg înghețal. 


36 N. Davidescu, Alexandru Macedonski, Flacăra, VII (1912), p. 217-218. 
37 Idem; Poezia lui Alexandru Macedonski, Flacora, VII, 20, 17 mai 
1922. 

38 1. Ludo, Curentul nou la noi, Absolutio, 1, 1, 1 decembrie 1913, p. 11- 
15. 

3% AL. T. Stamatiad, Doi dispăruți: Iuliu Săvescu — Ștefan Petică, Bucu- 
reşti, 1915. 

Pe măsură ce timpul înaintează, aceşti poeți sunt lăsaţi în 
urmă şi apar noi preocupări. În 1916, simbolismul era „opera 
exclusivă a Vieții no?” în 1922 era cooptat T. Arghezi"! O 
tendinţă atât de precizată de apartenenţă la valorile consacrate 
ale poeziei noastre arată că simboliştii români se considerau 
ca făcând parte din aceeaşi familie literară. Ei n-au venit în 
nici un caz în literatura română cu paşaport Nansen. 


2. TRADIȚIE ŞI INOVAȚIE 


Neavând idei extrem de clare în materie de poezie, simbo- 
lismul, ca şi romantismul, mai mult aspirație interioară şi stare 
de spirit decât doctrină bine fixată, va opera într-o largă măsu- 
ră cu definiţii negative. Fiind vorba de o mişcare de protest, 
de reacțiune estetică, de eliberare de sub o tradiție literară, 
simbolismul se va strădui cu precădere să demonstreze de ce 
şi prin ce valorile sale nu se confundă cu poezia anterioară, 
fără a defini prea exact în ce constau aceste valori. În măsura 
în care se poate vorbi de o „estetică” riguroasă în simbolism, 
ea va reprezenta, în primul rând, legitimarea unei rebeliuni 
poetice, justificarea unei emancipări, afirmarea drepturilor 
inovației literare în faţa tradiţiei. Originile estetice ale curen- 
tului simbolist — ştim acest lucru — îndreptățeau o astfel de 
poezie. Urmează a-i analiza pe larg conţinutul, dimensiunile şi 
semnificația sa exactă. 

Acuzaţi neîncetat şi cu violență de inovaţii pernicioase, 
simboliştii se vor strădui să demonstreze, cu toate argumentele 
care le stăteau la îndemână, că această tendință este legitimă şi 
fecundă. Propriu-zis, numai de la simbolism încoace există o 
problematică acută a „noului” în estetica literară, căci inovațiile 


30 P, păltănea, op. cit, Vieaţa nouă, X, 5, | iulie 1914, p. 147-148. 
“1 N, Davidescu, Tudor Arghezi, Flacăra, VII, 42, 2 octombrie 1922. 

romantice nu ştim să fi stârnit proteste de asemenea intensitate 
şi amploare. Simbolismul introduce, aşadar, ideea de „nou” în 
literatura română, dând acestei noţiuni un sens violent, revolu- 
ționar, de avangardă, diametral opus ideii de „tradiţie”. În fapt, 
simboliştii nu vor repudia, cum vom vedea, în mod categoric şi 
total ideea de tradiţie. Dar este incontestabil că ei au făcut ideii 
de „nou” o propagandă insistentă şi zgomotoasă, în termenii 
cărora, azi, le putem cântări întreaga semnificaţie. 

Aveau dreptul simboliştii să proclame necesitatea inova- 
tiei literare în plin curent eminescian, naturalist sau academic? 
Fără îndoială. În linii mari, aceasta a fost poziţia Liferatorului, 
şi prin poarta sa deschisă simboliştii vor putea cu mai multă 
uşurinţă să-și propage ideile“. În 1890, scria Ştefan Petică, 
„noul curent literar” este animat, între altele, de „pasiunea 
pentru ce e nou. Steagul falnic al acestei şcoli îl ridică din nou 
acum Literatorul*%5. Vieaţa nouă, în 1905, venea aşadar pe 
un drum deschis, şi Ovid Densusianu nu are, la drept vorbind, 
meritele pionieratului, ci numai pe acelea ale tenacităţii. El va 
cere în permanență „emoţiuni noi”, o „îndrumare nouă”, o 
„primenire în cultura noastră”*%. Până aci nimic prea nou şi 
mai ales „revoluţionar”. Interesante sunt însă argumentele 
invocate, şi aceasta merită atenţie. 

Opus spiritului static, metafizic, reprezentat cu putere la 
acea epocă în special de junimism, simbolismul, în formulări 
cât de rudimentare, reprezintă totuşi un început de conştiinţă a 


342 Adrian Marino, op. cit., Steaua, XVI, 2, februarie 1965, p. 17-25. 

A Ștefan Petică, Noul curent literar, Literatorul, XX, 1, 20 februarie 
1890. 

** Ovid Densusianu, Conferenţele «Vieţii nouă», Bucureşti, Seria întâi, 
1909, p. 236. 

%45 Idem, Drumul pe care l-am străbătut, Vieaţa nouă, XI, 1, 1 martie 
1915,p.2. 

devenirii istorice, a prefacerilor inevitabile care se produc în 
interiorul unei epoci, reflectate în mod firesc şi în poezie. 

Sub acest aspect, estetica simbolismului are — în mod ne- 
îndoielnice — o bază mai serioasă, mai obiectivă decât estetis- 
mul maiorescian. Fireşte, ea nu prezintă stringența esteticii 
materialiste, propagată în aceeaşi perioadă de socialişti. Dar 
conţinutul său înnoitor este incontestabil. Reprezentând o ne- 
paţie faţă de tradiţia osificată, principiul „noutăţii” afirmat de 
simbolişti constituia un impuls pozitiv. El contribuia la defini- 
rea unei etape ascendente în evoluţia ideilor noastre literare. 

Şi mai notabilă apare această poziţie când observând că 
punctul de plecare este ideea de „actualitate”, de „contempo- 
raneitate” istorică, foarte subliniată. Simbolismul constituie o 
direcţie poetică „nouă”, fiindcă nu poate să nu exprime un 
conţinut sufletesc şi istoric nou. 

Precizarea este importantă Ovid Densusianu s-a făcut din 
primul moment purtătorul de cuvânt al convingerii că poezia 
simbolistă reprezintă „o înţelegere mai adâncă a lumii încon- 
jurătoare”. „Ea lasă să pătrundă în ea acel suflet al timpului de 
azi”, actualizarea poeziei definind întregul sens al manifestu- 
lui Sufletul nou în poezie” 46 Este un punct asupra căruia de- 
claraţiile sunt constante: 

„Atâtea prefaceri întâmplate în suflete, de 25 de ani încoa- 
ce, trebuiau să aibă ecou şi în literatură şi se putea, să nu luăm 
şi noi parte la ele, când de un veac căutăm să ne ridicăm la 
înălțimea timpului? 

Cine ar putea contesta principii ca acestea: „La vremi no- 
uă, gânduri şi fapte nouă”? 

În afirmaţiile lui Ovid Densusianu (şi a altora din grupul 
său) nu este nici un neadevăr. Chiar dacă acest critic nu are 


KE . . 4 2 ais > 

6 Ovid Densusianu, Conferenţele «Vieţii nouă», p. 236. 

" M. Cruceanu, Convorbire cu Ovid Densusianu, Rampa, |, 65, ianuarie 
1912. 


130 Lidia Bote 
DEO O a 0 i e POR OR nl ARI cnd a 


limpede noțiunea adevăratului simbolism, ideile sale nu sunt 
mai puţin reprezentative la epoca respectivă, pentru probleme- 
le care ne preocupă: 

„Noi am îndemnat pe scriitori să nu disprețuiască viața de 
azi, să-şi deschisă sufletul la tot ce e mişcare, înnoire, în jurul 
nostru, la tot ce ne dă prilejuri minunate de înviorare a gându- 
rilor pentru a le înălța unde stăpânește arta“, | 

În esență, cu rezervele şi precizările anterioare şi care vor 
mai urma, pretențiile formulate în această ordine de idei nu 
sunt exagerate: | 

„E meritul simboliştilor de a fi înţeles că poezia trebuie 
modernizată, pusă în acord cu viaţa care ne înconjoară, pentru 
ca să ne regăsim în ea, pentru ca să nu mai pară ceva arhaic, 
un anacronism’”?’”, 

Celălalt factor de inovaţie, influenţa literaturii străine, me- 
rită şi el atenţie. Un folclorist ca Ovid Densusianu nu putea să 
nege valoarea folclorului şi a culturii populare şi nici n-a fă- 
cut-o vreodată. Dar el este pătruns de evidența fenomenului 
de osmoză literară, de necesitatea acceptării influențelor fe- 
cunde. Va scrie deci, polemizând cu tradiţionaliştii de dreapta: 

„Să fi rămas la literatura noastră veche, să nu fi căutat să 
mai învăţăm şi de la alţii — ce departe am fi ajuns... Să fi cău- 
tat să ne inspirăm numai din popor — bogată ar mai fi fost lite- 
ratura noastră de azi... De unde am fi putut lua atâtea genuri 
literare pe care nu le cunoşteam şi care dau tocmai literaturilor 
moderne caracterul lor? De unde am fi putut lua literatura 
dramatică, cum am fi putut avea şi noi o literatură de nuvele şi 
de romane? Cum? Trebuia şi ar mai trebui încă, cum ne spun 
mereu atâţia, să ne oprim numai la doinele şi baladele noastre 


348 Ovid Densusianu, op. cit., Vieaţa nouă, XI, 1, 1 martie 1915, p. 2-3. 
*% Idem, Sufletul latin şi literatura nouă, Bucureşti, 1922, vol. II, p. 13. 

în poezie? Şi versificaţia noastră trebuia s-o lăsăm la formele 
rudimentare ale versurilor din popor?” R 

Istoria literară confirmă şi această observație: 

„Prin victoria simbolismului se va înțelege încă o dată că 
literatura unei țări nu se poate izola de curentul de idei care 
însuflețeşte alte literaturi”. 

Acuzat de tendințe imitative, mecanice, existente în prac- 
tica simbolismului, teoreticianul va legitima doar principiul 
influenţei creatoare, care nu usucă, ci numai fertilizează vir- 
tualităţile proprii: 

„Să nu se spună că toată literatura noastră simbolistă e o 
imitație palidă a celei străine. Recunoaşterea aceloraşi princi- 
pii care călăuzesc şi pe scriitorii din alte țări nu înseamnă imi- 
taţie, pentru că aceste principii sunt numai punctul de plecare 
ce duce spre realizarea artistică”?! 

Nu trebuie uitat nici faptul că acelaşi Ovid Densusianu a 
condamnat, încă din 1900, „cultul exagerat pentru tot ce vine 
din apus” ”., Pasiunea criticului pentru literaturile străine n-a 
degenerat niciodată în exaltare. 

Această apologie a inovației, exprimată, precum se consta- 
tă, în forme rezonabile, găseşte deplină aprobare în toate cer- 
curile modernisto-simboliste, inclusiv la simpatizanți univer- 
sitari, precum Pompiliu Eliade”. În revista de tiraj Flacăra, 
C. Banu adoptă chiar stilul polemic: 


350 Idem, Puriştii noştri în artă, Vieaţa nouă, vol. 1 (1905), p. 460. 

351 M. Cruceanu, op. cit., Rampa, 1, 65, ianuarie 1912. 

352 Ovid Densusianu, Școala latinistă în limba şi literatura română, Noua 
revistă română, |, 1, | ianuarie 1900, p. 24. 

353 Pompiliu Eliade, Cu privire la Maurice Maeterlinck, Bucureşti, Flacă- 
ra, 1912, p. 14. 

„A recomanda în artă vechile făgaşe, imitarea servilă a 
înaintaşilor, respectarea canoanelor stabilite este o inepție. 
Arta nu trăieşte decât dintr-o veşnică înnoire”, 

A existat, fără îndoială, în simbolism şi o anume emfază a 
inovației, proclamarea sa în stil de manifest aproape bombas- 
tic. Dacă privim însă cu atenţie, constatăm că această atitudine 
formează o specialitate doar la Ion Minulescu. În Revista ce- 
Iorlalţi, în 1908, poetul lansează cuvântul de ordine: „Aprin- 
deţi torțele!” | 

Dar ea este destul de slabă, căci ceea ce stăpâneşte con- 
ştiinţa poetului este de fapt impulsul afirmării eului într-o 
ipostază originală, aşa cum și spune în România noului venit: 


Veniţi!... 

Veniţi să vă aprind în Suflet lumina stinselor făclii 
Şi-n versuri fantasmagoria şi vraja noilor magii. 
lar cânturile noastre — 

Cânturi, cu care azi cerşiţi o pâine, 

Să le-ncunun cu violetul aureolelor de mâine!... 


Prin antiteză şi exagerare poetică, inovaţia profundă se 
preface uneori în goană după inedit şi originalitate cu orice 
preţ, în forme chiar stridente, cum Şi afirmă, de altfel, o decla- 
rație de principii simboliste din 1912: 

„Înţelegem... să călcăm drumuri neumblate ŞI să născocim 
motive noi”%55, 

Aşezat pe această poziţie, simbolismul, ca orice curent 
„modernist”, face eroarea de a transforma în mod automat 
ideea de noutate în aceea de valoare. Este o perspectivă greşi- 
tă, care va sta mai târziu la baza teoriei lui E. Lovinescu de- 


3% C. Banu, Poezia nouă, |. Flacăra, V, 29, 30 aprilie 1916. 
355 Insula, I, 1, 18 martie 1912, 

spre „mutația valorilor estetice”, îmbrățişată cu tenacitate pâ- 
nă la sfârşitul vieții şi de Ion Minulescu: 

„Cu cât o formulă nouă de artă produce mai multă nedu- 
merire în momentul apariției ei, cu atât mai mult ea capătă o 
mai lungă viabilitate în patrimoniul artistic al trecutului” ri, 

Dar „nou” şi „vechi”, în ele înseși, nu sunt în mod obligato- 
riu şi în orice condiţii atribute estetice. O operă „„nouă” poate fi 
lipsită de valoare, după cum una „veche” poate fi foarte valo- 
roasă şi trebuie arătat că au existat şi unii simbolişti, care, foar- 
te lucizi, şi-au dat seama tocmai de acest adevăr de bum-simț: 

„Ne numim simbolişti fiindcă ne trebuie etichetă. Acei ce 
vom avea talent vom rămâne, oricâte pietre ni se pregătesc. 
Ceilalţi ne vom duce la porţile uitării, ca şi cei fără de talent 
dintre sămănătorişti şi poporanişti. Şcoala nu proteja pe ni- 
meni şi n-are nici o forță. Talentul e unica selecțiune”” A 

În perioada afirmării futurismului şi a altor curente de 
avangardă, ideea de noutate a fost, într-adevăr, absolutizată, 
declarată valoroasă în sine, dar tocmai în această epocă Lenin 
lua atitudine: 

„Frumosul trebuie păstrat, trebuie să fie luat ca model, 
trebuie să pornim de la el, chiar dacă-i vechi. De ce oare să 
întoarcem spatele frumosului autentic, să renunțăm la el ca la 
punctul de plecare pentru dezvoltarea ulterioară, numai pentru 
că e vechi? De ce să ne închinăm în faţa a ceea ce este nou ca 
în faţa unui zeu, căruia trebuie să i te supui numai pentu că 
«este nou»? Este un nonsens, un adevărat nonsens’, 

Atât de înrădăcinată este ideea de „noutate” în cercurile 
simboliste, încât, hipertrofiată la exces, ea ține loc şi de conți- 


356 Ton Minulescu, Nu sunt ce par a fi, Revista Fundațiilor, VIM, 10, 1941, 
p. 73. 

357 B, Fundoianu, Făgăduința lui Petru, cu o lămurire despre simbolism, 
laşi, 1918, p. 5. 

35 Lenin, Despre literatură, Bucureşti, Ed. P.M.R., 1948, p. 248. 

nut, şi de definiţie exactă, şi de demonstraţie estetică. Nouta- 
tea prin ea însăşi începe să fascineze. Prestigiul său literar 
devine incompatibil — şi numai pentru faptul că se opunea 
tradiţiei inovaţia era din principiu recomandabilă, valoroasă, 
îndreptăţită pe plan de istorie literară. Deci prin faptul că sim- 
bolismul este o „revoluţie estetică” (precum la Ovid Densu- 
sianu’ Py o violentare a tradiției, o „protestare împotriva lipsei 
de inițiativă artistică de pe vremuri” (la N. Davidescu), el este, 
prin definiţie, valabil şi de prep ®. 

Excluderea precizării conținutului acestei inovații lasă în- 
să afirmația fără o bună justificare. Dar ea este simptomatică 
pentru mentalitatea teoreticienilor simboliști, care au mai toți 
tendința transformării ideii de noutate în fetiş literar, fără se- 
lectivitate, fără spirit critic. Este evident că o astfel de poziție 
extremă, legitimă în punctul său de plecare istoric, reprezintă 
o atitudine greşită, azi chiar condamnabilă, întrucât înlesneşte 
infiltrarea oricăror influenţe literare formaliste. 

Acestea fiind premisele, vom înţelege mai bine poziția 
simboliştilor față de ideea de tradiţie estetică, şi prin extensiu- 
ne, față de orice fel de tradiţie. Istoria disputei între tradiţie şi 
inovaţie în cultura română nu s-a scris încă. Când ea va fi du- 
să la bun sfârşit, se va vedea însă că ceea ce simboliştii au 
combătut în tradiţie a fost numai o anumită accepţie conserva- 
toare, anchilozată, reacționară, a ei. În această perspectivă, 
simbolismul se situează, incontestabil, pe linia marii tradiții a 
inovației constructive, care de la iluminism înainte formează 
una din liniile de direcţie ale istoriei culturii române. Dar el a 
respins numai extremismul tradiţionalist, fixitatea intolerantă, 


% Ovid Densusianu, Sufletul latin şi literatura nouă, Bucureşti, 1922, vol. 
I, p. VII. 

30 N, Davidescu, Aspecte şi direcții literare, Bucureşti, Viaţa românească, 
19121, vol. I, p. 14, 16. 

conservatorismul reacţionar. Nu încape îndoială că acesta era 
gândul promotorilor simbolismului, şi nu altul. 

Să cităm nu mai departe pe Ovid Densusianu, aflat în plină 
luptă cu sămănătorismul, apoi cu foile naţionaliste. Preocuparea 
sa constantă nu este refuzul tradiţiei ca atare, ci doar respinge- 
rea fixității, oprirea evoluţiei literare, stagnarea poeziei la un 
moment depăşit al vieții noastre istorice. Deci nu orice fel de 
tradiţie era criticată, ci numai tradiția pur negativă, adversară 
din principiu a complexității, subtilizării şi îmbogățirii literatu- 
rii, cu noi conţinuturi, teme şi forme de expresie: 

„Până acum am ţinut mai mult la un romantism simplu, 
naiv, original, poate, într-un fel, dar de o originalitate primiti- 
vă, de vorbe şi gânduri care nu spun nimic extraordinar. Idea- 
lul nostru nu trebuie oprit aici — ar fi să ne mărginim la un rol 
prea şters... Nu văd, ca mulți, idealul vieţii noastre aici, în 
prelungirea unui chip din alte vremuri de a înțelege lucrurile — 
e ideal de bătrâni sau de suflete îmbătrânite, care se întorc 
mereu spre trecut, trăiesc din umbra zilelor apuse, în neputința 
lor de a întrezări zări mai frumoase”*€!. 

Nici vorbă deci de furie iconoclastă, de negare radicală şi 
globală a tradiţiei, ci exclusiv de combaterea tendinței de a 
transforma ideea de tradiţie în cenzură intolerantă a oricărui 
gen de inovaţie. Dacă spiritul critic la acest teoretician simbo- 
list este viu, el este îndreptat exclusiv în această direcție: 

„Nu ne-am închinat superstițiilor, nu am bolborosit pe ca- 
techisme învechite, nu am rămas robi ai prej udecăţilor”” > 

Se constată, este adevărat, şi un antitradiţionalism sistema- 
tic. El se întâlneşte totuşi numai la unii poeți şi publicişti sim- 
bolişti tineri, în anii premergători primului război mondial, 
când ideea de „revoluţie”, înţeleasă în diferite feluri, începea 


364, aj: a s 4 
! Ovid Densusianu, Românismul nostru, Vieaţa nouă, I (1905), p. 219. 

36 sita E 3 ge 
2 Idem, Drumul pe care l-am străbătut, Vieaja nouă, XI, 1, | martie 
1915, p. 2. 

să-şi facă loc în conştiinţe. De abia acum „tendinţa de vagă 
nemulțumire faţă de aceea ce a oferit trecutul” începe să ia 
forme total negative, chiar nihiliste. Ca exponent al acestei 
direcții poate fi citat acelaşi Ion Minulescu, ale cărui convin- 
geri literare sunt uneori pline de erori ca acestea: 

„Tradiţia n-a creat decât copişti, papagali, savanţi şi cali- 
grafit, «i 

O astfel de poziţie extremă, care frizează paradoxul, re- 
prezintă de fapt, în simbolismul românesc o atitudine destul 
de singulară. Ceea ce se constată, ca linie dominantă, este 
numai tendința de îmbogăţire şi de amplificare a tradiţiei, şi 
nu de negare categorică. Îşi face deci loc şi în simbolism ideea 

că adevărata înțelepciune estetică trece printr-o cale de mijloc, 
aproximativ la jumătatea drumului între sclerozare şi disoluţie 
inovatoare, şi sunt indicii că găsirea unei soluţii intermediare 
a preocupat chiar prima generație simbolistă, în special pe 
Ştefan Petică: 

„Poezia nu are altă cale de ales, în înalta sa menire, decât 
sau să se închidă într-un patriotism peste măsură de tenden- 
tios, sau să caute străinătatea şi minunatele sale podoabe. Cu 
alte cuvinte, poezia nu poate fi decât baladă patriotică sau odă 
de ocazie. Tristă soartă 6 

Dacă se examinează cu băgare de seamă textele cu carac- 
ter programatic ale lui Ovid Densusianu, se observă cu uşurin- 
tă că, în concepția sa, tradiţia nu reprezintă decât o bază de 
plecare, un punct ferm de sprijin pentru noile construcţii. Cre- 
dem că nu greşim dacă definim preocuparea de bază a lui 
Ovid Densusianu şi a simboliştilor de lângă el drept o încerca- 
re de conversiune artistică, la nivelul sensibilităţii moderne, a 


da: a, Alfred) H[efter], op. cit., Vieaţa nouă, II, 7, 1 aprilie 1914, p. 200. 

6t Jon Minulescu, op. cit., Revista Fundațiilor, VIII, nr. 10, 1941, p. 73. 
Ştefan Petică, Opere, Ed. N. Davidescu, Bucureşti, Editura Fundațiilor, 
1938, p. 408. 

sevei tradiţionale, populare. Arta „nouă nu rupe cu trecutul, 
ci numai îl reinterpretează, readoptându-l pe măsura gustului 
estetic şi emotivității actuale. În această accepţie — moderată — 
ideea de inovaţie „îmblânzită” nu numai că nu are nimic 
„avangardist” în ea, dar reprezintă, dimpotrivă, revendicarea 
unui proces firesc, curent şi inevitabil în toate literaturile: 

„E bine, fără îndoială, ca scriitorul să se îndrepte spre po- 
por, să cunoască şi mai ales să simtă ceea ce a izvorât din su- 
fletul lui, ce ne spune o doină, un basm, o legendă. Dar aceas- 
ta numai ca un mijloc de îmbogăţire a motivelor artistice, de 
variare a expresiilor, de nuanțare mai potrivită, mai energică 
uneori a ideilor, simţirilor. Un suflet de artist preface, dă o 
formă nouă, un înţeles mai adânc lucrurilor luate din popor. 
Deasupra fondului împrumutat, mai naiv, mai simplu, trebuie 
să se înalțe personalitatea de o alcătuire mai bogată, mai fină, 
mai complicată a artistului. Aşa au înţeles artiştii mari inspira- 
rea din popor” Éi 

Astfel elaborate, noile creații se tezaurizează. Ele se 
transmit noilor generații, care-şi pot lua zborul artistic sorbind 
efluviile întregului depozit de sedimentări anterioare: 

„Traditie literară înseamnă, prin urmare, transmiterea pro- 
ducțiunilor de valoare netăgăduită; ea este aceea care continuă 
un ideal literar superior, este, cu alte cuvinte, îndrumarea mai 
departe, sfătuitoarea care ne deschide drumuri noi”. 

Totdeauna Ovid Densusianu a arătat că noile achiziții ale 
simbolismului nu sunt posibile decât prin asimilare creatoare, 
apoi integrată vieții prezente, a tradiţiei: 


366 Ovid Densusianu, Rătăciri literare, Vieaţa nouă, | |, | februarie, 1905, 
p. 6: 

367 Ovid Densusianu, /deal şi îndemnuri, Conferenţele «Vieţii nouă», Bu- 
cureşti, Seria întâi, 1909, p. 236-237. 

„Numai o cultură intensă şi întemeiată pe o lungă tradiţie 
îți dă putere să te ridici în sferele abstracțiunii, să fii un erou 
al idealismului”555, 

Există, prin urmare, o continuitate între generaţii, aşa cum 
şi Ion Minulescu declară în Romanța noastră: 


Pe-acelaşi drum, 

Mânaţi de-acelaşi îndemn nefast al năzuinţii — 
De-aceleaşi neînţelese avânturi spre tot mai Sus, 
Pe acelaşi drum, 

Pe unde ieri, trecură poate 

Străbunii noştri 

Și părinţii, fu 

Pe unde, unii după altii, drumeţii trec de mii de ani, 
Noi — 

Cărora ni-i dat să ducem enigma vieţii mai departe 
Și doliul vremilor apuse 

Și-al idealurilor scrum, 

Pe acelaşi drum, 

Vom trece mâine cerşind din ţiterile sparte, 

La umbra zidurilor mute 

Şi-a secularilor castani! 


Dar raporturile sunt inversate. Simboliştii nu mai au idea- 
lul neoclasic al lui André Chénier, care cerea să se scrie: „ver- 
suri antice” cu „idei noi”, Dimpotrivă, „ei nu caută decât for- 
me noi pentru lucruri vaghi noțiunile acestea fiind, de 
fapt, într-o înlănțuire dialectică. Ce este azi „nou”, mâine va fi 
„vechi”. Cât priveşte tradiția, ea va include prin asimilare toa- 
a oa N NI II | 
'% dem, Spre literatura pe care trebuie s-o avem, Vieata nouă, PA, | 
mai 1914, p. 71. i 

te contribuţiile viabile. O „inovaţie”, o „violentare” azi revo- 
luţionară a tradiţiei, mâine poate să pară inofensivă. Această 
negatie va fi apoi negată la rândul său, în serie infinită: 

„Intensitatea acestei violentări, adică unghiul de deviaţie 
de la o normă viabilă, pentru un moment, nu numai că nu stri- 
că nimic, dar poate chiar că a fost o adâncă necesitate; ajunsă 
la maximul ei de intensitate, se va nega singură cu de la sine 
propulsiune şi va stabili o nouă stare de echilibru iniţial, pe 
care l-a stricat o clipă, pentru a-l reface pe noi baze, imediat. 
Rezultatul acestui lucru însă va rămâne şi va fi viabil. Ceea ce 
ne interesează e acest, în tendinţele lui, nobil început”. 

N-ai bănui că lon Minulescu profesează, de fapt, aceeaşi 
dialectică a tradiţiei şi inovației, şi totuşi ideea sa este clară: 

„Artă tradiţională nu există. Există numai posibilități per- 
sonale de creaţii artistice variate, care cu timpul, pot devei 
tradiţionale, dar numai sub forma unor opere definitiv realiza- 
te şi intrate în patrimoniul artistic al unui popor”. 

Reprezentând în ideologie tendinţe istoriceşte bine marca- 
te, simbolismul va profesa nu numai acest tip de dialectică, 
dar şi pe aceea a saltului. 

Inovația este, de fapt, o mutație, un moment estetic inedit, 
revoluţionar faţă de trecut, în măsura în care-l neagă. Se admi- 
te deci uneori şi arderea etapelor, intrarea pe cale revoluţiona- 
ră în circuitul contemporan al literaturii, chiar dacă situaţia 
dintr-o literatură n-ar presupune numaidecât simbolismul ca 
etapă necesară, inevitabilă, consecventă: 

„S-a zis că simbolismul, chiar dacă ar fi: să-l admitem la 
noi, trebuie să vie după un romantism, un clasicism român. 
Atunci, poeţii noştri romantici de ce nu au aşteptat mai întâi 


30 N. Davidescu, op. cit., 1, p. 16. 
”! Ton Minulescu, op. cit., Revista Fundațiilor, VIII, 10, 1941, p. 73. 

constituirea unei literaturi care să echivaleze cu clasicismul 
francez?” 

Însă, din tot ce precede, se vede limpede că simbolismul 
nu s-a considerat niciodată un fenomen întâmplător, de gene- 
rație spontanee. El are (şi-şi recunoaşte) origini sociale, psiho- 
logice, estetice precise. Este deci pregătit de o tradiție. Apari- 
ţia sa nu se produce în vid. Tendinţele sale novatoare, cum s-a 
mai arătat, se fac fără negarea sistematică a poeziei preceden- 
te”, Inovația prin imitație mecanică, neselectivă, nu se con- 
stată în permanență şi, în orice caz, nu este recomandată: 

„Am ajuns la perioada de maturitate în care ştim să îm- 
prumutăm de la străini numai ce poate mări bogăția noastră 
sufletească, ce poate trezi forțele noastre de creațiune intelec- 


tualas”, 


O revistă primitoare de simbolism, în 1908, ca Pagini lite- 
rare, se declară — fără nici un fel de prejudecăți — inovatoare 
Şi, bineînţeles, nu tradiționalistă. Faţă de trecut şi prezent „pu- 
tem avea aceeași dragoste şi acelaşi dispreț*75. 

Mai mult, ceea ce se constată este o ambiţie net exprimată, 
de integrare în tradiţia literară românească, evidentă nu numai 
la Ovid Densusianu, dar și la simboliştii de ultimă serie şi, 
implicit, de avangardă. B. Fundoianu greşea profund când 
scria că suntem „lipsiţi de trecut, deci şi tradiţie”. Dar tot el 
recunoaşte că „termenul de simbolism, înfiat apriori”, este 
totuşi „acomodabil cu tradiţia...”. Se admite, de asemenea, 
necesitatea istorică a apariției simbolismului românesc, inte- 
grabil tradiţiei, prin însăşi originile sale morale: 

„N-ar trebui să se creadă însă că românii devin simbolişti 
ori romantici fiindcă aşa se scrie în străinătate. Pentru cel vă- 


Ae GI ERE j 
= P. Păltănea, Adevăr şi legendă, Vieaţa nouă, XII; 1, | martie 1916, p. 8. 
ș Dumitru Micu, Op. cit, p. 179, 200, 260, 306-307. 
i M. Cruceanu, op. cit., Rampa, 1, 65, ianuarie 1912. 
[Barbu Nemţeanu], Pagini literare, |, |, 1 iulie 1908. 

zător, sunt pricini mai profunde. Romantismul pentru clasi- 
cism şi simbolismul pentru romantism sunt adevărate revoluții 
sufleteşti şi intelectuale cu perspective şi oaint, 

De loc ostili — între aceste limite — ideii de tradiție, simbo- 
liştii vor recunoaşte, nu prea des şi totuşi deschis, că există 
chiar şi un „specific naţional”, la care ei simt că participă. La 
început, Ştefan Petică, punea problema în termeni generali, 
înaintea lui G. Ibrăileanu: 

„Pentru ca arta să-şi îndeplinească menirea sa, fără a lovi 
în predispoziţiunile intelectuale şi sentimentale moştenite, ea 
trebuie să fie însăşi chintesenţa realizată printr-o sinteză supe- 
rioară a acestor predispozițiuni. Ea trebuie să cuprindă ceea ce 
constituie esența unei naţiuni”. 

Apoi apare ideea că acest „specific” (dat inevitabil) este 
infuz în orice creaţie poetică, inclusiv simbolistă: 

„Astfel, în chip fatal, purtăm cu noi pretutindeni, în orice 
moment, fără să avem uneori conștiință, imaginea patriei: o 
avem în ochi, în urechi, în toate simţurile, în noi înşine”. 

Şi mai caracteristică este convingerea că simbolismul nu 
se opune din principiu acestui „specific național”. El nu-l 
neagă, ci numai îl îmbogățește, aşa cum afirmase întotdeauna 
şi Ovid Densusianu: 

„Simbolismul a venit deci să deştepte, să formeze, să ajute 
libera înflorire a geniului nostru naţional. Dar, tot cu privire la 
rasă: e curios cum naționaliștii noştri, care sufăr de mania 
persecuției sufletului latin, uită că simboliştii nu scriu în... 
esperanto”. 

Dar, se înţelege, simboliștii vor respinge întotdeauna înțe- 
legerea acestui „specific” în sens etnic, rasist, în care direcție 
se lansează adevărate pamflete: 


7 B, Fundoianu, op. cit., p. 5-6. 
377 Stefan Petică, op. cit., p. 421. 

„Rasa în sus, rasa pe dincolo, rasa e pentru «naţionalistul» 
român pretextul de a nu se spăla, de a nu munci, de a nu citi, 
de a nu gândi, de a nu îngădui nici o năzuință spre progres. 
Rasa! S-a agitat destul acest spectru. Rasa, rasa, rasa... În 
definitiv, cine o cunoaşte, cine ştie precis cei-i place şi ce ba?” 

Dacă există, rasa este în orice caz un proces evolutiv, des- 
chis şi alogenilor, aşa cum literatura franceză a dat strălucite 
exemple, chiar în cazul simboliştilor, cooptând greci, irlan- 
dezi, americani, flamanzi, evrei etc. Aceste teze se dezvoltau 
la Vieaţa nouă şi aiurea, spre marea iritare a „prejudecăţilor 
naționaliștilor de la noi”%$. 

Aşadar, față de îngustimile ideologiei şovine, reacționare, 
poziția simbolismului, în controversa tradiție-inovaţie, este 
întru totul moderată, pozitivă şi, cu observaţiile amintite, chiar 
întemeiată. Ea aşază estetica simbolistă pe o bună linie de 
plecare. Dacă va cunoaşte pe parcurs şi abateri, ea se va rea- 
propia totuşi cu regularitate de adevăr, printr-un Joc de oscila- 
ii specific întregului curent. 


3. ELIBERARE ŞI INTEGRARE 


Preluarea într-un mod specific a tradiției şi în tot cazul 
tendința de emancipare de sub tutela sa riguroasă, dogmatică, 
face ca simbolismul să se considere, încă de la apariție, drept 
o mişcare de eliberare poetică. În condiţiile istorice date, sim- 
bolismul nu putea să apară şi nici să se apere fără legitimarea 
acestui gest de eliberare. Iar eliberare fără invocarea dreptului 
la libertate nu este cu putință. De aceea, nu poate surprinde 
faptul că estetica simbolistă face mare caz de ideea de liberta- 
te în artă. Simboliştii voiau să fie „liberi” faţă de eminescia- 
N cai Eta ii iai lb 


*% P. Păltănea, op. cit., Vieaţa nouă XI, 11, 1 ianuarie 1916, p. 343-344, 
345, 347. 

nism, sămănătorism, naționalism, şi din acest punct de vedere 
pornirea lor era îndreptățită. 

Lucrurile se complică prin aceea că ideea de libertate în 
artă, sub impulsul influențelor străine şi mai ales al teoriilor 
lui Remy de Gourmont, tinde să se transforme în principiu 
absolut, conform silogismului: arta este liberă, simbolismul 
este artă, deci simbolismul este liber. Liber de orice constrân- 
gere, disciplină, condiţionare, responsabilitate, printr-o liber- 
tate nu numai de fapt, dar şi de drept, pe care simbolismul 
începe s-o revendice cu mult zgomot, dar fără o analiză se- 
rioasă a noțiunilor. 

Cu toate că ideea de „libertate” în simbolism nu cunoaște 
nici un fel de dezvoltare, reducându-se la o simplă revendicare 
abstractă, înțelesul său este limpede. Despre libertate simboliştii 
aveau o noțiune pur subiectivă, străină de orice înțelegere filozo- 
fică sau ştiinţifică a problemei. Cu noţiunile complicate de „ne- 
cesitate”, „cauzalitate”, „obiectivitate” ei nu-și pierdeau timpul. 
Sufocaţi de o anume apăsare, ei simțeau nevoia subiectivă a eli- 
berării şi transformau această reacțiune psihologică într-un prin- 
cipiu general artistic. Sub acest aspect, simbolismul nu prezintă 
NICI O originalitate. El repetă, de fapt, poziția romantismului față 
de clasicism, şi este de notat că teoreticienii curentului fac analo- 
gii tocmai cu mişcarea Srurm-und-Drang”?. Cât priveşte pe 
Ovid Densusianu, el se exprimă la fel: 

„Ca şi romanticii, simboliştii au plecat de la principiul li- 
bertăţii în artă, principiu care a dus, de o parte, la lărgirea do- 
meniului de inspiraţie, iar de alta, la reforma tehnicei poeti- 
ce”330 

În esență, simboliştii vor cere „libertatea conştiinţei artis- 
tice’?! pe care o înţeleg în accepţie mic-burgheză, individua- 


3 D, Caracostea, Conferenţele «Vieţii nouă», p. 166. 
380 Ovid Densusianu, Sufletul latin şi poezia nouă, 1, p. 62. 
38I D, Păltănea, op. cit., Vieaţa nouă, XI, 9, I noiembrie 1915, p. 305. 

listă, chiar anarhică, prin trimitere la definiția, mereu repetată, 
a lui Remy de Gourmont??? 

Este un punct destul de vulnerabil prin faptul că nu liber- 
tatea, indiferent de înțelegerea ei, formează una din notele 
definitorii ale simbolismului. De la Renaştere încoace, nume- 
roase personalități şi programe poetice au invocat „libertatea 
în artă”, fugind de constrângere morală, religioasă, dogmatică, 
de reguli estetice fixe etc. În prefața la Les orientales, V. Hu- 
go spunea: „Poetul este liber”. În prefața la Le livre! des mas- 
ques, Remy de Gourmont cerea la fel: „Libertatea artei”, şi cât 
de puţin specific „simbolist” este un astfel de principiu vede 
oricine. 

Dar, chiar dacă ar fi de cea mai pură esență simbolistă, 
ideea libertăţii în artă nu poate fi îmbrăţișată pentru motivul 
că, aşa cum uneori se şi recunoaşte, ea este iluzorie“S?. O poe- 
zie liberă de coordonatele timpului său, de ideologia şi valori- 
le epocii în care este scrisă, reprezintă un fenomen paradoxal, 
utopic, practic imposibil, și simboliştii s-au lăsat furaţi de 
această himeră. Şi apoi, una este a preconiza „sinceritatea” 
inspiraţiei şi a cita pe Verlaine, cu al său principiu: „L/art, 
mes enfants, c'est d’être absolument soi-même?!” ŞI pe 
André Beaunier („Trebuie mai întâi ca poctul să aibă sinceri- 
tatea senzaţiilor sale”, La poésie nouvelle, Paris 1902), şi alta 
să traduci această recomandare prin „individualism"3%, Adică 
să confunzi planurile şi să devii apologetul individualismului 
absolut în artă. Pe această cale ajungi inevitabil la concepţia 
a AR o di ati ae laud La, 


** N. Davidescu, Începuturile poeziei noi în Franța. Izvoarele simbolis- 
mului românesc, Universul literar, 18 iunie 1938. 

383 Idem, Adnotații în marginea simbolismului, Flacăra, VII; 31, 4 august 
1922, p. 495. 

54 Arta, copiii mei, înseamnă a fi absolut tu însuţi“. 

385 P. Păltănea, op. cit, Vieaja nouă, X, 10, 1 decembrie 1914, p.. 309; 


Dante şi simbolismul francez, op. cit., 809, octombrie-noiembrie, 1921, p. 
189. 

unei literaturi aulice, scrisă exclusiv pentru „elite”, apoi la 
disprețul masei, la estetism şi gratuitate. Într-o zonă a sa 
restrânsă, estetica simbolistă a răspândit la noi şi astfel de 
idei, provenite în parte şi din unele atitudini ale lui Macedon- 
ski, care cerea „închiderea templului pentru profani”38€. 

Deşi nu prea insistentă, teoria artei pentru „elite” apare în 
gândirea lui Ovid Densusianu, fiind de altfel conformă cu 
spiritul întreg al doctrinei"*. Cu unele nuanţe însă. Deşi con- 
stată un conflict între „artist” şi „mulțime”, Ovid Densusianu 
caută, totuşi, să micşoreze distanţa între aceşti doi factori şi nu 
s-o mărească, aşa cum ar face-o un alt estet ireductibil. Idealul 
său este continua ridicare a masei la nivelul „elitelor”®!. Alt- 
fel spus, el cere intensificarea operei de educaţie estetică po- 
pulară, ceea ce este foarte lăudabil. El militează pentru frumo- 
sul cotidian, pentru răspândirea educaţiei estetice în sfere 
largi, inclusiv şcolare’. Este o iniţiativă remarcabilă pentru 
anul 1910. Propaganda simbolistă bate chiar monedă pe 
această temă. 

O observaţie identică şi pentru apologia „artei pentru ar- 
tă”, pe care Ovid Densusianu, cam dezabuzat de perpetuarea 
acestei formule lipsite de sens, totuşi o face. În accepţia sa, 
noțiunea de „artă pentru artă” este sinonimă cu arta „înaltă”, 
obsesia sa estetică: 

„Şi această artă înaltă e «arta pentru artă», degajată de ori- 
ce căutare cu insistență a unui efect anumit, de orice încătuşa- 
re a ei în lanțurile intime de tirani ai gândirii sau simţirii. E 
arta în care conştiinţa artistică e desăvârşită, în care se întâl- 


i Al. Macedonski, Symbolismul, Țara, Il; 62, 2 iulie 1895. 

Guy Michaud, op. cit., p. 378. 

'% Ovid Densusianu, Conferenţele «Vieţii nouă», Artistul şi mulțimea, 
Vieaţa nouă, VI, 2, | martie 1910. | piia 

39 Idem, La întemeierea Societăţii pentru cultură artistică în şcoală, Viea- 
{a nouă, VI, 2, 1 martie 1910. 

nesc cultul formei impecabile cu nobleţa, seninătatea şi pute- 
rea de inspiraţiune. E arta adevărată”, 

Fireşte, printre simbolişti nu acesta era înţelesul obișnuit 
al formulei, ci acela estetizant şi „autonomist”, aşa cum decre- 
ta Ion Minulescu: 

„Arta este strict individuală, autonomă, absurdă şi, dacă 
vreţi, chiar inutilă. Ea nu există decât în exemplare unice, ca 
şi nedumerirea lui Hamlet, în mijlocul familiei şi a demnitari- 
lor de la curte — oameni normali şi foarte cumsecade”. 

Trebuie totuşi reținute aceste fluctuații ideologice, foarte 
concludente pentru orientările esteticii simboliste, lipsite de 
unitate şi de direcţie unică. Poetica simbolistă este atât de preo- 
cupată de justificarea „eliberării”, încât în această tendință ‘se 
confundă şi lucruri bune și rele, atitudini legitime şi reprobabi- 
le, într-un amestec adesea inextricabil. Eliberarea față de tradiţii 
anchilozate, reguli, de o parte, dar şi faţă de epocă şi actualitate; 
eliberare faţă de artificialități, maniere, şi deci autenticitate, dar 
şi faţă de disciplina creaţiei. Străbatem o zonă prin definiţie 
contradictorie, tipică psihologiei simbolismului, şi încă n-am 
enumerat toate aspectele şi erorile „eliberării”. 

Ecou, în parte, al teoriilor puriste ale simbolismului fran- 
cez? a şi în simbolismul românesc se observă, uneori, tendința 
de „purificare” a poeziei, prin izolare şi eliberare de tot ce nu 
este specific esenței sale. 

Vom citi atunci şi la noi definitii ca acestea: 

„Simbolismul înseamnă ridicarea frumosului în forme de 
sine stătătoare, valorificarea artei prin elementele ei specifi- 


*% 1dom, Artă pentru artă, Vieaţa nouă, 11 (1906), p. 73. 

”! Ion Minulescu, op. cit., Revista Fundațiilor, VII, 10, 1941, p. 73. 

'% Guy Michaud, op. cit., p. 178, 713-714. 

3 A[ifred] H[efter], op. cit., Versuri şi proză, III, 7, 1 aprilie 1914, p: 203. 

sau: 

„Ideea de libertate, de data asta înțeleasă ca o orientare a 
lirismului spre un lirism pur, liber de orice ingrediente străine, 
inutile, dacă nu vătămătoare esenței lui proprii. Până acum 
câțiva ani, poezia... s-a fost ea însăși, pe deplin, nu se despăr- 
tea de loc de elocventă, de filozofie, ori de istoria anectodică, 
observă cu dreptate Robert de Souza. Apariţia simboliştilor a 
dezrobit astfel poezia, constituind-o ca o artă particulară, in- 
dependentă de orice altă formă de expresiune”*"!. 

Teoria va fi făcută, ulterior, sub influența abatelui 
Brémond, şi de Ion Pillat”, numai că şi de data aceasta se 
trece dincolo de adevăr, în cealaltă extremă. Ambiţia de a 
elimina din poezia proza, declamaţia, oratoria, tezismul con- 
ceptualist, este legitimă. Poezia reprezintă un mod specific de 
reflectare a realității obiective şi subiective. „Ideile” sunt tra- 
duse în poezie în mod concret-senzorial, prin imagini. Şi în 
Apus, şi în poezia noastră, simbolismul a adus o contribuţie la 
sensibilizarea poeziei, la dezabstractizarea sa, la părăsirea 
reflexivităţii uscate, stil Vlahuţă, P. Cerna. Dar a crede că po- 
ezia poate fi sterilizată de orice valori eterogene, că epicul 
trebuie izgonit în mod absolut, că epoca nu se reflectă de loc 
în conştiinţa poetului, unde nu trebuie să străbată nici un fel 
de atitudini sociale, etice, contemporane, reprezintă o mare 
eroare. Ea este însă tipică „autonomiştilor” de totdeauna şi de 
pretutindeni, și nu numai simboliştilor. 

Voind să se elibereze de discursivitate, de proză, de te- 
zism, simbolismul tinde să împingă uneori poezia şi în astfel 
„de zone sterile, printr-o anume purificare” iluzorie. Din feri- 
cire însă, această direcţie n-a luat niciodată la noi dimensiuni- 
le experienţei lui Mallarmé, ratate în esenţă. 


3% P, Păltănea, op. cit., Vieața nouă, XI, 8, | octombrie 1915, p. 237-238. 
*% Ton Pillat, Simbolismul ca afirmare a spiritului european, Revista Fun- 
dațiilor, IX, 7, | iulie 1942, p. 164, 181. 

Simbolul poetului care moare în propria sa puritate de 
gheață (Le cygne) nu-şi are nici un corespondent românesc. Şi 
nici nu putea să aibă într-o poezie unde bunul-simţ şi vitalita- 
tea sunt predominante. Dar dacă este aşa, atunci ideea izolării 
de viaţă nu poate fi decât părăsită, şi ea este, în formulări ca 
acestea, efectiv părăsită: 

„Artistul nu poate desigur să rămâie străin de ce se petrece 
în jurul lui, dar în sufletul lui impresiile se răsfrâng altfel de- 
cât la omul de acţiune, la propovăduitorul, apostolul unei idei; 
ele iau o formă proprie, desfăcută de tot ce aminteşte momen- 
tul, partea trecătoare a lor”5%, 

Aşadar reapare în simbolism, sau cel puţin în interpretarea 
pe care Ovid Densusianu o dădea acestei noţiuni, vechea teg- 
rie a „sincerității”, a trăirii vieții, şi o astfel de concepție de- 
spre artă nu este izolată. Ce se poate înțelege prin formula 
„artă integrală... culmea spre care năzuieşte simbolismul”, 
decât însăşi expresia totală, integrală a vieţii? În „manifestul” 
lui Stuart Merrill, tradus de Ion Pillat în 1916, ideea de viaţă 
transfigurată artistic formează un adevărat articol de Credo: 

„Cred că Frumuseţea e o condiţiune de viaţă desăvârşită, 
tot ca şi Virtutea şi Adevărul. Poetul va reaminti oamenilor 
ideea veşnică a Frumuseţii ascunsă sub formele trecătoare ale 
Vieţii nedesăvârşite. 

Printre toate formele pe care i le întinde viaţa, el nu va 
alege pentru a-şi simboliza idee Frumuseţii decât pe acelea 
care corespund acestei idei. Din formele Vieţii nedesăvârşite 
va zămisli din nou viața desăvârşită”? 

Că filozofia elanului vital a lui Bergson constituie un iz- 
vor esențial al simbolismului european, faptul este unanim 
recunoscut de critică. Interesant este că simboliştii români 
a A E S A 
* Ovid Densusianu, op. cit., Vieaţa nouă, II (1906), p. 75. 


i P. Păltănea, op. cit., Vieaţa nouă, X, 10, 1 decembrie 1914, p. 307. 
* Ion Pillat, Un nou crez: Simbolismul, Flacăra, V, 30, 7 mai 1916. 

rețin şi aspectele estetice ale noii concepții, despre care apar 
chiar articole”. În formulări, definițiile nu sunt rele, și ele 
stau din nou mărturie de tendința „vizualizării” esteticii sim- 
boliste, prezentată ca expresie a dinamismului: 

„Idealul de artă inflexibilă, fixă, statică din trecut este în 
chip logic înlocuit cu un altul de mişcare, de acţiune, de di- 
namism,; el concordă — încă o dată — cu concepţia contempo- 
rană despre viață şi suflet; el apare în însuşi felul de inspiraţie 
al poetului de azi, în procedeul sugestiv — de redare a inspira- 
tiei, în materialul oarecum de exteriorizare a ei: versul liber şi 
vorbirea evocatoare. Cunoaşteţi L'homme qui marche al lui 
Rodin: el e tipic pentru generaţia noastră, el simbolizează arta 
contemporană, care se orientează din ce în ce mai multe spre 
acțiune, spre viaţa înţeleasă ca mişcare, ca bucurie activă prin 
toate mijloacele: senzaţionale, intelectuale, afective și volițio- 
nale le înlesnesc exaltarea eului". 

Natura participă la acelaşi ritm de viaţă, şi comentatorii 
subliniază şi prezenţa acestei teme în simbolism, ca fragment 
al „vieţii integrale”. 

Acelaşi argument este valabil, în esenţă, şi pentru Ștefan 
Petică. A rupe arta de viață reprezintă pentru el un adevărat 
nonsens: 

„Lumea se răsfrânge măreț în artă şi arta împodobește 
splendid viața; cum în viață arta e punctul cel mai culminant, 
arta singură îmi dă înțelesul vieții. Este deci o legătură intimă 


între artă şi viaţă”. 


399 
400 


H. Bergson şi arta, Fronda, |, 1, aprilie 1912, p. 7-9. 

P. Păltănea, op. cit., Vieaţa nouă, X, 10, | decembrie 1914, p. 311-312. 
“01 N. Davidescu, Poezia d-lui lon Minulescu, Flacăra, VII, 40, 6 octom- 
brie 1922. 

40257, Dongorosi, Foi veştede, Freamătul, II, 1-3, ianuarie-martie 1912, p. 
66. 

Cunoașterea vieţii sociale va fi atunci suprema necesitate 
a marelui creator: 

„Această cunoaştere a poporului e marea şi greaua condi- 
țiune care se cere tuturor artiştilor mari. Ea e punctul de unde 
trebuie să plece orice artist adevărat, dacă ținteşte la altceva 
mai trainic decât succesul de librărie şi de ziare, ieftin câşti- 
gat, ieftin pierdut", | 

Înaintea lui Ovid Densusianu (şi mai subtil decât el); Şte- 
fan Petică ştie să observe şi să pună în lumină fenomenul de 
colectare al experienţelor de viaţă, disociate, într-un fascicol 
unic, formulând în felul său dialectica general-particular în 
emoția estetică: 

„Şi de ce ne vom ridica mai sus, de ce vom vedea partea 
socială a frumosului crescând. Solidaritatea şi simpatia deose- 
bitelor părţi din eul individual constituie primul grad al emo- 
tiei estetice; solidaritatea socială şi Simpatia universală apare 
ca principiul emoţiunii estetice celei mai complexe şi mai 
înalte”, 

Nu ne-am risca să susţinem extrema accesibilitate a totali- 
tății poeziei lui D. Anghel. Este însă sigur că ideea artei auli- 
ce, distante, el n-o avea: 


„Poezia noastră sentimentală e savantă şi nu se adresează 
decât iniţiativelor în literatură”“05, 

Nici Bacovia nu are un astfel de ideal estetic. Poetul este 
chiar foarte precis în concepțiile sale, care merg către o „artă a 
vremii”, de largă circulație şi transfuzie în mase: 

„Poezia nouă, în aceste împrejurări de schimbări sociale, 
nu mai poate fi lăsată numai la discuţiunile de cafenea de prin 
oraşe; menirea ei este de a fi cunoscută cât mai mult, de toate 
u IRI IN NI 


* Stefan Petică, op. cit., p. 435. 
404 ina 
Ştefan Petică, op. cit., p. 358. 


405 
D. Anghel, Opere complete, Proză, Bucureşti, Cartea românească, 
1924, p. 189. 

clasele sociale de cititori, de unde apoi ar putea evolua spre 
acel viitor promis, pe care îl aşteptăm... 

Ar fi regretabil ca acest flux de frumos, de care abundă li- 
teratura noastră acum, să nu fie răspândit, transfuzat acolo 
unde se cere, zăbovind în trecut, cu acelaşi fel de educaţie 
populară, fără a se adăuga partea nobilă din frumosul creaţiu- 
nilor noi. 

În felul acesta, operele poeţilor actuali şi-ar regăsi adevă- 
rul ecou, de artă a vremii. 

Şi fiindcă vorbim de educarea maselor populare, credem 
că ele au ajuns la a por La înțelegerii a oricărui fel de artă, 
fie ea cât de subtilă...""9%, 

Teoria Siena Mtz propriu-zisă afirmase la timpul său încă 
din 1909, toate aceste idei. În Zdeal şi îndemnuri, Ovid Densu- 
sianu ceruse cea mai deplină integrare, osmoză şi sincronizare 
istorico-socială: 

„Astăzi poeţii trebuie să ia şi ei parte la frământările sufle- 
teşti ale timpului, trebuie să lase porțile gândului deschise la 
toate ideile ce stăpânesc lumea”. 


4. TEORIA SIMBOLULUI 


Mulţi au confundat în trecut „simbolismul”, curent literar 
complex, cu „simbolul”, dar azi istoria literară poate reacționa 
cu deplin succes împotriva acestei viziuni simpliste, vulgari- 
zatoare, împotriva căreia protestase şi E. Lovinescu'%. Sim- 
bolismul nu este sinonim cu frecvența mai mare sau mică a 
simbolurilor în poezie; estetica sa nu se rezumă nici pe depar- 
te la o teorie a simbolului. În simbolismul românesc s-a discu- 


*% G. Bacovia, Opere, Bucureşti, Editura Fundațiilor, 1944, p. 240-241. 
u ag Conferențele «Vieţii nouă», Bucureşti, Seria întâi, 1909, p. 247. 
% E. Lovinescu, Critice, IX, Bucureşti, Ancora, 1924, p. 47, 175. 

tat, într-adevăr, despre definiţia şi funcţia simbolului. A 
existat şi tendința identificării mecanice a celor două noţiuni, 
efect în genere al înrâuririi manifestelor literare franceze. Însă 
cine mai poate accepta definiția simbolismului aşa cum era 
„formulată ea înainte de 1900? Concluzia „Simbolism” = „sim- 
bol” este una din cele mai grave care circulă în jurul acestei cu- 
rent, și trebuie arătat că vinovaţi, în bună parte, sunt chiar simbo- 
liştii, destul de diletanţi în materie de formulări teoretice. 

Să observăm, mai întâi, vagul, imprecizia şi echivocul 
supărător al definiţiilor de bază, cauză pentru care simbolis- 
mul a fost atât de parţial şi de inexact înțeles încă de la apari- 
ție. Dacă cităm pe Macedonski, primul care riscă, în 1892, o 
definiţie, simbolismul este: „Numele modului de a' exprima 
prin imagini, spre a da naştere cu ajutorul lor i d e i î*%%,. 

A „Sugera idei”, cum serie Macedonski, este o expresie 
foarte elastică de natură a corespunde atât artei simbolice, de 
tip tradiţional, alegoriei, cât şi simbolului în sens modern, 
specific „simbolist”, Definiţia se repetă aidoma în 189519, În 
1903, el vorbeşte, cu referință la pictură, de „simboluri ale 


ideii, alfabetul cu ajutorul căruia lucrurile neînsuflețite prin 
graft, A 

Mai putin persistența noțiunii de „idee”, echivocă, formu- 
larea arată un început de orientare exactă, dar Moréas şi Ghil 
(de unde probabil se inspiră Macedonski) nu dădeau altă defi- 
niție simbolismului”!2, Se-nţelege atunci că nici precizările 
ulterioare nu vor mai fi limpezi. 


a ST, AT dle 00 pi 


pa Al. A. Macedonski, Opere, ed. Tudor Vianu, Bucureşti, Editura Funda- 
țiilor, 1946, IV, p. 100. 


a Idem, Simbolismul, Tara, III, 625, 2 iulie 1895. 
A Idem, Cercul artistic, Observatorul, II, 304, 30 noiembrie 1903. 
Guy Michaud, op. cit., p. 330, 340, 728. 

În Conferențele «Vieţii nouă», alt teoretician simbolist es- 
te şi mai nebulos. Simbolismul ar fi „năzuit de a întrona defi- 
nitiv ideea, în sensul larg al cuvântului”, 

A o „întrona” unde? În artă? Simbolul este un procedeu 
literar care se foloseşte încă din antichitate, inclusiv în poezia 
română contemporană exterioară simbolismului (P. Cerna, D. 
Nanu etc.). În conştiinţe, prin artă? La fel. Termenul acesta de 
„idee”, extrem de imprecis, care poate fi înțeles în sens de 
concept, judecată, principiu, metafizic, alegorie, simbol, idee 
poetică etc., inspiră toate interpretările posibile şi este de natu- 
ră să provoace nenumărate confuzii. 

Dacă rămânem la accepţia cea mai curentă, aceea a lui 
Remy de Gourmont, adevăratul critic al simbolismului, pentru 
care „ideea” este sinonimă cu „gândirea” (,, la pensée d ad pro- 
dusul literar al „ideii” ar fi atunci alegoria, nu simbolul. Simbo- 
lismul s-ar transforma într-o artă alegorică, dar eroarea ar fi 
flagrantă, cum s-a şi arătat chiar de către unii simbolişti”!?. 

Într-adevăr, dacă vorbim de exprimarea „ideilor” prin 
imagini, noțiunea exactă este, de fapt, aceea de alegorie, nu de 
simbol. Imaginea unei femei legată la ochi este alegoria ideii 
de dreptate oarbă, imparţială; aceea a Infantei în rochie de 
gală, care se plimbă tristă în Escurial, este simbolul sufletului 
izolat şi melancolic. Nici o putinţă de confuzie nu poate exista 
în ce priveşte conținutul şi, mai ales, asupra modului de elabo- 
rare a acestor două tipuri de imagini poetice. 

În alegorie, ceea ce predomină este procesul intelectual. 
Vreau să traduc o idee şi o sensibilizez printr-o imagine con- 
cretă. Ideea preexistă în conştiinţă, am despre ea o reprezenta- 
re conştientă şi mă preocupă găsirea unei metafore convenabi- 


413 Conferenţele «Vieţii nouă», Bucureşti, Seria întâi, 1909, vol. 1, p. 178. 
"4 Remy de Gourmont, Le Jie livre des masques, 9 éd. Paris, Mercure de 
France, 1920, p. 248- 

“15 Jon Pillat, Un crez nou: Simbolismul, Flacăra, V, 30, 7 mai 1916. 

le. Întreaga operație este reflectată, lipsită de spontaneitate, 
artificială, exterioară actului propriu-zis de creaţie. În acest 
mod se ajunge la o poezie didactică, abstractă, sentențioasă, şi 
nicidecum la simbolism. Dar teoreticienii simbolişti au pro- 
testat împotriva asimilării artei lor cu o poezie de ; idei”, adică 
de noțiuni, şi Albert Mockel face distincţii foarte limpezi între 
alegorie şi simbol, în vederea demonstrării tezei că simbolis- 
mul foloseşte numai acest din urmă tip de imagine: 

„Aş vrea să numesc alegorie acea operă a spiritului uman 
în care analogia este artificială şi extrinsecă, în timp ce simbo- 
lul este aceea în care aluzia apare naturală şi intrinsecă”"16. 

„Alegoria ar fi reprezentarea explicită sau analitică, 
printr-o idee abstractă, preconcepută; ea ar fi de asemenea 
reprezentarea convențională şi prin aceasta explicită a acestei 
idei, cum se poate vedea în atributele pe care le dăm eroilor, 
zeilor, zeiţelor, care sunt într-un fel etichete acestei convenții. 

Din contră, simbolul presupune căutarea intuitivă a diferi- 
telor forme ideale răspândite în Forme”, 

Alegoria are nevoie de o interpretare, de o etichetă expli- 
cativă pentru a fi înţeleasă; simbolul, dimpotrivă, se bizuie pe 
sugerarea stării psihologice respective. Alegoria este de fapt, 
un act de convenţie; simbolul, un act de „corespondenţă” ob- 
iectivă, spontan perceptibilă, între imagine şi emoția pe care o 
exprimă. 

Adesea apar în simbolism — alături de plecări în larg, flori 
parfumate, animale decorative, peisaje stilizate şi fântâni care 
susură — motive ca Durerea, Moartea, Frumuseţea, Cheia, 
Turnul etc., ca la Ion Minulescu. Sunt aceste simboluri pro- 
priu-zise? Ne îndoim, căci conţinutul noţional este limpede 
din capul locului. Avem de-a face, de fapt, cu alegorii, care în 
e e CAL Pe POT 0 PRI De ei 


pu; Cf. Tudor Vianu, Alegorie şi simbol, Studii de filozofie şi estetică, Bu- 
cureşti, Casa Şcoalelor, 1939, p. 125-126. 
“Guy Michaud, op. cit., p. 752, 

planul poeziei se rezolvă prin imagini de o factură exotică. 
Rezultă de aici că „ideea”, ca atare, este în realitate secundară 
în simbolism. Importantă cu adevărat rămâne numai modalita- 
tea de exprimare şi de sugestie. Numai despre aceasta din ur- 
mă putem discuta — literar vorbind — dacă este realistă sau nu. 
În planul abstracțiunii, problema devine una de obiectivitate a 
cunoaşterii. 

De aici decurge şi o altă observaţie: importanța pe care 
teoreticienii simbolişti o dau „ideii” este exagerată şi destul de 
nesemnificativă pentru definiţia estetică a curentului. În ciuda 
textelor programatice, nu „idea” defineşte în mod exclusiv şi 
esenţial simbolismul, ci numai modul concret de realizare, de 
exprimare a ideii; anumite particularități, tendințe şi nuanţe 
specifice ale sale. 

Ideea devine artă, poezie, simbol, prin imagini sensibile. 
Imaginea este vehicolul ideii, mijlocul său de expresie, carnea 
sa. Arta exprimă idei, faptul este evident, demonstrat ştiinţific. 
Esenţială, în simbolism, nu este însă prezenţa sau absenţa uni- 
versală a ideii, ci modul de comunicare a acesteia, metoda 
particulară a reflectării ideii prin imagini. Este un punct cru- 
cial, de a cărui soluţionare depinde întreaga definiţie a estetici 
simboliste. 

Un altul, nu mai puţin important, este elucidarea definiti- 
vă a chestiunii dacă simbolismul se reduce sau nu la folosirea 
simbolurilor, sau dacă această poezie introduce sau nu tehnica 
simbolurilor în poezie, căci s-ar putea crede că simbolismul, 
excluzând alegoria ca antipoetică, aridă şi conceptuală, are 
totuşi o afecțiune exclusivă pentru simbol, pe care l-ar fi năs- 
cut din capul său, precum Jupiter pe Minerva. Dar nici această 
ipoteză nu se verifică, deşi ea a fost mult acreditată de teoreti- 
cienii simbolişti români, în frunte cu Ovid Densusianu, care 
au alimentat falsa omologare: simbolism = simbol. Astfel po- 
ezia lui Henri de Régnier: 

„Se poate numi simbolistă numai întrucât a vrut să îmbra- 
ce în simboluri sentimentele moderne”"18, 

În această privință lucrurile sunt limpezi şi un răspuns 
poate fi dat repede. Procedeele simboliste sunt mult mai nu- 
meroase decât utilizarea, frecventă sau nu, a simbolului. Ele 
include, cum vom vedea, „corespondențele”, tehnica suges- 
tiei, muzicalitatea etc. Nu simbolismul descoperă virtutile 
poetice ale simbolului. Simbolul, ca şi alegoria, sunt procedee 
poetice tradiționale, care se confundă cu însăşi originea artei. 
Poezia este imagine, metaforă, simbol, şi unii simbolişti, ca 
Verlaine, Henri de Régnier, au şi spus-o%!. Ştefan Petică a 
făcut la noi aceeaşi observaţie: 

„Cât despre alegorii şi metafore, ele nu formează nicioda- 
tă o trăsătură distinctivă pentru simbolişti, căci se găsesc — şi 
încă în mai mare cantitate — la toate celelalte şcoli”"%0, 

Rămâne deci stabilit că „poezia este prin firea sa însăşi 
simbolică”?! Vechimea procedeului simbolic în artă. este 
plurimilenar. „El ne întoarce cu mintea la epoca mitologiilor 
şi teogoniilor”??., „Simbolul există de când omul: e-n natura 
celui ce exprimă să simbolizteze”*2. Simboluri se găsesc pes- 
te tot: în poezia medievală, la Petrarca, în Renaştere etc. Ori- 
„cât de paradoxală ar părea concluzia, simbolul nu reprezintă 
câtuşi de puţin o notă riguros specifică a poeziei simboliste. 

Vechi sau nou, este interesant totuşi de stabilit, ce gân- 
deau simboliştii români despre procedeul simbolizării, la ce 
definiție s-au oprit ei, ce nuanţe noi introduc, eventual, în teo- 
FE A CI 9 GIN 


“1 Ovid Densusianu, Sufletul latin şi literatura nouă, Bucureşti, 1922, vol. 
I; p. 32. 


i Guy Michaud, op. cit., p. 394, 397. 
* Ştefan Petică, op. cit., p. 370. 


! M. Strajan, Simbolismul, Ramuri, VII, 15 noiembrie — 1 decembrie 
1912, p. 533. 


cz S. Sanielevici, Simbolism, Pagini literare, 1,2,28 ianuarie 1899. 

riile apusene, franceze, din care se inspiră. În această privinţă, 
rezultatele sunt dezamăgitoare. Un concept clar despre noțiu- 
nea de „simbol” nu pare să existe. În orice caz, definiţia anali- 
tică, sistematică, lipseşte cu desăvârșire, şi tot ce se poate re- 
colta sunt numai generalităţi sau mici fragmente, din care cu 
greu se poate reconstitui scheletul unei concepții propriu-zise. 

Am văzut că accepţia simbolului ca expresie imagistică a 
„ideii”, pusă în circulație de Macedonski, nu este nici origina- 
lă, nici solidă, nici ferită de confuzia gravă cu alegoria. Mai 
subtilă pare o intuiţie aruncată în treacăt de S. Sanielevici, în 
1899. El vorbeşte de: 

„Fluiditate, această ambiguitate a simbolului... foarte fa- 
vorabilă, dacă nu chiar neapărat necesară dezvoltării artei 
simboliste”. 

Simbolul este o comparație, dar o comparație într-adevăr 
„ambiguă”. El unifică două planuri, imaginea sensibilă, şi 
conţinutul pe care îl exprimă. Dar cu toată sudura lor intimă, 
ceea ce el proiectează este o serie întreagă de semnificații. 
Într-un simbol întrezărim totdeauna o nouă ordine, posibilă a 
universului. Prin momente succesive de sugestivitate şi refle- 
xie, ceea ce surprindem sunt analogiile, corespondenţele între 
eu şi cosmos, oscilăm, în permanență între un plan al cunoş- 
tintei şi altul. Dacă „rostul principal al simbolului... e acela de 
a acorda sensuri lucrurilor”, simbolul este echivoc, ambi- 
guu, prin însăşi esența sa. El poate sugera de fapt sensuri mul- 
tiple. Asociaţia prin contiguitate a două imagini, în acelaşi 
timp distincte şi totuşi identice, simultane“, poate varia ca- 


44 S, Sanielevici, op. cit., Pagini literare, 1, 2, 28 ianuarie 1899. 

“25 Mihai Ralea, Explicarea omului, Bucureşti, Cartea românească, 1947, 
p. 199. 

12% D, I. Suchianu, Contribuţie la psihologia simbolismului, Aspecte litera- 
re, Bucureşti, Casa Şcoalelor, 1928, p. 107. 

leidoscopic. Pe această proprietate a simbolului se bazează 
întreaga sa capacitate de sugestie. 

Dându-şi seama de echivocul noțiunii de simbol şi de de- 
ficiențele teoriei simbolului, inclusiv de vechimea acestui 
procedeu artistic, Ovid Densusianu încearcă, în Sufletul nouă 
în poezie, o punere la punct, care, în realitate, nu face altceva 
decât să deplaseze discuţia. Este drept, criticul subliniază că 
poezia simbolistă cultivă simbolul nu în mod accidental, ca în 
trecut, ci programatic, nu periferic, ci central, simbolul consti- 
tuind „pivotul” poeziei. El reia astfel ideile lui Henri de 
Régnier, care, în răspunsul la Enquête sur l'évolution littérai- 
re, a lui Jules Huret (1891), enunțase exact aceeaşi teorie". 
Acestea sunt însă numai aspectele cantitative, de suprafaţă, 
ale chestiunii. Esenţa problemei stă în faptul că simbolul este 
dezvoltat numai prin două elemente: starea psihologică şi co- 
respondentul său imagistic. Problema centrală devine pentru 
simboliști nu existența sau frecvența simbolului ca atare, ci 
„corespondenţa” pe care acesta o implică şi mai ales „tehnica” 
de exprimare a „corespondențelor”. 

Abordând teoria esteticii simboliste, Ovid Densusianu 
arată că, de fapt, simbolul „simbolist” (ca să ne exprimăm 
astfel) nu este niciodată explicit, complet formulat, ci tot- 
deauna eliptic. Unul din termeni, respectiv definirea limpede, 
prealabilă, a stării emotive lipseşte cu totul. Absenţi sunt şi 
intermediarii logici posibili, poezia construindu-se exclusiv 
prin procedee de sugestie, prin producerea de asociaţii între 
emoțiile interioare şi imagini, care primesc misiunea să ex- 
prime întregul fond emotiv şi ideologic al poetului, rămas voit 
în penumbră, dacă nu chiar criptic“*. De-abia acum am făcut 
cunoștință — este necesar să subliniem încă o dată acest lucru 
— Cu esenţa propriu-zisă a esteticii simboliste. Tot ce se adau- 

să peste aceste precizări într-adevăr esenţiale nu mai reprezin- 
tă decât reluări de locuri comune. Sensibilizarea şi materiali- 
zarea „ideilor”, subliniată în 1915 de P. Păltănea, ne reîntoar- 
ce la formula macedonskiană din 1892. Fuga de alegorie, ca- 
pacitatea de sugestie, polivalența simbolului reprezintă, de 
asemenea, lucruri cunoscute??. Ele sunt puse în circulaţie şi 
de unele studii consacrate simbolismului, unde se arată că: 

„Simbolul exprimă ceva real, existând în imaginile con- 
crete înseşi, ceva însă ce nu se poate decât evoca, sugera; ele 
rezultanta asociației în inconştient a senzațiilor de la diferite 
simțuri, care în loc să se răsfrângă în imagini, se răsfrâng într- 
un sentiment sau într-o imagine răsărită din acel sentiment, în 
aşa-numitele sinestezii”*%0,. 

Dar definiţia este parțial greşită, căci introducerea crite- 
riului psihologist nu e de natură să lămurească, ci, dimpotrivă, 
să facă şi mai obscură noțiunea de „simbol”. În planul sensi- 
bil, concret, al poeziei, există imagini, nu senzaţii. Fireşte, 
aceste imagini sunt produse, printr-un proces complicat de 
elaborare, de o serie de senzaţii. Numai că această geneză nu 
ne spune nimic despre realitatea fundamentală, care este fe- 
nomenul de cristalizare imagistică (respectiv de metamorfoză) 
al simbolului. Acesta se constituie după o logică proprie, la un 
alt nivel al conştiinţei, acela al imaginei concrete, unde parti- 
cularitatea senzaţiei dispare în unitatea organică a imaginei. 
Punctul de vedere plat asociaţionist se menţine şi la G. Ibrăi- 
leanu, după care „simbolul” simbolist e un „agregat de senza- 
pilh 7 ceea ce este fundamental fals. Mult mai fin şi ai exact 
lămurise această problemă Ştefan Petică: 


1% p. Păltănea, op. cit., Vieaţa nouă, XI, 9, | noiembrie 1913, p. 296. 

4330 Izabela Sadoveanu-Evan, Simbolismul Viaţa românească, Il, 1908, vol. 
VIII, p. 390. 

BI G. Ibrăileanu, Pagini, alese, Ed. Mihai Ralea, Bucureşti, E.S.P.L.A., 
1957, vol. IL, p. 75. 

„Ceea ce caracterizează tehnica poetică a simbolului e 
izolarea senzaţiilor şi darea lor printr-un echivalent de imagi- 
ne. Pe când la clasici modul cum e dată senzația e adecvat cu 
senzația, pe când la romantici senzația e hiperbolizată, la sim- 
bolişti ea e dată printr-un echivalent, care e determinat şi el, 
prin modul de a se impresiona al artistului. De aici impresio- 
nismul ca procedeu tehnic, aşa de celebru în pictură”? 

Clarificarea acestei probleme; departe de a fi oțioasă, ne 
ajută să dezlegăm un punct important de estetică simbolistă, cu 
răsfrângere asupra înţelegerii unei zone poetice întinse. Cum se 
explică faptul că, atunci când citim poezie simbolistă, unele 
simboluri au priză directă asupra conştiinţei noastre, sunt vii, 
fac imediat „imagine” şi apar dintr-o dată grele de sens, iar 
altele sunt frigide, abstracte şi nu transmit nici o emoție? Îm- 
prejurarea vine de acolo că avem de-a face cu două tipuri bine 
distincte de simboluri și în ultimă analiză cu două tipuri de po- 
ezie simbolistă, una viabilă, alte iremediabil moartă. 

Intr-un caz, simbolul reprezintă un produs autentic şi 
spontan. Poetul gândeşte prin simboluri, aşa cum un filozof 
gândeşte prin abstracţiuni. E] îşi traduce prin imagini în mod 
direct, imediat, o anumită stare lirică, fără nici un intermediu, 
lucid, cerebral. Emoţia sa capătă „semn”, şi atât. În acest caz, 
simbolul se constituie printr-o asociaţie spontană între senza- 
ție, emoție şi imaginea sensibilă. Între aceste elemente osmo- 
za este atât de perfectă, încât sensibilitatea şi imaginaţia pot 
reface spontan toate legăturile. De la imagine se poate cobori 
la senzaţie, de la senzaţia se poate urca la emoție şi imagine. 
Pe marginea sa reveria poetică devine posibilă, fiindcă acest 
vagabondaj emoţional este liber să circule în toate sensurile, 
fără nici un obstacol. Totul este atât de sudat, de omogenizat, 
sunetul pare peste tot atât de plin, încât nu întâlnim nicăieri 

nici un hiatus, nici un punct de rezistență, şi procesele analiti- 
ce ale intelectului nu sunt puse în mişcare. Căci simbolul, bine 
organizat în toate articulațiile sale, s-a constituit şi a devenit 
unitar şi sugestiv în mod genuin, dincolo de orice intervenție 
rațională. 

Aceste simboluri nu se „fac”, ci se „nasc” prin revelații 
subite, spontane. Ele sunt date imediate ale conştiinţei, şi ber- 
gsonismul a constituit un foarte bun aliat ideologic al simbo- 
lismului tocmai prin proclamarea superiorității intuiției asupra 
analizei. Prin intuiţie posedăm în mod direct şi concret realita- 
tea. Ne aşezăm în mijlocul său, şi simbolul poetic reprezintă 
tocmai o astfel de operaţie de aprehensiune imediată a realită- 
tii. Se înţelege că acest simbol este atât de plin de semnificații, 
încât orice efort de interpretare devine inutil. El reprezintă un 
limbaj universal, pe care cititorul îl „pricepe” imediat. De aici 
şi satisfacția sa, urmată la lectură de declanşarea fluxului 
emoţional. Simbolul a fost asimilat, intuit. Poezia are un con- 
ținut şi place. Prea puţin discutate la noi în perioada respecti- 
vă, aceste probleme reprezentau idei absolut curente în estetic 
simbolismului apusean”? r 

În cazul al doilea, simbolul nu este altceva decât produsul 
unei confecții, cum de foarte multe ori se întâmplă. Ceea ce 
surprinde va fi intenția de demonstrație simbolică, simularea, 
punctul de plecare fixat şi reperabil din capul locului, ca într- 
un scenariu cu cheie. 

În acest caz poezia simbolistă pierde orice spontaneitate, 
orice autenticitate şi se transformă într-o construcție concepu- 


®3 Bibligorafia este vastă, dar cum nu întreprindem aci un studiu asupra 
teoriei simbolismului în estetica europeană, amintim doar două lucrări 
contemporane, cu titlu de indicație: Guillaume Ferrero, Les lois psycholo- 
giques du symbolisme, Paris, Alcan, 1895, p. 26, 54-55, 93, şi Tancrede de 
Visan, L'Attitude du lyrisme contemporain, Paris, Mercure de France, 
1911, p. 451-466. 


162 Lidia Bote 
DN te iei a Idla Bote 


tă lucid. Atunci când voieşti să te exprimi simbolic, există 
riscul de a răpi simbolului întreaga sa prospețime, polivalenta 
sa, şi, se-nțelege, ceea ce se transmite cititorului este o impre- 
sie de artificialitate. Înțelegem acum de ce numeroase poezii 
simboliste n-au făcut la timpul lor şi nu fac nici azi nici o im- 
presie. Un critic al simbolismului putea chiar să scrie că: 

„Totul în opera simbolistă poartă semnul unui creator, 
prea conştient” 44, | 

Elaborate lucid, în serie, aceste producții reprezintă nega- 
ţia însăşi a principiului simbolului, care este spontaneitatea. 
Pe bună dreptate, Maeterlinck făcea deci distincție între sim- 
bolul — intenţie fermă (, de propos délibéré”), care pleacă de 
la o abstracțiune, şi simbolul a priori, care apare fără ştirea 
poetului și adesea chiar în ciuda lui%5, Ce] dintâi ar corespun- 
de definiţiei lui Remy de Gourmont, a simbolului ca „idee” ŞI 
în tot cazul alegoriei, procedeu formalist în esență, întrucât 
preocuparea de bază rămâne „îmbrăcarea” acestei idei într-o 
formă verbală, cel de-al doilea corespunde condiţiei poeziei, 
care este autenticitatea, reflectarea directă a vieții. 

In acest stadiu, simbolul se cristalizează genuin în meta- 
foră, ceea ce înlătură dintr-o dată posibilitatea elaborării de 
simboluri planificate, voite, la rece. Se înţelege că cititorul 
reface același proces mintal: de la lectura poeziei, prin imagi- 
nile sale, el se ridică singur, nedus de mână prin indicaţii, la 
simbolul care stă, oarecum în chip de sfinx, în faţă. 

Simbolul, în această accepție curat simbolistă, devine, de 
fapt, o comparaţie, în care unul din termeni este numai suge- 
rat, printr-o tehnică a „corespondenţelor”. 

În procesul complex şi „zigzagat” al reflectării realității în 
simbol, stabilirea de analogii între senzaţii, emoţii, imagini şi 
„idei” devine inevitabilă. Simbolul constituie un excepțional 
mediu de transmutaţie al tuturor datelor senzoriale, afective şi 
ideologice, care animă conştiinţa poetului. Este pur „simbolis- 
tă” această proprietate a poeziei de totdeauna? Ar fi greu să se 
susțină“. Dar nu-i mai puțin adevărat că estetica simbolistă a 
făcut un caz deosebit de aceste „corespondenţe”, iar poezia 
simbolistă le-a practicat pe scară întinsă. Simbolismul româ- 
nesc nu putea face nici el excepție de la această constantă a 
curentului. 

Natura variată a „corespondenţelor” simboliste impune 
câteva distincţii şi precizări necesare, iar formele lor presupun 
o anume clasificare. Aceasta cu atât mai mult cu cât teoria 
respectivă, care încearcă să se justifice, se schimbă de la caz 
la caz, iar coeficientul de realism pe care ea îl implică, destul 
de mic în general, sfârşeşte în cele din urmă prin a dispare cu 
totul. 

În accepțiunea cea mai tradiţională a acestei noțiuni, nu 
este vorba de nimic altceva decât de exprimarea unei echiva- 
lențe care se stabileşte într-o anumită stare psihologică a poe- 
tului şi un element corespunzător din natură. Din totdeauna, 
poeţii s-au concentrat, cu intensităţi şi justificări variabile, 
asupra vieţii interioare. Pe de altă parte, relaţiile dintre con- 
ştiinţă şi natură n-au nimic senzaţional în ele înseși, şi a regăsi 
simbolizată, într-un anume peisaj, o emoție particulară speci- 
fică este un „accident” poetic destul de obişnuit. Simbolul 

întemeiat pe acest gen de corespondente a fost utilizat cu mult 
înaintea epocii simboliste şi independent de ea. 

Din această cauză, teza lui Ovid Densusianu este mult 
exagerată: 

„A simți această legătură misterioasă între noi şi restul 
lumii, a proiecta în afară agitația continuă a eului nostru este 
una din trăsăturile caracteristice ale sensibilităţii moderne”*7. 

Modernă nu este de loc sensibilitatea care se proiectează | 
în afară şi ea nu poate fi restrânsă la un grup specific de poeţi, 
(în acest caz şi estetica Einfiihlung-ului ar fi tipic simbolistă); 
„modernă”, deci simbolistă, este numai dogmatizarea respec- 
tivei atitudini poetice: | 

„La anumite gânduri sau emoțiuni corespund 'anumite 
împrejurări dinafară, şi de aceea nu este stare sufletească ca să 
nu poată fi concretizată într-o stare a naturii, să nu-şi găsească 
analogii, «corespondențe» în formele exterioare de viață”®’, 

Este îndreptăţită, liric vorbind, această poziţie, minus pre- 
tenția exorbitantă că numai poeţii simbolişti dau dovadă de 
complexitate sufletească? Fără îndoială, da, cu observaţia — 
esențială — că substratul corespondenţei afectivitate-imagine 
nu este niciodată arbitrar, Corespondența este şi ea o formă de 
reflectare a realităţii. Anumite fenomene din natură produc 
„asupra poetului anumite efecte psihologice, şi faptul acesta 
este confirmat de experienţa curentă, cea mai realistă. 

Imaginea devenită simbol este selectată după o logică 
strictă. Niciodată nu vom întâlni în poezie simbolul furtunii 
marine, a ciclonului, pentru exprimarea stării de nostalgie 
languroasă, sau acela al lacului placid cu nuferi, „balta clară” 
a lui Macedonski, pentru a exprima explozia unei pasiuni vio- 
lente. Astfel de Corespondenţe” absurde, stranii, sunt, teoretic 
Ca i A Stei MDA] 

vorbind, excluse, organizarea lor fiind condusă de o anumită 
legitate obiectivă. 

Solidaritatea poetică eu — natură, care merge uneori până 
la identitate, produce mai totdeauna simboluri adecvate, care 
au necesitatea lor internă. Universul poeziei are, desigur, legi- 
le sale. Dar aceste legi, în care se include şi „corespondenţele” 
pre şi post simboliste, prin faptul că reflectă poetic realităţile 
obiective, nu sunt şi nu pot fi, în principiu, gratuite. În caz 
contrar, nici o corespondență n-ar mai fi percepută de cititor, 
şi poezia ar rămâne total ermetică, deci lipsită de valoare. Po- 
ezia simbolistă cade uneori în această eroare. Accidentul ob- 
scurităţii nu-i este însă definitoriu. Ermetismul constituie o 
poezie şi o teorie estetică aparte, distinctă de simbolism, şi de 
altfel eronată. 

Un gen mai rar, mai discutabil de „corespondenţă” este 
acela dintre senzaţii, bazat pe surprinderea unor echivalențe 
între două sau mai multe date senzoriale. Unui anumit sunet i- 
ar corespunde o anumită culoare sau parfum, asociaţia produ- 
cându-se spontan în conştiinţa poetului. Ideea de analogie este 
şi aici prezentă, dar dificultăţile percepției pentru cititor sunt 
mult mai mari. 

Punctul de plecare al acestui gen de asociaţii este, în chip 
evident, vestitul sonet Correspondances al lui Baudelaire, în 
care natura apare în ipostaza unei enigmatice „păduri de sim- 
boluri”: 


Comme de longs échos qui de loin se confondent 
Dans une ténébreuse et profonde unité, 

Vaste comme la nuit et comme la clarté, 

Les parfums, les coleurs et les sons se répondent”. 

Ca nişte lungi ecouri care din depărtare 
De-a valma se confundă într-un acord profund, 
Vast unitar, ca noaptea sau zările solare, 

Dar trebuie reținut că, la Baudelaire, substratul acestor 
corespondențe posibile între parfumuri, culori şi sunete este în 
esenţă pur metafizic. Numai într-o ordine ocultă a universului | 
analogiile devin universale. Ele nu devin perceptibile decât 
prin inițierea într-un sistem de hieroglife. De fapt, simboliştii 
au interpretat corespondenţele între senzaţii pe plan pur psiho- 
logic şi chiar verbal“, Analogiile nu mai au ca teatru de des- 
făşurare natura, ci conştiinţa. Ele se subiectivizează şi se 
transformă în program poetic, ca la Samain, tot pe urmele lui 
Baudelaire cel din Parfum exotique şi La Chevelure: 


Je voudrais, convoitant l'impossibile en mes voeux, 
4 
Enfermer dans un vers l'odeur de tes cheveux. t" 


Între muzicalitatea versului şi efluviile părului odorifer va 
exista o anumită „Corespondenţă”, și arta poetului are ambiția 
s-o sugereze, s-o inculce în conştiinţe. 

Hipertrofia acestui gen de corespondențe senzoriale apare 
într-un alt sonet celebru, Voyelles, al lui Rimbaud, unde ana- 
logiile sunt de-a dreptul bizare: 


A noir, E bland, I Rouge, U vert, O bleu: Voyelles, 
Ji dirai quelque jour vos naissances latentes..." 


a a s T e N RI i N 
Parfumul şi culoarea şi Sunete-ţi răspund. 

(AL. PHILIPPIDE, „Flori alese, din «Les Fleurs du Maly“, Bucureşti, 
Forum, 1945, p. 22). 

* Theodor de Wyzeva scrie următoarele în La Revue Indépendante 
(Fevrier 1887): „Îmi imaginez că pentru aceşti poeţi simbolismul consistă 
în simpla substituire a unei idei prin alta. Voind să exprime ideea «senza- 
tiei adorate a unei flori» şi neavând nici un cuvânt propriu pentru a o ex- 
prima, ci o definesc în mod simbolic prin «gris perle»“. (cf. Jacques Let- 
hève, op. cit., p. 208). 

“I Aş dori, râvnind imposibilul în dorinţele mele, 

Să închid într-un vers parfumul părului tău. 

Poetul însuşi contempla cu detaşare acest joc al imagina- 
tiei („Am inventat culoarea vocalelor!” , şi este foarte posi- 
bil că intenţia de mistificare a fost, în cazul său, predominan- 
tă. În tot cazul, interpretarea acestui text rămâne obscură, nici 
una din ipotezele propuse nefiind satisfăcătoare”. 

Când evocăm culoarea roşie pentru a exprima sângele, 
viața, revoluţia, simbolul este imediat perceptibil. Dar când 
vocalei a îi atribuim subit, din pur capriciu, culoarea albă, lui i 
cea roşie, lui u verdele şi aşa mai departe, spiritul cititorului 
nu poate stabili nici un fel de legătură obiectivă între lucruri. 
În definitiv, de ce lui u nu i-ar corespunde, să zicem, violetul? 

Această clasificare rămâne prin definiție subiectivă, şi 
oricine poate s-o constate, venind cu propriile sale asociaţii”. 

Fenomenul „audiţiei colorate”, studiat la noi şi de Dr. G. 
Marinescu, ar părea să furnizeze o oarecare bază experimenta- 
lă pentru acest gen de corespondență. Dar problema nu este 
câtuşi de puţin rezolvată. De ce poezia s-ar alimenta din fe- 
nomene rarisime, sau din stări patologice, care contravin prin- 
cipiului generalităţii emoțiilor şi umanismului poeziei? 

Să vedem care este încercarea de justificare estetică pe 
care simbolismul o scoate din cenestezii şi întrucât tehnica 
simbolistă s-a îmbogăţit sau nu de pe urma acestor corespon- 
denţe senzoriale. 

Este vorba de a surprinde şi de a exprima asociaţii senzo- 
riale simultane, a cultiva „asociaţii nouă, surprinzătoare, larg 
evocatoare”, cum spunea şi Ovid Densusianu, care să activeze 
NN i a în pezaeăi aie ali Beal at Peg a ap 
EA negru, E alb, I roşu, U verde, O albastru: vocale, 

K oi dezvălui într-o zi naşterea voastră ascunsă... j 

A. Rimbaud, Ouevreus, Ed. Paterne Berichon, Paris, Mercure de Fran- 
ce, 1934, p. 285. m : 

R. Etiemble, Le Sonnet des voyelles, Revue de literature comparce, 
XIX” année, 2 avril-juin, 1939, p- 235-261. E i 

Remy de Gourmont, Le IF Livre des Masques, 9° édition, Paris, Mercu- 
re de France, 1920, p. 182. 

concomitent şi succesiv asupra mai multor simțuri. Asociații- 
le, pretind simboliştii, vor fi mai bogate dacă ele se vor pro- 
duce nu numai direct în conştiinţă, ci şi pe cale externă, vizua- 
lă. Iar dacă s-ar putea găsi un procedeu ca lectura să fie însoți- 
tă şi de anumite sunete sincronizate, complexitatea trăirii 
emoționale a vieții cuprinsă în textul respectiv ar fi, spun sim- 
boliştii, şi mai mult sporită. Ba mai mult, ea ar putea să-și, 
capete şi o anume fundamentare ştiinţifică. 

Vechimea principiului corespondențelor vizualo-auditive 
ar constitui şi ea un argument în favoarea acestor idei. Încă 
din secolul al XVII-lea, un Père Castel construise un „clave- 
cin ocular”(16, Voltaire, în Eléments de la psilosophie de 
Newton, rezumă îndeaproape cercetările marelui savant englez 
în legătură cu raporturile celor şapte culori primitive şi cele 
şapte note muzicale. De reţinut este, mai ales, pagina în care 
Voltaire se ocupa de „analogia tonurilor muzicale. şi a culori- 
lor” şi de „clavecinul ocular", 

Esenţa realistă a acestor corespondențe muzicale, contro- 
late experimental şi în cazurile unor mari compozitori ca 
Liszt, Berlioz şi Rimski-Korsakov'%8, iese şi mai mult întărită 
de planurile unei instalații a tânărului inventator sovietic Kon- 
stantiv Leontiev. Acesta a pus la punct principiul unui dispo- 
zitiv optico-electric, prin care sunetele pianului sunt transfor- 
mate, automat, în efecte luminoase, proiectabile pe un ecran. 
Un „pian al culorilor” imaginase şi compozitorul rus Skriabin. 
Acum este însă vorba de a valorifica „legătura obiectivă dintre 
sunet şi culoare” pe bază de identitate de vibrații, folosirea 
„conexiunii dintre văz şi auz, conform legilor obiective ale 


E 


*15 Diderot, Oeuvres complètes, Ed. J. Assezat, Paris, Garnier, 1875, vol. I, 
p. 358. 


= Voltaire, Oeuvres, Paris, Hachette, 1869, vol. XXIII, p. 362-363. 


* L. Rubinstein, Existenţă şi conştiinţă, Bucureşti, Ed. Ştiinţifică, 1960, 
p. 353-354, 

acțiunii, pe care muzica şi lumina colorată, schimbătoare, o 
exercită asupra omului"? 

O intuiţie poetică, inițial destul de hazardată, îşi capătă în 
felul acesta un început de confirmare ştiinţifică. 

În schimb, cel de-al treilea tip de „corespondență” simbo- 
listă, de factură net idealistă, reprezintă o orientare estetică in- 
tegral greşită. După teoria în cauză, spiritul poetului ar dobândi 
o clarviziune specială, mistică, de natură a surprinde, prin sim- 
boluri şi dincolo de simboluri, analogiile pretins existente între 
elementele ascunse ale universului. Misterele cosmosului ni s- 
ar deschide, conștiința noastră ar pătrunde dincolo de aparență, 
într-o pretinsă realitate transcendentă, poezia transformându-se 
în instrument intuiţionist de revelație mistică. 

Simbolismul, conform definiției lui Ovid Densusianu, ar 
proceda, în această ordine de idei, la: 

„Analiza adâncă, adeseori chinuitoare, a stărilor sufle- 
teşti, intuiţia unei vieți misterioase care pluteşte în jurul nos- 
tru, descoperirea de legături tainice, de «corespondențe» ne- 
bănuite între lucrurile cele mai depărtate”. 

Această investigaţie mistică este prezentată ca o expresie 
a sensibilităţii... „moderne”, când, în realitate, identificarea 
cu cosmosul, participarea la aşa-zisele sale „mistere”, surprin- 

derea legăturilor obscure între eu şi mediul ambiant este o 
atitudine tipică mentalități primitive, animiste. Concepţia 
după care natura exprimă supranaturalul, în cadrul unei ima- 
ginare unități cosmice originale, este cu desăvârşire anacroni- 
că, antiştiințifică. 

Baudelaire, care cita pe Swedenborg, profesa tocmai 
acest gen de „corespondență” mistică: 

„La poeţii superiori nu există metaforă, comparaţie sau 
epitet care să nu fie o adaptare matematic exactă în circum- 


449 rai ra , ' pie 
”, E. Korşunov, Muzica în culori, Uniunea Sovietică, nr. 9 (115), 1959. 
“ Ovid Densusianu, op. cit., p. 7. 


170 Lidia Bote 
N a IUA Bote 


stanța dată, deoarece aceste comparații, aceste metafore şi 
aceste epitete sunt scoase din rândul inepuizabil al analogiei 
universale şi nu pot fi scoase din altă pařte?®!, 

Într-o măsură oarecare, toate teoriile amintite joacă un rol 
nu numai în estetica simbolismului românesc, dar şi în opera 
unor poeți în care „corespondenţele” nu lipsesc nici ca realiza- 
re literară, nici ca program de principiu. Desigur că a existat 
chiar interes pentru această problemă în perioada simbolistă, 
alimentat şi de presă, care începe să discute fenomenul „audi- 
tiei colorate” în termenii unei noutăţi de senzaţie. 

Incă din 1885, revista ardeleană Familia îşi întreținea citi- 
torii despre Auzirea colorată’? 

In 1895 (21 august), organul socialist Lumea nouă. atent 
la formulele noi în artă, publică un articol despre Muzica vă- 
Zului, Sau piano cu culori. La acea epocă, baza experimentală 
a exploatării estetice automatizate a senzaţiilor şi a sinestezii- 
lor era însă de tot îngustă, posibilitatea unei verificări ŞI utili- 
Zări obiective ivindu-se, cum am văzut, abia în anii din urmă, 
sub rezerva, bineînţeles, a verificărilor ulterioare. 

Cu atât mai mult ideea va interesa cercurile poeziei noi”, 
şi un obscur B. Gr. Buzea începe să discute problema: Poeţii 
şi culorile, într-o revistă efemeră, Carmen (21 iulie 1898), 
articol reprodus şi în Revista modernă (19 februarie 1901), 
ambele de orientare simbolistă, cu rezultate care se pot bănui. 

Detractorii, alimentaţi de Max Nordau, scot un argument 
în plus în dovedirea tezei „decadenței” şi a „stigmatului dege- 
nerării”""55, jar apologeţii se leagănă în iluzia că au „revoluţio- 
nat” poezia română. Chiar şi studiile „obiective” sunt împărţi- 
te. Sonetul vocalelor este o „aiurare a lui Rimbaud”, teoriile 
lui Ren Ghil sunt „ridicole, totuşi sinesteziile ar fi semn de 


e a IUN a 
*51 Charles Baudelaire, L'Art romantique, Paris, M. Lévy, 1872, p. 317. 
Vad: Auzirea colorată, Famili 
453 a a rea colorată, Familia, XXI, 1885, nr. 49, p. 383-384. 
„St. S., Convorbiri literare, XLIII (1909), p. 1384. 

progres, nu de decadenţă”. Ele ar corespunde „unei clipe din 
mersul evoluţiei ideaţiunii, sunt conforme legii veşnice după 
care analiza urmează haosului şi sinteza analizei”. Comen- 
tariile psihologico-medicale“ şi filozofice”! nu aruncă nici 
o lumină nouă asupra problemei poetice propriu-zise. De alt- 
fel, ele nici nu-şi propuneau astfel de obiective. 

În schimb, printre simboliştii români a existat tendința 
profesării „corespondenţelor” în mod deliberat, şi programul 
lor poetic va include şi astfel de idei inovatoare. Macedonski, 
totdeauna la curent cu „noutăţile”, se arată la început destul de 
reticent: 

„Sunt, este adevărat, simbolişti care cu privire la sunete 
duc lucrurile prea departe, acordând literelor nu numai O va- 
loare muzicală, ci şi o valoare de culoare. Litera a, zic aceştia, 
dă senzaţiunea negrului, şi aşa mai departe. Ei sunt microbii 
geniului”. 

Apoi, convertit la teoriile lui René Ghil, din Traité du 
Verbe (1886-1888) şi Méthode &volutive-instrumentiste d'une 
poésie rationnelle (1889), el concepe în spirit sinestezic marea 
epopee Thalassa şi, în 1902, lansează chiar prospectul unei 
astfel de opere: 

„În ideea autorului, fiece capitol al epopeei sale trebuie să 
dea senzaţiunea unei culori prin imaginile întrebuințate şi fie- 
ce capitol va fi tipărit pe o hârtie de o nuanță corespondentă. 
Pe lângă aceasta, Alexandru Macedonski rupe cu tradiţiunea 


15 Izabela Sadoveanu-Evan, op. cit., Viața românească, Il, 1908, vol. 
VIII; p. 389-390. 

15 Dr. G. Marinescu, Auditia colorată, Bucureşti, 1912; Cf. Viaţa romă- 
nească, 1912, vol. XXIV, p. 144; Dem I. Teodorescu, Audiţia colorată — 
fapte şi încercări de explicaţie, Noua revistă română, Vol. 7, 23, 28 martie 
1920, p. 363-365. 

*56 7, Petrovici, Însemnătatea filozofică a audiției colorate, Convorbiri 
literare, XLIV (1910), p. 249-273. 

457 AJ. Macedonski Simbolismul, Țara, VI, 625, 2 iulie 1895. 

din trecut, nu se adresează numai la două dintre simțurile citi- 
torilor: la al văzului şi al auzului. E] voieşte ca al odoratului, 
al gustului şi pipăitului să intre în aceeaşi linie cu cele din- 
tăi 

Proiectul îl pasionează, şi manuscrisul acestei opere (de- 
venită în franțuzeşte Le calvaire de Jeu) începe să fie transcris 
cu cerneluri diferite. Este încredinţat unui discipol, care-l va 
da foarte târziu publicității? | 

Judecând după facsimile, tot ceea ce se poate constata es- 
te o încercare, nu consecventă, de stabilire a unor corespon- 
dențe între noţiuni şi aspectul grafic coloristic al cuvântului 
respectiv. Cuvântul abis („abime”), va fi scris cu negru, pro- 
fondeurs cu albastru, vagues cu verde etc. Până aici nimic 
obscur. Dar când un cuvânt este scris jumătate cu o culoare şi 
jumătate cu alta, asociaţiile ne scapă. De ce în cazul lui mos- 
Irueuses prima silabă trebuie să fie neagră şi celelalte verzi? 
De ce montagnes este jumătate verde (, mon ”) şi jumătate 
negru (,, agnes”)? Totul devine un joc gratuit, care dovedeşte 
că noțiunea de Corespondenţă” nu era asimilată de Macedon- 
Ski în spiritul său profund. 

Mult mai funciar simbolist se dovedeşte a fi D. Anghel, 
inițiat în teoria corespondențelor încă din tinereţe, de cercetă- 
torul ieşean E. Gruber, care a prezentat o comunicare despre 
audiția colorată la Congresul internaţional de psihologie expe- 
rimentală ţinut la Londra în 1893. Subiectul de observaţie era 
poetul N. Beldiceanu şi D. Anghel fixează scena acestor reve- 
laţii E. Gruber: 

„Căuta să probeze celor doi discipoli, care îl ascultau cu 
gurile căscate, că toate sunetele la unii oameni excepţionali 
corespund culorilor. Vocale, consoane, diftongi, tetraftongi, 
i na iii a 
*% AI. Macedonski, Cartea de aur, Bucureşti, 1902, p. 300. 


1 V. G. Paleolog, Imaginea poetică colorată la Alexandru Macedonski, 
Bucureşti, 1944. 

miros, gust, temperatură, toate se colorau, toate deveneau 
cromatice, umplând casa de curcubee imaginare”"%. 

Poetul îşi dă seama că parfumurile sunt senzaţii care sti- 
mulează în mod deosebit echivalenţele emoţionale: 

„Pentru mine, miresmele erau gândurile lor tainice, felul 
lor de a vorbi, şi eu aş fi putut ghici pe întuneric, noaptea, 
când e mai puternic mirosul lor, ce floare anume mi-l trimite, 
şi mai târziu toate amintirile acestea s-au redeşteptat şi m-au 
chinuit şi asemuirea strălucirii lor am căutat-o în cuvinte, iar 
alcătuirea minunată a petalelor ce formează o roză ori un crin 
am căutat s-o redau în strofe”. 

Fenomen de ordin inefabil, transintelectual, coresponden- 
tele nu se nasc decât în stări de reverie poetică, în care recep- 
tarea universului se face exclusiv pe cale emoțională: 

„Ca să pătrunzi în lumea aceasta încântată, în care totul e 
ritm şi armonie, pentru ca auzul tău să poată prinde miile de 
zvonuri care rătăcesc şi urcă din prăpastia albastră, pentru ca 
să ghiceşti tăinuitele corespondențe ce ne leagă de nemărgini- 
re, mintea nu e de ajuns, analiza nu are ce câuta şi sufletul 
singur trebuie să le simtă şi să le perceapă. Poezia singură şi 
imaginaţia poate da un corp acestor versuri”? 

Şi mai pregnant descrie acest proces T. Arghezi, la care 
imaginea internă a peisajului şi peisajul ca percepție fuzionea- 
ză până la confuzie: 

„În mijlocul acestei fenomenalități regulate cu compasul 
şi totuşi difuză, ideea în jurul căreia meditezi se adăposteşte în 
umbra de la spatele turlei, şi spațiul de acolo până la tine — 
şerpuit printre arbori, semănături, bălării legănate — tremură. 
În ideea ta va rămânea şi o senzaţie de legănare; într-insa va fi 


1 D, Anghel şi Şt. O. Iosif, Portrete, Bucureşti, „B.P.T.“, p. 6-7. 
“LD, Anghel, Poezii şi proză, Ed. Mihail Dragomirescu, Bucureşti, 
E.S.P:L.A., 1957, p. 279. 

“ Ibidem, p. 315. 

şi: verde, cenușiu, crengi, bucăţi de nori, soare, depărtându-se. 
O altă turlă — uitată —, o altă potecă, alte poteci — uitate şi ele — 
dimpreună cu toate gândurile cu care le-ai străbătut, străbat 
urzeala aerului, se complică altor conture, prin afinități ciuda- 
te, prin țesături inexplicabile şi imperceptibile, ca bariera unde 
se contrage ziua cu noaptea”!6%, | 

Calitatea acestor idei enunțate şi de Ion Pillat'% este, de- 
sigur, variată. Ion Minulescu se lăuda, în spirit de cafenea, că 
neurologul Gh. Marinescu i-ar fi declarat: 

„Vreau să te studiez pe dumneata, pentru că ai audiţia co- 
lorată ca Rimbaud. Ai audiție colorată prin instinct, fără să-ți 
dai seama”155, 

În schimb, la G. Bacovia există o preocupare serioasă de 
simbolistică a culorilor. Negrul îi dă senzaţii funerare; violetul 
este amurgul; plumbul sugerează toamna, ploaia; galbenul este 
langoarea, anemia. Poezia sa cultivă pe scară întinsă această 
corespondență, care are un punct de plecare programatic: 

„In poezie — declară poetul — m-a obsedat întotdeauna un 
subiect de culoare. Pictura cuvintelor, sau audiție colorată, 
cum vrei s-o iei... Pictorul întrebuințează în meșteşugul său 
culorile: alb, roşu, violet. Le vezi cu ochii. Eu am încercat să 
le redau cu inteligență, prin cuvinte. Fiecărui sentiment îi co- 
respunde o culoare. Acum, în urmă, m-a obsedat galbenul, 
culoarea deznădejdii. De aceea ultimul volum poartă titlul 
Scântei galbene. Roşu e sângele, e viaţa zgomotoasă. .."156, 

Netransformate în manieră, acest tip de corespondențe, 
care presupun în mod organic realitatea unei emoţii, nu con- 


— a 
ai jni Arghezi, Vers şi poezie, Linia dreaptă, nr. 2-3, 1904. | 

Ion Pillat, Un nou crez: simbolismul, Flacăra, V, 30, 7 mai 1916. 
i Valer Donea, De vorbă cu Ion Minulescu, Adevărul literar şi artistic, 4 
aprilie 1937. 
„""G. Călinescu, /storia literaturii române de la origini până în prezent, 
Bucureşti, Editura Fundațiilor, 1941, p. 627. 

travin principiului reflectării în poezie. Este vorba, de altfel, 
de un procedeu poetic tradițional, şi critica actuală îl leagă 
uneori chiar de vechiul adagiu horaţian ut pictura poesis (De 


arte poetica, v. 361 DAS, 


6. OBSCURITATE ŞI CLARITATE 


Se admite, în genere, că una din condiţiile de bază ale po- 
eziei este universalitatea emoţiei, caracterul său accesibil, 
inteligibilitatea. Simboliştii se situează, în această privință pe 
o poziţie destul de opusă. Adesea, cuvintele, imaginile nu mai 
sunt asociate după logica normală, ci după legea analogiilor 
universale, pe care, în definitiv, numai poetul are impresia că 
le surprinde, creând cititorului mari dificultăţi în urmărirea 
lor. De la percepţia emoţională şi semnul care o traduce — cu- 
vântul şi imaginea respectivă — poetul procedează la analogii, 
la stabiliri de raporturi din ce în ce mai îndepărtate între ele- 
mentele universului, şi, se înţelege, nu oricine are posibilitatea 
să le urmărească cu uşurinţă. Ba, s-ar putea spune, multe sim- 
boluri rămân impenetrabile chiar şi pentru cititorul cel mai 
experimentat. Simbolismul, în anumite zone artificializate ale 
sale, se complace în insolit, mister şi obscuritate, din care-şi 
face — integral greșit — o virtute“. Incontestabil, maestrul şi 
teoreticianul acestei orientări în epoca simbolistă este Mal- 
larmé, care avea despre poezie o noțiune foarte mistică, foarte 
ermetică, sentimentul artei aulice, inaccesibile, destinată ex- 


ai N 


467 Ton Vitner, Ut pictura poesis, Firul Ariadnei, București, E.S.P.L.A., 
1957, p. 79-102. 

* După Anatole France, întreaga doctrină simbolistă s-ar. reduce la un 
singur principiu: „A nu descrie şi a nu numi nimic“. (Cf. Philippe Van 
Tieghem, Petite histoire des grandes doctrines littéraires en France, Paris, 
P.U.F., 1960, p. 258-259). 

clusiv „elitelor”. Cu mari sforțări, Mallarmé a inventat o poe- 
zie distantă, care să descurajeze orice înțelegere din partea 
„profanilor”, impenetrabilă, dispreţuitoare faţă de sensibilităţi- 
le neantrenante la această gimnastică cerebrală disperată, adi- 
că tocmai față de marele public. 

Desigur, poezia lui Mallarmé nu este tot una cu simbo- 
lismul, în ansamblu. Dar, aşa cum observă până şi unii poeţi! 
simbolişti, precum Henri de Régnier: | 

„În practică, orice simbolism comportă o anume obscuri- 
tate inevitabilă. 

Un simbol este, într-adevăr, o comparaţie şi o identificare 
a abstractului cu concretul, o comparaţie în care primul ter- 
men rămâne subînțeles. Este aici un raport care nu este decât 
sugerat și căruia trebuia să-i restabileşti legătura”"%, 

lată de ce, aşa cum subliniază uneori ŞI critica idealistă, 
din moment ce poezia simbolistă, prin însăşi esenţa sa, nu 
poate propune decât simboluri, şi acestea sunt uneori inevita- 
bil obscure, este firesc să căutăm, şi „cheia” simbolurilor res- 
pective'%. O poezie care urmăreşte să nu comunice nimic, 
care sfidează orice inteligibilitate, producând chiar repulsie, 
este cel puțin un paradox, dacă nu o adevărată obscuritate. 

Să zicem totuşi că Baudelaire are dreptate: 

„Simbolurile nu sunt obscure decât într-un mod relativ, 
adică după puritatea, bunăvoința şi clarviziunea nativă a sufle- 
telor”?! 

Concesia reprezintă nu mai puțin o serioasă primă de în- 
curajare, pe care critica românească din trecut, confruntată cu 
aceeași problemă, în genere o retrage. Solidă şi echilibrată 
între toate ni se pare o mențiune a lui Ibrăileanu: 


* Guy Michaud, op. cit., p. 754. 


(. Paul Souriau, La suggestion dans | art, Paris, Alcan, 1909, p, 214. 
Charles Baudelaire, op. cit., p. 317. 


Simbolismul românesc 177 


DIMODUSI e >> 


„Când cineva e obscur din lipsă de talent, lucrul e simplu: 
n-are talent. Cine e obscur din cauza naturii fondului e dator 
să renunţe la fond dacă nu poate fi făcut inteligibil, căci poe- 
zia e tipărită spre a fi înțeleasă. Iar fondul e obscur pentru 
cititor când senzațiile scriitorului nu numai că sunt excesiv de 
deosebite de ale celorlalți oameni, dar nu au nici măcar vreo 
analogie cu ale altora, ori când — ceea ce e acelaşi lucru — 
imaginile sunt bazate pe similaritatea a două senzaţii ori per- 
cepţii care nu-i existentă decât pentru autor şi care deci nu 
poate fi percepută de nici un cititor, ori, cel mult, numai de 
câțiva, care sufăr exact de aceeaşi anormalitate ca şi poetul. 

Încolo, dacă «obscuritatea» cere oarecare sforțare de aten- 
ție, ori o desprindere cu stilul unui poet, nu trebuie să-i arun- 
căm poetului piatra”? 

Examinând sub acest aspect simbolismul românesc, con- 
statăm că el nu cade, de regulă, în astfel de exagerări ermeti- 
ce. Exemplul lui Mallarme, din care, ce-i drept, s-a tradus în 
Vieaţa nouă, a rămas totuşi fără priză, căci ezităm a clasifica 
pe I. Barbu printre simbolişti. Ceva mai mult, teoretizarea 
obscurităţii nu se constată în nici una din fazele poeziei noas- 
tre simboliste. 

S-ar putea crede, totuşi, că Macedonski, judecat după 
ideile sale Despre logica poeziei (1880), se face teoreticianul 
absurdului. El scrie: 

„Logica poeziei este nelogică față de proză, şi tot ce nu e 
logic, fiind absurd, logica poeziei este prin urmare însuşi ab- 
surdu”, 

Dar dacă este citit bine, poetul nu vrea să spună decât atât: 
logica poeziei nu este identică cu logica prozei, a gândirii dis- 
cursive. Poezia poate fi chiar „absurdă”, în raport cu logica 


412G, Ibrăileanu, Miscellanea: Note... modernism, Viaţa românească, XIV 
(1923), p. 462. 
473 Alexandru Macedonski, op. cit., IV, p. 84. 

prozaică. Să dăm un exemplu în spiritul lui Macedonski. Într- 
un sonet de Hérédia, Antoniu vede în ochii Cleopatrei galerele 
fugind în timpul bătăliei de la Actium. Logic, este o imposibili- 
tate: o galeră nu poate încăpea într-un... ochi. Dar, în plan me- 
taforic, imaginea este verosimilă, credibilă, deci „logică”. Ideea 
trădării este admirabil sugerată. Nicăieri Macedonski nu afirmă 
că poezia trebuie să cultive absurdul, ci doar că o imagine care 
poate părea absurdă inteligentții prozaice este, în principiu, ac- 
ceptabilă în poezie. De altfel, tot el va spune cu alt prilej: 

„Neînţelesul nu este simbolism, ci aberaţiune-smin- 
tenie”, 

Aceeași repulsie la obscuritate se constată şi la unii disci- 
poli, îndeosebi la Traian Demetrescu, atent la: | 

„Cititorul care ridică din umeri, cu mirare ironică, la au- 
zul unui sonet cu înţeles obscur al unui simbolist”"*5. 

Ştefan Petică, fără să-] aprobe, constată fenomenul obscu- 
rității relative a poeziei simboliste drept o consecință incvita- 
bilă a principiilor sale de bază: 

„Această adâncă pătrundere în partea întunecată a sufletu- 
lui a adus după dânsa întreaga transformare a liricii, 

In locul frazelor clare, simple, cu construcție simetrică, 
veniră frazele clar-obscure, complicate, cu construcție savan- 


w ggi 

Şi mai evident este faptul că Ovid Densusianu ia poziţie 
deschisă împotriva ermetismului, de unde rezultă limpede că 
simbolismului românesc, nu i se poate face un cap de acuzare 
din această orientare. Viciile sale sunt altele: „Mallarmé ajun- 
sese să scrie — observa Densusianu — într-o limbă artificială, 
ultraalambicată, care face din multe pagini ale sale, în proză 


ua e a 


474 . . è r . . 
îi Marţial, Literatura modernă, Revista modernă, |, 6 noiembrie 1897. 
í Traian Demetrescu, Profile literare, Craiova, 1892, p. 87. 

Ştefan petică, op. cit., p. 395. 

sau în versuri, adevărate enigme ale căror înțeles nu poate fi 
prins nici chiar de cei deprinşi cu genul său”, 

Rezerva faţă de poezia ermetică este, de altfel, mai gene- 
rală, şi ea merge de la Coşbuc şi Sămănătorul până la Calei- 
doscopul lui A. Mirea, care ironiza pe „Mallarme, cel fără 
sens"47%. Simboliştii români n-au revendicat niciodată concep- 
tia artei ermetice, ce implică o iniţiere specială. Mistica artei 
n-a avut-o, într-un anume sens, decât Macedonski. În rest, 
accesibilitatea n-a fost ocolită şi specificul principiilor mal- 
larméene n-a fost asimilat de simboliştii de la noi niciodată. 
Este oare Bacovia poet dificil? Minulescu — foarte grandiloc- 
vent — s-a bucurat chiar de succes şi a fost pus pe muzică. 
Rămâne însă perfect criticabilă teoretizarea absurdității, în 
unele zone de avangardă ale simbolismului francez, orientare 
care n-a avut însă în simbolismul românesc nici O influență 
serioasă şi de durată. 


7. SUGESTIA 


Fără discuţie că ermetismul reprezintă un viciu poetic de 
structură, cu toate că el are o anume explicaţie istorică, în 
condiţiile specifice literaturii franceze. Întreaga direcţie esteti- 
că a simbolismului nu reprezintă altceva decât negarea emfa- 
zei romantice, a stilului descriptiv parnasian, a retoricii aca- 
demice. Tocmai împotriva acestei simplificări protesta, în 
felul său, pe diferite planuri, simbolismul. Claritatea în lirică 
poate fi şi un semn de profunzime, dar şi de superficialitate, 
de verbalism gol. 


+77 Ovid Densusianu, Sufletul nou în poezie, Conferenţele «Vieţii nouă», 
Bucureşti, Seria întâi, 1909, p. 13. 

D. Anghel, Şt. O. Iosif, Caleidoscopul lui A. Mirea, Bucureşti, Miner- 
va, 1908, II, p. 119. 

O pagină cenuşie, de claritatea articolului de ziar, sau a 
unui discurs, transpusă în versuri, împiedică orice emoție este- 
tică. Urmărind emoţionalitatea profundă, vibrația în adâncime, 
comunicarea unui conţinut ideologic şi sufletesc autentic, ea 
se opune discursivităţii, retoricii sonore şi goale. 

Aceste principii, a căror demonstraţie a fost ridicată pe o 
treaptă calitativ superioară de estetica ştiinţifică, au, în parte, 
trecutul lor. Simboliştii, când le afirmă, nu sunt, se înțelege, 
originali. Asimilarea lor este însă reală. Principiile amintite 
sunt cuprinse în esența doctrinei. Însăși tehnica simbolului se 
sprijină în mod fundamental pe capacitățile sale de sugestie. 
Corespondenţele, pentru a nu mai aminti de cultivarea clar- 
obscurului psihologic, a spleen-ului, a inefabilului sufletesc, 
sunt transmise, la fel, pe cale de sugestie. Prin urmare, când 
teoreticianul şi poetul simbolist întâlneşte o rece bijuterie par- 
nasiană, precis cizelată, întreaga sa mentalitate şi conformaţie 
intelectuală suferă. De unde protestul său imediat. 

Mai înainte, Baudelaire, care nu cultiva câtuşi de puţin 
obscuritatea, concepuse și el poezia drept „o specie de vrăjito- 
rie evocatoare”, E] profesa o înaltă idee despre „magia suges- 
tivă, conţinând în același timp obiectul şi subiectul, lumea 
exterioară a artistului şi artistului însuşi”, 

Textul este citabil, prin aceea că derivă sugestia din însăşi 
fuziunea dintre conștiință și natură, din corespondenţa lor mai 
mult sau mai puţin desăvârşită, adică tocmai din atitudinea 
cea mai tipic simbolistă. Rezultă de aici că predilecția pentru 
metoda sugestivă de transmitere a emotivității lirice este con- 
secința naturală a premiselor teoretice specifice doctrinei. 

Care sunt izvoarele directe ale teoriei sugestiei în simbo- 
lismul românesc se poate reconstitui cu destulă uşurinţă. Ca şi 
în Franţa, autoritatea supremă, citată cu prioritate, este Mal- 

* P. Martino, Parnase et symbolisme, Paris, A. Colin, 1925, p. 106. 

larmé, cu al său răspuns „clasic” la ancheta lui Jules Huert 
asupra evoluţiei literare: 

„A numi un obiect este a suprima trei din patru părți din 
plăcerea poemei, făcută din fericirea de a ghici încetul cu în- 
cetul. Să-l sugerezi este visul, să-l evoci încetul cu încetul 
pentru a crea o stare sufletească”, 

Parnasienii, procedând nu prin aluzii, ci prin descrieri, fac 
dovadă de „lipsă de mister”. Ei răpesc cititorului „plăcerea 
delicioasă de a crede că creează” obiectul evocat, şi formula 
este citată la loc de cinste de Ovid Densusianu, în Sufletul nou 
în poeziet$!. 

Idei asemănătoare, dintre simboliştii cunoscuți şi traduşi 
la noi, mai exprimă Samain'%?, Ren€ Ghil, Verhaueren, Stuart 
Merril1*5, al cărui Credo este tradus de Ion Pillat. Rezumată 
în puţine cuvinte, noţiunea de „sugestie” are în simbolism 
accepţiunile următoare: 

Într-un sens, direct şi elementar, nu este vorba de nimic 
altceva decât de un sinonim pentru emoția estetică. A simbo- 
liza înseamnă a evoca, respectiv a impresiona capacitatea de 
emotivitate a cititorului. Scopul poeziei devine trezirea stării 
lirice, în care limbajul afectivității devine mai clar şi mai cCoO- 
municativ decât acela al noțiunilor. În formele sale exagerate, 
această emotivitate-sugestie este înţeleasă sub forma unei 


99 


„hipnoze”, a unei „magii”, a unei intrări în „tranşă” poetică. 


480 Jacques Lethève, op. cit., p. 231. 

48! Conferenţele «Vieții nouă», p. 12. Mai înainte acelaşi text fusese repro- 
dus de Dragomirescu-Ranu, Cronica literară, Românul, 28-29 iulie, 9-10 
august 1896, şi de C. Dissescu, într-o degresiune despre simbolism, intro- 
dusă în conferinţa sa din 1900 închinată oratoriei lui Al. Lahovari, cf. E. 
Lovinescu, Antologia scriitorilor ocazionali, Bucureşti, Casa Şcoalelor 
(1944), p. 176. 

482 Adrian Marino, Note simboliste, Națiunea, 11, 348, 26 mai 1947. 

483 Guy Michaud, op. cit., p. 732, 754, 774. 

Se înțelege că în această interpretare, depăşind stadiul 
emoţiei literare propriu-zise, poezia simbolistă se transformă 
în instrument de investigație subiectivă, de cea mai pură fac- 
tură idealistă, fără nici o urmă de obiectivitate: cuvintele, su- 
netele, parfumurile primesc misiunea de a ne „releva misterio- 
sul”, Poetul va tinde să trezească în cititor aceeaşi stare de 
„luminare” a cărei „experiență” a fost subiectiv trăită, sau cel 
puțin să-i comunice echivalentul. Căci această experiență este 
invincibilă, sau, cu un cuvânt care va face prin simbolism ca- 
rieră, „inefabilă”. „Imprecisul”, din vestita Art poétique a lui 
Verlaine, derivă din aceeași substanţă lirică. 

Foarte frecventă, legată de accepţia simbolismului ca 
„idee”, este şi înțelegerea sugestiei ca proprietate de a evoca 
„idei”. Unii esteticieni simbolişti, ca Théodore de Wyzewa, cer 
poeziei nu numai să traducă idei, dar ŞI să „sugereze emoția 
acestor idei”"5%, Cu alte cuvinte, poezia trebuie să meargă „de 
la concret la abstract, de la lucrul văzut, auzit, simțit, pipăit, 
gustat, pentru ca pe această cale să se producă evocarea ideii”, 
care se naşte în actul percepției emoţionale. Este o metodă prin 
care vom fi conduşi din „lumea materială în cea morală”*55, 

Se va spune: dar asta este, pe linia expresiei, condiţia ar- 
tei şi a poeziei în genere. Ce este tipic simbolist în această 
poziţie? 

Corespondenţa, perceptibilă exclusiv pe cale sugestivă. 
Noţiunea folosită Pentru a defini acest proces Şi care revine 
mereu în teoriile lor face parte din vocabularul magiei. Ea este 
aceea de „incantaţie”, Poezia, conform acestei estetici idealis- 
te, seduce, vrăjeşte, asemenea unui farmec, etichete verbale 
echivoce pentru stări psihologice de loc „magice”. 


+4 Ibidem, p. 409. 
* Guy Michaud, op. cit., p. 414. 

Cât priveşte metodele propriu-zise ale acestei „incanta- 
tii”, ele sunt variate şi analiza le poate urmări atât în cuprinsul 
conținutului, cât şi în acela al formei. 

Procedeele de fond constau în: suprimarea unui termen al 
comparaţiei; folosirea de analogii neduse voit până la capăt, 
neexplorate niciodată în toată sfera lor; a concepe simultan 
două structuri arbitrare ale universului; a gândi o noțiune şi a 
o exprima numai pe jumătate etc. 

Procedeele sugestiei pe cale pur formală deschid calea 
erorii formaliste. De aceea critica sa comportă o discuție spe- 
cială, ulterioară. | 

Judecând după textele cele mai reprezentative, simbolis- 
mul românesc îşi însuşeşte în cea mai mare parte aceste prin- 
cipii (chiar şi pseudo-gnoseologia explorării esenţelor). Coş- 
buc parodia chiar pretenția unor simbolişti de duzină de a 
scrie versuri „de o uimitoare sugestiune'”'%, bagatelizând un 
fenomen care, ca atare, există în mod real. Greşită este doar 
absolutizarea lui, estomparea şi suprimarea conţinutului ideo- 
logico-emotiv al poeziei. 

Să ne reamintim, mai întâi, care era definiţia simbolismu- 
lui după Macedonski: „Numele modului de a ne exprima prin 
imagini, spre a da naştere, cu aj utorul lor, ideii”. Acum vedem 
limpede că poetul, foarte în spiritul şi litera simbolismului 
francez, înţelegea poezia nouă, a „viitorului”, în primul rând 
ca o artă a sugestiei. Dezvoltându-şi ideea, lucrurile devin şi 
mai clare: 

„Simbolismul este apropiat de natură, fiindcă, pentru a ne 
sugera idei, procedează întocmai ca dânsa, cu alte cuvinte, 


PO RE 


486 George Coşbuc, Despre literatură şi limbă, ed. Al. Duţu, Bucureşti, 
E.S.P.L.A., 1960, p. 54. 

fiindcă ne înfăţişează una sau mai multe imagini ce se trans- 
formă la urmă în cugetări”187, 

Despre valoarea sugestiei în poezie vorbise fugitiv, şi mai 
înainte, Eduard Gruber“55, dar Macedonski este acela care 
„lansează” propriu-zis teoria, ca şi multe alte teorii simboliste. 
Opiniile sale făceau autoritate în cercurile poeziei noi, tinere, 
şi este un fapt că abia după articolul său din 1892, Poezia vii- 
torului, ideea începe să circule în presă“ Şi printre discipoli, 
în special la Ştefan Petică: 

„Una din caracteristicile acestei şcoli e că chiar atunci 
când artistul nu a întrebuințat cuvinte luate din domeniul pic- 
turii sau al colorilor, el face o puternică impresie plastică vi- 


zuală”1%0, 


Cu pătrundere psihologică, T. Arghezi, în 1904, definea 
sugestia cu multă exactitate și fineţe prin imagini în ele înseşi 
sugestive. În timpul lecturii trebuie: 

Să simţi paralel cu ceea ce citeşti şi ceva diferit decât 
evocă poetul; o idee să nască sute altele”. 

Versului nu i se potriveşte „anecdota”, „demonstra-rea” 
„declamarea”. El vrea să fie citit, „şi citit pe tăcute”Y!, 

Clasificarea lui D. Anghel printre simbolişti nu întruneşte 
adeziuni unanime. Convingerile sale literare nu mai lasă însă 
nici o îndoială asupra orientării sale: 

„A exprima inexprimabilul, a da o formă lucrurilor in- 
forme, a-ți pierde timpul cu alternarea monotonă a cadenţelor, 
a trezi prin ritm sensibilități adormite, a face din cuvinte un 

i Alexandru Macedonski, op. cit., IV, p. 100. O formulă aproape identică 
in articolul: Simbolismul, Tara, III, 625, 2 iulie 1895. 


wi Eduard Gruber, Stil şi gândire, laşi, 1888, p. 110. 


Pe Dragomirescu-Ranu, Cronica literară, Românul, 6-7 (18-19), august 
1896. 


Wa Ștefan Petică, op. cit., p. 356. 
1 . r . . s's 
Tudor Arghezi, Vers Şi poezie, Linia dreaptă, nr. 2-3, 1904. 

leagăn cu care să adormi durerile altora, a desena un surâs pe 
o gură ce-a uitat poate de mult să râdă, printr-o fericită cores- 
pondenţă de imagini şi de sunete, şi din toate acestea să faci 
să nască frumosul, pe care să-l dăruieşti contemporanilor tăi, 
poate fi ceva mai sublim”??? 

Un adept declarat al „vrajei”, al incantaţiei lirice, este şi 
poetul Oreste: wv 


Ce sfântă este vraja ce doarme într-un vers!... 
xk 


Ce mare e puterea ce doarme într-un verst an 
x 


S . m A 4 
Ce tainică armonie e-ascunsa într-un vers! ... i 


La Cincinat Pevelescu'%, Mihail Săulescu", la Ion Pil- 
lat, apologet al „sugestiei muzicale a unui univers sufle- 
tesc”, se constată aceeaşi direcție. Este una dintre cele mai 
răspândite în simbolismul românesc, încurajată nu atât de stu- 
diile receptive la ideea de supestie'”, cât mai ales de spiritul 
epocii, de prestigiul izvoarelor franceze şi de succesele poe- 
ziei noi, îndeosebi ale lui Ion Minulescu. 

"Cunoscutul program din 1909, Sufletul nou în poezie, al 
lui Ovid Densusianu exprimă idei similare, mai întâi prin fap- 
tul că el adoptă aceeaşi poziţie de ostilitate față de declamaţia 
romantică, „adevărate exerciţii oratorice, adevărate pledoarii”. 
Totodată, el recomandă poeţilor să evite „formele precise, 


12 D, Anghel, op. cit., p. 315-316. 

43 Oreste, Apoteoza versului, Flacăra, II, 22, 16 martie 1913. 

4393 Cincinat Pavelescu, Simbolismul, Flacăra, 1, 31-19 mai 1912. 

“5 Mihail Săulescu, Opere, Ed. Eug. Jebeleanu, Bucureşti, 1947, p. 29. 

1% Ton Pillat, Simbolismul ca afirmare a spiritului european, Editura Fun- 
daţiilor, LX, 7 iulie 1942, p. 181. 

497 Izabela Sadoveanu-Evan, Simbolismul, Viaţa românească, HI (1908), 
vol. VIII; p. 390-392. 

contururile bine definite”. În consecință: „Nici un motiv nu 
trebuie redat prea direct, ci mai mult sugerat, exprimat printr- 
o aluziune”. „Totul trebuie mai mult să fie sugerat şi comple- 
tat în imaginațiunea cititorului...”. 

Prin astfel de procedee, credea Densusianu, versurile 
„câştigă în putere emotivă, pentru că în felul acesta ele des- 
chid orizonturi nemărginite gândurilor noastre şi stimulează 
activitatea imaginativă”"%5, | | 

În Vers şi poezie, Arghezi observase şi el că „versul con- 
centrează în sine volume”, principiul care şi azi îndeamnă la 
meditaţie. 

Când este vorba să dea o analiză a stării de sugestie poe- 
tică, Ovid Densusianu, fără a fi deosebit de subtil, are totuşi. 
expresii dacă nu foarte fericite, în tot cazul exacte: 

„E uimitoare mulţimea de imagini ce sunt concentrate câ- 
teodată într-o singură poezie: vedem o forță de asociere psiho- 
logică extraordinară, o suprapunere continuă de sentimente, 
de idei”, 

Un rezumat didactic al teoriei sugestiei ni se dă prin for- 
mula: 

„Imaginile ne aduc și ele apropieri neaşteptate, analogii, 
corespondențe prinse în alergările gândului, în jocurile capri- 
cioase ale fanteziei; unele par ciudate cu o notă de hiperbo- 
lism dus prea departe, dar împreună cu celelalte contribuie să 
mărească valoarea expresivă a descrierilor” A 

Aceste idei devin încă înainte de primul război adevărate 
locuri comune. Ele sunt însoţite de citate rituale din Mal- 
larmé; de veşnicele observații despre procedeul „acumulării 


e 

TE Conferenţele «Vieții nouă», p. 11,35. 

i, Ovid Densusianu, Henri de Régnier, Vieaţa nouă, II (1906), p. 322. 
Idem, Sufletul latin şi poezia nouă, București, 1922, vol. I, p. 73. 

de comparații”; despre transformarea cititorului în „colabo- 

rator”; despre „un verb capabil să deştepte simultan impresii 
de culoare, de gust, „de miros, un verb cu multiple şi variate 
rezonanţe sufleteşti”? etc. 

Că poezia cea mai militantă, fără a rupe unitatea dintre 
conţinut şi formă, nu se poate lipsi de valori sugestive, este 
incontestabil. Luată cum grano salis, teoria simbolistă a su- 
pestiei, ferită de formalisme sterile, îşi păstrează cu această 
rezervă întreaga sa valoare. 


8. MUZICALITATEA 


Vorbind despre arta cu cea mai mare putere de sugestie, 
simboliştii, fără nici o urmă de ezitare, afirmă că aceasta este 
muzica. Ambiţia supremă a întregii orientări va fi, deci, aceea 
de transformare a poeziei în muzică. Versul să concureze me- 
lodia şi simfonia, emotivitatea poetică să se prefacă într-o 
stare muzicală, fluidă, inefabilă. Estetică bazată pe primatul 
corespondenţelor sugestive, simbolismul se orientează spre 
muzicalitate ca spre climatul său cel mai specific. 

În locul culorii, simbolismul elogiază sunetul; în locul 
conturului precis, nuanța, tenta, estomparea liniei; în locul 
lucidităţii, starea de vis şi reverie. Verlaine enunță toate aceste 
teze în a sa Artă poetică, unde principiul de bază este: 


De la musique avant tout chose. 


iaket se tae tee ee emma e tae ma mame co 
De la musique encore et toujours! f 


501 p, Păltănea, Adevăr şi legendă, Vieaţa nouă, XI, 2, 1 aprilie 1915, p. 
44; 8, 1 octombrie 1915. 

5% N, Davidescu, op. cit., p. 11. 

*% Înainte de orice muzică. 

La rândul său, Mallarmé distingea între funcția noţională 
şi muzical-poetică a limbajului. El serie o plachetă despre La 
Musique et les Lettres şi crede că „poezia nu este decât muzi- 
că prin excelenţă”. Exact aceeaşi opinie exprimă şi Stuart 
Merrill în al său Credo, tradus de Ion Pillat: 

„Poezia, fiind totodată Cuvânt şi Muzică, poate minunat 
de bine să sugereze acest nemărginit care adesea nu e decât 
ceva nelămurit. | 

Prin Cuvânt, ea grăieşte şi gândeşte, prin Muzică, ea cân- 
tă şi visează. De altminteri, singura Poezie e Poezia lirică, 
fiica cuvântului zugrăvitor şi a Muzicii visătoare”50%, 

Atât de răspândite sunt aceste idei în simbolismul fran- - 
cez, încât: „Ceea ce a fost denumit simbolism — scrie Paul 
Valéry — se rezumă foarte simplu în intenţia comună a mai 
multor familii de poeți (de altfel ostile între ele) de a lua mu- 
zicii bunul său”50%. Cu ajutorul muzicalităţii, cuvintele prozai- 
ce, comune, pot fi purificate, spun simboliştii. Orchestraţiei 
simfonice sau liniei melodice îi corespund, la fel, o versifica- 
ție de tip polifonic, sau o tonalitate cantabilă, de „romanţă”. 
De altfel, acest termen, ca şi alții de acelaşi gen („Cântec”, 
„Cantilenă”, „Complainte” etc.), revin des în poezia simbolis- 
tă, integral muzicală, cel puțin în intenţie. Titluri de volume 
ca: Romances sans paroles (Verlaine), Complaintnes (Lafor- 
gue), Gammes (Stuart Merrill) sunt tipice în simbolism. 

Peste aceste afinități organice se suprapun şi anumite in- 
fluențe recunoscute în mod deschis. Asupra simboliştilor acţi- 
onează prestigiul muzicii lui Wagner. Simbolismul lui César 
Frank, Debussy, Vincent d'Indy a jucat, de asemenea, rolul 


DP N e PR iai SL ea a ae 
Muzică mereu şi totdeauna! 

w, Ion Pillat, op. cit., Flacăra, V, 30, 7 mai 1916. 

“8 Paul Valéry, Variété l, Paris, N.R.F., p. 95. 

său important, aşa cum recunoaşte şi Ovid Densusianu. Dar 
Wagner, descoperit anterior de Baudelaire, este obiectul unui 
cult special, întreținut cu fervoare de Mallarme şi grupul său. 
Un discipol, Eduard Dujardin, scoate La Revue Wagnerienne 
(6 février 1885-1887), iar maestrul închină compozitorului o 
„reverie” (Richard Wagner, reverie d'un poéte francais)*. 
Critica occidentală afirmă chiar că „wagnerismul” a dat con- 
ştiinţă de sine simbolismului”, inițiindu-l într-o artă a fondu- 
lui inefabil al sufletului uman, căruia-i deschide spaţii infinite, 
de natură a-i da sugestii profunde*%. 

Şi la acest capitol, Macedonski se integrează esteticii 
simboliste, pe care începe s-o propage cu entuziasmul şi so- 
lemnitatea sa obişnuită. Încă din 1880, în articolul citat, Logi- 
ca poeziei, una din ideile de bază e cum nu se poate mai în 
nota lui Verlaine şi a lui Mallarmé: 

„Arta versurilor nu este, nici mai mult, nici mai puţin de- 
cât arta muzicii”. „Poezia viitorului — scria el în acelaşi sens, 
în 1892 — nu va fi decât muzică şi imagine, aceste două eterne 
şi principale sorginţi ale ideii. 

Principiul este tipic simbolist, chiar dacă, pe urmele lui 
René Ghil din al său Traité du verbe, Macedonski se declară 
adeptul „instrumentalismului”. În realitate, se precizează: 

„Instrumentalismul nu este iar decât tot un simbolism, cu 


deosebire că sunetele joacă în instrumentalism rolul imagini- 


lor*510 


Preocupările sale în jurul „armoniei imitative"! ŞI a 


„versului symphonic” 12 sunt de aceeași factură. 


5% Stéphane Mallarmé, Divagations, Paris, Charpentier, 1943, p. 151-60. 
507 Guy Michaud, op. cit., p. 317-318, 325. 

„50 Dr, Andreas Liess, L. von Beethoven und Richard Wagner in Parisier 
Musikleben, Hamburg, Hoffmann und Kampe Verlag, 1939, p. 80-81. 

50 Alexandru Macedonksi, op. cit., IV, p. 77, 100. 

510 Jdem, op. cit., IV, p. 100. 

Succesul destul de snob al wagnerismului se transmite şi 
el simbolismului românesc. În 1892, Macedonski declară cu 
toată gravitatea că „wagnerismul, simbolismul unit cu instru- 
mentalismul este ultimul cuvânt al geniului omenese”ć!?. Mi- 
nulescu găseşte că este foarte subtil să-şi întrebe iubita: 


De ce-ţi sunt ochii verzi, 
Culoarea wagnerianelor motive? 


Afinitățile muzicale ale simbolismului românesc sunt 
evidente, şi ceea ce se constată, după Macedonski, este o con- 
tinuă teoretizare a sugestivității muzicale, de la cultul sonori- 
tății goale, formaliste, până la încercări de transcriere a inefa- 
bilului, a cărui noţiune există! 

„Instrumentalismul” de la Literatorul are imitatori şi dis- 
cipoli, şi Traian Demetrescu pune pe o eroină să interpreteze 
la pian L'orage de Weber. Piesa, după poet, este curată „ar- 
monie imitativă, unde s-aude căldura ploii, urletul vântului şi 
rugăciunea sfioasă a unui pastor'!5. 

Concepţia muzicalizării poeziei începe să circule printre 
simboliştii români oarecum cu caracter de dogmă. Presa citea- 
ză teoriile lui Verlaine şi René GhilP!6, şi Ştefan Petică reia — 
s-ar zice — versurile celebre ale lui John Keats din Ode on a 
Grecian Urn: 


5 


i Idem, Înrmormântarea şi toate sunetele clopotului, Literatorul, I, 16, 
1 mai 1880, p. 250 etc. 
512 Idem, Versul symphonic, Literatorul, XXVI, 1,29 iunie 1918. 
63 Alexandru Macedonski, op. cit., IV, p. 101. 


Izabela Sadoveanu-Evan, Impresii literare, Bucureşti, Minerva, 1908, 
„154, 


'5 Traian Demetrescu, /ntim, Bucureşti, 1894, p. 64. 


516 Dragomirescu-Ranu, Cronica literară, Românul, 6-7 (18, 19) august 
1896. 


514 

Heard melodies are sweet; but those unheard 
l 
Are sweeter...” d 


Versiunea românească sună astfel: 


Cântarea ce n-a fost spusă 
„aa i a iii 
E mai frumoasă ca oricare , 


şi ideea se dezvoltă într-o adevărată artă poetică simbolistă: 


Misterul ei e o beţie 

De voluptoasă-îndurerare. 

Dar în cântarea fără nume, 
Ascunsă-n negrele vioare, 

E-o tragedie lăinuită, 

Plâng albe vise moarte-n floare”. 


În simbolismul românese sunt puţine formule atât de lă- 
muritoare pentru principiile poetice ale curentului ca aceste 
citate din Petică, foarte orientat în materie: 

„Sunetele au şi o muzicalitate care predomină în această 
poezie, îi dau un caracter aproape religios, şi muzica lor are în 
adevăr solemnitatea pe care vrea s-o dea ideea fundamenta- 
já, 

Este vorba, după el, ca şi pentru toți simboliştii, de un 
adevărat fenomen de „transformare a liricii”, şi poezia lui 
Macedonski Pe balta clară este comentată favorabil tocmai 


517 Melodiile pe care le auzi sunt dulci, dar cele pe care nu le auzi sunt și 
mai dulci“. 

518 Stefan Petică, Solii păcii, II, 2 (Opere, ed. N. Davidescu, Bucureşti, 
Editura Fundațiilor, 1938, p. 133). 

50 Stefan Petică, op. cit., p. 53. 

520 Ibidem, p- 397. 

pentru „muzicalitatea” sunetelor care „predomină în această 
poezie, pentru țesătura savantă de ritm, cuvânt, sunet, care-i 
stă la bază”?! 

Din urmă venea, ca de obicei, Ovid Densusianu, care ara- 
tă, cu aparat critic, că „verbul” instrumentalist al lui Ghil este 
„echivalentul imaterial şi matematic al muzicii”, iar Verlaine, 
cu a sa „lume de vis, vaporoasă... redă, în cuvinte muzicale, 
care par mai mult o şoaptă, nuanțele cele mai subtile, cele mai 
variate”? | 

Când unii simbolişti români ajung la Paris, ei sunt seduşi 
de atmosfera cabaretului muzical, de „şansonierii” din Mont- 
martre, şi D. Anghel evocă această ambianță a poeziei cântate, 
de stil şi tradiţie atât de franceză“2, E] regretă lipsa la noi a 
acestui gen poetic muzical, atât de deosebit de trivialitatea 
romanţei lăutăreşti de suburbie: 

„Romanţele noastre stupide ŞI triviale jignesc sufletul ŞI 
dezgustă... Cântecul înaripat şi zburdalnic, care să treacă din 
gură în gură, să câştige casă cu casă, fereastră cu fereastră, 
stradă cu stradă şi să cuprindă întreg oraşul ca o epidemie, nu 
s-a auzit la noj”, 

Romanţele lui Ion Minulescu (care a luat lecţii de decla- 
maţie pentru a le putea „spune” în public), răspund în esență 
tocmai acestei aspirații. Structura lor de poezie cântată este pe 
alocuri evidentă şi constituie, în parte, unul din punctele lor de 
atracție. Poetul, de altfel, înscrie „muzicalitatea melodică” 
printre preocupările sale fundamentale’, 


e 


2 . 
za Ibidem. 


522 PRR L 
Conferenţele «Vieții nouă», p. 9. 

523 $ | 4 ii 
D. Anghel, Opere complete, Proză, Bucureşti, Cartea românească, 


1924, p. 189-190. 
*% D, Anghel, op. cit., p. 189-190. 


* Ion Minulescu, Nu sunt ce Par a fì, Revista Fundațiilor, 20, 1941, p. 
75-76. 

Profesând în felul lor, măcar în intenţie, o artă de „cu- 
noaştere”, simboliştii români vor vedea uneori în „cântec” şi 
un adevărat instrument de percepție muzicală a universului: 

„Toate cele mai intime lucruri sunt melodioase, se expri- 
mă prin cântec. Sensul cântecului merge departe. Da, orice 
cuvânt, chiar cel mai comun dintre cuvinte, are ceva de cântec 
în el... orice lucru profund este cântec. Într-un fel sau altul, 
cântecul pare să fie esența noastră centrală, restul nefiind de- 
cât înveliş, păstaie, elementul dintâi în noi şi în orice lu- 
oiu, 

Este un stadiu în care estetica simbolistă devine integral 
intuiţionistă, iraționalistă (concepția muzicii ca expresie a 
„inconştientului” este şi ea exprimată”), şi datoria criticii 
este să delimiteze aceste aspecte metafizice, perimate, de fon- 
dul viabil al unei estetici oscilante, constituită la limita dintre 
realitate şi idealitatea cea mai evidentă. 

Mai întâi, părerea că sunetele pot sugera idei reprezintă o 
teză admisă şi de lingvistica ştiinţifică. Aceasta din urmă stu- 
diază fenomenul „simbolismului fonetic” şi recunoaşte că „un 
sunet pus în anumite condiții poate, prin însăşi structura sa, să 
sugereze o idee”’’, Deci teama, pe o latură perfect legitimă, 
că o poezie mediocră ar fi în principiu refractară transmiterii 
unei mesaj ideologic nu are temei. Dar, fireşte, esențial este 
nu ca ideea să servească de pretext pentru muzicalitatea în 
sine, ci, dimpotrivă, muzicalitatea să fie subordonată ideii. 

Trebuie spus, apoi, că simbolismul face o serioasă confu- 
zie, cel puţin în unele aspecte ale sale, între muzicalitate şi 
sonoritate. Una este muzicalitatea profundă, interioară, şi alta 


56N, Davidescu, op. cit., |, p. 51. 

527 Pompiliu Eliade, Cu privire la Maurice Maeterlinck, București, Flacă- 
ra, 1912, p. 50-51. 

523 Al. Graur, Studii de lingvistică generală, Bucureşti, ed. Academiei, 
1960, p. 183-184. 

sonoritatea sunetelor goale. Între alții, Remy de Gourmont, 
care elogia sonoritatea cuvintelor în sine, şi René Ghil, urmat 
la noi de Macedonski, au căzut tocmai în această eroare. Pen- 
tru poeții teoreticieni citați, muzicalitatea poetică încetează a 
fi sugestie psihologică şi se transformă în muzică de alămuri 
sau combinaţie de versuri armonioase, exclusiv pentru ureche, 
a căror rezonanţă se stinge cu ultima silabă. 

De acest mare adevăr şi-au dat seama şi mulţi contempo- 
rani ai simbolismului, inclusiv în literatura noastră. Raicu- 
Rion, de pildă, a protestat cu argumente împotriva „domniei 
cuvântului”, şi este de reținut că până şi Ovid Densusianu 
declara teoriile lui René Ghil drept „exagērări”®?, Macedon- 
ski însuşi mare adept al „instrumentalismului” şi „Wagneris- 
mului” în 1892, la un deceniu interval, în 1902, va repudia 
această direcţie, constatând interpretarea caricaturală care 
începuse să i se dea de către unii discipoli: 

» Wagnerismul, ce nu e decât un romantism muzical faţă 
cu epoca clasică a muzicii, a avut totuşi un efect dezastruos 
asupra spiritului literar, prin faptul că, nevrozând auzul prin 
muzicalizare, s-a străduit imperios într-un domeniu ce nu era 
al său, şi cum neofiţii literari, prin faptul că nu erau muzicanți, 
erau dispuși să exagereze — sub cuvânt că fac în versuri muzi- 
că wWagneriană — au rupt cu orice reguli estetice, au introdus 
asimetria în locul simetriei şi în locul rimei depline sonanța 
sau rima falsă. Alţii au mers mai departe: s-au lepădat cu de- 
săvârşire de ritm şi au schimbat versul în monstruozitate, ce 
nu e nici proză nici vers, un fel de amfibie intelectuală ce-şi 


închipuieşte că are glas de sirenă, când nu-l are decât le cel al 
delfinului”5%!, 


aa V = A N 
*% Raicu lonescu-Rion, Datoria artei ed. Savin Bratu, Bucureşti, 
E.S.P.L.A., 1959, p. 151-157. 


y 4 Conferenţele «Vieții nouă», p. 14. 
Al. Macedonski, Decadentismul, Carmen, II, 2, 25 septembrie 1902. 

Rezultă de aici că simbolismul românesc trebuie analizat 
în mod diferențiat atât în teoriile, în nuanțele, cât şi în realiză- 
rile sale, urmând a face o distincţie netă între muzicalitatea 
interioară a lui Bacovia, de pildă, şi cea de şansonetă parizia- 
nă a lui Minulescu: „Eu ştiu c-ai să mă-nşeli chiar mâine... 

Cât priveşte relaţia poezie-muzică, ea nu este nici pe de- 
parte o descoperire simbolistă, datând încă din antichitate”. 


9. VERSUL LIBER 


Preocuparea muzicalității joacă un rol central în simbo- 
lism şi prin faptul că inspiră inovaţii formale, de natură să 
exprime toate nuanțele expresivității la care se tinde. Versul 
clasic apare uneori insuficient şi inadecvat. Muzicalitatea cere 
un ritm mai variat şi mai suplu; tirania rimei devine de multe 
ori obositoare. Obsesia muzicalităţii simfonice duce la dislo- 
carea unui nou vers, „liber”, fapt recunoscut de însuşi teoreti- 
cianul său, poetul francez Gustave Kahn5%. 

La capitolul „ritm”, Moréas ceruse şi el, mai înainte, în 
manifestul din 1886, „o dezordine savant ordonată”, „fluidități 
ascunse”, un vers alexandrin cu „opriri multiple şi mobile”, 
întrebuințarea de „numere impare” * Pentru Verlaine, în Art 
poétique, numărul nepereche era mai „suplu” și mai „solubil” 
în aer decât oricare altul. De unde predilecția pentru strofa 
vaporoasă, aparent dezlânată, a poeziei simboliste, bizuită în 


52? Demetrius, Tratatul despre stil, tr. C. Balmuş, laşi, 1943 („cuvinte cu 
sunet plăcut“, 1, 70; „cuvinte expresive“, l, 50-51; „cuvinte frumoase“, II, 
173-175 etc.). 

53 Gustave Kahn, Premiers poèmes, precédés d'une étude sur le`vers 
libre, Paris, Mercure de France, 1897. 

534 Cf, P. Martine, Parnase et symbolisme, Paris, A. Colin, 1925, p. 151- 
152. 

cea mai mare parte pe o versificaţie liberă, cu număr de silabe 
şi cu ritm variat aproape la fiecare strofă şi chiar vers. 

Problema originii şi paternităţii acestui vers, contro- 
versată în istoria literară franceză“*5, rezumată şi în româneş- 
tes, este din punctul de vedere al cercetării noastre de mini- 
mă importanță. Dacă Macedonski este precursor sau nu, dacă 
există vreo sugestie străină pentru intuițiile sale, faptul poate 
stârni oarecare curiozitate. Dar este mai interesant de stabilit 
ce concepție despre versul liber aveau simboliştii români, care 
era teoria lor în materie de prozodie. În această privință se 
poate ajunge la unele rezultate concludente. 

În ce priveşte meritele de pionier accidental ale lui Mace- 
donski, ele se par incontestabile. Cronologic vorbind, poezia 
sa Hinov (Literatorul, 1, 5, 17 februarie 1880) se numără prin- 
tre primele producţii literare europene scrise în vers liber, bi- 
neînțeles dacă eliminăm din competiţie pe trubadurii medie- 
vali, pe Shakespeare, La Fontaine sau Victor Hugo. Rimbaud 
ar fi scris poeziile Marine şi Mouvement, din ciclul Les Ilu- 
minations, în 1872-1873, dar publicarea lor în revista La Vo- 
gue datează din 1886. Tot aici (I, 10, 5 iulie 1886) Gustave 
Kahn face să apară ale sale Intermèdes, IX (Timbres oubliés, 
Timbres morts, perdus). O poetă poloneză din emigrație, Ma- 
ria Kysinska, ar fi publicat şi ea versuri libere în Chat noir, La 
vie moderne şi Libre revue încă din 1862, însă volumul său 
Rythmes pitoresques apare abia în 1890. De pură coincidență 
este publicarea în 1880 la Lemerre (deci concomitent cu Ma- 
cedonski!) a volumului peruvianului Della Rocca de Vergala 


a N n A 
555 Ed, Dujardin, Les premiers poètes du vers libre, Mercure de France, 32° 
année, nr. 546, 15 mars 1921, p. 522-621. 


* Vladimir Streinu, Cronologia versului liber francez, Revista Fundaţii- 
lor, XIII, 3 martie 1946, p. 589-602 etc. 

La Poétique nouvelle, Manuel Théorique du vers libre. 


Toate sunt fenomene de sincronicitate întâmplătoare, căci este 
greu de dovedit un izvor livresc, într-o perioadă când aceste 
producții erau foarte rare, iscălite de nume pe atunci obscure 
şi pierdute în publicaţii străine fără răspândire. Precursor in- 
discutabil. Macedonski n-a perseverat, şi trebuie să aşteptăm 
până la Iuliu Cezar Săvescu, Al. Petroff şi alţii de tot obscuri 
(Natalia Didachi, Demetru Demetrescu”), pentru a constata 
în jurul lui 1890 o frecvenţă oarecare a versului liber în poezia 
noastră „nouă”, Tudor Arghezi, Ovid Densusianu, Ion Minu- 
lescu scriu versurile libere după 1900. | 

Este de altfel şi data când apar şi cele dintâi comentarii 
notabile despre inovațiile prozodice simboliste. Entuziasmat, 
Petică vede în versul liber însăşi trăsătura esenţială a simbo- 
lismului: üni 

„Reforma prozodiei clasice franceze e comună tuturor 
simboliştilor. Însă tocmai în această reformă stă simbolismul, 
şi nu în întrebuințarea alegoriei, metaforelor şi a altora de so- 
iul acesta”? 

Exagerarea este evidentă şi ea arată încă imprecizie în 
concepte. Apoi, citând pe Arno Holz, Petică va face raporta- 
rea versului liber la „„wagnerism”, în consens cu spiritul între- 
gii teorii simboliste despre versificaţie, de la Mallarmé din 
Crise de vers", până la Gustave Kahn”! şi Remy de Gour- 
mont*: 


537 C, Mendès, Rapport sur le mouvement poétique français de 1867, a 
1900, Paris, 1903, p. 150-151. 

538 Demetru Demetrescu, Versuri unite, fantezie ritmică, România literară, 
februarie-martie, 1888, p. 50-55. 

539 Stefan Petică, op. cit., p. 370. 

510 Stéphane Mallarmé, op. cit., p. 241-256. 

5% Gustave Kahn, op. cit., p. 6-9. 

52 Remy de Gourmont, Esthétique de la langue française, 10° éd., Paris, 
Mercure de France (1899), p. 239-269. 

„La unii poeţi dintre cei tineri măsura veche a fost cu to- 
tul sfărâmată, şi în locul ritmului simetric de altă dată s-a in- 
trodus un ritm larg, de o factură wagneriană. Principiul de 
care s-au condus poeții în această schimbare a fost că „ritmul 
nu trebuie să trăiască numai prin cuvintele ce le exprimă, ci 
să-şi aibă existenţa sa proprie. Această regulă, formulată în 
urmă de eminentul literat german Arno Holz, a călăuzit 
aproape pe toți poeţii moderni”"54%3, | 

Este interpretarea formalistă a versului liber, a ritmului 
care ar trăit prin el însuşi, fără conținut, interpretare bineînţe- 
les eronată, de natură să umbrească şi ce este pozitiv în elibe- 
rarea din constrângerea prozodiei mecanice. O altă interpreta- 
re funcțională apare în 1904 la Tudor Arghezi, care derivă 
gestul de independenţă față de metrică şi rimă din procesul 
firesc de estompare şi transfigurare a „ideii” poetice: 

„Grad cu grad, poeţii au parvenit la o stare de vaporosita- 
te a ideii, care le permite să găsească metrica şi iarăşi rima... 
Dacă impresia câștigă, dacă puterea sentimentului câştigă, ŞI 
metrul și rima pot să fie fără pagubă înlăturate”5%, 

Ion Minulescu, marele popularizator la noi al versului li- 
ber, profesa în fond aceeaşi dialectică a conținutului şi a for- 
mei. Cum poți sugera impreciziunea în metru rigid şi precis? 
Ce actualitate mai poate avea poezia cu formă fixă în momen- 
te de inefabil sufletesc? De unde şi sfidarea clasicizanţilor: 

+. Voi ce măsuraţi cu versul gândurile ce n-au măsură”, 

Dar Minulescu proceda de fapt prin stimulare. Poezia sa 
era scrisă în versuri regulate, apoi transcrisă după criterii rit- 
mice ȘI sonore studiate în vederea declamării, ŞI trucul se sim- 
te imediat, urmărind rimele. În principiu, poetul urmărea „o 
armonie ritmică ce era o năzuință să reproducă mişcările su- 


n Ştefan Petică, op. cit., p. 297. 
44 r . A 
Tudor Arghezi, Literatura nouă, Cugetul românesc, nr. 5, 1922, p.325. 


pan 


Simbolismul românesc 199 


ide A be abeau m e mesi 
fleteşti cele mai gingaşe”**?. În realitate, efectele predominan- 
te sunt de ordinul sonorităţii verbale şi al inflexiunilor frazei 
recitate. 

Toate aceste idei, fără îndoială explicabile şi în literatura 
română a epocii, nu erau totuşi suficiente pentru a constitui o 
„doctrină” propriu-zisă a versului liber. Ea apare abia la Viea- 
fa nouă, prin teoriile şi polemicile duse în favoarea simbolis- 
mului de Ovid Densusianu, acordat în permanenţă pe lungi- 
mea de undă a lui Henry de Régnier, Verharen,. Viele-Griffin, 
Gustave Kahn, pe care-i studiază şi de la care împrumută în 
esenţă, toate definițiile. Poeţii citați sunt „maeştri în acest gen 
de versificaţie”...5, izvorâtă nu din pur capriciu, ci dintr-o 
necesitate istorică: 

„Sufletul modern în veşnică mişcare, de un ritm mai va- 
riat, mai capricios, cere forme de exprimare potrivite cu firea 
lui. Prin aceasta, simboliştii au ţinut să realizeze armonia de- 
săvârşită între forma şi fondul inspiraţiei poetice ŞI... au izbu- 
tit să impună principiul versului liber". 

Izvorul său muzical este afirmat de asemenea: 

„Versul liber — scrie Ovid Densusianu —, cu unităţile lui 
ritmice inegale, nu este în mare parte decât aplicarea la poezie 
a concepțiunei wagneriene”5%$. 

Confesiunile lui Gustave Kahn sunt concludente în aceas- 
tă direcţie”, dar ar fi greu de afirmat că este vorba numai de 
un izvor unic. Samain, de pildă, visa şi el un vers fluid, vapo- 


545 Ton Minulescu, Romanțe pentru mai târziu, Bucureşti, Biblioteca româ- 
nească, nr. 47, 1909. 

** Ovid Densusianu, Contraziceri şi lămuriri estetice, Vieaţa nouă, Il 
(1906), p. 536. 

"7 Idem, Sufletul nou în peozie, Conferenţele «Vieţii nouă», Bucureşti, 
Seria întâi, 1904, p. 37. 

51% Ibidem, p. 15. 

59 Gustave Kahn, op. cit., p. 8-9. 


ros, „dulce”, „fără ritm”550, Dintre ceilalți poeți cunoscuţi la 
noi, Mallarmé, A. Mockel, Viéllé-Griffin profesau concepții 
asemănătoare“!. Un izvor pus la contribuţie este şi La Littera- 
ture contemporaine, opinions des écrivains de ce temps, de 
Georges le Caradonnel şi Charles Vellay (Paris, Mercure de 
France, 1905), citată de Ovid Densusianus52, Cunoscută a fost 
şi Enquête internationale sur la vers libre (Milan, 1909) a li 
F. T. Marinetti. 

Odată stabilit principiul, în baza atâtor autorități, că ver- 
sul liber, „bine aplicat”, ajunge să „producă efecte muzicale 
necunoscute mai înainte”? problema capitală devine aceea a 
definirii acestei muzicalități. Este un punct pe care Ovid Den- 
susianu îl rezolvă (în bună estetică simbolistă, de altfel) în 
favoarea ritmului, Prestigiul rimei în simbolism este foarte 
scăzut, şi toată grija cade pe ritm, pe succesiunea de accente 
tehnice: 

„Cei care scriu versuri libere, emancipându-se de tirania 
rimei, pun pe primul plan armonia ritmică, muzicalitatea ver- 
sului, aşa cum rezultă din fiecare cuvânt asociat cu altul”, 

Acest ritm se mulează pe „ritmul gândirii”, pe „ritmul su- 
fletesc” şi reprezintă o unitate organică. Va explica deci, în 
continuare, Ovid Densusianu: 

„Versurile libere — adevăratele versuri de acest fel, pentru 
că s-a scris și se scriu multe care nu-şi merită numele — se 
întemeiază pe principiul armoniei interne, al muzicalităţii 


Aia Adrian Marino, op. cit., Națiunea, ill, 348,26 mai 1947. 
ai Guy Michaud, Op. cil., p. 784, 794,797. 

“ Ovid Densusianu, Păreri asupra literaturii contemporane, Vieaţa nouă, 
l, 1905, p. 495-499, 

l Idem, C 'ontraziceri..., Vieaţa nouă, ĮI (1906), p. 536. 
-~ Idem, Versul liber şi dezvoltarea estetică a limbii literare, Vieaja nouă, 
IV (1908), p- 248. Textul este socotit ca un fel de „manifest“, de vreme ce 


publicaţiile simpatizante (Farul, 30 martie 1902) şi Românul literar şi 
politic (1 iunie 1912) îl reproduc. 


Simbolismul românesc 201 


strânse între cele mai mici părţi care le alcătuiesc; ritmul lor 

variat — sau capricios la prima vedere, este de o unitate, de o 
condensare pe care numai cineva cu prejudecăţi de şcoală 
veche nu poate să le recunoască”. 

Raportat la tehnica poeziei clasice şi romantice, acest vers 
aduce un plus netăgăduit de expresivitate, de nuanţare: 

„Una din achiziţiile cele mai însemnate ale poeziei noi este 
introducerea versului liber, la baza căruia stă concepția ritmuri- 
lor mai variate, mai vii, de mai multă spontaneitate, de nuanţări 
mai subtile, de redare mai expresivă a complicităţii stărilor su- 
_ fleteşti. Versul liber a adus în estetica literară o revoluţie ce lasă 
departe ceea ce au realizat romanticii, şi, deci, în această privin- 
tă, datorăm simboliştilor mai multe decât tuturor care în secolul 
trecut s-au gândit să aducă unele inovaţii literar err. 

Nici factorul lingvistic nu lipseşte din această pledoarie, 
căci promovarea expresivității, a inefabilului poetic, în locul 
„armoniei superficiale”, este concepută ca o contribuție la 
dezvoltarea limbii române literare: 

„Dacă versul e o perfecționare a armoniei ritmice şi dă 
mai multă atențiune felului cum sunt asociate cuvintele, sub 
"toate raporturile, este sigur că el este chemat să joace un rol 
însemnat în dezvoltarea limbii literare, în sforțările de înnobi- 
lare a ei. În locul strălucirii false, a unei armonii superficiale, 
cu care ne deprinse romantismul şi de care nu ne-am desfăcut 
deplin, simbolismul ne dă şi în partea expresivă, ca şi în cea 
sufletească, o armonie adevărată, temeinică şi de o bogăţie 
care nu înşeală. Și cine poate folosi mai mult din o asemenea 
îndrumare decât tocmai noi, care aşteptăm încă limba literară 
bine întemeiată în toate direcţiile? În dezvoltarea estetică de 
azi a limbii române, simbolismul apare ca o necesitate, şi cei 


555 Ovid Densusianu, op. cit., Vieaţa nouă, IV (1908), p. 217. 
556 Idem, Sufletul latin şi literatura nouă, Bucureşti, 1922, vol. l, p. 63. 

care vor veni mai târziu o vor recunoaşte — cum ne vor da 
dreptate puţinilor care am apărat-o”*557, 

Ar fi greşit totuşi să se creadă că simbolismul românesc 
şi-a dat adeziunea în mod necondiţionat la versul liber, la ori- 
ce vers liber. Cea mai mare parte a poeziei simboliste române 
este scrisă în vers regulat. Elogiind eliberarea versului, simbo- 
lismul n-a promovat în nici un caz licenţa, disprețul absolut de 
formă, „dadaismul”, | 

Este apoi un fapt demn de notat că, în critica franceză 
chiar cea mai favorabilă simbolismului, s-au formulat chiar de 
la început serioase şi întemeiate rezerve. Remy de Gourmont, 
de pildă, semnalează discontinuităţile supărătoare ale ritmuri- 
lor neregulatesst, primejdia pentru vers de a deveni amorf ŞI 
prozaic*”, Verlaine, Henri de Regnier au ridicat adevărate 
proteste împotriva abuzurilor, şi minuţioase cercetări recente 
dovedesc că dacă maeştrii versului liber au introdus principiul 
toleranței în prozodia clasică, pe care au făcut-o mai suplă, ei 
nu i-au renegat niciodată principiile de bază5%, 
| Avea deci dreptate Ovid Densusianu când nu recomanda 
şi nu accepta improvizaţia, versificaţia descusută, lipsa de 
rigoare formală, sub pretext de „vers liber”: 

„Nu, versul liber nu trebuie socotit ca o Scăpare pentru cei 


Î Ovid Densusianu, Versul liber, Vieaţa nouă IV (1908), p. 249. 

m Remy de Gourmont, op. cit., p. 265-266. 

~ ldem; Le livre des masques, 14 ed. Paris, Mercure de France, 11923, p. 
77. | 


560 : -j . . La .. 
Henri Morier, Le rythme du vers libre symboliste étudié chez Verhae- 


ren, Henri de Régnier Viéllé-Griffin et ses relations avec les sens, Genè- 
ve, Les Presses Académiques, 1943-1944, I, p. 13. 

pod oua ta nd d a aaa a nam 

„S-au scris şi se mai scriu şi azi — în Franţa ori aiurea — 
multe versuri libere, dar puţini au ajuns să le dea o formă de- 
plin artistică”5€!. 

Prin urmare, compunerea lor este la fel de dificilă ca a 
oricăror altor versuri, şi nu este adevărat că simboliştii recurg 
la vers liber numai pentru că ar fi mai uşor de scris, ci fiindcă, 
în anume cazuri, speciale, numai această formă poetică este 
adecvată „ideii”5%2. 

Că simbolismul n-a promovat cultul versificaţiei goale, 
formaliste, constatăm şi din cazul lui Macedonski. Acesta n-a 
cultivat şi nu s-a revendicat niciodată de la versul liber, pe 
care-l numeşte „decadent”. Poezia Hinov ar fi de inspiraţie 
clasică, modelul fiind oferit de ditirambii poeziei eline: 

„Rău numit decadent, acest vers nu se schimbă însă în 
proză. Trecea cu dibăcie de la versul cel lung la cel scurt, dar 
rar rupea măsura şi rămânea totdeauna vers... Nu încape că o 
asemenea formă îşi are farmecul şi poate să investească chiar 
cu frumuseți extraordinare, mai ales când e chemat să redea 
tulburări şi mişcări repezi ale simțţirii sau ale minții”. 

De aici până la decadentism este încă o adevărată „pră- 
pastie”. În epoca modernă, versul ditirambic poate să ajungă 
la vers liber, sau, cum îi spunea Macedonski, la „versul sim- 
fonic, forma tuturor formelor”. Reluând în esență ideile lui 
Gustave Kahn despre „ondulările” simţirii, despre „elasticita- 
te” şi adaptare la „fond”, poetul recunoaşte că acest vers: 

„Ar urma, în acest caz, scurtându-se şi lungindu-se, mlă- 
diindu-se, neîncetat toate subtilităţile simțţirii şi ale cugetării ar 
face corp cu ele. Dar poetul lui nu s-a găsit încă”. 

Macedonski mai admite că, în Franţa, „armonia prea re- 
gulată şi monotonă a versificării” a putut produce o oboseală, 


51 Ovid Densusianu, Contraziceri..., Vieaţa nouă, 1I (1908), p. 336. 
562 Idem, Versul liber..., Vieaţa nouă, IV (1908), p. 247-248. 

în care împrejurare doar Verlaine şi Verhaeren ar fi reuşit să 
atingă arta. Dar este o excepţie, căci: 

„De fapt, acest vers, necerând nici o muncă — nefiind nici 
vers nici proză — sau fiind vers prost şi proză proastă, a des- 
chis deodată templul imbecilităţii şi agramaţiilor”, 

Cu atât mai reprobabilă devine această pornire în poezia 
română, unde o serie de versificatori care se dau drept factori 
ai poeziei noi, ameţiţi de aceste teorii, maltratează prozodia şi 
versificarea noastră”: | 

„Versificaţia şi prozodia avându-și legile şi dânşii nepu- 
tând să şi le însuşească, găsesc mai comod să scrie tot ce le 
vine în cap şi să pună acest tot pe hârtie, aşa cum li se înfăţi- 
şează. Habar n-au aceşti nefericiţi nici de bun-simţ, nici de 
artă, nici de frumos, ce urmăresc e numai să facă a se vorbi de 
dânşii şi oricum s-ar vorbi”565, 

Aruncând o privire blazată asupra experienţei de tinerețe 
care este /inov-ul, Macedonski îşi face chiar un titlu de glorie 
de nu fi „stăruit” pe această cale. Nici la bătrâneţe el nu pri- 
meste: 

„Proteismul sau nestabilităţile ritmice ale unui asemenea 
fel de versificare decât atunci când vine de la poeţi care nu-l] 
adoptă din neputința de a înainta pe calea metrică regulată 
consfințită de toate popoarele, de veacurile câte au trecut de 
când s-a început a se scrie versuri”, 

Pentru poet, distincţia între vers „Symfonic” şi „decadent” 
rămâne până la capăt absolută. Versul „decadent”: 

„Este neputinţa unei anumite categorii de scriitori de-a le 
da la iveală versuri bune, iar o astfel de neputinţă dânşii şi-o 


=) 


ranță şi ncindemânare, o dorință de a se singulariza, cât şi, 


553, Ap Macedonski, Versul zis «decadent», Universul literar, XXXII, 30, 
24 iulie 1916. 

uneori, cea de a face acrobație în faţa cititorilor. Din punet de 
vedere general, cei care scriu versuri ce nu sunt nici proză nici 
poezie o fac numai pentru că nu pot să scrie altfel, iar sub eti- 
cheta simbolism şi decadentism rimele proaste şi ritmul greşit 
se schimbă în minuni ale artei”. 

În schimb versul „symfonic” este tot ce poate fi „mai 
greu”: 

„Versul symfonic trebuie, mai întâi, să nu fie ceva voit ȘI 
să facă corp cu ondulările simţirilor şi cugetărilor exprimate, 
cu urcările şi coborârile lor. Rupând cu monotonia calapodu- 
lui, el trebuie să fie o formă de o elasticitate rară şi care să 
îmbrace fondul, să i se adapteze cu suplețea unei mănuși ce 
urmează oricare cută a mâinii şi degetelor. S-ar putea zice că, 
până la un punct, versul symfonic s-ar cuveni să fie, el singur, 
forma cu care va trebui să se învestmânteze poezia viitorului”. 

În pas cu teoriile lui Gustave Kahn despre versul liber“, 
versul „symfonic” la Macedonski este însuşi prototipul unită- 
tii poetice perfecte, suprema măiestrie în arta versului, a cărei 
carieră viitoare o prevede cu remarcabilă intuiție: 

„Dacă, încă o dată, adevăratul vers symfonic nu trebuie 
confindat cu imbecilităţile celor inculţi sau cărora le lipseşte 
şi cultura şi auzul muzical, cât şi cu cercările de versificație 
mai totdeauna greşite ale începătorilor”S%5, "i 

Aceste rezerve, precum și celelalte pe care le formulează 
însuşi simbolismul, ne ajută mult la fixarea unei opinii despre 
estetica versului liber, combătută constant de detractori, dar şi 
de critica de la Viața românească“, 


54 Gustave Kahn, op. cit., p. 17, 33-34. 

565 Alexandru Macedonski, Versul symfonic, Liberatorul, XXII; 1, 29 
iunie 1918. 

566 Izabela Sadoveanu-Evan, op. cit, Viaţa românească, Il (1908), vol. 
VIII, p. 392; [G. Ibrăileanu], Miscellanea: Note... Modernism, op. cit., 

Binevenit sub raportul emancipării, al eliberării din uni- 
formitate, al posibilităţii variate de expresie a ideii poetice şi a 
sugestiei muzicale pe care le oferă, versul liber prezintă mare- 
le risc al alunecării în proză ritmată şi de aici direct în proză. 

Observaţia capitală ni se pare a fi însă alta: poezia pier- 
Zând orice rigoare formală în căutarea muzicalităţii interioare 
riscă să cadă în discursivitate Şi prozaism, adică în chiar ceea 
ce ea caută insistent să evite. Emoţia nu o dată se diluează, iar 
intenția devine difuză. Versul liber corespunde uneori în mod 
fecund personalității originale a poetului. Dar el poate ŞI s-o 
deservească prin aceea că îngăduie dilatarea verbală, stilul 
amorf şi tern, lipsit de relieful ritmului regulat şi al rimei, adi- 
că de suficientă plasticitate. 

Aceste fenomene negative, vizibile şi azi într-o parte a 
poeziei tinere, care pare a avea fobia ritmului regulat şi a ri- 
mei“, au la origine drumul deschis (cu raţiunile sale pe vre- 
muri) de simbolism. Dar experiența sa azi este consumată, 
depăşită, și pe bună dreptate unii poeţi ca Al. Philippide, con- 
temporani atât cu apariția, cât şi cu degenerarea versului liber 
românesc, atrag atenția asupra deficienţelor acestui vers’™® a 
cărui fetişizare nu este în Nici un caz recomandabilă. 


XIV (1923), p. 462; Miscellanea: Dar versul liber?, op. cit., 1926, vol. 67- 
68, p. 442. 
sia Presa literară şi problemele creaţiei, referat prezentat la plenarea comi- 
tetului Uniunii scriitorilor din R. S. România, Gazeta literară, 28 noiem- 
brie 1963. 


s Aha, Philippide, Studii şi portrete literare, Bucureşti, E.P.L,, 1963, p. 
46, 48, 65. 

10. FORMĂ ȘI FORMALISM 


Încheind observaţiile noastre asupra esteticii simbolismu- 
lui românesc o concluzie se desprinde cu toată claritatea: ide- 
ea de formă joacă în concepţia şi creaţia simboliştilor români 
un rol extrem de important şi pe alocuri chiar exclusiv. Când 
ajunge la un astfel de stadiu, este evident că simbolismul de- 
generează în formalism, transformând poezia în joc gratuit de 
pură virtuozitate a expresiei. 

Această orientare, proprie de altfel întregului simbolism 
european, lasă şi la noi o serie de urme serioase. Ele au la ba- 
ză anume erori teoretice, care provin, toate, din câteva atitu- 
dini şi teorii cu circulaţie în poezia apuseană a epocii, recepta- 
te cu excesivă docilitate. Este adevărat că au existat şi rezis- 
tenţe, unele formulate de simboliştii înşişi. Dar nu poate fi 
tăgăduit un fapt de primă evidenţă: pe o latură a sa, simbolis- 
mul românesc a reprezentat în literatura noastră o experiență 
formalistă de proporţii, cea dintâi de acest gen, cu rezultate 
greu de acceptat în totalitate. 

Totul pleacă de la o eroare de bază. Citind atent manites- 
tul lui Moréas; rezultă limpede că distincţia dintre conţinut şi 
formă era concepută în mod mecanic, fapt care va duce la 
ruperea unității operei de artă. Ideea ar exista undeva, izolată, 
ŞI poetul simbolist nu face altceva decât să-i confecționeze, de 
ocazie, „hainele somptuoase ale analogiilor exterioare’ i 

Creaţia se transformă în artificiu, în tehnică pură a expre- 
siei, poziție care stă la baza erorii formaliste. A trata probleme 
de formă „în sine”, pentru ele înseși, este o tendință care des- 
chide drum tuturor ismelor moderniste. Poezia alexandrină, 
barocă, este precursoarea directă a genului, care tinde să îm- 


56 Cf, P. Martino, op. cit., p. 151. 

brace, prin Mallarme, aspecte extreme. Toţi poeţii simbolişti 
la rândul lor au dat cea mai mare atenţie problemelor de for- 
mă, preocupându-se într-un grad înalt de chestiuni de ritm, 
lexic, sonoritate. Versul este tratat ca o unitate sonoră, cău- 
tându-se metodele cele mai savante de a-l face cât mai expre- 
siv cu putință. Valoarea lui e mut tinde să joace un rol capital, 
şi accentul silabelor să devină cheia universului. Versul liber 
are „legile” sale, norme interne inflexibile, a căror perfecţio- 
nare constituie o adevărată obsesje’ di] 

Vor fi deci puse la contribuție cele mai savante ritmuri, 
cele mai studiate armonii verbale, pauze, asonante şi refrenuri, 
Organizarea tipografică a paginii joacă şi ea rolul său. Un 
vocabular rar, complicat, format adesea din cuvinte noi, „ħeo- 
logisme străine de limbă”, cu functie „incantatorie”, sau ar- 
haizante, formează vehicolul verbal de predilecție. Manifestul 
lui Moréas cerea „un stil arhetip şi complex”, făcut din „VOcCa- 
bule fără pată, din perioade care se curbează alternând cu pe- 
rioade ondulate prin supresiuni” (formulările sunt prețioase şi 
vagi), din „pleonasme semnificative, elipse misterioare”, stil 
„foarte îndrăzneț şi multiform”, 

Toate aceste procedee constituie o adevărată artă a limba- 
jului, indiferent de conținutul poeziei, o tehnică, o „ştiință” a 
. valorii cuvintelor, în relațiile şi reacțiile lor reciproce, ceea ce 
reprezintă de fapt un formalism cras, în care funcția practică şi 
noţional-ideologică a limbajului este disprețuită. 

Deşi părintele involuntar a] formalismului românesc este, 
într-un fel, Macedonski, cu ale sale teorii şi preocupări „in- 
strumentaliste”, o pledoarie susținută în favoarea formalismu- 
lui la acest poet nu se constată. El va lua chiar poziţie împo- 
triva formalismului, combătând ruperea fondului de formă”!, 


7 Henri Morier, op. cit., p. 64-65; IH, p. 265, 


“1. Adrian Marino, Macedonski, antiformalist, Tribuna, IX, 13-14, 1-8 
aprilie 1965. 

deşi tot Macedonski este acela care scrie că „sunetele joacă... 
în simbolism acelaşi rol ca al imaginilor”. Anticipând teoriile 
foneticianului Maurice Grammot, poetul observă că: 

„Sunetele închise ca î, u, ă şi sunetele grave ca a şi o, vor 
deştepta cele dintâi senzaţiuni triste şi întunecate, iar cele din 
urmă senzaţiuni sonore, dar solemne”. 

Dar tot Macedonski face rezerva esențială: 

„Cei care îşi îngrijesc forma, fie în simbolism, fie în orice 
alt gen, pot fi numiţi artişti sublimi, dar niciodată pedanți. 
După cum nu pedantism este a vorbi gramatical, de asemenea 
nu este pedantism a întocmi versurile după gramatica lor. Ar 
fi timp a nu se mai încuraja dezmăţarea şi stricarea limbii şi a 
gustului public. 

Sunt, este adevărat, simbolişti care cu privire la sunete 
duc lucrurile prea departe, acordând literelor nu numai o va- 
loare muzicală, ci şi o valoare de culoare. Litera a, zic aceștia, 
dă senzaţiunea negrului şi aşa mai departe!” E 

În schimb, aceste reticențe la discipolii săi dispar, şi de 
abia din acest moment se poate vorbi de un formalism româ- 
nesc, efectiv practicat şi teoretizat. Ca specimen se poate cita 
cazul lui Al. Petroff, care scria în 1898-1699 versuri ca aces- 
tea, pline de aliteraţii: 


Pierd myrţii roz-albe petale pe cale şi plină e luna. 
Prototipul este Pe balta clară a lui Macedonski: 
Pe baltă clară barca molatică plutea... 


Eufonia n-a luat încă forme teribil de exagerate, dar ea va 
trece repede în elucubraţii: 


572 Al. Macedonski, Symbolismul, Țara, I1, 625, 2 iulie 1895. 

Lachmi! 

— La, mi, mi, la 

Knuma... Dar nu; Phtah 

Din turn, 

Preschimbă zarea-n moarte sumbră, 


Şi Hapi, greu trecând în zbor... 
— Sol. 


Un „manifest”, oarecum formalist, se întâlneşte de abia în 
1900, la Ştefan Petică, în articolul său 7; ransformarea liricii. 
Aici se elogiază, într-adevăr, ritmul cu „existenţa de sine stă- 
tătoare”, în locul „frazelor clare, simple, cu construcţie sime- 
trică; coloritul savant, strofele, de o magie nesfârşită”; cuvin- 
tele cu „o anumită muzică, care poate da efecte surprinzătoare 
şi care le poate constitui un scop în sine”, 

Când simboliştii noştri dau peste mărturiile lui Remy de 
Hourmont, îndrăgostit de „frumuseţea fizică a cuvintelor” ii 
pasionat de cuvinte „Pentru ele înseşi, pentru estetica lor per- 
sonală”, care i-au procurat „poate mai multe plăceri, chiar 
decât ideile”, ei devin de-a dreptul entuziasmați. Textul este 
nu numai citat”, dar şi parafrazat, operaţie cu care se însărci- 


nează D. Anghel. Acesta scrie un Jmn cuvintelor, aşezat apoi 
în fruntea volumului Fantezii: 


Împerecheri ciudate de slove... o, cuvinte! 
Ce farmec se deşteaptă când vă rosteşte gura... 
De n-aţi fi fost voi oare, atunci cu ce veşminte 
S-ar fi îmbrăcat pe lume şi dragostea şi ura? 
pe ie O 
‘73 Ştefan Petică, op. cit., p. 395,397, 
Remy de Gourmont, Esthétique de la langue française, p. 14. 


!Al. Macedonski], Litere şi arte: Asupra poeziei, Forța morală, |, 2, 4 
noiembrie 1901; N, Davidescu, op. cit., Îl, p. 111-112 

În relațiile umane, poetul se lasă sedus de „farmecul vor- 
bei”5'6, iar conştiinţa sa estetică îi este sau vrea să apară de-a- 
ntregul formalistă: 


Sunete, culori şi forme, asta-i toată viața noastră. 


Străbate, cum vedem, şi în simbolismul românesc tendin- 
ta, mallarmeană la origine, de a „reda inițiativa cuvintelor” 
şi, în tot cazul, aceea de a asocia cuvintele după „valoarea 
sugestivă a fiecăruia”. Preocuparea este foarte evidentă în 
special la Ion Minulescu, mare colecționar de nume exotice, 
rare, fastuoase, de neologisme de efect, predilecție care cores- 
punde unui punct de program precis. El cere în poezie „forme 
noi, „preţiozitate în comparații”, „atmosferă plastică”*%, 
prin întreaga sa personalitate artistică dovedindu-se estet, în 
forme declarate, afişate cu ostentație. 

Trebuie totuşi de făcut o observaţie. Aceste teorii forma- 
liste n-au permanent şi peste tot putere de circulaţie în simbo- 
lismul românesc, cu toate acuzaţiile contrare ale detractori- 
orh 

El nu aderă în mod integral la această concepție, şi chiar 
dacă unii poeți s-au lăsat, uneori, seduşi de ideea artei ca pură 
formă, ei revin, se corectează, ştiu să stabilească distincțiile 
necesare. Simbolismul, arată Ştefan Petică, nu se reduce la 


576 Serban Cioculescu, Dimitri Anghel, București, Publicom, 1945, p. 92. 
577 Guy Michaud, op. cit., p. 452. 

578 Ovid Densusianu, Versul liber, Vieaţa nouă, IV (1908), p. 248. 

57 Ion Minulescu, Aprindeți tortețe, Revista celorlalți, |, 1, 20 martie 
1908. 

550 Idem. Nu sunt ce par a fi, Revista Fundațiilor, 1941, nr. 10, p. 75-76. 
581 Anton Bacalbaşa, Arta pentru artă, Bucureşti, 1894, p. 46; Sn, Simbo- 
lismul în artă, Tara, I, 609, 11 iunie 1895; întreaga polemică de la Drum 
drept etc. 

simplă „formă”, şi de altfel, care curent literar nu şi-a pus 
probleme de formă? 

„Simbolism, artă, formă! Dar atunci celelalte şcoli nu cau- 
tă frumusețea exterioară, nu se ocupă de formă? Dar ce a făcut 
oare clasicismul dacă nu s-a ocupat de formă, şi încă cu o îngri- 
jire foarte amănunțită. Deosebirea dintre clasicism şi simbo- 
lism, care nu e decât o nuanță din marea şcoală estetă modernă, 
stă tocmai în faptul că simbolismul introduce idei multe Şi noi, 
cu cugetări semeţe şi revoluţionare, şi în privința aceasta e su- 
perior ca fond şi clasicismului ŞI romantismului"*582, 

Este tipic cazul lui Macedonski, care introduce şi patro- 
nează în timp inovațiile. Apoi le repudiază, fie că ele se nu- 
mesc „instrumentalism”, sau vers liber, „decadent”, pentru a 
ajunge la sfârşitul vieții la concluzia foarte lucidă că „versuri- 
le proaste” nu sunt „culmi de formă”, iar „proza ritmată” nu 
este-„poezie” s La Tudor Arghezi aceeași redresare. De 
notat că aceste distincţii se fac într-un text care pledează pen- 
tru principiile fundamentale ale esteticii simboliste, bine dis- 
tinse de interpretarea lor exagerată. Rezerve identice formu- 
lează și B. Fundoianu: 

„Logica a stricat mult şcolii simboliste: Teoria vocalelor 
l-a nefericit pe Rimbaud; aceea a instrumentaţiei, pe René 
Ghill; aceea a cuvintelor cu sensuri suprapuse, pe Mallarmé: 
aceea a vocabularului, pe Moreas”$ d 

Ele se repetă şi, exceptând cercurile restrânse de avangar- 
dă, se poate afirma că poeţii care au rămas mai mult sau mai 
puțin fideli simbolismului n-au elogiat niciodată formalismul, 


O ei i 


n Ștefan Petică, op. cit., p. 364-365, 

„Al. Macedonski, Reapariţiunea «Literatorului», Literatorul, nr. 1, 20 
iunie 1918. 
i T. Arghezi, Vers şi poezie, Linia dreaptă, nr. 2-3, 1904. 
-7 B. Fundoianu Decadenţa un capitol din istoria simbolismului, Cuvântul 
liber, |, 42, 15 octombrie, 1920, p. 24, 

Dimpotrivă, ei îl critică, şi Ion Pillat rezumă opinia literară 
curentă asupra întregii probleme: 

„Introducerea senzaţiei în citatul sonet (este vorba de 
Correspondances, n.n.) ca mijloc de incantaţie spirituală e 
marele aport al lui Baudelaire şi al simboliştilor, dar inovaţia 
oferea, în acelaşi timp, şi o tot atât de mare primejdie, de care, 
cu vremea, simbolismul n-a scăpat. Abuzul de senzaţii a dus 
cu timpul la poezia de senzaţional ieftin a suprarealiştilor şi a 
dadaiştilor francezi, a futuriştilor italieni, a expresioniştilor 
germani. Pe când abuzul de simbol, transformat în manieră 
alegorică — la fel cu vocabularul prea obscur sau prea căutat a 
multor simbolişti —, le-au demodat foarte repede versurile”. 


x 


Concluzia generală care s-ar putea reține din analiza pro- 
cedeelor estetice simboliste ar fi, deci, următoarea: considera- 
te izolat, absolutizate, rupte de conținutul ideologic şi emoțio- 
nal al poeziei, unele din principiile sale pot da naştere la exer- 
ciţii formaliste, vicioase din punct de vedere artistico- 
ideologic. 

Folosite însă în spirit pozitiv, aceste procedee, existente şi 
mai înainte şi independent de simbolism, dar dezvoltate şi 
nuanţate de acesta, pot fi şi sunt efectiv acceptabile. Poezia 
actuală nu ocoleşte nici simbolurile, nici „corespondenţele” 
(în sens de asociaţie poetică de date senzoriale şi ideologice), 
nici sugestia, nici muzicalitatea. Supuse, deci, unui nou mod 
de asimilare şi elaborare artistică, subordonate mesajului ideo- 
logic, integrate substanței însăşi a poeziei, dozate cu modera- 
ție şi, mai ales, purificate de orice formalism, funcția lor este- 
tică se păstrează intactă. 


5% Ton Pillat, op. cit., Revista Fundațiilor, IX, 7 iulie 1942, p. 167. 

Teoria simbolistă a făcut uneori eroarea de a izola şi 
dogmatiza câteva elemente care intră în componenţa poeziei, 
înțeleasă unilateral, fragmentar. De îndată însă ce rectificarea 
se produce modalitatea poetică simbolistă ajută la reflectarea 
mai profundă şi nuanțată a realităţii şi a eului liric. Subordo- 
nate principiului unităţii artistice dialectice dintre conținut şi 
formă, aceste procedee fac parte integrantă din tehnica artisti- 
că universală, elaborată de-a lungul întregii istorii a literaturii. 
Ele pot fi uneori utilizate cu folos, pentru crearea unei imagini 
artistice tot mai bogate şi originale a vieţii în continuă prefa- 
cere. 

În sfârşit, trebuie reținut şi faptul, care va reieşi pe deplin 
din examinarea temelor simbolismului şi a modului lor de 
realizare, că simbolismul, ca mişcare literară, nu se confundă, 
peste tot, cu estetica sa, definită în termenii de mai sus. Nu 
numai că, așa cum s-a putut vedea, a existat poezie simbolistă 
cultivată în reviste care nu-şi spun simboliste, şi invers 
(printr-o disociere evidentă a creației de teoria corespunzătoa- 
re), dar această separație se constată ŞI în interiorul poeziei 
pur simboliste, în sensul că, în procesul creaţiei, unele aspecte 
estetice se estompează, altele sunt subliniate, iar altele suferă 
modificări însemnate. Programul, ca atare, nu va fi deci tra- 
dus, pas cu pas, în opere riguros corespunzătoare, care-şi au 
de cele mai multe ori viaţa lor proprie, faţă de care principiile 
simboliste nu joacă alt rol decât acela de a da orientări mai 
mult sau mai puţin de principiu. 

IV. TEMELE SIMBOLISMULUI 


În definirea curentelor literare, conţinutul programului es- 
tetic joacă, fără îndoială un rol important. Şi mai însemnat 
este însă repertoriul temelor specifice, modul lor de interpreta- 
re, precum şi al temelor universale pe care aceste curente le 
reactualizează. Numai o astfel de enumerare şi analiză ne poa- 
te da o imagine exactă a configurației generale a curentului; 
doar prin studiul tematic se poate ajunge la o descriere com- 
pletă a unei direcții literare. 

Se-nţelege, nu susţinem că o fenomenologie de ordin 
formal, aşa cum se practică adesea în estetica literară idealistă, 
reprezintă un răspuns la problemele care ne preocupă. Dar 
chiar analiza ştiinţifică ne arată că izvoarele sociale, morale şi 
ideologice, psihologia scriitorilor în cauză, întreaga condiţio- 
nare a epocii fac ca anumite teme să fie cultivate de predilec- 
ție, altele să fie lăsate în umbră, iar unele să fie cu totul părăsi- 
te. Între conţinutul unui curent literar şi temele sale funda- 
mentale există o legătură dialectică, organică. Această obser- 
vaţie se verifică şi în cazul simbolismului românesc, a cărui 
descriere devine imperios necesară. Despre conținutul său 
real, obiectiv, ideile şi temele care-i sunt proprii spun totul. 

Când se încearcă o astfel de operaţie nu trebuie să se cadă 
însă în eroarea unei despuieri exhaustive de volume, luate la 
cercetare în serie. Ca peste tot până acum, avem în vedere 
doar operele şi autorii esenţiali. Nu vom alcătuit deci un cata- 
log excesiv analitic şi mai ales statistic, ci numai o trecere în 
revistă a principalelor teme simboliste, ilustrate prin câteva 

citate tipice, urmărind pe cât posibil şi la acest capitol diferen- 
țierea diferitelor aripi ale curentului. 

Inventarul va încerca să rețină, aşadar, momentele capita- 
le şi va indica doar punctele de reper. Totuşi este necesar ca 
acest „tur de orizont” să fie îndeajuns de amănunţit şi de pre- 
cis, ca pe baza acestui atlas geografic să se poată obţine o 
imagine limpede şi completă, în ansamblu, a ceea ce a repre- 
zentat - efectiv — simbolismul românesc, despre care s-au 
formulat multe judecăţi generale şi puţine definiţii aplicate la 
obiect. Şi totuşi numai acestea din urmă sunt cu adevărat soli- 
de, revelatorii şi ştiinţifice, de natură să înlăture impresionis- 
mul şi diletantismul, cu şi fără aparat critic, din istoria literară. 


1. FORMELE EVAZIUNII 


Poezia simbolistă cu punct de plecare, psihologic vor- 
bind, într-un individualism moral, nu exclusiv, dar în tot cazul 
destul de răspândit, cultivă din capul locului singurătatea 
drept una din temele sale de bază. La prima vedere, s-ar părea 
că poziţiile romantismului nu sunt depășite. Marii izolaţi, ma- 
rii însinguraţi sunt prin definiţie eroii romantici, şi simboliştii 
lasă de multe ori impresia unui romantism întârziat, oarecum 
minor. Dar o privire mai atentă dezvăluie tendința de particu- 
larizare, de tratare prin nuanţe proprii a „singurătăţii”, care în 
simbolism este cu totul alta decât la Byron sau Vigny. 

Nici în simbolismul apusean, şi cu atât mai puţin în cel 
românesc, nu întâlnim atitudini de mare orgoliu şi sfidare. At- 
mosfera de singurătate morală care înconjură poetul simbolist 
nu-l împinge să proclame izolarea ca suprem stil de viaţă. Sin- 
gurătatea nu-i dă nici delicii, nici mari exaltări, nici atitudini 
egolatre sau „geniale”, nici idei despre permanenta „unicului” 
şi individualului în lume. Dimpotrivă, singurătatea este resimti- 

tă de simbolişti ca o apăsare (uneori chiar ca o suferință), evo- 
cată însă în surdină semielegiac. Senzaţia este numai de neplă- 
cere, de insatisfacţie morală, nu de criză, indiciu că poetul sim- 
bolist, în ultimă analiză, nu se complace în singurătate. El în 
nici un caz n-o exaltă, ci numai o evocă în tonuri melancolice, 
de regret, ca o realitate inevitabilă, obsedantă, care-l predispune 
la găsirea unei soluții de depăşire, de evadare. 

Trecerea de la singurătatea de tip romantic la aceea de tip 
simbolist se observă destul de limpede încă în poezia lui Şte- 
fan Petică. Acesta este un obsedat al însingurării morale. In- 
tenţiona să dea o tragedie cu titlul Cântecul singurătăţii, şi din 
tot ce a scris pe această temă ceea ce se desprinde este ideea 
de damnare, de fatalitate, de tragic: 


Stingheră tinereţe străină de plăcere! 

Ea n-are roze-n plete, nici râsuri fericite, 

Și amforele-s goale de vinuri strălucite, 

Iar fața ei e faţă de zbucium şi durere. 

Eu nu am cântul vesel din temple larg deschise, 
Nici fruntea-ncununată de verzi cununi de palmi! 


El chiar vorbeşte de „tragica singurătate” (Cântecul 
toamnei, XIII), şi experienţa sa socială şi morală, plină de 
ratări şi înfrângeri, îl autoriză subiectiv să se simtă un izolat, 
fără ieşire practică: 


Bătui la porțile străine, 
Și-nchise porțile-au rămas. 


Dar soluţiile imaginare, ideale, pe care le sondează, tră- 
dează imediat fibra simbolistă. Petică va scrie atunci, cum 
vom vedea, despre transfigurare prin muzică, va avea noțiu- 
nea „beţiei” de parfumuri, a reveriei prerafaelite etc. Singură- 
tatea, ca atare, el n-o cântă. Ea nu este decât un impuls spre 

evaziune, aşa cum se constată mai peste tot în simbolismul 
românesc, care cunoaşte la acest capitol atât aspecte de adân- 
cime, cât şi superficiale, exterioare, cu o notă foarte tipică 
surprinsă de D. Iacobescu în Marşul Izolaţilor, adevărat imn 
al simboliştilor noştri: 


Spre izolarea zărilor fugare, 

Spre măreţia mărilor polare, 

Spre umbră, spre tăcere, spre uitare... 
Adio, adio! 

Pornim 

În ritmul unui marş de ţintirim. 


Și palid, şi solemn, şi gânditor, 

Cu aripi uriaşe de condor, 

Pluteşte sufletul în depărtare 

Spre izolarea ţărilor polare, 

Spre umbră, spre tăcere, spre uitare. 


Momentul cel mai profund al psihologiei singurătăţii se 


constată însă în poezia lui Bacovia. El se mărturiseşte Singur 
nu o dată: 


Sunt solitarul pustiilor pieţe. 
p 
Când voi fi liniştit, voi scrie un vers 
In care veţi vedea că sunt părăsit. 
x 
Tot mai tăcut şi singur, 
In lumea mea pustie — 
Și tot mai mult m-apasă 
O grea mizantropie. 

Totul este resimţit la un diapazon acut, patetic, prin con- 
fesiuni strangulate, de resemnare: 


Că! de străin sunt de țara mea, 
Si nici un dor nu mi-a rămas. 


Reacţiunea este retractilă şi inhibită. 


Mai bine singuratic şi uitat, 
Pierdut să te retragi nepăsălor, 
În fara asta plină de umor, 
Mai bine singuratic şi uitat. 


Dar, spontan, soluţia „simbolistă” îşi face loc — alcool, şi 
fum de ţigări —, mijloc infailibil de uitare, de evaziune: 


Eu trebuie să beau să uit ceea ce nu ştie nimeni, 
Ascund în pivnita adâncă, fără a spune un cuvânt. 
Singur Să fumez acolo neştiul de nimeni. 

Altfel, e greu pe pămânl... 


Un claustrat moral ne apare în lungile sale declamaţii şi 
Mihail Săulescu, poet care se contemplă adesea în postură de 
„cuget solitar”: 


Aseară, gândul meu era un solitar... 
Chilia lui, castelul meu de vise. 


Însă imediat intervin transfigurările literare, convertirea 
solitudinii în simboluri: 


Mi-e sufletul ca un deşert palat, 
Ce-aşteaplă ca stăpânul să-i revie 
Din țara-n care a plecat... 

Imaginea pare a fi luată din Samain, al cărui „suflet de in- 
fantă” locuieşte în „vechiul Escurial”, şi ilustrează o tendință 
proprie simbolismului de a suprapune peste ordinea autobio- 
grafică sau a universului simboluri şi corespondențe. Izolarea 
va avea deci „cifrul” său, procedeu surprins pentru fiecare 
temă a universului moral simbolist. Poetul este insul pierdut 
în aglomeraţia urbană, în palate vaste, în temple, în camere 
anxioase, în chilie, precum la N. Davidescu: 


Mă simt atât de singur şi-atât mă Simt de trist, 
În mijlocul odăii bolnave de-ntristare, 

Încât mă văd în chipul de pal seminarist, 
Ce-nchis în nişte ziduri de negre seminare 

Își caută zadarnic în inima-i pe Crist, 


în „cavouri de temple bizantine”ca la Ion Minulescu, au- 
tor de joviale Strofe pentru mine singur, cu predilecții pentru 
solilocvii grandilocvente, De vorbă cu mine însumi. Dialogul 
ego-alterego se consumă lucid şi cam blazat, căci nici una din 
soluţiile care se oferă singurătăţii nu satisface: 


Vorbesc cu mine însumi, Şi-mi Zic. 
— De ce mă minţi 
De-atâţia ani de-a rândul, că tu eşti cel mai mare... 


Vorbesc cu mine insumi, Şi-mi zic: 

— De-atâţia ani, 

De când mă porţi spre-acelaşi sublim necunoscut, 
De ce mă minţi cu-aceleaşi îndemnuri de temut 
Şi-mi profanezi credința cu-acelaşi prefăcut 
Surâs — 

Citit pe buze de josnici curtezani? 

La Ion Minulescu, temperament sociabil, singurătatea es- 
te, de fapt, o atitudine literară, situată la polul opus față de 
aceea a lui Bacovia. Între aceste extreme există nuanţe: gestul 
de refugiu sentimental în intimitatea eului: 


Te-am căutat atâta, şi-acuma te-am găsit 
Ascuns adânc în mine, tu nu-mi puteai vorbi. 
O, suflete, tovarăș şi frate obosit, 

Ce-am căutat în lume când tu erai aci?, 


ca la Mihail Cruceau, contaminat și el de atitudini estete 
(„Şi sufletul meu singur e trist ca o poveste”), sau înfiorarea 
reținută în faţa decorului familiar, pustiu, precum la Ion Pillat. 
Acesta, în Amăgiri, evocă singurătatea iernii, a grădinii, a 
casei goale, cu emotivitate sobră, de intelectual distins, care se 
înduioşează la limită. 

Care sunt efectele morale şi literare ale singurătăţii poezia 
simbolistă documentează din plin asupra lor. În izolare sufle- 
tul pierde din capacitatea sa de consonanţă, se individualizea- 
ză. Devine trist şi melancolic. Aspiraţiile absolute nesatisfăcu- 
te, ratările, înfrângerile morale joacă şi ele un rol important în 
generalizarea acestei stări de spirit, care predispune la toate 
nostalgiile, evaziunile şi visările posibile. Melancolia consti- 
tuie deci una din atitudinile simboliste tipice, la Samain de 
pildă („J'ai l'âme en melancolie"), şi poeţii se complac s-o 
evoce mai ales sub eticheta de spleen. Este, cum ştim, un 
amestec de plictiseală profundă, dezolare şi tristețe abstractă, 
care nu se confundă cu simpla plictiseală, efemeră, sau cu 
romantismul mal du siècle. 

Acesta era făcut din melancolie sumbră, reverie, decepție 
şi pesimist. Spleen-ul simbolist, iniţiat de Baudelaire, este 


587 : , 
Mi-e sufletul melancolic. 

apăsarea sumbră a anotimpului pluvios, a zilei interminabile, 
aride, fără conţinut, a speranțelor învinse şi a neliniştii atroce, 
de durată. Este apoi o „langoare” produsă de tristețea apelor 
Stătute, mucede, din canale; de melancoliile liniştii duminicale 
ale oraşului mic de provincie (vezi complainte de la lune en 
province, Complainte d'un certain dimanche, Dimanches de 
Laforgue); de monotonia mecanică, exasperantă a existenței 
fără conţinut, care împinge pe același tipic poet francez, să 
exclame: 


Tâchons de vivre monotone’! 
să se lamenteze: 


Je m'ennuie, natal! Je m 'annuie, 
Fi 589 
Sans cause bien appréciable... 


şi care-ţi găseşte expresie într-un vers celebru: 
Ah! que la vie este quotidiennes” 


Primul poet român cu acuitate pentru astfel de notații es- 
te, după toate indiciile, Traian Demetrescu. Acesta evocă fugi- 
tiv, în Sensitive, „melancoliile tăcerii” şi mai ales spleenul, 
„urâtul” sufletesc, 


lar urâtul — vechi tovarăş — 
Vine... 
Și în linişte s-aşază 


FERN Ami N a a 
588 Să-ncercăm o viață monotonă. 
589 Mă plictisesc, mă plictisesc, 

Fi ară motiv, cu adevărat... 

~ Ah, cât de cotidiană este viața, 

Pe-ale inimii ruine... 
lar urâtul — vechi tovarăș — 
Vine... 


Un volum chiar cu acelaşi titlu Spleen dă, în 1891, Al. 
Obedenaru, şi a clasa pe autor printre „parnasieni” (cum a 
făcut editorul său N. Davidescu) este sub acest aspect o eroare 
care se constată şi în cazul lui Mircea Demetriad, poet chiar 
obsedat de spleen. El observă cu tulburare cum „se întinde 
monotonia” în conştiinţe (Monotonia) şi se complace în luci- 
dități baudelairiene apăsate: 


Făr-de idei şi făr-de scop, nehotărât, 

Un gol arid, nelocuit, păstrez în mine; 

Un cer murdar, meschin, urât, 
Ce-nchide-n nori apusul vis şi-a lui lumine. 


In alt loc, pastişând în mod direct Chanson d'automne a 
lui Verlaine, Mircea Demetriad ajunge la concluzii şi mai 
sumbre: 


Nu ştiu. Un pustiu 

În mine se face 

Sunt mort? Oare-s viu? 
Nu ştiu. Sunt pustiul 


In realitate, este vorba mai mult de o proză, dovadă că 
spleen-ul său se converteşte uşor în atitudinii estete şi că sen- 
timentul este doar de suprafaţă: 


Ale mele zile sunt pustiuri cari 
Rătâcesc în ele roze caravane; 

Câte visuri blonde, albe, suverane, 
Câţi emiri fatidici, dar cu muşchii tari. 

Totuşi, aceste atitudini artificiale nu definesc între simbo- 
lismul românesc, care continuă de fapt un conţinut emoţional 
tradițional. Ce este „dorul” poeziei populare decât tot o stare 
de spleen, originară, elementară? Sufletul urban, cult, compli- 
că şi nuanţează „dorul” ancestral, şi poetul simbolist, atunci 
când vibrația îi este reală, nu face altceva, figurat vorbind, 
decât să transcrie în cheia sa o melodie populară. Dovadă po- 
ezia Elenei Farago, plină de „doruri”, adevărat punct de inter- 
secţie între nostalgia de tip tradițional şi simbolism, cu o pro- 
nunțată melancolizare a temelor şi decorurilor folclorice. Ana- 
logia melancolie-dor constituie încă unul din puternicele ar- 
gumente care pledează în favoarea existenței unui simbolism 
românesc autentic, cu punct de plecare nu într-un proces este- 
tizant sau de imitație, ci într-o străveche atitudine populară în 
fața existenţei. „Dorul” de sat, desigur, diferă de „dorul” de 
oraş. Dar substanţial, calitativ, vorbind, deosebirile nu sunt 
mari. Cauza „dorului” variază după împrejurări şi mediu. To- 
tuşi, „trăirea”, în ultimă analiză, este identică. 

La Ştefan Petică se observă perfect tocmai această trans- 
formare în sens simbolist a vechiului „dor”. Când scrie: 


Mi-e dor d-un cântec plin de jale, 


el n-a ieşit încă din atmosfera doinei. Dar când, în versul ur- 
mător, poetul declară că-i este dor: 


De-o adiere parfumată, 


el a trecut imediat la un alt registru. Petică face apel la o altă 
gamă de senzaţii şi de emoții, de astă dată pur „simboliste”, 
știut fiind rolul important pe care-l joacă olfactivul în această 
poezie. Prin urmare, nu orice fel de melancolie — spleen trebu- 
ie suspectată de poză şi anulată, ci numai afectarea, complica- 

rea sa prin atitudini artificiale, alambicate. Trebuie arătat că în 
simbolismul românesc există ambele poziţii, cultivate într-o 
măsură aproximativ egală. 

Nu vedem de ce ar stârni îndoială o confesiune ca aceasta 
a lui Ştefan Petică: 


Melancolia acdorării, 

Cu mâini intime, obosite, 
În ceasul sfânt al înserării 
La țărm de ape liniștite, 
Eu O cunosc. 


Predilecția pentru „floarea dorului ce moare”, pentru mu- 
zicalitatea în surdină a viorii, pentru crizantemele albe, ofilite, 
la acest poet, de aci provin, printr-o echivalență poetică spon- 
tană de ordinul corespondenței. Este un fenomen care se con- 
stată şi la D. Anghel. Acesta are uneori atitudini stilizate, 
afectate, de mare melancolic romantic’. Însă psihologia 
tristeții vagi, într-un mediu floral, saturat de efluvii, este pur 
simbolistă. 


Miresme dulci plutesc în aer sub bolți umbrite de liane, 
Și-i linişte-n grădina toată şi pace ca-ntr-o săhăstrie 

În care-ar fi murit viaţa învinsă de melancolie. 

Din trandafiri, ici-colo, pică petale albe, diafane. 

Ș-un glas de greier nu s-aude măcar să-nalţe imnul vieţii, 
Să rupă liniştea tăcută în jurul celor ce-au să moară; 

Îşi face cuib uitarea tristă şi pacea creşte funerară 

Pe unde pasul nu mai calcă şi nu mai cântă cântăreții. 


51 CF, Şerban Cioculescu, Dimitrie Anghel, Bucureşti, Publicom, 1945, p. 
44, 

Cu visuri, cu gândiri frumoase, cu fantezia mea cu viață, 
Învins de-o milă nesfărşită aş vrea să-npoporez natura; 
Dar braţele îmi cad trudite şi mută îmi rămâne gura, 
Simţind nelămurit în mine că numai liniştea-i măreaţă. 


ȘI în grădinile româneşti poți încerca astfel de emoții, pe 
care nu numai lectura lui Samain le sugerează, ci însăși per- 
cepția imediată a vieţii. Că poți fi melancolic la ţară o dove- 
deşte poezia lui Şt. O. Iosif, şi, într-o notație mai apropiată de 
simbolism, Mihail Săulescu, în La tară: 


Şi pacea iar coboară; şi toate tac pe rând... 

— Odată doar mai sună talanga-n depărtări, 
O plângere uşoară pe văi cutremurând 

Și farmecul de lună s-aşterne pe cărări. 


Fireşte, şi la acest poet sufletul este uneori un „trist palat 
pustiu”, o „tristă şi palidă fecioară, duioasă”, care, plânge 
când n-are ce visa: 


Pe care-o stea, un cântec, un zvon o înfioară, 
Cum Stă şi-aşteaptă parcă într-una altceva. 


Dar iată şi înfiorarea străveche a „dorului”, în penumbră 
de crepuscul: 


Ne cheamă, în seninul din nopțile de vară, 

Cu dorurile noastre de-a Şi ce rost avem. 

Şi gândurile triste ce-n nopțile de vară 
Plutesc tăcute-n der, din lumea noastră-afară, 
Pornite de la oameni pe care nu-i vedem... 

Un spleen acut, baudelairian, în care intră toate elemente- 
le sale tradiționale (rictusul amar, senzația de supliciu lent, 
perversiunea demonică) se constată mai ales la N. Davidescu. 
Descrierea sa are totuşi pregnanță: 


Fâşii, fâşii se lasă un văl îngrozitor 

De pânze de păianjen ce-atârnă prin odaie, 

Și pânzele sunt ude de spleen ca şi de-o ploaie 
De toamnă-ntărziată pe-un cer de cositor. 


Tăcerea se desface din mobile şi-ncet 

Cu aripile-i pe fruntea-mi lăsată-n jos m-ating, 
Şi-n juru-mi grămădită mă-năbuşe discret, 

lar spleenul — spleenul zilnic, pe ziduri se prelinge 
În chip de perle negre de lacrimi de regret, 

Apoi, desprins de mine, plutesc ca-ntr-un pustiu 
Prin aerul ce-absoarbe miresme adormitoare. 


O langoare autentică de fizic, peste care s-a suprapus lec- 
tura lui Baudelaire, se observă în Spleen-ul lui D. lacobescu: 


Sunt obosit, deşi nu vin din luptă, 
Şi-s trist, o, trist, deşi fără motiv, 

Culoarea idealei zări e suptă, 

Iar soarele mai greu şi mai masiv 


Cu vinuri pătimaşe în pahar, 
Cu opiu şi cu flori de lupanar, 
Cerc să-mi îmbăt urătul în zadar. 


Nimica sunt. Nimica bun. Nici o cadență, 
Doar lenevii solare, şi atât, 

Plus o grozav de lungă decadență 

Și-un ştreang — cu care nu te strângi de gåt. 

Şi poate şi mai autentică, dat fiind temperamentul şi unda 
de suavitate a poeziei sale, este nota de melancolie, „dulce”, 
„Stinsă”, şoptită şi învăluitoare: 


Melancolie dulce, melancolie Stinsă, 

Ce-nvălui atmosfera în nopți de Toamnă dulci, — 
Melancolie dulce, melancolie stinsă, 

În suflete bolnave privirea ta o culci, 
Mângâietor şi moale ca o femeie-nvinsă. 


În schimb, la Al. T. Stamatiad, spleen-ul apare de-a drep- 
tul confecționat ilustrând apăsat aripa artificială a simbolismu- 
lui. Foarte discursivă este poezia „plictiselii” la Emil Isac, cu 
un moment notabil în evocarea Primăverii domnişoarei bă- 
Irâne, copleșită de langorile şi melancoliile așteptării, trans- 
formată în simbol (melancolia fetei bătrâne atrage şi pe Elena 
Farago, în O fecioară bătrână plânge): 


Primăvara domnişoarei bătrâne o simt în mine. 


Un moment de psihologie simbolistă tipică surprinde poe- 
tul şi în Noaptea fantastică: 


Dorm burghezii şi-şi strâng în braţe comorile. 
Pe mine mă neliniştesc, căci se ofilesc florile. 
Aceasta e viaţa: nopți nedormite şi grele. 

Mă mir că de pe cer, de plictiseală, nu cad stele. 


Bacovia este un remarcabi] interpret al acestei emotivităţi 
speciale, definite cu desăvârşită luciditate: : 

»E trist... frunzişul e galben şi sunt şi frunze roşii cu pete 
de sânge; dacă vrei să rămâi pe gânduri, pe aceste alei de toam- 
nă, e prea mult mister, şi nu e nimeni să râdă sau să plângă. 

Numai poeţii redau, în câteva strofe, aceste stări de me- 
lancolie, numai ei ne amintesc de tăceri şi singurătăți.. NI 

Opera sa nu constituie, în bună parte, decât o poezie a de- 
presiunii, în regim de sufocare burgheză. De aceea la Bacovia 
melancolia simbolistă ia tonuri grave, fiind, de fapt „o nostal- 
pie surdă şi incurabilă”*”*. Instrumentele cu sunet sfâşietor, 
gemetele, plânsetele chiar colaborează la crearea unei atmo- 
sfere sumbre, deprimante, tragice. Nota fundamentală este 
aceasta: 


In cercul lumii comun şi avan, 
Mă zguduie de mult un plâns intern. 


Punctul de jos al căderii devine atunci mizantropia, în ca- 
re melancolia dispare, făcând loc vidului sufletesc sumbru: 


Tot mai tăcut şi Singur, 
În lumea mea pustie, 

Și tot mai mult m-apasă 
O grea mizantropie, 
Din tot ce scriu, iubito, 
heiese-atât de bine 
Aceeaşi nepăsare 

De oameni şi de tine. 


S-a spus că „tema esenţială a simbolismului e notal- 


pia”, şi observaţia este fără îndoială exactă atunci când se 


5 G, Bacovia, Opere, Bucureşti, Editura Fundațiilor, 1944, p. 235. 


593 N. Manolescu, George Bacovia, Viaţa românească, XVIII, 1, ianuarie, 
1965, p. 123. 

5 G. Călinescu, Istoria literaturii române de la origini până în prezent, 
Bucureşti, Editura Fundațiilor, 1941, p. 618. 

constată, măcar în germene, tendința de finalizare, de aspirație 
spre „ceva”. Dar acest fapt nu se verifică totdeauna. 

Mai totdeauna nostalgia este un prim pas spre soluţie su- 
fletească, o proiecţie, fie şi total confuză, a unui început de 
clarificare interioară. În zone compacte ale sale, simbolismul 
se complace, cum am văzut, mai ales în solitudine şi melanco- 
lie. Este o psihologie amorfă, mai curând intraductibilă, „ine- 
fabilă”, inexprimabilă, prin faptul că nu conştientul este acela 
care domină, ci stările confuze, subconştiente. Atitudinea este 
contemplativă, şi dispoziţia cea mai curentă a clipelor de me- 
lancolie este simpla reverie, visarea cu ochii deschişi, fără 
direcție precisă, în pur vagabondaj caleidoscopic al imagini- 
lor. Nu greşim deci definind reveria drept încă una din temele 
psihologice predilecte ale simbolismului, care adesea cultivă 
doar acest moment (N. Davidescu): 


Atât măcar: iluzii de-o clipă în reverie, 

Pe care-o dă absintul, uitându-ne [ăcuţi 
Cum ochii noştri tulburi filtrează tragedia 
Privirii rugătoare a câinilor bătuţi. 


Producerea artificială a stărilor de reverie şi „paradisele 
artificiale” baudelairiene nu sunt mai de loc răspândite în 
simbolismul românesc, a cărui predispoziţie contemplativă 
este stimulată în genere pe căi tradiţionale. La Petică, de pildă, 
cadrul cosmic joacă un rol important: 


Lumină, Soare şi senin 

Imi cere sufletul în dar. 

Nu vă miraţi când mă vedeți 
Privind cocorii visător... 

Visarea erotică este de asemenea răspândită: 


Pe fața ta tristețea de-aducere aminte 

A pus melancolia profilurilor sfinte, 

Când singur visul tainic în preajmă stă veghind, 
Ah, câte visuri blonde văzut-am eu murind! 


Ci arsă e-a mea fi-unte de aprigă dorinţă 

Și buzele-s setoase de dulcea suferință 

A caldelor săruturi, vibrând de voluptatea 

Ce plânge-n noaptea sfântă vrăjind singurătatea, 
În care Jlori albastre visează adormind! 

Ah, câte visuri blonde văzut-am eu murind, 


Ceea ce stimulează este amintirea melancolică a iubirii 
defuncte: 


O amintire-ndurerată 

De graţii albe ce-au murit 
Adoarme-n unda tremurată, 
Ca ruga pală-n asfințit. 


Melancolia amintirii 
Are-adâncimi misterioase, 
Ca ochii verzi ce mint iubirii 
Sub gene lungi şi mătăsoase. 


O remarcabilă Reverie are la D. Anghel un punct de ple- 
care muzical-sentimental: 


Cântai un cântec straniu din fările de nord, 

O melodie blândă şi limpede ca ghiaja; 

Și eu visam pe gânduri ce dulce-ar fi fost viața 
Să am cu tine o casă pe-o margine de fiord. 

Se cultivă totuşi şi maniera estetizantă, precum la Al. T, 
Stamatiad, predispus spre visarea „distinsă”: 


Revăd imaginile roze din vremile care-au trecut: 

Erau pe cer atâtea roze, chiar sufletul era o roză, 

C-ar fi crezut că-nlreaga viată e-o nesfârşită apoteoză, 
Dar astăzi visurile roze s-au risipit şi s-au pierdut. 


| 

Nostalgia propriu-zisă începe să se contureze) cu adevărat 

de abia în clipa când melancolia şi visarea ajung la saturație, 

şi un „scop” este întrevăzut, nu înainte însă de a traversa încă 

o zonă imprecisă, de ambiguitate morală. Această impercepti- 

bilă deplasare se observă mai întâi la Petică, al cărui limbaj 
poetic începe să selecteze toate nuanțele: | 


O, ceasul trist al renunțării 
Pe frunţi a pus melancolii 
Şi-n glas fiorul înserării 
Cu dureroase nostalgii, 


E oare imnul de-ngropare 
A Jericirilor sfârşite, 

Sau e durerea viitoare 
Căzând pe visuri chinuite? 


Antieminescieni, în parte, şi mai ales din motive teoreti- 
ce, simboliştii români continuă şi dezvoltă în realitate, în 
această zonă a poeziei lor, binecunoscuta predilecție spre vis 
şi reverie eminesciană, pe care o duc mai departe prin subtili- 
Zări proprii. În acest punct, simbolismul european (şi româ- 
nesc) nu face altceva decât să împingă la noi rafinamente, de 

penumbră, o tipică atitudine romantică, aceea de a visas%%5 „ dar 
care la romantici se dovedeşte mult mai complexă, plină de 
implicaţii metafizice şi epistemologiceS%. La simbolişti, reve- 
ria are o funcţie predominant psihologică, de nuanţă sentimen- 
tală (ca şi la Eminescu, de altfel), exprimând nevoia sufletului 
uman de a depăşi luciditatea obositoare, apăsătoare, sumbră, 
căutând o soluţie imaginară pentru criza sa morală, precum 
Petică o şi spune: 


Un Singur vis mi-a mai rămas. 


Reveria şi nostalgia reprezintă un simbolism două mo- 
mente corelative importante, deoarece aceste atitudini gene- 
rează, fie separat, fie întrunite, noi teme caracteristice. 

Sufletul devine nostalgic atunci când împrejurările ime- 
diate ale existenţei nu-l satisfac, îl nemulțumesc, când aspira- 
tiile nu-i sunt împlinite. 

Condiţiile sociale şi morale în care se formează o astfel de 
psihologie sunt bine cunoscute, şi totul explică de ce poetul 
simbolist trebuia în mod necesar să ajungă la o nouă temă care 
să traducă, mai mult decât oricare alta, tendințele sufletului 
suprasaturat, nemulțumit şi sufocat de platitudinea burgheză. 
Din acest mediu poetul simbolist vrea să plece, să fugă, să eva- 
deze. Este cauza esenţială pentru care poezia simbolistă repre- 
zintă, în bună parte, o poezie a evadării, de ce această temă este 
cultivată cu insistență într-o serie întreagă de variante. 

Clasificarea lor minuțioasă depăşeşte cadrul sintezei de 
față. Anumite discriminări trebuie totuşi făcute, cu atât mai 
mult cu cât dăinuie uneori convingerea că întreaga poezie a 
evadării este produsul exclusiv al influențelor literare ŞI în 
întregime „decadentă”. Condiţiile sociale şi morale interne 


K Guy Michaud, op. cit., p. 28-29. 
5% Albert Beguin, L'âme romantique et le rêve, Marseille, 1937, 2 vol. 

înlătură însă această judecată, în sensul că un poet simbolist 
român putea fi îndemnată să viseze „evadarea” şi pe bază de 
simplă experiență personală negativă, anterior sau în afara 
oricărui izvor livresc. Dar, nu-i mai puţin adevărat că anume 
lecturi au orientat şi cristalizat aceste predispoziţii şi tendinţe, 
că influența poeziei franceze de tipul Samain este chiar pre- 
dominantă, în unele cazuri: 


Et nous sommes partis, tous deux, au fil de l’eau, 
Sans savoir où, très lentement — O charme rare, 

Que donne un inconnu fluide où l’on s’égare.” 


Este un text din numeroasele citate posibile, care conţine 
motivul plecării, pe care fără îndoială Macedonski îl transmite 
simbolismului românesc, ca în această Plecare din 1892: 


Întindeţi pânzele, băieţi... 
Un vânt subţire se ridică, 
Albastra mare se despică, 
Pe cer alunecă nori creţi... 
Intindeţi pânzele, băieți, 
Un vânt subţire se ridică. 


Tema revine în rondeluri, dintre care multe sunt de factu- 
ră curat simbolistă. Printre ele figurează și Rondelul plecării: 


Am să mă călătoresc... 
Sunt furat ca de ispite, 
Să voiesc, să n-o voiesc, 
Spre ţinuturi negândite. 


598 q; Me s 

Și am plecat, amândoi, pe apă 
Fără să ştim unde, şi foarte lin — Oh, farmec rar, 
Al necunoscutului fluid în care te pierzi. 

Atmosfera este totuşi prea euforică, prea exultantă, pentru 
intimitatea adevăratei poezii simboliste. În schimb, la D. An- 
ghel, emotivitatea discretă se reface: 


Că fieştecare din noi îşi dă seama 

Că-n urma trăsurii ceva se destramă, 
Și-acela nu-i drumul, ci-i biata viaţă; 

Că dulcea mireasmă prin noapte drumeaţă, 
Nu-i miros de floare, nici vrajă ci-i dorul 
Ce-l ia pretutindeni cu el călătorul, 
Oriunde s-ar duce şi-ar vrea ca să scape 
Subi-naltele ceruri, pe vastele ape... 


Poezia aceasta exprimă momentul de fior ascuns care 
precede orice călătorie. O plecare cu destinaţie precis localiza- 
tă ar da o poezie prozaică, sau un reportaj în versuri. În 
schimb, plecarea enigmatică, în „necunoscut”, spre „țările 
enigmă”, tulbură, fascinează, şi simbolismul s-a alimentat mai 
ales din acest pas poetic în gol, evocat de mai toţi poeții. La 


D. lacobescu, ţinta se numeşte E/dorato: 


Amurg pe-o mare de topaz... 
Porneşte nava-n joc de spume, 
lar cei plecaţi spre-o nouă lume 
Stau înlemniţi ca-ntr-un extaz. 


La Anghel direcţia „cârmei” este „spre necunoscut”, a lui 
N. Davidescu, este Spre himericul aiurea, spre „ţara tainică”. 
Acest poet se complace în evaziune sub toate ipostasele mereu 


„Cu gândul aiurea”, pe Drumul nostru înainte: 


Astăzi poate să pornească şi porneşte. Țărmuri noi 
Dinainte-i se ridică primitoare de eroi 

Şi, ca Jălfâirea unor aripi leneşe de fluturi 

Îi aduce nostalgia depărtatelor ținuturi. 

Noi simțim în zare zvonuri până-acum necunoscute 
Învelite-n alte taine mai temute şi, din cute 

De nepricepute haine de gândire, minţi adânci 

Se ridică din avântul tuturor ca nişte stânci. 


. a 9] | . Li Ed 
La M. Cruceanu „vis”, „dor”, „drum”, „nălucă”, „ispită” 
sunt noțiuni curente, şi simbolul este Călătorul, cu prototip în 
emirul lui Macedonski din Noapte de decemvrie: 


Ducea cu el în suflet comori neprețuite? 

Ducea dorinţe-aprinse, sau gânduri obosite? 
Ducea dureri nespuse, sau gând triumfător? 
Cum ai putea şti oare ce duce-un călător? 

Cum ai putea şti oare, când drumul mai departe 
Aleargă, ca şi visul, tot mai ispititor? 


Foarte discursiv pe această temă (şi de aceea citabil ca 
exemplificare) este şi Mihail Săulescu. El este plin de „ple- 
cări”, de „călătorii”, fără direcție, fără escală, fără punct de 
plecare şi de sosire. Ceea ce-l agită sunt: 


Chemări neînţelese din depărtări eterne, 
Chemări ce mă frământă la fiecare pas..., 


emoția ineditului, a aventurii: 


Pe toţi îi cheamă-n depărtare dorul 
De ce e nou, de ce-i necunoscut: 
Pe cel ce vine să pornească mâine, 
Pe cel ce-n urma rândului rămâne, 
Pe cel ce s-a pierdut... 

Intrebarea capitală este una singură: 
De ce hrănim în Suflet un dor de depărtare? 


Localizarea, fireşte, este undeva În Pacific, spre alte zări 
albastre, căci: 


Mereu, mereu ne chiamă un dor de depărtare. 


De obicei, studiile despre simbolism ilustrează această 
orientare exclusiv cu citate din poezia lui Minulescu, dar te- 
ma, cum se vede, este mult mai răspândită. Totuşi nu se poate 
contesta că Ion Minulescu a făcut-o populară şi că lozinca sa 
Partenza devine accesibilă oricui, căci şi calea ferată are poe- 
zia şi nostalgia sa contagioasă: 


Tristeţea trenului ce pleacă, 
Noi n-am lrăil-o niciodată, 
Căci — călători ades cu trenul — 
În clipa când plecăm din gară, 
Noi stăm pe loc — 

Doar trenul pleacă! ... 


De fapt, o dată cu simbolismul, apar în poezia noastră şi 
alte vehicule moderne, asociate, în mod inevitabil, aceleași 
idei poetice de deplasare când febrilă, când, mai ales, în ritm 
nostalgic. O creionare a unei curse În automobil, „pe valul 
mării” se găseşte poate pentru întâia dată la B. Nemţeanu: 


Părea din urmă moartea că ne-alungă, 
În fată, vântul stavili ne punea; 

lar sufletu-mi, înfiorat, părea 

Liman mântuitor că vrea s-ajungă. 

Sirena-n stepa largă revărsa 
Alarma ei sălbatică şi lungă, 

lar şuierul pustiu, de-albastra dungă 
A cerului, din zare, se frângea. 


Procesiunile macabre ale lui Minulescu din Peferinii morţii au 
ceva artificial, factice, în ele: 


Ciudate fiinţe, bizari pelerini, 

Cu ochii albaştri, ca albastrul senin, 
Spre care cetate pornirăți-armata 

De oameni cu cranii şi mâini de schelete, 
Cu fețele albe, ca albul perelte, 

Și gura-ncleştată? 


In schimb, Romanţa celor trei corăbii are o undă de 
nostalgie adevărată: 


Porniră cele trei corăbii... 

şi-n urma lor rămase portul 

Mai triste ca muntele Golgotei însângerat d-un asfințit, 
Si-n urma lor, | 

Pe cheiul umed 

Un singur albatros rănit 

Mai stă de pază 

Ca Maria 

Venită să-şi vegheze mortul! 


D. lacobescu va continua această evaziune maritimă, trăi- 
tă /n Port sau în Amurg naval: 


Pornim. Vaporul nostru tainic frânge 
Melancolia apelor din Nord, 

Și soarele ne flutură pe bord 
O flamură fantastică de sânge. 


Sunt şi la Ion Pillat poezii pe aceeaşi temă curentă (S-au 
dus, Cântec de ducă, în Eternităţi de-o clipă), însă originalita- 
tea „evadării” sale constă în faptul că ea se consumă pe mari 
spaţii, în spirit nomad, în cavalcade. Pillat, sub acest aspect, 
este poetul dorului de a sări în şa, al Cânrecului stepei, al 
Cântecelor cazacului: 


'Nainte, — 'nainte, 
Oigur lângă oigur! 
Și stepa împrejur 

Cu visul ei fierbinte... 
'Nainte Oigur! 


A deplasa simbolismul spre stepele Asiei centrale, ca un 
ecou din Cneazul Igor de Borodin, constituie o idee poetică 
notabilă, şi istoria literară o reţine. 

Şi mai interesantă este tendinţa, care uneori se întrevede, 
de a visa „plecarea” şi „evaziunea” în decor românesc, aşa 
cum se observă, de pildă, la Barbu Nemţeanu. Poetul contem- 
plă de la Galaţi Privelişti dunărene: 


Pe digu-nalt mă las, visând, 

Sub cap cu-o mână petrecută, 

Și, printre gene, urmăresc 

Domol cum lunecă o plută 

Cu mintea vis, nici nu-mi dau seamă 
Când piere pluta dupe coturi, 

Și sar uimit, zărind în locu-i 

Un şir de negre cargoboturi... 

O înclinaţie asemănătoare este de semnalat şi la Elena Fa- 
rago, care conciliază simbolismul cu motive folclorice, locali- 
zând acelaşi impuls în cadrul rural, cu păstrarea într egului vag 
necesar (Trecea un om pe drum...). În rest, fireşte, Pleca o 
barcă verde (replică la Le bateau ivre de Rimbaud?), asociată 
iminenţei despărțirii („Stau gata de plecare”, Scrisoare). Va- 
gabondajul mental este, de altfel, o notă tipică a întregului 
curent. 

Sub influența Periheliei lui Macedonski, simbolismul 
românesc va cultiva nu numai evaziunea în imanent, ci şi în 
transcendent, în absolut, luând sub acest aspect o direcție 
idealistă. Excelsior, deviza ascensiunii spirituale continue, 
evadare consolatoare şi în acelaşi timp metodă de existenţă, 
devine temă curentă. O regăsim la Iuliu Cezar Săvescu: 


Va fi a noastră fugă un dor de veşnicie, 

Un vis de fericire, atâta de nespus, 

Că va cădea din stele o dulce armonie 

Și-al cerului părinte, învins de duioşie, 

Ne va striga din raze: „Mai sus, mai sus, mai sus!” 


N. Davidescu notează şi el senzaţia de aerian, de ascensi- 
une: 


Ah, sufletu-mi, vultur cu aripi deschise, 

Dispare-n văârtejuri albastre de vise, 

Cuprins de fiorii 

Schimbări de albe extaze cu norii... 

Și fără să-i pese de-i pace, furtună, 

Desfrâu de lumină sau beznă nebună, 
Privindu-şi zenitul, 

Aspiră-aurora sorbind infinitul. 

Mai sus ca parfumul, mai sus ca dorința, 

Se pierde-n adâncuri purtat de credinţa 
Că poate să zboare 
In largul lumii sublimului soare. 


Și-acolo, prin golul enormului haos, 

Ducându-se-n doru-i divin de repaos, 
Cu aripi deschise, 

Adoarme-n alcovuri albastre de vise. 


Dar, prin exces, tema devine o manieră, un loc comun, 


din rechizita simbolismului românesc superficial, precum la 
Al. T. Stamatiad: 


Atătea sfinte lacrimi, 

Topite-n calde versuri sonore şi superbe; 
Atătea dealuri 

Si-atâtea Universuri — 

Din depărtări, mă chiamă!, 


sau la Elena Farago, unde „idealul” este gravat Pe piatra unei 
fântâni etc. 
Dovadă de inteligenţă poetică, evaziunea sistematică sfâr- 


şeşte prin a obosi, şi Ion Minulescu atrage cu luciditate atenția 
asupra acestui sfârşit inevitabil: 


Da... 

Va veni şi ziua-n care vom obosi 

Și va veni 

Un timp în care-al năzuinţii şi-al aiurărilor parfum 
Ne va părea miros de smirnă... 


Când zădărnicia visului devine evidentă şi autoiluziona- 


rea cu neputinţă, simbolismul ca stare poetică moare, şi N. 
Davidescu, involuntar, o şi spune: 

— Zadarnic zboară-n visul de pene al Himerei 
Şi este stăpân o clipă în râzătorul vis. 
O, tu, robit de-a pururi de &hiarele durerii. 


De aceea, cu excepţia unor intermitențe succedanee (al- 
cool, țigară), Bacovia nici nu mai cultivă fuga de realitate. Ea 
îl obsedează cu atâta durere, încât copleşirea retează aripile 
oricărei visări gratuite. De la o anumită intensitate morală 
înainte, în condiţii de dramă socială, „plecarea” devine ŞI im- 
posibilă şi indecentă. Ca gest gratuit, ea este proprie doar ari- 
pei estetizante a curentului. 

În ce direcţie şi pe ce spații se localizează evaziunea sim- 
bolistă oricine poate constata la o simplă răsfoire mai atentă a 
volumelor. Este limpede că simbolismul are o geografie pro- 
prie, o afecţiune specială pentru anumite elemente cosmice, 
cu proprietate de a se transforma în „Corespondenţe” şi „sim- 
boluri”. 

Imensitatea mării, vastele perspective pe care ea le des- ` 
chide, capacitatea sa de sugestie sunt reţinute de simbolişti cu 
multă atenţie, şi Macedonski este în poezia noastră primul 
care dă semnalul ridicării pânzelor. Căci simbolismul are o 
deosebită afinitate pentru nava cu vele, simbol al plecării în 
necunoscut şi aventură, vădind înclinație pentru silueta ele- 
gantă, stilizată, a corăbiei vechi, cântată sub toate formele, de 
la caravelă la goeletă. Este vorba de o confuzie de esenţă lite- 
rară, cu speciile de păsări, care se constată, motivele suprapu- 
nându-se adesea. Cum nu se poate tăgădui că de-abia prin 
simbolism marea începe să fie cu adevărat cântată în poezia 
română”, se cuvine a recunoaşte acestui curent, şi la acest 
capitol, o netăgăduită lărgire a zonei de inspiraţie. 


SENOS Pila nodes ie oaa 


' Din lirica mării, antologie, prefaţă, text îngrijit de Vasile Nicolescu, 
Bucureşti, E.P.L., 1964, p. XIV-XV. 

Minulescu este pentru mulți poetul mării prin excelenţă, 
dar concomitent cu el Anghel asculta la fel Cum cântă marea 
(ambii poeţi au locuit un timp la Constanţa); 


In fiecare seară, de-un timp, stau cu mirare 
Și-ascult ce straniu cântă lumultuoasa mare. 


Atent îmi plec urechea, şi-ascult notele-i grele, 
Ascult, cătând pe-ncetul să mă deprind cu ele, 


Să-mi lămuresc ce-o doare când spumegă de ură, 
Ce vrea să spuie marea cu-nfricoşata-i gură. 


Prelucrarea temei este simbolistă, căci poetul încearcă să- 
i perceapă inefabilul, „taina”: 


Dar apele-i ţin taina schimbând a ei cântare, 
Acum, parcă se joacă zvârlind mărgăritare. 


Nemulțumitul dezvoltă acelaşi simbol al enigmaticului 
maritim: 


Se înălța pe urmă şi iar venea aproape 

Să-mi plângă sub fereastră — o, jalnic Ocean! 
Ce-ţi mai lipseşte oare când ai atâtea ape, 
Şi-n ele-atătea perle şi aur şi mărgean? 


Anghel mai notează atmosfera de port, evocată vizual şi 
olfactiv, şi cu un creion sigur trasează siluete: 


Cu pânzele-ntinse, să-şi afle scăpare, 
Vine nave grăbite de vânt şi de frig; 
lar albe fantome se-nalţă din mare 
Și-aleargă de-a lungul înaltului dig. 

Din yacht-uri „albe”, „roşii”, „negre”, galere, caiace 
„roz”, „albe”, Minulescu şi-a făcut o specialitate. Al Obedena- 
ru îl anticipase în Yachtul negru: 


În port stătuse prea puțin 
Un negru yacht arhiducal, 
Purtând un înger sculptural, 
Nimicitor de-price destin. 


Pe-ocean de sânge şi venin, 
Vaporul sumbru şi fatal, 
Dansând vrăjit din val în val, 
Pieri în orizont carmin. 


Pe bord voiam etern să cânt, 
Scăpat de lume şi pământ. 


Totuşi, Minulescu dă amploare şi poeziei temei, pe care o 
tratează cu precise intenţii simbolice: 


Porniră cele trei corăbii... 

Spre care țărm le-o duce vântul? 

Ce porturi tainice, 

Ascunse cercetătoarelor priviri, 

Ce vor vedea sosind mânate de dorul tristei pribegiri?... 


Galerele putrezite la ancoră traduc efemeritatea existen- 
tei, caducitatea sa ireversibilă: 


Și-aşa cum dorm nedespărțite, 

Ca trei tovarăşe de luptă — 

Ca nişte suveniruri smulse îndepărtatului trecut, 
Par trei sicriuri profanate 

Din care morții-au dispărut, 

Sosirea navelor în port trezeşte speranțe: 


Sosesc din larg, misterioase, 

Ca nişte semne de-ntrebare... 
Nu ştim din care fund de lume — 
Din răsărit, 

Sau din apus — 

Dar ştim că ori de unde pleacă 
Ne-aduc veşti noi şi-ndestulare... 
Sosesc corăbiile... 

Vino, 

Să le-ntrebăm ce ne-au adus!... 


Matelotul care cântă la probă este emblema solitudinii în 
spaţii vaste, impenetrabile: 


Cântă un matelot la proră. 
Dar ce lunatic l-asculta, 

Și cine cântu-i repeta 

Din largul Mării Marmara, 
Când mateloții toţi dormeau 
Și marea nu-l înțelegea?... 


Incremenirea mișcării portului devine imaginea spleen- 
ului estival: 


În port e linişte, 

Si-n zare, 

Tot linişte — (dar mult mai mare). 
În larg sirena nu mai ţipă, 

Și macaralele-au tăcut. 

Puțin cunoscut sub această latură, Ion Pillat contribuie şi 
el la poetizarea mării în literatura română. Această operaţie, 
chiar dacă nu se face de la un capăt la altul sub semnul simbo- 
lismului (în Eternităţi de-o clipă multe notații sunt parnasie- 
ne), reia în spiritul său tema plecării (Sus pânza, în Amăgiri 
şi mai ales reveria inevitabilă a litoralului: 


Fereastra ta deschisă e pe mare, 
Visarea mea pe ape se deschide... 

Şi Vid şi Dor îmi strigă-n cor: Porneşte, 
Să fii părtaş al cerului şi-al mării. 

Și cupa ta trupească o sfărâmă 

De țărmul şters al ultimului Thule, 


Pluteşte-n larguri singur lu cu zborul, 
De dragul lui şi-al vântului din aripi! 


Când „dorul” încearcă marea nostalgie, el suie pe bord şi 
se transformă în căpitan de cursă lungă, dând comanda ridică- 
rii ancorel: 


Cârmaci, barbar ca dorul, 
Ce crud ne muşcă-n piept, 
Ne du pe ape drepl... 

Să ne uităm ogorul. 


Pe veci să-nghită zarea 
Pădurile de nea, 

Căci visul vostru vrea 
Să cucerească marea. 

Şi la Mihail Săulescu, marea, valurile, portul, geamandu- 
rile constituie un motiv identic de inspiraţie. 

Efluviile mării, printr-un joc de asociaţii verificabil în în- 
treaga poezie modernă — duc în simbolism la o adevărată ob- 
sesie exotică, şi simbolismul românesc nu face excepţie de la 
această regulă. Peisajul sudic, tropical, extrem-oriental exerci- 
tă un adevărat miraj, şi o astfel de fascinaţie la spiritele încli- 
nate spre evaziune este, pe o latură, de înţeles. 

În mediul exotic, mirific, sunt posibile toate reveriile. In- 
sulele Pacificului reprezintă o zonă de elecţiune a sufletului 
nostalgic, şi nu puţini poeţi, după Baudelaire, le vizitează în 
imaginaţie. Vegetaţia luxuriantă, policromia, marea beţie ol- 
factivă, cadrul edenic au priză directă asupra sensibilităţii iri- 
tate de platitudinile mediului, şi poate că nu era de condamnat 
o astfel de visare la proletarul intelectual care vegeta în târguri 
înfundate în provincie şi în camere igrasioase. Dar foarte cu- 
rând tema îşi pierde prospeţimea şi se transformă într-un cli- 
şeu reprodus mecanic. 

Că primele sugestii au plecat de la Macedonski şi s-au 
dezvoltat mai târziu în cenaclul său faptul este sigur. Spre 
sfârşitul vieții, poetul va arăta chiar afecțiune pentru japoneze- 
rii, trandafiri orientali, Samain Tailhade şi alţi poeţi din sfera 
simbolistă oferind idei şi analogii care nu pot fi socotite în- 
tâmplătoare. Ele sunt colectate de discipoli, şi o confesiune 
cum este aceea a lui Al. Petroff rezumă o întreagă stare de 
spirit: 


Mă stinge dorul ne-mblânzit 
De alte ţări... 
De alte ţări... 


Ea se regăseşte şi la Ștefan Petică, în versuri poate nu atât 
de exemplare ca reuşită artistică, dar ilustrative ca direcție: 

În ochii bieţilor pribegi 
Veniti din mândre depărtări, 
Sclipeşte vag melancolia 

Și nostalgia altor țări 


Hrănit de-albastrul nesfâr şit 
Din luminatul firmament, 
Nedesluşit îmi fluturează 
În minte-un vis de orient. 


Asupra localizărilor propriu-zise afecțiunile sunt împărți- 
te. Petică preferă Levantul: 


Tu eşti o roză parfumată, 
Din valea Şirazului cald, 

lar ochii tăi ascund curată 
Lucirea mării de smarald, 

În părul tău ca diamantul, 
De flăcări negre-ntunecat, 
Si-a revărsat întreg Levantul 
Misterul antic şi ciudat 


Minulescu vagabondează prin Mediterană, dar dă o raită 
şi „pe coasta — Antilelor — bogate”, cu escală pe insula San 
Salvador. Orientul arab, pus în circulație de Macedonski în 
Meka și Mela, apoi în Noaptea de decemvrie, are de asemenea 
adepții săi. De pildă, N. Davidescu: 

Vrei tu să mergi pe neaşteptate 
Prin țara tainică prin care 
Stau caravanele-ncărcate 
La umbra verzilor smochini, 

Iar dromaderele bizare 
Păşesc ca nişte pelerini, 

Al căror singur mers străbate 
Pustiurile legendare 

De nimeni încă cercetate? 


Explorarea continuă în Africa, prin Iuliu Cezar Săvescu: 


Atât cât ochii pot cuprinde 

În lung şi-n lat peste ocean, 
De mii de ori pe-atălt se-ntinde 
Pustiul alb saharian. 


Şi mai îndrăzneț, Mihail Săulescu pleacă /n Pacific, de- 


parle:.. 


În Pacific, departe, sunt insule stinghere, 
Ce zac necunoscute de nici un marinar... 
Din fundul apei clare, fantastice, apar, 
Din fundul apei clare, o magică părere. 


Acelaşi cap-compas şi-l ia şi Al. T. Stamadiad: 


Atătea ţări, 

Cu-atâtea comori de nestemate, de glorii şi de artă, 
Cu-atătea blonde râuri, 

Cu flori îmbătătoare, 

Cu-atătea peisaje albastre, roze, albe, 

Cu-atătea zări de soare — 

Din depărtări mă cheamă! 


250 Lidia Bote 
A iabote 


Se parcurg itinerarii şi mai puţin frecventate. Fiordurile 
norvegiene au, de asemenea, „exoticul” lor, şi D. Anghel, în 
Reverie, apoi Minulescu, în Romanţa nordică, le cântă: 


În portul blond al unei mări din nord, 
Au debarcat corsarii bruni din sud. 
Şi-n portul blond al unei mări din nord. 
Greoaiele otgoane se aud, 

Cântând barbar, cântând în dezacord 
Cu albatroşii tristului fiord. 


De aici La Polul Nord nu este decât un pas poetic, şi Iuliu 
Cezar Săvescu îl face cu virtuozitate: 


La Polul Nord, la Polul Sud, sub stele veşnic adormite, 

In lung şi-n larg, în sus şi-n jos, se-ntind câmpii 
nemărginite, | 

Câmpii de ghiaţă, ce adorm pe aşternutul mării ud, 

Cu munţi înalți, cu văi adânci, la Polul Nord, la Polul Sud. 


Este o imagine care atrage şi pe alţii. La Ion Pillat se pro- 


duce la un moment dat o adevărată suprapunere de albume 
fotografice: 


Departe, undeva, sunt porturi ce aşteaptă... 
Pe mări, ca păsări albe, corăbii se îndreaptă. 


Pe țărmuri, undeva se-nalță palmierii... 
Se-naripează Pânza în vântul primăverii. 


La Poluri, undeva, ghețari sunt şi morene... 
Ce vise chiamă zborul corsarelor carene? 

Ning aur, undeva, pădurile mimozii... 
In galbena-nnoptare mai stau visând matrozii. 


Prin insuli, undeva, creole cu ochii stranii... 
Pe punte tot veghează sub lună căpitanii. 


O, tara, undeva, a basmelor arabe! ... 
Imbătrânesc piloții cătând în astrolabe. 


Dar, ghețarii, imensitatea oceanului polar, par să întruneas- 
că sufragii mai multe, căci poetul se complace privind îndeo- 
sebi această privelişte (Din miazănoapte, în Eternităļi de-o 
clipă). Acestea sunt recreații turistice, inocente, consumate 
uneori şi pe „stepele oigure”, deci într-un spațiu ceva mai apro- 
piat de al nostru. Exotismul localizat pe stepele căzăceşti, care 
îmbie la cavalcade fugoase, ne pune în față imagini aproape 
familiare. Livresc şi artificial în parte, exotismul simbolist în- 
scrie în felul acesta o curbă spre moderație şi „autohtonizare”. 

Există în simbolismul românesc şi o altă specie de exo- 
tism, pe care poezia franceză a teoretizat-o şi cultivat-o cu 
destulă insistenţă. Este vorba de vocaţia sa pentru atmosfera 
milului şi legendei, ale căror simboluri, după afirmaţiile lui 
Henri de Regnier“%, poeţii simbolişti vor să le extragă (vezi: 
Poèmes anciens et modernes de acelaşi autor, sau Moralires 
légendaires de Jules Laforgue). De aci înclinația simbolismu- 
lui pentru feerie, medievalităţi, castelane, tendință a cărei in- 
terpretare românească merită o menţiune specială. 

Fuga în spaţiu şi în timp, prin regresiune, pleacă din ace- 
eași atitudine sufletească avidă de evaziuni în toate direcțiile. 
Principial vorbind, cum ştim, simbolismul nu este ostil tradi- 
tiei, pe care o şi îmbrăţişează în felul său, adică stilizat, sim- 


60 Guy Michaud, op. cit., p. 755. 

bolizat. El chiar cultivă istoria, în zonele sale obscure, nebu- 
loase, în care imaginaţia poate interveni cu eficiență. Simbo- 
liştii români, cu un instinct poetic sigur, se vor adresa atunci 
legendei şi basmului românesc. Şi aceasta cu destulă insisten- 
tă ca să fim îndreptăţiți să vedem în poezia lor, şi pe această 
latură, un produs evoluat al unei continuități literare. 

Atmosfera din piesa Solii păcii de Ştefan petică este reve- 
latoare pentru fuziunea dintre simbolism şi tradiția basmului 
românesc. Eroii sunt personaje misterioase, care poartă o taină. 
Limbajul le este enigmatic, adesea în ton de oracol tulburător. 
Atmosfera este însă românească, la limita medievalităţii de 
convenție și de localizare exactă, într-o Vrancea de fantezie, cu 
eroi, soli, zâne, dar şi cu „cavaleri”, al căror destin este sumbru 
ca „Tanhăuser”. Legenda funigeilor de D. Anghel şi St. O. Iosif 
nu este nici măcar localizată. Creştinism, păgânism, preziceri 
fatale, farmece, puterea destinului, cavaleri şi eroine medievale 
Sunt plasate toate într-un ev-mediu ceţos, vag gotic, care ar 
putea fi şi scandinav după nume (Runa, Henar), dar şi germa- 
nic. De fapt, tema este un simplu pretext poetic, însă alegerea 
acestui cadru atât de îndepărtat de prezent este semnificativă. O 
castelană romanţioasă, blondă, diafană (convenţională) evocă 
Anghel şi într-o poezie din Fantezii (Cântec), la fel Al. T. Sta- 
matiad în Pe etajera roză, pe etajera neagră: 


Ce mâini de castelană, 
Ce mâini necunoscute, tremurătoare, fine. 


„Medievalităţile stilizate, aci sumbre, exprimând legende 
ȘI simboluri, aci 


grațioase şi feerice, au o frecvenţă oarecare în 
simbolismul românesc, ale cărui reverii pot proveni, pe aceas- 


tă latură, şi din operele lui Wagner. În orice caz, Gh. Orleanu 
are in vedere legendele Rinului: 

O albă lebădă sub lună şi-n urmă, iată, Lohengrin, 

În umbra lui o-ntr eagă lume, o lume Stinsă-acum din viaţă, 
Cetăți scăldate în lumină, vechi turnuri învelite-n ceață 

Și mânăstiri îndepărtate ce-nalță uriaşe turle, 

Castele medievale, ostaşi în flamuri şi cu surle. 

Cuprins de-o ne-înţeleasă milă ascult cum străşinele curg, 
Sunt mort deşi mă simt în viaţă. Trăiam odat-n vechiul 
burg! 


O tratare hieratică a acestui decor se constată la N. Davi- 
descu, amator de prințese legendare, de castelane enigmatice, 
dar cu afecțiune şi pentru al nostru Făt-Frumos. Eroinele sale 
sunt curate simboluri: 


Și albele princese, cu gesturi obosite, 
Sunt vechile iluzii pe calea învierii, 
Iluzii ce în cântul teorbelor slăbite, 
Cutremură regatul letargic al tăcerii. 


Domniţele şi voievozii tineri seduc şi pe Mihail Săulescu, 
autor şi el al unei localizări în stil de basm (Cu sufletul şi 
noaptea, în Departe). Punctul de plecare este însă eterna 
nostalgie simbolistă: 

„Mereu, mereu ne chiamă un dor de depărtare”, spleen-ul 
maladiv incurabil, care-şi găsește în aceste reverii nostalgice, 
pe marginea unui decor stilizat, unul din simboluri, precum la 
D. lacobescu: 


In sângele meu doarme o boală fără leac, 
Cum doarme luciul verde în moartele canale, 
O boală înflorită în timpuri medievale, 

Subtilizând în mine tristetea altui veac. 


Cu Ochii-nchişi la raza Azurului de azi, 
Eu rătăcesc prin umbra uitatelor castele, 
În cari, ca o relicvă Păstrată în dantele, 
Tot mai răsună struna poeților nomazi. 


Un stil de umbre triste lânjeşte-ntr-un buduar: 
Prinţese reci ce poartă hlamidă demodată... 
Dar zâmbetul meu straniu le fură şi le-mbată, 
Şi-n noaptea de sub gene se face ziuă iar. 


Închişi în turn, oftează geloşii don Juani... 
Prinţelese mă-ndeamnă... eu le şoplesc o glumă... 
Le simt, pe buze, gura ca nişte flori de spumă. — 
Şi-n Sufletu-mi simt Parcă un gol de mii de ani. 


In felul acesta, localizarea simbolismului în spațiu şi me- 
diu autohton, printre cele trei-patru posibilități fecunde de 

laritate numele lui Baudelaire şi ale sale „corespondențe”®®', 


totuşi raportarea este numai în parte exactă. Vrem să spunem 
că parfumul, ca temă poetică, joacă adesea alt rol la simboliş- 
tii români decât la cei francezi şi că, în tot cazul, atmosfera 
din Correspondences şi din Harmonie du soir nu este predo- 
minantă. Dacă se poate face o raportare cât mai apropiată, 
atunci ceea ce se transmite este mai curând senzualitatea şi 
beţia olfactivă din La Chevelure şi Parfum Exotique. 

Faptul îşi are explicaţia sa, dacă raportăm întreaga temă 
la psihologia de bază a simboliştilor români. 

Înainte de a fi „simbol” şi „corespondenţă”, parfumul 
constituie un mijloc de simplă reverie, visare şi evaziune. În 
această atitudine nu intră nici o complicaţie ideologică, nici o 
preocupare de „cunoaştere”. Parfumul (şi prin extensiune fu- 
mul de ţigară, vinul) este în primul rând un mijloc de uitare, 
de narcoză a durerii existenţei; un „stupefiant”. El constituie 
în egală măsură şi un excitant al simţurilor, o „beţie”, consu- 
mată la nivelul senzaţiilor. Toate celelalte complicaţii vin în 
urmă şi sunt la drept vorbind destul de rare. 

Anghel însuşi, decretat de critica veche poet al florilor, 
vede în parfumul lor ceea ce el reprezintă în mod direct, adică 
o senzaţie plăcută, o seducţie şi o invitaţie la reverie: 


De-ar fi să stai nesigur la răscruce, 
Căci pretutindeni murmurul l-auzi, — 
Asemeni unui tainic călăuz, 

Te cheamă, te îmbie şi te duce, 

Fără să vrei, al florilor parfum... 


Efluviile odorifere la N. Davidescu pun în mişcare me- 
moria afectivă şi stimulează capacitatea de iluzionare: 


6&1 G, Călinescu, op. cit., p. 609. 

Aleele exală o lungă amintire 

Din stinsa pietate a vechilor altare; 
Parfumul lor e tristul parfum de mânăstire, 
Pe aripi diafane de gânduri solitare, 

Şi albele princese cu gesturi obosite 

Sunt vechile iluzii pe calea învierii, 


Iluzii ce, în cântul teorbelor slăbite, 
Cutremură regatul letargic al tăcerii. 


In plină perioadă simbolistă, Macedonski descoperă eufo- 
ria parfumurilor, şi poezia lor constă, în bună parte, tocmai în 
evocarea căderii în extaz pe care o inspiră: 


În moartele vremi, mă-mbătară, 
Când fiagezi şi primăvăratici, 
In ei mă sorbiră, extatici, 

Şi pe aripi de rai mă purtară — 
In crini e beţia cea rară. 


Asemenea lui Samain, care cerea: 


Des roses! Des roses encore! 
Je les adore ă la souffrance’, 


Macedonski va fi un adevărat simbol obsedat al parfumu- 
lui de roze, pe care-l soarbe şi în clipa morții, printr-un act nu 


numar Simbolic, dar şi de cea mai pură esență simbolistă. 
Rondelurile rozelor, sunt pline de beatitudini: 


pa <a TS DPN 


602 
Roze, tot mereu roze! 
Le ador până la durere. 

Parfumul de rose ce-mbată 
Extazul în Sufletul îmi lasă, 
In noaptea de lună argintată. 


Aceeaşi senzaţie este cântată şi de Petică: 


Voi Să mă-mbăt de fericirea 
Turburătorului parfum. 


Caracteristic la Anghel este mai mult poezia actuală îm- 
bătării decât evocarea rezultatelor beţiei olfactive propriu- 
zise, zonă în care se produc, într-adevăr, „corespondenţele”; 


Miresme dulci de flori mă-mbată şi mă alintă gânduri 
blânde... 


Astfel de emoţii, de esență pur senzuală, încearcă numai 
poeţii cu simţurile rafinate, și, neîndoielnic, Anghel se numără 
printre aceştia. El este chiar „senzualist”, s-ar zice, în spiritul 
Tratatului despre senzaţii al lui Condillac, căci într-un loc 
observă: 


Numai mirosul rămâne atotputernic pe simţuri. 


Sunt acuități pe care simboliştii le cultivă cu deosebită 
predilecție şi în erotică. Același Anghel îşi face un program şi 
o voluptate din evocarea inefabilă a iubitei, ca prezenţă olfac- 
tivă: 


Să te presimt abia, să nu te ştiu, 
Abia să te presimt ca pe-un parfum 
De floare scuturată timpuriu... 

Este o poezie pe care o iniţiase, după toate aparențele, 
Ştefan Petică: 


Parfumul ei se-nalță-ncet, tremurător în seara clară, 
Parfum de blondă visătoare într-un amurg de primăvară, 
Ce-adoarme lin şi întristat, pe-un cer de purpură şi aur. 


N. Davidescu continuă: 


Simţeam în aromele-i pale 
Penumbra din genele tale 
Ce-așa e de caldă, că pare 

Ea însăşi o vie privire 
Nimbând ca un nimb de iubire 
Privirile tale barbare. 


La Ion Minulescu tema devine direct anecdotică şi suge- 
rează aventura galantă, de tip monden: 


Guerlain a botezat parfumul 
Voilà pourquoi j'aimais Rosine 
Rozina... 

Unde-i Rozina? 

Un strop uitat într-un flacon 
Se-ntreabă: Unde e Rozina? 
Un strop uitat într-un flacon 
Schițează-n grota de cristal 
Regretul cupelor de crin, 
Ce-nstrăinate de grădina, 
Din care le-a cules o mână 
De trecător sentimental, 
Jerifesc blazonul florentin 

Pe-o balustradă de balcon... 
Guerlain a botezat par; “fumul 
Voilà pourquoi j'aimais Rosine. 


Mai mult decât Samain, Stuart Merrill a evocat parfumu- 
rile grele, maladive („Le maladive odeur des fleurs qui vint 
mourir” ”), şi tot Stefan Petică este acela care introduce în 
simbolismul românesc şi astfel de senzații: 


Ín parcul torturii se sting crizanteme, 
Se uit ca uitate şi triste poeme, 

Și rozele moarte în brazde ofilite 

Au pus în parfumuri suprema tortură. 


Aceste versuri, şi altele de aceeaşi factură, pot avea ca 
punct de plecare şi atmosfera cenaclului macedonskian“”, în 
care crizantemele şi parfumurile ce ardeau pe trepied formau 
element de cadru exotic. Ne aflăm la limita când olfactivul 
începe să se pervertească, să devină „tortură” plăcută, „nevro- 
ză”, corupție maladivă, evidentă în primul rând la Petică, şi 
care inspiră în decadentismul european o întreagă poezie a 
stupefiantelor. Totuşi simbolismul românesc abia o cultivă, 
pervertirea senzorială fiindu-i în genere străină. Rondelul 
opiului de Macedonski asociază elementele decorativ-exotice 
cu ideea evaziunii, într-o manieră ce se resimte şi de influența 
parnasianismului: 


Fumându-şi opiumul uitării, 

Pe rogojini de pai de-orez, 

Fo-hi spre piscul aiurării 
e MODE ar 


că „Bolnăviciosul parfum al florilor ce mor“. 
Ștefan Petică, Opere, ed. N. Davidescu, Bucureşti, Editura Fundațiilor, 
1938, p. 296. 

E dus de visul de chinez. 


Scăpat de chinul zbuciumării, 
Senin ca după-un meterez, 
Fumează opiumul uitării 

Pe rogojini de pai de-orez. 


lar când soseşte al nopții miez, 
Ce-l urcă-n slava îmbătării, 
Deplin se dă halucinării 
Ce-atunci e singurul său crez, 
Fumându-şi opiumul uitării. 


Toate aceste notații ţin însă mai mult de sensibilitatea şi 
psihologia simbolistă decât de estetica propriu-zisă a curentu- 
lui. La traducerea în practică a programului teoretic, parfumu- 
rile joacă un rol important, dat fiind virtualităţile poetice ale 
temei. Marile sale latente metaforice, simbolice, o fac aptă 
pentru un registru întins de corespondențe, mai întâi afective, 
apoi pur cosmice, baudelairiene. La Ştefan Petică nostalgia 
erotică îşi asociază imaginea crizantemei care se stinge: 


O albă crizantemă se stinge-ndurerată 

In vasul de Tanagra; caliciul închis 

Păstrează-n fund parfumul iubit de altă dată 

Și blând ca o cântare şoptită într-un vis. 

Parfumul care plânge pe vasul fin sculptat 

Și floarea care moare de dorul altor zile! 
Eminamente simbolistă este şi sugerarea extincţiei sufle- 


teşti, a nostalgiei profunde prin notații de aceeaşi calitate. Din 
nou Petică oferă un bun exemplu: 

Parfum de flori pălite şi uitate, 
Poemă tăinuită-ntr-o petală, 

Te stingi în dureroasa-ți voluptate 
În seara singuratică şi pală, 
Parfum din flori pălite şi uitate. 


Alteori, senzaţia de spleen se traduce şi ea printr-o imagi- 
ne olfactivă, precum la N. Davidescu: 


Ah, sufletul meu e Strania ţară 

În care-aparenţe splendide-nfloresc, 
Aici cresc buchete de lotus ceresc, 
Al căror parfum satanic omoară. 


Dar, de foarte multe ori, „corespondenţele” sunt mult mai 
banale, chiar prozaice, şi tocmai Anghel este acela care le 
goleşte, involuntar, de conţinut. El afirmă că ştie să interpre- 
teze „gândurile tainice” ale florilor, „felul lor de a vorbi” prin 
„mirezme”%%5. Ceea ce duce la un limbaj sentimental de con- 
venție, căci poetul pretinde că poate descifra mesajul fiecărei 
flori în parte. La Anghel procedeul devine un adevărat manie- 
rism, în care crinul este clamoros și gherghina discretă. La 
toate acestea se adaugă faptul că „miresmele dulci” îi trans- 
mit, cu un gest de alintare, „gânduri bune”, că „mirosul” — 
totdeauna „blând”! — are adevărate efecte purificatoare, etice, 
asupra fetelor care ofiează (Măgheranii, În grădină). Această 
poezie afectată reprezintă o sentimentalizare a simbolismului, 
adus la un numitor destul de comun. 

Când iese din această zonă minoră, Anghel intuieşte sen- 
sul corespondențelor olfactive, dar asociaţiile stabilite sunt tot 


“5 D, Anghel, povestea celor necăjiţi, Bucureşti, Librăria nouă, p. 68. 

de ordin sentimental. În fond, nici Samain, nici Stuart Merrill, 
nici alţii nu procedau de multe ori în alt mod. Dar spre deose- 
bire de aceştia, el cade în eroarea de a fi prea discursiv, expli- 
cându-ne în ce constă „corespondenţa”: 


Un miros trist de roze ce mor pe crengi uitate 
Pătrunde pretutindeni, parc-ar voi să spuie | 
Că se petrece-o taină în vechile palate, 

Dar taina ce-o păstrează n-o spune nimănuie. 


Atâta amintiri uitate cad abătute de-o mireasmă. 


Nu există în simbolismul românesc corespondențe auten- 
tice între senzaţii, sau între senzaţii şi elementele cosmice? Nu 
se poate face o astfel de afirmaţie. Dar când triezi întregul 
material, rămâi surprins de puţinătatea recoltei. Câteva speci- 
mene se întâlnesc în primul rând la Ştefan Petică. Muzica vio- 
rii este o revărsare de parfumuri: 


Plângeau aşa de dulce viorile-ostenite, 
Pe coarde tremuratle durerile rănile. 


Viori care-au tăcut pe neaşteptate 
Işi plâng cântarea lor neisprăvită. 
Grăbiţi-vă! Din florile uitate, 
Curând s-o stinge vraja tăinuită. 
Viori care-au tăcut pe neaşteptate. 


Manieratul „bal” al pomilor în floare al lui Anghel cu- 
noaşte şi o imagine interesantă în ordinea care ne preocupă: 


Preludiul acestei stinse şi dulci orchestre nevăzute. 

Orchestră, dans, ritm, parfum, de n-ar fi fost povestite şi 
împinse spre anecdotă, toate aceste elemente ar fi constituit o 
poezie simbolistă remarcabilă. 

Poezie de „cunoaştere” propriu-zisă s-a scris însă la noi 
puțină, şi de ni s-ar cere zece exemple precise, indiscutabile, 
pe bază de „corespondenţe”, am fi în dificultate. Un bun text, 
totuşi, la N. Davidescu: 


Esenţele vieţii din aeru-ncălzi! 

În părul tău de umbră fluidă au urzit, 
Ca spuma unor fine şi galbene dantele, 
O pânză de paianjen cu razele de stele. 


Transpunerile de senzaţii, sinesteziile, au fost în realitate 
mai mult teoretizate, decât cultivate în simbolismul românesc, 
care în ansamblul său nu le transformă în jocuri gratuite. În tot 
cazul, interpretarea lor elementară, în majoritatea cazurilor, nu 
pledează pentru clasarea lor totală în compartimentul rafina- 
mentelor estetizante. 

Ştiute fiind argumentele estetice ale simbolismului în fa- 
voarea muzicalității, cultivarea muzicii ca temă literară va 
intra cu necesitate în logica internă a curentului. Muzicală 
este, de altfel, întreaga psihologie a simbolismului”, atât de 
predispus spre reverie melodică. A cânta de „dor”, de „jale” 
reprezintă pe de altă parte şi o atitudine românească tradiţio- 
nală, care se complică poetic într-un joc de analogii şi asocia- 
ţii metaforice. Dovada este făcută nu mai departe de poezia 
Elenei Farago, plină de „pribegi” şi „fete? care „cântă” me- 
lancolic, în crepuscul, copleşite de eternul vague à l'âme, în 
acest punct simbolismul continuând în chip evident romanţa 
eminesciană. De la cântul cu semnificaţie practică se ajunge la 


Guy Michaud, op. cit., p. 288; la noi: E. Lovinescu, Critice, ed. def., 
Bucureşti, Ancora, 1929, vol. VII, p. 38. 

ideea poetică de muzică, înțeleasă ca expresie a fondului liric 
inefabil, apoi la aceea de „corespondență” între elementele 
cosmice care pot fi convertite în muzică. Confuziile de senza- 
tii, sinesteziile, joacă aici un mare rol, şi a gândi, de pildă, 
ideea de parfum sub forma unei „unde” muzicale devine firesc 
şi poetic. Punctul de plecare este baudelaire, cel din Harmonie 
du soir: 


Les sons et les parfums tournent dans lair du soir 
— Valse mélancolique et langoureux vertige! 


În simbolismul francez se constată o adevărată obsesie 
muzicală, în care vioara languroasă la Verlaine, Mallarmé, 
Stuart Merrill, pianul obsedant la Jules Laforgue, marşul fu- 
nebru la Rollinat, caterinca melancolică, faimoasa orgue de 
barbarie la mulți formează imagini tipice, de o mare răspândi- 
re. Evocarea sunetelor muzicale, de diferite tonalități şi tim- 
bre, echivalează cu transcrierea în registre melodice şi simfo- 
nice a unei întregi game de emoții, şi a întâlni la simboliştii 
români asemenea notații reprezintă un fenomen literar care nu 
surprinde. 

Primele acorduri se fac auzite în poezia lui Traian Deme- 
trescu, evocator al valsului vaporos: 


Divinul vals se pierde-n noapte, 
Se stinge într-un parc cu flori, — 
De-o dureroasă armonie 

Te simţi cuprins — şi parcă mori... 


Atmosfera ne este cunoscută prin Laurent Tailhade: 


607 . . a Go 
= Sunetele şi parfumurile conduc în aerul serii 


Un vals melancolic şi languros vârtej! 

Et le valse lent repend dans la brume 
| 608 
Langoureusement ses derniers accords.% 


Şi mai în nota simbolismului francez, de nuanţa Verlaine, 
evocator al „serbărilor galante” stil secolul al XVIII-lea, este 
evocarea Gavolei (à la Verlaine”), dans clasic care atrage pe 
D. lacobescu: 


În clipe dulci de seară, când gândul alb se plimbă 
Pe strune demodate şi forme rococo, 

Subtila fantezie ne fură şi te schimbă 

Pe tine-n Colombină, pe mine-e Pierrot. 


Atunci ne luăm de mână şi palizi, pe terase, 
Dansăm gavota moartă, în taină ascultând 
Cum Sufletul îngână un foşnet de mătase 
Ce ne conduce paşii lincezilor de blând. 


Dansăm în umbra serii... şi tot mai mult mă-mbată 
Pudrata eleganță a timpului apus, 

În timp ce tu, — naivă, sau poate-nduioşală — 
Ridici molatec trena din ce în ce mai sus... 


lată şi acordurile grave ale clavirului, de aceeaşi prove- 
niență simbolistă, deși partitura interpretată este romantică: 


Cânta încet din Weber: „gândurile din urmă” — 
Poema unui geniu ce-apune maiestuos, 

Adio-ul unui suflet artistic, ce se curmă 

Pe-o tristă armonie cu sunet dureros! 


“% Şi valsul lent răspândește în ceaţă 
În mod languros ultimele sale acorduri. 

Și degetele-i albe pe clapele sonore 
Se-nmlădiau alene, în ochii mei privind. 

Erau în miez de noapte târzii şi tainici ore... 
Parcă simțeam pe Weber lângă clavir murind... 


Sugestia, neîndoielnic, provine din Verlaine („Le piano 


qui baise une main frêle”), Laforgue, sau Rollinat, cu al său 
Le Piano din Les Névroses (tradus tardiv şi la Vieața nouă IV, 
1908, p. 215-216), şi tema începe să circule, dovadă Pianistul 
de Mircea Demetriad (Duminica, I, 16, 143 ianuarie 1891), 
fixându-se în cele din urmă la D. lacobescu: 


Amiază! 

Un pian, alături, intonează 

Un cântec trist, în calmul verii, 

Un cântec demodat care brodează 
Petale dulci pe pânzele tăcerii. 


Ce mână delicată, 
Cu degete de veşted trandafir, 
Te leagănă, o, inimă blazată? 

— Eşti lu, romanță tristă de clavir, 
Sau tu, extaz solar? 
Oh, pianul cântă tot mai trist, mai rar, 
Și soare mă chiamă, 

„„Şi îmi pare 

Că fruntea mea alunecă în zare 
Spre-un infinit de pace şi uitare. 


La Ştefan Petică ne întâmpină un adevărat recital violo- 
nistic: 

Viorile tăcură. O, nota cea din urmă 

Ce plânge răzleţită pe Strunele-nvechite, 
Si-n noaptea solitară, o, cântul ce se curmă, 
Pe visurile stinse din suflete-ostenite, 


Când viorile tăcură sunt foarte în nota lui Verlaine, a că- 
rui vioară plânge sentimentul în „sanglors”, uneori şi în spiri- 
tul lui Mallarmé — Stuart Merrill, mai inefabilă şi voluptoasă: 


Oh! mol est mon amour, vague est le violon! 


| ; ; o 
Mais ah! la volupté seule du violon... 


Prin acuitatea sa pentru pauzele şi tăcerile muzicale, Peti- 
că relevă o fină ureche şi o deosebită capacitate de rezonanță 


emotivă: 


Viori care-au tăcut pe neaşigeptate 
Își plâng cântarea lor neisprăvilă. 
Grăbiţi-vă! Din florile uitate 
Curând s-a stinge vraja tăinuită... 
Viori care-ţi tăcut pe neaşteptate. 


Poetul are sensibilitatea pentru efuziunile de supremă vo- 
luptate, care se consumă muzical în intensități maxime: 


Ah, când în inimi zbuciumate 
Orice dorinţă-ncel se curmă, 


609 N. 
Ah! dulce este dragostea mea, dragă vioara! 
x 


Dar, ah! unica voluptate a viorii... 

Zdrobiți vioara fermecată: 
Grozav e cântecul din urmă: 


Ciclul întreg este cum nu se poate mai muzical, căci in- 


strumentele cu sunet moale, catifelat sau grav sunt bine repre- 


zentate: 


„.. Flautul magic plângea înainte. 
k 


Plângeau romanțe triste pe coarde de ghitară. 
x 


Acorduri minunate de negre pianine. ` 
x 


Mandoline-ntristate. 
x 


Pe harfa învechită o ultimă cântare. 
+ 

Natura, orgă obosită, 

Trist scoate note ca-n surdină, 

E-acordul dintr-o rugăciune 

În calmul unei seri senine. 


In orchestra simbolistă alămurile sunt suprimate ca fiind 


prea țipătoare. În schimb, o mare afecţiune înconjură caterinca, 
al cărei sunet simbolizează recluziunea sentimentală dureroasă, 
în medii apăsătoare, provinciale. lată un specimen din Lafor- 


gue: 


610 


Orgue, orgue de Barbarie, 

Don Quichotte, Souffre-Douleur, 
Vidasse, vidasse ton coeur, 

Ma pauvre rosse endolorie.®® 


Orgă, caterincă, 

Element familiar al vechiului oraş românesc, caterinca va 
avea şi aci interpreții săi de predilecție. Asupra lui Mihail 
Săulescu acest instrument lucrează cu o puternică priză emo- 
tională: 


Cânta o caterincă pe-o stradă depărtată... 
Tremurătoare note le auzeam sunând, — 

Ca inima-mi să facă din nou mai viu să bată, 
Cânta o caterincă, pe-o stradă depărtată, 

Un cânt pe care parcă de mult l-aveam în gând. 


Sunetul său monoton, desuet, romanțios, nostalgic, răsco- 
leşte şi pe Demostene Botez: 


Cânta o caterincă în colțul unei strade, 
Cânta o caterincă un cântec de demult; 
Erau în el acorduri de triste serenade, 
Și fără voie parcă am Stat ca să-l ascult. 


La Bacovia, fireşte, aceeaşi „caterincă veche ce plânge 
nostim...”!!, dar nu jovialitatea „nostimă” ne întâmpină la 
acest poet, ci, dimpotrivă, tonul grav, profund, uneori direct 
delirant. Bacovia, care avea o anume educaţie muzicală (cânta 
chiar la vioară), încearcă, asemenea lui Laforgue (,, Oh! ce 
piano qui gémit Iă-haut D adevărați fiori când „clavirele 
plâng în oraş”, când caterinca-fanfară „plângea lugubru” în 
noapte târziu, dându-i „un tremuri satanic”, sau fanfara milita- 
ră cânta o operă tristă: 


VO A Ama E 
Don-Ouichotte, Nenorocit, 
Deşartă-ţi deşartă-ţi sufletul, 
Măârțoaga mea îndurerată. 
ră G. Bacovia, op. ci pral 
“Ah! pianul acela care geme sus. 

Târziu, în noapte, la grădină... 
Și tot oraşul întrista, 
Fanfara militară. 


Este o comoţie maladivă, încercată anterior şi de Traian 
Demetrescu şi pe care simbolismul francez, prin Laforgue şi 
Rollinat, o popularizează. La aceşti poeţi, acordurile grave ale 
clavirului, muzica patetică a lui Chopin, marşurile funebre 
sunt teme destul de curente, şi Bacovia, cu personalitatea lui, 
participă la aceeaşi familie de emotivități muzicale, de nuanţă 
sumbră. Poetul se prăbuşeşte agonic: 


Iubito, şi iar am venit... 

Dar astăzi, de-abia mă mai port — 
Deschide clavirul şi cântă-mi 

Un cântec de mort. 


Și dacă-am să cad pe covoare, 
În tristul, tăcutul salon, 

Tu cântă-nainte, iubito, 

Încet, monoton. 


Acelaşi Bacovia ascultă extatic un recita] straniu, în care 


o „brună despletită” izbeşte cu gesturi triste, mecanice, clavi- 
rul: 


Lugubrul marş al lui Chopin 

Îl repeta cu nebunie... 

Şi-n geam Suna funebra melodie, 
Iar vântul fluiera cu țipătul de tren. 


Apoi intervine o blondă „despletită”, un fel de Ofelie ne- 
bună, cu „o scripcă înnegrită”, şi amândouă: 

Cântau amar, era delir, 

Plângea clavirul trist, şi violina — 
Făcliile îşi tremurau lumina, 
Clavirul catafalc părea şi nu clavir. 


Versurile înseşi au uneori cadență de marş funebru: 


Ningea bogat, şi trist ningea, era târziu 
Când m-a oprit, în drum, la geram clavirul; 
Și-am plâns la geam, şi m-a cuprins delirul — 
Amar, prin noapte vântul fluiera pustiu. 


De aici, evocarea fanfarei militare: 


Ce tristă opera cânta 

Fanfara militară, 

Târziu, în noapte, la grădină... 
Și tol oraşul întrista, 

Fanfara militară. 


Apoi acest paroxism se sentimentalizează într-o romanţă 
descărnată a „dorului” tradițional: 


Muzica sonoriza orice atom... 
Dor de tine şi de altă lume, 
Dar... 

Plana: 

Durere fără nume 

Pe om... 


Și, mai ales, în elegia muzicală a toamnei, a cărei percep- 
ție emoţională este predominant sonoră: 

E-o muzică de toamnă, 

Cu glas de piculină, 

Cu note dulci de flaut, 

Cu ton de violină... 
Și-acorduri de clavire 
Pierdute, în surdină; 

Si-n tot e-un marş funebru 
Prin noapte, ce suspină... 


În genere, poetul simbolist este foarte sensibil la orice su- 
net care-i pune în mişcare vibraţiile sufleteşti (vânt, ploaie, 
furtună), muzică instrumentală, voci şi cântec, de predilecție 
obsedant, tulburător, straniu. Femeia care cântă „barbar”. este 
tot o imagine bacoviană, întâlnită şi la M. Cruceanu (Cântă o 
femeie, în Fericirea celorlalți). Acest poet reţine chiar mo- 
mentul unui delir muzical colectiv: 


Fecioarele cetăţii ieri noapte-nebuniră 
Și-ncel se îndreptată cântând spre cimitir. 
Toţi paltinii şoselei se prefăcură-n liră, 

lar cântul lor un plânset şi plânsul un delir. 


De bună seamă, muzica în poezia simbolistă nu exprimă 
nici exultanță, nici euforie, nici bucuria de a trăi. Ea este nos- 
talgică şi depresivă, stil „fin de siècle”, ca un album de ro- 
manţe de Raynaldo Hahn, transfigurare lirică a unui moment 
istoric depăşit, irepetabil. 

Orientările estetice ale curentului, asociate psihologiei 
simboliste, atât de predispusă spre reverie, nostalgie şi eva- 
ziune, determină ca însăşi poezia să se transforme în temă 
literară. Ea va avea un conţinut analog tuturor celorlalte forme 
de rupere a contactului direct cu realitatea prin cultivarea vi- 
sului treaz. Se va scrie, prin urmare, şi în simbolismul româ- 

pa aa ad 
nesc „poezia poeziei”, temă cultivată şi de romantism în for- 
me programatice şi care va avea acum contururi mai estompa- 
te. Neaderenţa la mediu face ca ideea poeziei în sens de refu- 
giu spiritual să se răspândească. Este o poziţie care reprezintă 
mai puţin un „estetism”, cât o metodă de compensație, de im- 
permeabilizare morală de transfigurare a realităţii prozaice. 

ŞI acest motiv, dacă observăm bine, pleacă tot de la Ma- 
cedonski, adevărată placă turnantă a poeziei române. F! culti- 
vă, în spirit autobiografic orgolios, ideea romantică a geniului 
damnat, fuge spre „ideal”, spre excelsior. Dar această ascensi- 
une începe să se facă în zone tot mai rarefiate, eterate, şi foar- 
te adesea ea reprezintă o alunecare în reverie şi vis. Macedon- 
ski va cânta chiar „răpirea” în „adâncimea unui vis nețărmu- 
rit”, „visul ce ne tot șopteşte”, zborul „pe o rază”, şi simboliş- 
tii vor generaliza metoda, dându-i tot mai mult un conținut de 
evadare poetică. 

La prima generaţie simbolistă, formată în cenaclul mace- 
donskian, imaginile sunt încă tradiţionale. Pegas-ul este încă- 
lecat de Mircea Demetriad, cu intenţii precise de volatilizare: 


Suflet am din eter şi uşor; 
Trupul greu din pământ muritor! 
Ca un vis fericit de copil, 

Spre eter aspirând, suflul vrea 
În întreg locul să şi-l ia, 
Părăsind la minut ăst azil! 
Suflet am din eter şi uşor! 
Trupul greu din pământ muritor! 


Iuliu Cezar Săvescu revendică într-o serie întreagă de po- 
ezii dreptul poetului la „visare”: 


Lăsaţi-l să viseze 

O poezie-vis mărturiseşte că scrie şi Ştefan Petică: 


Căci viersul meu e viersul pierdut al unor psalmi 
Cântat sub greaua povară din lumile de vise. 


Poetul îşi contemplă cu afecțiune opera, pe care şi-o defi- 
neşte, nu cu complezenţă, cum ar fi înclinat să judece un spirit 
maliţios, ci cu gestul unei frecventări intime care consolează: 


Apleacă-te spre cântecele mele: 
Sunt gingaşe, şi triste, şi duioase, 
Și singure ca palidele stele 

În noptile de iarnă friguroase. 


A fi poet şi a nu visa, a nu te iluziona devine pentru sim- 
bolişti, în bună tradiţie romantică, de altfel, o imposibilitate, şi 
Anghel o şi spune în Curcubeul: 


şi-un gând, un gând nebun îmi vine! 
— Aşa-s poeţii uneori — 

Să mă avânt până la tine 

Pe puntea asta de culori. 


Ion Pillat, plecat la steaua Hesper (Eternităti de-o clipă), 
reia tema, care la Al. T. Stamatiad devine un adevărat loc co- 
mun. Poetul închină poezii, ode, imnuri, romanțe, pline de 
„avânturi”, de „chemări”, de invitaţii la transcedere, în „azur” 
(Mallarme degradat retoric): 


Agonizezi, în umbră, de-atât-amar de vreme, 
Sfarâmă lutul! — 

i pi i ie ce al Xa, 
Sfărâmă-l cât mai iute, căci liber vreau să fiu: 
Sfărâmă-l cât mai iute, căci mâine — 

Cine ştie? — de nu va fi târziu! 


Un estetism ostentativ se observă aproape numai la Minu- 
lescu: 


Cântaţi frumosul îngropat de ani, 
Ce n-au putul să-l reînvieze-n vers. 


In spirit simbolist acest poet are o reprezentare foarte cla- 
ră a evaziunii contemplative: 


Iar eu — 

Pornit în căutarea 

Frumosului din suflet 

Și din rime, 

Un vagabond pe care marea 
M-a scos de păr, din adâncime — 
M-avânt din nou în infinit... 


A privi astfel de declaraţii drept „principii estetice” ar fi 
însă o eroare. Ele nu exprimă, în fond, decât aspirații morale, 
şi constituie o replică, la nivelul conştiinţei poetice simboliste, 
dată trivialității mediului, căruia i se întoarce spatele prin artă. 

2. LIRISMUL 


În accepţie cu adevărat simbolistă, şi iubirea este tot o 
formă de reverie şi nostalgie, şi fără îndoială că Ov. S. Croh- 
mălniceanu este în spiritul adevărului atunci, când scrie că: 
„Pentru Bacovia, ca şi pentru ceilalți simbolişti, iubirea e o 
formă de evaziune socială!” La poetul simbolist erotica: 
reprezintă o metodă de compensație, de refugiu moral, o for- 
mă de transfigurare a mediului trivial, plat, burghez în ultimă 
analiză, aşa cum se constată, într-o oarecare măsură, şi la 
Eminescu. Tot ce se adaugă sunt complicaţii şi nuanţe care țin 
de constituţia afectivă a simbolismului, atât de predispus spre 
stările de clar-obscur, melancolie şi contemplativitate. Simbo- 
lismul repudiază sentimentalitatea burgheză cuminte, anodină, 
lacrimogenă, galanteria mondenă, refularea, falsa pudoare, şi 
o pagină din Ştefan Petică este foarte revelatoare în această 
privinţă: 

„Cuminţenia a ucis avântul, socotelile au ucis pasiunea, 
recepțiile de gală au ucis întâlnirile furişe, iar budoarul a ucis 
balconul. Ipocrizia a adus seriozitatea, şi seriozitatea a ucis 
îndrăzneala nebună, iar fără puţină nebunie iubirea nu are nici 
un farmec. De aceea iubirea din timpul de față, este atât mde 
tristă. Delicateţea şi drăgălăşenia au înlocuit frumuseţea, slă- 
biciunea a izgonit puterea, visul searbăd a ucis viaţa în care 
clocoteau marile pasiuni ce zguduie cerul şi pământul. O tea- 
mă feciorelnică de lume, o sfiiciune bolnavă de viaţă, o închi- 
nare fricoasă înaintea ridicolului, o cuminţenie fără cumpă- 
neală caracterizează pe poeţii oficiali ai vremii. Şi mintoşii 
aceştia, care trec drept oameni de seamă în ochii miraţi ai 
D r A Pe T 


530. s. Crohmălniceanu, G. Bacovia: Poezii Viaţa românească, IX, 8 
august, 1956, p. 139. 

mulțimii, au umplut lumea cu jelania lor sentimentală, cu ła- 
crimile lor îndulcite cu zahăr, cu melancolia lor de fete închise 
în pensioane”®’*, 

Formă tipică de lirică indirectă, erotica simbolistă fuge 
prin definiție de materializare, de senzualitate şi posesiune. 
Sentimentele sunt exprimate discret, învăluit, prin gesturi şi 
declaraţii simbolice. Actele iubirii sunt evocate prin „cores- 
pondenţe, în care Moartea Narcisului”!5 devine, ca la D. An- 
ghel, simbolul iubirii defuncte: 


Dar numai eu ştiu taina Narcisului ce moare. 


x 


Aşa s-a stins în taină şi nimeni n-a ştiut, 
Căci în minuta asta de grea melancolie, 
Eu singur stam de faţă la muta-i agonie, 
Și singur mi-am dat seamă atunci că s-a pierdut. 


Iubita, iubirea însăşi este o floare: 


Era ceva din tine în floarea asta dragă; 

Era ceva, desigur; căci altfel n-aş pricepe 

De ce mă simt mai singur acum când noaptea-începe 
Şi n-o mai văd în umbră, luptând stăruitoare 
S-adune strălucirea luminii care moare. 


Această erotică „cifrată” este departe de a reprezenta ceva 
nou în poezie, căci metoda este inaugurată de Roman de la 


ei Ei AULA 
= Ștefan Petică, op. cit., p. 438-439. 

După Perpessicius (Lumea, nr. 7, 4, XI, 1945), agonia florii, uitată în 
vază, ar relua o temă din Les Stances (II, 1, VII) de J. Morâas: La rose du 
Jardin que j'avais méprisée. 

Rose, şi Petrarca, la care natura întreagă devine radioasă prin 
prezenţa Laurei: 


Lieti fiori e felice, e ben nate erbe, 

Che mai donna passando premer suole, 
Piaggia, ch'ascolti sue dolci parole 
E del bel piede alcun vestigio serbe.’ 

Neajunsul perpetuat în timp al acestui stil este manieris- 
mul şi explicitarea, procedee în care şi poetul simbolist român 
cade de multe ori în mod involuntar. Când îl ocoleşte, el stabi- 
leşte, ca N. Davidescu, corespondențe naturiste sugestive: 


Ascultă-mă: Chemarea tăcerii tale cântă 
Cu sufletul naturii pe strune de zefir, 
Şi-n rozul aurorei metalice-nveşmântă 
Pământul cu surâsuri de foi de trandafir. 


Ritualul acestei poezii speculează la maximum insinua- 
rea, aşteptarea, speranța, iluzia, decepţia, momentul de antici- 
pație şi de agonie a iubirii. Totul este purtat pe aripi de „vis” 
ŞI „dor”, şi nimic mai străin de spiritul simbolismului ca suc- 
cesul, posesiunea carnală efectivă, fără nelinişti, dar şi fără 
mistere. O iubire care triumfă n-are nimic „simbolist” în ea. În 
schimb, chemarea, nostalgia, reveria, incertitudinea sunt la 


mare stimă, şi din această sentimentalitate vaporoasă simbo- 
listul îşi face o virtute: 


Pac, Caii sie IA 909 ial n 
616 Flori fericite şi încântătoare, ierburi nobile, 
Pe care iubita mea le calcă sub picioare, 

Câmpii plăcute, care ascultați dulcele sale vorbe 
Și care păstraţi urma frumosului său picior. 

„Starea psihică a poetului decepţionat e reflexivă, linişti- 
tă, melancolică, sensibilă. Lui îi trebuie un suflet de femeie 
care să se asemene cu al său”®', 

Va începe atunci să circule în simbolismul european şi în 
cel românesc o procesiune întreagă de iubite stilizate, diafane, 
clorotice, boticelliene, prerafaelite, de tipul The Blessed Da- 
mozel de Dante Gabriel Rosetti, vag mistice, aşa cum le evocă 
şi al nostru Ştefan Petică în Fecioara în alb: „pale”, „întrista- 
te”, grațioase, „feciorelnice, pline de grația tristeţii, ca un 
crin”. Destinul lor este tragic, căci idealul care le fascinează, 
„Supremul vis de voluptate”, le este refuzat: 


O, marile pasionate, 

O, tragicele Magdalene, 
Femei etern îndurerate, 
Ca niște triste cantilene, 


Au urmărit pe drumuri grele, 
Ca o lumină ce s-aprinde, 

În noaptea neagră fără stele, 
Ceea ce nu se poate prinde... 


„La Petică, suprapunerea de planuri are efecte turburătoa- 
re. In schimb, la D. Anghel totul este candid şi pudic. Castela- 
na, fata blondă cu fața diafană îşi consumă foarte inocent 
nostalgia punând garoafe-n glastră. Afectare, fireşte, care se 
constată în parte şi la N. Davidescu, unde florile mor uneori la 
sânul iubitei, sau la Ion Pillat, și acesta ocazional prerafaelit, 
în Madona Mia (4 măgiri). 

Aceste eroine sunt experte în arta de a trezi speranţe va- 
poroase, a sugera fericiri paradiziace, a stimula devotamente 


Ep legi i Sezen 


“7 Traian Demetrescu, Profile literare, Craiova, 1892, p. 179. 

ideale, a insinua „mistere” indicibile. Cu un gest inefabil, ele 
invită la călătoria spre insula iubirii, sub semnul lui Watteau, 
din Embarquement pour Cythere, care a atras şi pe Baudelaire 
în Invitation au voyage, şi pe simbolişti (Verlaine etc.), reedi- 
tată la noi de D. Anghel: 


O, ascultați, chemarea primăverii, 

Și dacă mai puteţi veni cu mine, 
Luaţi-vă ghirlănzi şi mandoline 

Să ne-mbarcăm spre insula Cyatherii. 


Dar în portul iubirii nu se ajunge niciodată. Iubirea în 
simbolism este numai o „plecare”, şi Ion Pillat, într-o poezie 
din Efernități de-o clipă, evocă tocmai această situaţie foarte 
în spiritul curentului. Imaginea „îmbarcării” se întâlneşte şi la 
N. Davidescu, preocupat să ne indice (în Inscripţii) calea dra- 
gostei inaccesibile: 


Şi-n vreme ce dorința spre dânsele ne poartă, 
Chemăm din gol femeia visată şi, livizi, 
Parodiem sinistru iubirea noastră moartă 

Și vremurile-n care credeam în ea — stupizi! 


Deci, încă o dată, speranță şi ratare, momentul așteptării 
concentrând o emotivitate maximă. Ion Minulescu atinge şi el 
tema, din păcate cam grandilocvent: 


De când te-aştept! ... 

Sunt ani... 

Și anii, ce lungi îți par când n-ai cu cine 

S-asculţi ciudatele romanțe ce plâng viorile-n surdine... 
Și violetele apusuri ce Iriste-ţi par când n-ai cui spune 
Ce-nfiorări plutesc în zare 

Şi-n plânsul celor patru strune! 

Acţiunea se consumă în diverse gesturi rituale periodice, 
repetiţia sugerând o situaţie simbolică. Dar poetul este mult 
prea preocupat ca să n-ajungă direct la scop. El se arată grăbit, 
precipitat, aleargă şi rupe vraja cu insistențele sale. Rezulta- 
tul? 


Dintre cutele perdelei, ochii-ţi verzi nu-mi mai răsar, 
Strunele chitarei-s rupte 
ȘI... romanfa S-a sfârşit! 


Ceea ce urmează este melancolia, decepția, care la Ion 
Minulescu nu se realizează decât rareori, căci poetul, deşi are 
sentimentul inefabilului erotic, ţine, din spirit de blagă, să-l 
alunge prin paradoxe în serie, precum în Romanţă policromă: 


Dă-mi A.B.C. al vieţii subterane, 
Dă-mi simfonia flautelor mute, 
Dă-mi tălmăcirea buzelor profane 
Și rebusul icoanelor tăcute. 


Dă-mi preţul primei victime-a femeii, 
Dă-mi simbolul opalului şi-agatei, 
Dă-mi ritmul-nveninat al Salomeei 
Și lusea-n fa minor a Traviatei. 


Aspiraţia erotică este aci totală, dar rezultatul nu este de 
ordinul tulburării profunde, ci al „moftului” superior. Alteori, 
deşi cere iubitei: 


Să-mi torni în Suflet infinitul unui pahar de hidromel, 


obiectivul este imposibil de atins, căci „Slujba” erotică inter- 
vine etc. Minulescu pune probleme sentimentale de ordin 

simbolist, însă că le rezolvă în acest spirit este mai mult decât 
îndoielnic. Un stil mai corespunzător întâlnim la Mihail Său- 
lescu: 


Tu, care azi nu eşti — 

Şi poale niciodată aievea n-ai să fii... 

Dar eu visez — şi visul aripile-şi întinde, 

Dar eu visez — şi visul din nou mai mult s-aprinde, 
— Chiar dacă vei rămâne un dor neîmplinit 

Tu, care nu eşti astăzi, şi poale n-ai să fii, 

Ori eşti, — dar prea departe, şi pururi n-ai să vii. 


Ca demonstraţie de limbaj liric simbolist, de factură di- 
rectă, se poate cita şi această strofă: 


În sufletu-mi de astăzi Simt lucruri mari închise: 
Mi-e teamă să descopăr, mi-e frică să le dau... 
—Nu-s gânduri, nici speranţe, nici doruri Şi nici vise; 
In ele, prin năuntru, cum Să-ţi Spun ce au... 


Mihail Săulescu intuise specificul acestui gen de lirică, şi 
lucrul rezultă şi din faptul că el preferă ca iubita să fie antici- 
pată printr-un simplu cântec: 


Eu singur îl ascult. 

Căci singur eu în noaptea asta tristă, 
Eu numai te doresc mai mult; 

Și, ca o fluturare de batistă, 

Târzie, de păreri de rău târzii, 
Pornesc spre tine gândurile mele 

Cu aripi negre, aripi grele, 

De toate disperările târzii 

— Că n-o s-auzi, şi nici nu ai să vii 

Acestea ar fi satisfacţiile pozitive ale iubirii în poezia 
simbolistă, foarte adesea puse în umbră de o gamă întreagă de 
nuanțe anxioase sau direct depresive. A întâlni tulburarea ero- 
tică definită drept o „langoare” este un fenomen curent. 
Atunci tonul poetului devine acela al invocaţiei extatice, şop- 
tite, dar vibrante, exprimând comprimarea dureroasă, aştepta- 
rea prelungă, eternă insatisfacţie. Nimic împlinit, dar nici ire- 
mediabil înfrânt, sau compromis. De aci o stare de neliniște, 
de agitaţie interioară veşnică, în acelaşi timp neplăcută şi to- 
tuşi savantă, alungată şi invocată, adevărat petrarchism, ca la 
Mihail Săulescu: 


Dă sufletul meu! 

Dă tot ce ai şi tot ce mi se pare, 
Dă sufletului meu neliniștit 
Neliniştea pe care nu o are. 

Cu care încă nu s-a întâlnit... 
Dă sufletului meu neliniștit! ... 


Minulescu, în special, se complace evocând enigmele şi 
misterele iubirii, uneori nu fără emotivitate reală: 


Tu crezi c-a fost iubire-adevărată... 
Eu cred c-a fost o scurtă nebunie 
Dar ce anume-a fost — 

Ce-a vrut să fie, 

Noi nu vom $ti-o poate niciodată... 


Inefabilul tulburător al dragostei este un: 


„Cântec trist adus din alte țări 
De nişte păsări albe, călătoare, 

Pe-albastrul răzvrătit al altor mări — 
Un cântec trist adus de marinarii 

Sosiți din Boston, 

Norfolk 

Și New-York, 

Un cântec trist ce-l cântă ades pescarii, 
Când pleacă-n larg şi nu se mai întorc. 


Grav este şi momentul care surprinde efemeritatea dra- 
gostei, din păcate însă mult prea lucid formulat şi pătat cu 
scene brutale („Bluza — Ah!... Bluza.. e 


Că ne iubim, şi-o ştie lumea toată, 
E-adevărat; 

Dar cât ne vom iubi: 

Nici noi nu Ştim, 

Nici lumea nu va şti... 

Şi nu va şti-o poate niciodată... 


Momentul inevitabil al despărțirii trezeşte melancolii; re- 
vederea, rememorări nostalgice de iubiri defuncte. Ceea ce ar 
fi de observat la acest capitol este că poetul simbolist român 
se resemnează în genere uşor şi, cu luciditate, constată că „aşa 
va fi” (N. Davidescu, Inscripții). Ba chiar se profilează o 
anume blazare, n-am spune numaidecât cinică, dar în tot cazul 
destul de indiferentă, la moartea inevitabilă a dragostei, pro- 
prie oamenilor nu prea profunzi, pe deplin echilibrați şi sănă- 


toşi sufleteşte. Tipică pentru această situaţie ne pare o poezie 
a lui Ion Minulescu Va fi: 


Va fì într-o seară poate ca şi-alte seri. 
Va fi 
O seară de octombrie cu Palpitări discrete 

De frunze, 
De imagini, 
De pleoape 
Și regrete... 


Vai!... cea din urmă seară când tu vei mai veni 
Va fi o aiurare de toamnă pe Sfărșite, 

O aiurare-n versuri brodate pe-o batistă — 
Simbolul despărțirii... 

Și-alâla tot... 

Si-apoi, 

Nu va mai fi nimica. 


Ideea de bază este caducitatea iubirii, care are o istorie, cu 
„creştere” şi „descreştere” inevitabilă, înfiripare, împlinire, 
epuizare, moarte. Plecarea iubirii fiind inevitabilă, faptul va fi 
consemnat cu luciditate: 


Și-ai Să mă uiţi = 

Că prea departe 

Şi prea pentru mult timp porneşti! 
Si-am Să te uit — 

Că şi uitarea e scrisă-n legile-omeneşti. 


Scena este contemplată cu o înțelegere surioară: 


Fu Ştiu c-ai să mă-nşeli chiar mâine... 
Dar fiindcă azi mi te dai toată, 

Am Să te iert — 

E vechi păcatul 

Și nu eşti prima vinovată! 

Poză? Afectare? Da şi nu. Mai curând expresie a unui he- 
donism erotic, foarte viu la Ion Minulescu, dispus a sări repe- 
de peste pragul preliminariilor şi al subtilităților poetizate. Dar 
prin această predispoziţie, intrând în poezia de senzualitate 
pură, sfera simbolistă este net depăşită. 

Anume ciudățenii erotice, cu punct de plecare în Baude- 
laire şi care în simbolism sunt reeditate de Rollinat, sunt des- 
tul de periferice în simbolismul românesc, încă o dată spus, de 
loc împins în totalitatea sa spre detractare. Câte o evocare a 
iubirii infernale la Mircea Demetriad (Din infern) şi la alţii nu 
este de natură să modifice tonalitatea generală. Petică evocă 
aspiraţia spre funerar doar ca moment muzical: 


Ah, când în inimi zbuciumate 
Orice dorinţă-ncet se curmă, 
Zdrobiţi vioara fermecată. 
Gropar e cântecul din urmă. 


Erotica forțată, morbidă, demonică la limită se observă 


aproape numai la N. Davidescu, atras de imaginea excesiv 
artificială a femeii de bar: 


Femei cu masca roasă de Jard, cu gesturi grave 
Rostogolindu-şi ochii în cearcăne de K hol, 
Ne-nvăluie-n tristețea privirii lor bolnave 

Și turbure de-albastrul vaporilor de-alcool 


Sub roșul de pe buze, satanica lor gură 
Infăţişează-o rană de Sânge revărsat, 

Iar zâmbetul lor straniu dezvăluie-o dantură 
Uşor îngălbenită d-un galben pal şi mat. ` 


287 


Simbolismul românesc 
ii r 


Această contrafacere este de fapt parodia iubirii, care 
uneori se simte şi la Ion Minulescu. Bacovia o respinge de 
altfel pe faţă: 


Femeie, — mască de culori, 
Cocotă plină de rafinării — 

Tu, care tipi la desfrânări târzii, 
Pe visători, cu greu, îi înfiori... 


Oh, sunt fecioare cu obrazul pal, 
Modele albe de forme fine — 

Şi singure dorm, albe şi senine, 
În albele crivate de cristal. 


Acest ideal burghez, efectiv decadent, este tăiat din rădă- 
cină, căci iubirea venală îl dezgustă: 


Sunau țambale, târziu noaptea... 
De cabaret comun — 

Femei răcneau beţia falsă, 

Prin miros de tutun. 


Amorul, hidos ca un satăr, 
Copil degenerat, 

Ínvinetit, transfigurat, 
leri, a murit în delir. 


Nu-l satisface nici ipostaza de amant morbid. Uneori ide- 
ea dragostei se amestecă la Bacovia cu ideea morții. Dar că nu 
se complace în această postură este vizibil, şi concluzia care 
se desprinde este mai curând aceea de melancolie erotică 
sumbră, generalizată. 

A trage o linie precisă de demarcaţie între diferitele orien- 
tări simboliste în domeniul erotic este deci destul de dificil, 
întrucât, în ansamblu, erotica este văzută ca o satisfacție com- 
pensatorie faţă de mediu. Adevărata separație nu se produce 
încă la suprafaţă, izolând cele câteva accente ale lui Baudelai- 
re — Rollinat de rest, ci în profunzime. Aci constatăm superfi- 
cialitate şi emotivitate, senzualitate şi sugestie, satisfacţie şi 
melancolie, limbaj direct sau corespondențe. Pare deci sigur 
că apele se separă în primul rând în această Zonă şi apoi în 
aceea a motivelor considerate izolat, făcând statistica „femei- 
lor fatale”. Se vede, astfel, din ce în ce mai limpede că nu 
există temă simbolistă care să n-aibă şi reversul său. Este un 
joc de lumini şi umbre, care însoţeşte întreaga devenire şi rea- 
lizare a curentului. 

Afectivitatea poetului simbolist, care e difuză, nu este 
numai propriu-zis erotică. Ea se proiectează asupra mediului 
imediat, asupra cadrului de viaţă. O undă de emotivitate dis- 
cretă învăluie întreaga existență. Eul liric transmite prin con- 
tact afectiv ceva din vibrația sa tuturor obiectelor percepute, 
care încep să prindă viaţă. 

In simbolism îşi fac astfel loc un adevărat „animism” sen- 
timental, un fenomen de „Participare” lirică, foarte prielnic 
creerii de atmosferă. De aceea, poeții simbolişti vor fi mai toti, 
în parte, şi poeți intimişti, şi de fapt ei sunt aceia care creează 
această modalitate lirică în literatura noastră. „Intimişti”, clasaţi 
ca atare de vechea istorie literară (C. Rotică, E. Bucuţa) ete 818, 
de adăugat şi B. Nemţeanu, provin din simbolism şi sunt poste- 
riori momentului de afirmare a acestui curent. 

Fecund în intuiţii, Macedonski, poate chiar sub emulaţia 
simbolismului (căci elaborarea Poemei rondelurilor coincide 


e i i ai 
“1% G, Călinescu, op. cit., p. 763-771. 

cu perioada de succes a poeziei simboliste), atinge în trecere 
tocmai această temă în Rondelul lucrurilor: 


Oh! lucrurile cum vorbesc 

Şi-n pace nu vor să te lase: 
Bronz, catifea, lemn sau mătase, 
Prin grai aproape omenesc. 


Tu le crezi moarte, şi trăiesc 
Împrăştiate-n orice case, 
Oh! lucrurile cum vorbesc, 
Şi-n pace nu vor să te lase, 


Dar meritul de iniţiator nu-i revine, căci Anghel în Fante- 
zii (1909) este, efectiv, un intimist, evocând oglinda, mănuşile 
iubitei, floarea care se ofileşte, scrisoarea de dragoste (Scri- 
soare), mobila salonului gol, încremenit Duminică). Fiorul 
singurătăţii, al aşteptării zadarnice, în acest cadru afectiv, 
emoţionant la simpla reîntoarcere a memoriei afective, inspiră 
o bună parte din substanța lirică a volumului. 

Acelaşi filon se regăseşte şi la N. Davidescu, poet şi el al 
salonului vetust, melancolic, cu mobile grele, în care liniştea 
trosneşte: 


În draperia mobilelor grele, 

De pulberea nostalgicelor vise, 
şi-n galbenul masivelor perdele, 
Deasupra uşilor întredeschise, 
Ne risipim ca nişte vechi dantele. 


In această atmosferă, care invită la reculegere şi participa- 
re, sufletul fuzionează cu întregul decor: 

De-aici, al nostru suflet, când se-adună, 
Se furişează pentru-ntâia oară 

Prin draperii, discret, şi Se-mpreună, 
În leneşile nopți de primăvară, 

Cu strălucirea razelor de lună. 


Este o adevărată anticipare a morţii: 


Viaţa pregetă de-a mai străbate, 
Cu frământările-i necontenite, 
Cavourile-acestea-anticipate, 

În care ne-nvăţăm pe nesimţite 
Cu a morţii veşnică banalitate! 


Un interior de „foburg” în plină iarnă, olfactivul alimen- 
tat, intimist, ţin de acelaşi registru de notații: 


În mintea lor bolnavă şi-n sufletul lor ros 

De moartea dureroasă a zilelor în noapte, 
Şovăitoare, iarna intra ca un miros 

Subtil de pâine caldă şi de castane coapte. 


Plin de lirism, discret, familiar, este şi Ion Pillat în Amă- 
giri. Locul de refugiu al poetului este „Casa amintirii” cu iatac 
şi divan (în care florile de fân şi-au lăsat aroma), pridvor, că- 
mară, vatră, Templul” poetului e casa bătrânească, „sădită 
printre nuci”, Ea reapare și în Pe Argeş în sus, plină de arome: 


În casa amintirii, cu-obloane şi pridvor, 
Păianjeni zăbreliră o Poartă şi zăvor, 

lar hornul nu mai trage alene din ciubuc 
De când luptară-n codru şi poteri şi haiduc. 

In drumul lor spre zare îmbătrâniră plopii, 
Aici sosi pe vremuri bunica-mi Calyopi. 

Sunt nostalgiile fiului de moşier-poet. Ele sunt continuate 


de acelea ale micului burghez, care încearcă emoții identice, 
nu la conac, ci în interior de oraş. Şi aci odăile au suflet, iar 
lucrurile glas, cu mărturiseşte discret Mihail Cruceanu (Sufle- 
tul odăii mele, În camerele goale) sau locvace Ion Minulescu. 


Acesta îşi prezintă ceremonios interiorul: 


lată-mi casa! 

Întoarce doar butonul electric lin perete 
Şi-mprieteneşte-ţi ochii cu tot ce poți vedea, 
Căci casa mea e-ntreagă de-acum, şi Casa ta... 
Fii prietenă şi soră cu holl-uil şi terasa, 

Cui treptele ce urcă sub rustice covoare, 


Spre sala de mâncare 

Și-odaia de culcare, 

Cu sfinţii din icoane şi morţii din portrete, 
Cu câinele ce-ţi linge manşonul de-astrahan 
Şi cu pisica albă ce toarce pe divan... 


Poetul are deci o bună idee despre interiorul modern, în 


care se complace vizibil şi pe care-l alternează cu exhibiţio- 


nismul boem, plastic, tip „bazar sentimental”: 


Strofe vechi, o mandolină, 

Un Cezanne şi doi Gauguin, 

Patru moşti de bronz: 

Beethoven, Berlioz, Wagner, Chopin, 

O sofă arabă, două vechi icoane bizantine, 

Un potir de-argint, mai multe vase vechi de Saxa pline 

Cu mimoza, tamburine spaniole, lampioane 
Japoneze, trei foteluri cu inscripții musulmane, 
Fleurs du mal legate-n piele de Cordova 

Și pe pian: 

Charles Baudelaire și-alături Williers de l'Isle-Adam. 


Dar până la interiorul ultraestet al lui Des Esseintes, eroul 
lui Huysmans din A Rebours, cu orgă de alcooluri! rare ŞI cărți 
legate în piele de om suntem totuşi departe. Este evident că 
împrejurările noastre de viață nu puteau înlesni răspândirea 
unui asemenea decor, în fond destul de rar şi în Occident. La 
Ion Minulescu este posibil să fi lucrat mai ales o reminiscență 
pariziană de Cartier Latin sau Montparnasse. 


3. VITALITATE ŞI NEVROZĂ 


Că mediul în care poetul simbolist trăieşte, suferă şi vi- 
sează predispune adesea la intoxicație sufletească şi nevroză, 
faptul este sigur şi comentariile criticii l-au subliniat cu insis- 
tență. Ceea ce s-a observat mai puţin (şi uneori de loc) sunt o 
serie de reacțiuni, de ordin vitalist, produse tocmai de această 
invazie a tulburărilor maladive. 

Poezia simbolistă nu este contaminată în totalitatea sa de 
nevroză. Adesea tema devine o simplă poză, o afectare. Im- 
pulsiunea vieții se face mereu simțită. Ea luptă să alunge stări- 
le crunt depresive, morbide. De multe ori nu reuşeşte. Dar 
acest antagonism, care produce adesea efecte literare notabile, 
este mereu prezent, şi expresia sa poetică dă simbolismului o 
notă particulară de vitalism care trebuie reținută. Exuberant 
sau în extincţie, el este produsul unei adevărate dialectici su- 
fleteşti, o formă de luptă împotriva invaziei psihologice, a 
depresiunii grave, a nevrozei ŞI în ultimă analiză a morţii. 

În bună parte, predilecţia simboliştilor pentru parfumuri 
şi muzică este tot de ordin vital. Aromele, emoţiile sonore 
excită, stimulează vitalitatea, răscolesc, dau şocuri. Ce este 
altceva „beţia” olfactivă sau muzicală decât un indiciu de vita- 
litate? Fenomenul este foarte vizibil la Macedonksi, tempera- 
ment de loc depresiv, şi încordarea tonusului sufletesc prin 
absorbire de parfumuri şi emoție muzicală se constată şi la 
Petică şi la alți simbolişti. În orice caz, unde există emotivita- 
te, comoție, agitație interioară, acolo sănătatea sufletească n-a 
murit. Ea palpită, se zbate, luptă, se agită, şi nevroza nu-şi 
face loc decât cu greutate. Se dezbate astfel în simbolism o 
adevărată „dramă”, cu pendulări şi oscilări, care devin prin 
elaborare poetică tot atâtea teme literare. 

Să examinăm simbolismul românesc în totalitatea sa, cu 
reflectorul purtat în toate direcţiile. Ce poate fi mai vitalist ca 
această mărturisire a lui Macedonski, care vede în parfumul 
de crin tocmai un antidot al morţii? 


În moartele vremi, mă-mbătară (5.n.) 
Când fragezi şi primăvăratici, 

În ei mă sorbiră, extatici, 

Și pe aripi de rai mă purtară — 

În crini e beţia cea rară. 


Când viorile tac, Petică intră în depresiune. Dar câtă vre- 
me emisiunea muzicală continuă, poetul trăieşte, vibrează, 
este în plină expansivitate lirică. De aceea asmuţirea este re- 
simțită ca o lovitură de pumnal: 


Arcuşurile albe în noaptea solitară 

Sfălură: triste păsări cu aripile-ntinse, 
Păreau c-aşteaplă semne şi strunele vibrară. 
Ah! Strunele ce tremur de viaţă le cuprinse! 

Vitalismul este totuşi numai indirect sugerat. lată însă şi 


invocaţii directe, traducând un adevărat program, precum la 
N. Davidescu: 


În dorul meu nemărginit de soare, 
Frământă zboruri noi aripa-mi frântă. 
Ca brazda deşteptată când frământă 
Veşmântul primăverii viitoare. 


Ce-mi pasă că durerea mă-ncovoaie 
Sub greutatea strânselor ei fiare: 
Viaţa naşte-n mine şi lresare. 

Ca seva-nfierbântată în gunoaie. 


Această tendință de evocare a marilor impulsiuni creatoa- 
re, vitale, dublată de receptarea vieţii în actualitatea sa, unită 
cu dorinţa de a o parcurge pe căi noi, cunoaşte şi aspecte teo- 
retice. Desigur, este vorba de un deziderat abstract, în alb. Dar 
se poate observa că unul din „manifestele” simbolismului 
românesc, Sufletul nou în poezie de O. Densusianu, conţine 
idei ca acestea: | 

„A iubi viaţa intens este a avea suflet înzestrat cu forţe 
vii, plin de energie...”, 

Simboliştii, citim în continuare, au o: 

„Incredere nețărmurită în forțele sufletului nostru, o cura- 
Joasă atitudine faţă de viață: pesimismul descurajator, nesfâr- 
şitele ieremiade, din care îşi făceau o temă obişnuită romanti- 


c11, nu mai apar în poezia nouă. Simboliştii iubesc viața, sunt 
insetaţi de ea... (Smi! 


Îi 


61 Ovid Densusianu, op. cit., p. 33. 

Caz tipic de intelectual, poet ŞI Savant, trăit mai mult 
printre cărți, la Ovid Densusianu, printr-o nostalgie a vieții 
alungată de fişe, se va constata în permanenţă „exaltarea” for- 
telor vitale, „dinamismul sufletesc fecund”, pe care va căuta 
să-l treacă şi simbolismului, dilatându-i excesiv sensul. 

“ste deci destul de surprinzătoare definirea simboliştilor 
români drept depresivi incurabili când, din consultarea directă 
a textelor, ceea ce se desprinde adesea este, dimpotrivă, toc- 
mai elogiul vieţii. (Un volum de Mihail Săulescu se intitulea- 
ză Viaţa, 1916). Chiar dacă poate fi vorba, în unele cazuri, de 
o psihologie a compensaţiei (Dorul meu cântă astăzi viața, ca 
la Elena Farago), sau de un bovarism, rezultatul final, singurul 
care interesează ideologic, este afirmarea ideii stenice, des- 
chiderea perspectivei înviorătoare asupra existenței: 

„Omule, gândea Ștefan Petică ...Aceea ce are sens pe 
lumea aceasta e numai şi numai viaţa, caldă, puternică, armo- 
nica? 

Un ciclu de proze de Anghel este închinat Triumfului Vie- 
[ii. Poziția este stenică, vitalistă, combativă, optimistă: 

»..„Oricâte mizerii te-ar abate, oricâte dezastre ar fi să ti 
se întâmple, eşti dator să păstrezi scânteia care mai arde în- 
tine şi s-o ațâți din nou, s-o faci flacără”. 

Temperamental, poetul se defineşte un încrezător în viaţă, 
un optimist?! şi pulsaţia sevei proaspete, în natură, în flori, îi 
scoate remarcabile accente lirice022. 

Alternanța anotimpurilor, succesiunea ritmului cosmic in- 
spiră acestei zone a poeziei simboliste adevăraţi tropi „dialec- 
tici”, Ruina naturii atrage viața; energia se naşte din decrepi- 


mr A CO ceia 
s Cf. G. G. Ursu, op. cit., Limbă — Literatură, VI, 1962, p. 333. 

i "4 Anghel, Opere complete, Proză, Bucureşti, Cartea românească, 
1924, p. 292. 

ai Idem, Poezii şi proză, ed. M. Dragomirescu, Bucureşti, E.S.P.L.A., 
1957, p. 295, 

tudine; din urât, tristeţe, țâşneşte triumful. Pe acest plan, între 
poet şi natură se stabileşte omologia cea mai perfectă, dovadă 
aceste versuri din Al. T. Stamatiad: 


Va trece însă timpul şi zilele vor trece, 
Triumful se va şterge, 

Fiorii primăverii vor cobori din ceruri 

Și vor cuprinde firea din nou ca şi altădată. 
În clipele acestea voi fi triumfătorul: 

Căci azi Sunt o ruină. 


Nu este o poziţie izolată. Mihail Cruceanu surprinde ace- 
eaşi pulsaţie vitală sub crusta periodic veştedă: 


Dar în adânc, sub foi, țărâna 
E ca un Sân curat de mamă, 
Când toamna ne întinde mâna, 
Viaţa mai adânc ne cheamă! 


La acelaşi poet reține atenția şi bucuria de a trăi, explicabi- 

lă mai ales după încheierea primului război mondial, când „în- 
toarcerea de pe front” devine motiv liric, de unde exultanța. 

| Generalizată, această dispoziţie începe să devină panteis- 
tă, şi Blaga, Ion Barbu vor dezvolta ulterior ideea, care iese 
din sfera preocupărilor noastre. Iniţial, ea este însă de prove- 
niență simbolistă. Dacă se cântă tot ce dă impuls vieţii şi dacă 
pământul este văzut ca matcă a germinaţiei universale (punct 
de plecare şi al unei atitudini metaforice, apoi mistice), devine 
firească exaltarea energiilor cosmice latente, poezia „nurituri- 
lor terestre”. O face în felul său chiar D. Anghel: 


In slavă braţele amândouă le-nalt atunci, şi-n noaptea 
clară, 

Îngenunchind, sărut Pământul şi-i mulțumesc, simțind în 
mine 
Nădejdea tinereţii mele, nădejdea clipelor senine, 
Cum iar se-aprinde şi scânteie ca un ban nou într-o 
comoară 


Aşadar, ca şi în mitul lui Anteu, contactul cu pământul 
comunică energii vitale. Dar nu numai la limită, ca să îngădu- 
ie supraviețuirea, simpla vegetare, ci şi cu prisosință, în aşa 
măsură, încât decolarea şi evaziunea să devină cu uşurinţă 
posibile. 

În aceste condiții, zborul suprateluric devine un original 
amestec de vitalism şi simbolism „clasic”. Bune definiţii de- 
spre o astfel de tendință găsim la N. Davidescu: 


Şi tocmai ca şi-n sânul naturii, simt că-n mine 
Se zbuciumă un suflet mai vechi decât o stea, 
Un suflet ce-n avântu-i cuceritor ar vrea 

Să zboare către alte tărâmuri mai senine. 


Chemările nelămurite 
Se ridică şi murmură 

Ca nişte forțe răspândite 
Pretutindeni în natură. 


Este fără îndoială tot un caz de „evaziune”. Dar de o 
nuanță specială, produs al unei supracomprimări vitale, repre- 
zentând în esenţă o schimbare de ordin calitativ. Startul este 
Pe pământ şi punctul terminus undeva în zare: 


Viaţa nesfârşită în sufletu-mi se-ntinde 
Mereu ca o maree de vaste depărtări, 
Privesc nemărginirea din golul altor zări, 
Ceva venit de-aiurea la sânu-i mă cuprinde. 

Mă simt acum o forţă imensă, ce respiră 

În tot, uitând cu-ncetul de-al corpului veșmânt, 
O forță ce se-ntinde ca vântul pe pământ 

Şi trece printre ramuri şi frunze ca pe-o liră. 


Apoi nemărginirea mă duce mai departe, 

O vrajă mă ridică mereu către zenit. 

Şi tot mereu mai mare, plutesc prin infinit, 
Simţind ce-adânc trăieşte paradoxala moarte. 


Totuşi, aceste elanuri nu sunt nici obligatorii, nici prea 
frecvente. Adesea presiunea slăbeşte, nu poate fi puternică, şi 
atunci poetul constată cu regret diminuarea vitalităţii: 


Și nu mai e vigoarea de-altădată, 
Dorindu-mi prelungirea-n timp şi-n Spațiu. 


Este punctul nodal al psihologiei poeților simbolişti, când 
duritatea condițiilor de existență, carențele fizice, apăsarea 
morală încep să-i domine, având ca urmare apariția maladivu- 
lui sufletesc. Într-o primă fază, oarecum benignă, îşi face loc 
regretul devitalizării (vezi Ruga unui bolnav de N. Davides- 
cu), sub forma lâncezelii, a anemiei, a convalescenţei sau bolii 


lente, de tipul ftiziei, care dă langori, precis notată de D. Iaco- 
bescu: 


Eu viețuiesc în parcuri înfundate, 
In care rodul moare necules, 

Eu lâncezesc pe-aleele uitate, 

In care un linţoliu larg şi des 
Inchide orizonturile toate. 

Și din acest mister ce mă pândeşte, 
Eu, cel ce voi muri neînțeles, 
Privesc cu dor albastrul ce mijeşte, 
Abia simţit, prin giulgiul larg şi des, 
Sub care viaţa mea se prăpădeşte. 


Astfel de fenomene, cum citim: şi în Bacovia, se produc: 


La toamnă, când frunza va ingălbeni, 
Când pentru fiizici nu se ştie ce noi surprize vor veni. 


Poetul le constată mai ales la eroinele sale fizice, care 
tânjesc la geam şi al căror sărut „ftizic” dă fiori. În ipostază de 
bolnav pulmonar, poetul simbolist se internează şi începe să 
scrie poezii de sanatoriu, precum Laforgue în Franţa şi Camil 
Baltazar la noi: 


Aprilie, luna în care mor mulți oflicoşi, 
Va veni să ne sărute geamurile 

Cu lumină transparentă şi fluidă, 
Împrospătând brazilor — ramurile. 


Şi va fi iar veranda plină de bolnavi. 

Sora Madeleine va surâde, împărțind 

Vorbe bune ca dintr-un coş de daruri; 

Numai eu voi sta la geam, cu ochii calzi, tânjind... 


Poeți mai obscuri, ca loan Ciorănescu, Alex. Călinescu, 
D. Iacobescu, compun versuri de aceeaşi substanță. lată o 
strofă din ultimul poet citat: 


„Cu, cel ce voi muri neînțeles, 
Privesc cu dor albastrul ce mijeşte 

Abia simţit prin giulgiul larg şi des, 
Sub care viața mea se prăpădeşte. 


Momentul, turburător în sine, afectează până şi pe jovia- 
lul Ion Minulescu, în Pastel bolnav: 


Ce primăvară tristă şi ce spital tăcut! ... 
Bolnavii albi, ca albul pereților, 

Privesc 

Neîncrezători spre soare — 

Bizar necunoscut | 
Pe care întâia oară, acum, parcă-l zăresc. 


Când melancolia simbolistă ia forme grave, ea se trans- 
formă în nevroză, psihologie complexă, cu efecte literare ti- 
nând mai mult de manieră, decât de experiență proprie. Ea 
este, în tot cazul, o formă maladivă de simbolism, cu originea 
în Baudelaire, şi care spre sfârşitul secolului devine o adevă- 
rată modă. Ea se consumă sub influenţa lui Maurice Rollinat, 
al cărui volum Les Nevroses (1 883) cunoaşte atât în Franța”, 
cât şi la noi un succes imediat"2. 

Poetul este tradus şi cultivat îndeosebi în cercul lui Ma- 
cedonski“?5, înțeles mai mult în sens macabru şi satanic, aşa 
cum se arată a fi și fizionomia poetului. Dar noțiunea de „ne- 
vroză” de la Rollinat provine, și ea pune în circulaţie o întrea- 
gă temă a „frisoanelor”, a „plictiselii” crunte, negre, expresie 
a „nevrozei moderne” a „unui secol rece, isteric şi posomorât” 


pei 

kA Guy Michaud, op. cit., p. 242-243. 

j Dahirel, Un nouveau poète. L'Indépendance Roumaine, 5/17 mars 

1883; Gion, Curierul literar, Binele public, V, 112, 16 aprilie 1883 etc. 
Indicații incomplete la Al. Ciorănescu, Maurice Rollinat şi satanismul 


in poezia română, Literatura comparată, Bucureşti, Casa Şcoalelor, 1944, 
p. 225-246. 

(coordonate sociale nu trebuie să ne scape), ros până la mădu- 
vă „par le chancre du spleen”. O Névrose publică Macedon- 
ski în La Wallonie, în 1886 (versiunea românească, În Atelier, 
apare în Revista literară, VII, 2, 1886), şi ideea prinde, deve- 
nind un bun comun de imitație. Traian Demetrescu dă şi el o 
Nevroză în 1886 (Revista, nr. 12, p. 27-28), şi este de observat 
că discipolii macedonskieni începe să exploateze tema nu 
numai exterior, adică macabru şi satanic, cum se constată la 
Macedonski (unde intră şi multă senzualitate turbure), ci ŞI 
psihologic. Adică într-un stil mai apropiat de realităţile sau 
bovarismele sufleteşti ale acestor poeţi, care uneori încearcă 
în mod efectiv senzaţia spleen-ului. 

Un suflet de „nevrozat” este, printre primii, Mircea De- 
metriad, ale cărui „corespondenţe” pentru vidul sufletesc tră- 
dează strofa simbolistă: 


Făr-de idei şi făr-de scop, nehotărât, 

Un gol arid, nelocuit, păstrez în mine; 

Un cer murdar, meschin, urålt, 
Ce-nchide-n nori apusul vis şi-a lui lumină. 


ȘI ori şi când dacă-aş voi, ori şi când, 
Norii să-i sparg, lacrimi şuvoi din ei să cadă, 
Zadarnic cerc... gerul vrăjmaş tot înghetând. 
Cad fulgi... pustiul prins e de zăpadă. 


Maladiv în viaţă şi adesea în poezie, asemenea lui Jules 
Laforgue, ftizic şi acesta, este Ştefan petică, poet de o senzua- 
litate aproape morbidă, sorbind voluptos parfumuri, într-o 
agitaţie în chip vădit „anormală”. Nevroza este o alterare a 
sensibilităţii şi a conștiinței, pe care simbolismul românesc 
incepe s-o exploreze, de la formele sale mai uşoare de morbi- 
dezza (D. Anghel, În grădină), până la acelea turburătoare, 

grave, de răvăşire interioară, a cărei descriere o încearcă, poa- 
te primul, Petică: 


Și inima-mi rănită Străină-i de plăcere, 
Străină şi de pace. Mi-e sete de durere, 
Mi-e sete de misteruri, de luptă-nverşunată 
Cu gândul şi cu lumea în negură-mbrăcată. 


Nu peste tot străbatem acest peisaj sufletesc dezaxat. La 
D. Anghel întâlnim doar mica înfiorare a lucidităţii, când eul 
se lasă surprins în atitudini enigmatice: 


Ce stranii lucruri dorm în suflet şi cum nu uită el nimică, 
Din câte le închizi într-însul, ca într-o urnă funerară. 


Pentru Ion Minulescu, dacă se poate vorbi în cazul său de 
o nevroză autentică, ea se reduce doar la regrete obsedante, 
mai apăsate: 


Păreri de rău, păreri de rău... 
Stigmate vechi, cicatrizate, 

In Domul sufletului meu 

Păşiţi solemn, înveşmântate 

In scumpe-odăjdii de-Arhireu... 
Păşiţi solemn, discret şi rar, 

Ca nişte pâlcuri, fragmentate 
Dintr-un cortegiu funerar. 


De multe ori ne întâmpină, ca la N. Davidescu, simpla 
oboseală, „la lassitude de vivre”, atât de specifică simbolis- 
mului francez, spectrul vieţii mohorâte, care se consumă fără 
rost, nu fără apeluri către soare şi lumină: 

Sunt mohorâtul suflet ce n-a fost 
La-ntoarcere-nmuiat în râul Lethe, 
Și care se-ncovoaie sub regrete, 
Gândindu-se l-al nopţii adăpost. 


Viaţa mi se pare fără rost, 

Şi-n frământările-i mă-ntorc cu sete 
Spre clipa când pe valuri violete 
Charon întâmpinatu-m-a la post. 


Ceva ce simt că nu există-n lume 
Mă-atrage cu fioru-i fără mime, 
Chemându-mă ca un vrăjit ecou! 


Dar strâns de-a trupului meu închisoare. 
Ca şi heliotropu-ntr-un cavou, 
Mă răsucesc zadarnic după soare. 


La D. lacobescu este tipică senzaţia de lâncezeală, de 
somnolență, în căldura apăsătoare a soarelui de vară: 


Nici eu nu ştiu ce am!... 

Hemoragii de soare-mi bat în geam, 
Cu lenevii de aur cald mă fură 

ȘI mă sărută lung pe ochi, pe gură... 


Mi-e somn — şi somnolența mea bolnavă 
Alunecă uşor către liman, 

Alunecă uşor ca o epavă 

Pe apa unui luciu african. 


Mihail Săulescu încearcă o senzaţie de extenuare: 

Parc-am trecut prin viaţă de zeci de mii de ori! 
Parc-am trăit, eu unul, în zeci de mii de inşi! 
Parc-am cules din parcuri cu zeci de mii de flori! — 
Parc-am suit toţi munţii, prăpăstioşi și ninşi! 


În astfel de clipe, „gândul” nu mai are „aripi să zboare”. 
El cade într-o stare de recluziune morală gravă, într-o solitu- 
dine adâncă, anxioasă, în care liniştea sperie şi camera începe 
să terorizeze. E o stare de spirit pe care Bacovia a descris-o 
foarte bine: 


Odaia mea mă înspăimânti 
Cu brâie negre zugrăvită — 
Prin noapte, toamna despletită 
În mii de fluiere cântă! 


În singurătate eşti cuprins de tot felul de neliniști, de agi- 
taţii inexplicabile, mai ales când cade noaptea. Mihail Săules- 
cu oferă o ilustrație, dintre multe posibile: 


Prea e târziu şi prea e noapte-adâncă, 
Prea bate ceasul negrăit de greu; 

Prea multe vreau, prea multe n-aştept încă 
In necuprinsul sufletului meu. 


În noapte, taie săbii de aramă 

Și somnul de pe gene mi-a pierit; 

Aş vrea să ştiu că cineva mă cheamă 
Şi nu pricep ce prieten mi-a murit. 


Poetul „neliniștit şi singur” încearcă atunci emoții sum- 
bre: | 

Nu veți şti ce focuri demonice topesc 
In sânul lui metale necunoscute încă, 
N-aveţi să ştiţi cât este de mută şi adâncă 
Prăpastia-i din care tăcerile-i vorbesc... 


În stare de febră, apare plânsul, delirul: 


Adio!... o copilă pală, 

Cu gesturi mute de delir, 

În unde zvårle-un trandafir, 
Smulgând petală cu petală. 


Iar cerul fiizic scuipă Sânge; 
Un glas pierdut în valuri plânge; 
Se-nalță adieri bolnave... 


ŞI chiar coşmarul, Visul negru, ca la D. lacobescu: 


O cruce mă sărută, 
O voce plânge-n hohot, 
O mână mă târăşte... 


Cuţitul cade, — 
Sânge... prăpăstii... întuneric... 


În anotimp ploios această nevroză ia forma putrefacţiei 
morale, asupra căreia documentează o simplă răsfoire a lui 
Bacovia („Ce melancolie! Plouă, plouă, plouă”) şi, în primul 
rând, vestita Lacustră: 


De-atătea nopți aud plouând, 
Aud materia plângând... 

Sunt Singur, şi mă duce-n gând 
Spre locuinţele lacustre. 

Şi parcă dorm pe scânduri ude, 
În spate mă izbeşte-un val — 
Tresar prin somn, şi mi se pare 
Că n-am tras podul de la mal. 


Un gol istoric se întinde, 
Pe-aceleaşi vremuri mă găsesc... 
Şi simt cum de atâta ploaie 
Piloții grei se prăbuşesc. 


De-atătea nopți aud plouând, 
Tot tresărind, tot așteptând... 
Sunt Singur, şi mă duce-un gând 
Spre locuinţele lacustre... 


Dar această psihologie este de fapt comună întregii noas- 
tre familii de poeţi, de pildă la N. Davidescu: 


E visul unei zile ploioase şi murdare, 

Când ulița-mprejuru-mi urlă ca o batoză, 

Iar boabele de ploaie, pătrunse de nevroză, 
Păreau nişte mărgele spărgându-se-n trotoare. 


Cazul acestui simbolist este interesant, deoarece în opera 
sa poate fi urmărită cel mai bine pendularea vitalitate-nevroză, 
căderea şi redresarea, măcar ca aspirații: 


Dezagregări adânc-cotropitoare 
Și-au făurit din sufletu-mi sicriu; 
Eu însă voi schimba-n principiu viu 
Aceste germinări ucigătoare. 


Va să zică, viața obsedează în plină nevroză. Din acest 
străfund mlăştinos poetul vrea să evadeze. Dar chiar când nu 


Simbolismul românesc 307 


e MĂ 


izbuteşte, intuiţia îi spune că viața, în latenta sa, n-a murit 
încă, dimpotrivă: 


Acum simt numai gânduri risipite, 
A cărora viaţă, când s-aprinde, 
Un rest al unei inimi putrezite. 


Totul trădează o psihologie din ce în ce mai îndepărtată de 
sufletul omului epocii noastre. Este o atmosferă morală care tre- 
buie însă raportată la condițiile istorice ce i-au dat naştere. Ceea 
ce au produs ele cu adevărat grav sunt unele stări de teroare, de 
destrămare totală a sufletului căzut în decrepitudine. În aceste 
clipe de paroxism, un simplu zgomot, ploaia, furtuna dau haluci- 
nații şi o uşă care se deschide în noapte produce panică, moment 
evocat de Mihail Cruceanu: 


O uşă s-a deschis, şi-n suflet, cu noaptea neagră, au intrat 
Și paşii neauziţi de nimeni, ducând cu ei necunoscutul, 

pi fiecare clipă cade ca un ciocan îndepărtat, 
Umplându-mi ochii de vedenii şi nemilos strângându-mi 
gâtul, 


Este chinuitoarea comprimare a aşteptării, premergătoare 
unei explozii enorme, precum la acest „castelan” al lui Mihail 
Săulescu, simbol al claustrării vecine cu dementa: 


Şi nu mai e nimica — nici frig, nici rău, nici bine. 
(O pasăre ciudată pe-un turn a poposit.) 

O! nu mai e nimica! O şoaptă nu mai vine; 

Un glas nu mai tresare; — stă sângele-amorţit = 
In tâmple nu mai bate, nici nu mai curge-n vine. 
O! nu mai e nimica — nici frig, nici rău, nici bine. 
— Aprinde Nebunia fitilu-i nezărit, 

lar sufletul aşteaptă, tăcut şi neclintit. 

Spleen-ul ia dimensiuni enorme, maladive şi dă (ca la Al. 
T. Stamadiad) sugestii macabre: 


De treizeci de zile urâtul mi-nfăşoară gândul pustiu, 
Un sumbru cavou mi-e odaia, iar patul de fier un sicriu, 


sau numai sarcastice, fatale (Râs de cobe la N. Demetrescu), 
ori la blazare impasibilă, gen Iuliu Cezar Săvescu: 


De ce nu râd, de ce nu plâng, 
De ce sânt piatră nemişcată? 
De ce la sânu-mi haina strâng 
Și merg cu fruntea aplecată? 


De ce adesea către cer 

Ridic privirea-ndurerată, 

De ce pătruns de-al său mister 
Îmi zic eu singur: „Niciodată ”"? 


Alteori, această nevroză este interpretată sub forma căde- 
rii în glacialitate, senzaţie, stranie, descrisă de N. Davidescu: 


Mănunchiuri de gânduri şi pradă nevrozei 
Dispar ca parfumul palid al rozei; 


Senzaţii de blocuri imense de ghiaţă 
Mă fac să îmi fie groază de viaţă, 

Şi goluri hidoase rânjindu-mi departe 
Mă fac să mă prindă groaza de moarte; 


Iar spleen-ul satanic la trecerea orei 
Surâde din lacul mort al Govorei. 

Se-nţelege că normalitatea vieții, a cărei conştiinţă nu este 
pierdută niciodată din vedere de către simbolişti, contrastează 
puternic cu o astfel de morbiditate: 


şi peste tot plutea gemând 

O frământare de viaţă, 

Hidos de stradiu contrastând 
Cu-a sufletelor noastre ghiaţă. 


Întreaga temă, a cărei inactualitate este evidentă, trebuie 
înțeleasă în primul rând ca un document psihologic şi în ace- 
laşi timp al unei dialectici obscure, dar reale, care scindează 
simbolismul românesc, în totalitate. 

O formă specială de nevroză, mai mult decât un senti- 
ment în care ar intra şi unele implicații metaforice, apare la 
simbolişti sub forma unui început de psihoză a morţii, al cărei 
substrat de ordin vital este exprimat foarte limpede de Jules 
Laforgue. Acesta este preocupat de faptul de a nu vi dat vieții 
ceea ce i se cuvine, de regretul de a nu fi iubit niciodată: 


Je puis mourir demain et Je n 'ai pas aimé. 


x 


Non, je resterai seul ici-bas, 


Tout àla chère mort phisique. 
xX a 


. s 3 Sp ai Le 902 
Et moi combien de jours me reste-t-il à vivre?” 

C > 4 IPTE EPN 
Mâine pot să mor ŞI incă n-am iubit. 
* 


Nu, voi rămâne singur, aici, 
In brațele dragii mele morții ftizice. 
x 


Câte zile mai am de trăit? 

În această atitudine nu intră propriu-zis teroare, ci nostal- 
gie, o tragică melancolie a vieţii refuzate, care-şi presimte 
neliniștită sfârşitul. Dacă pe urmele lui Macedonski, care con- 
tinua pe Rollinat, în vaporul morţii, Năluca crimei, se va scrie 
şi la noi oarecare poezie macabră, ea nu angajează şi nu pă- 
tează simbolismul, care în esența sa nu se complace în această 
privelişte. | | 

Petică, de pildă, este numai un agitat, un avid de fericire, 
căruia moartea-i refuză senzaţii şi satisfacţii legitime. La el 
visele şi rozele mor (ca şi la Macedonski), melodiile se sting, 
fecioarele agonizează neiubite, torturate de aşteptări. Dar totul 
este contemplat cu frisoane, înfrigurat, frenetic, ca şi cum via- 
ţa, prin el, ar protesta, ar refuza această perspectivă inexorabi- 
lă. De aceea această poezie în fond nici nu este depresivă, ci 
mai mult euforică, exultantă. Inhalarea parfumurilor devine o 
prelungire imaterială a vieţii, şi Macedonski este un interpret 
magistral al acestei emoții care adie şi în opera altor poeţi 
(mai ales discipoli), precum Alexandru Obedenaru: 


M-a dogorăt extazul prin stepe, sub teroare, 
M-a urmărit himera în visură de învins, 

Și muzica funebră din creier s-a desprins, 
Cernând şi voluptatea din seri îmbătătoare. 


La N. Davidescu melancolia serii scoate: 


-din parfumul pervers de tuberoză 
Fantome-năbuşite de valuri de cloroză, 
Ce-apar cu resemnarea bolnavului ce ştie 
Că aripile morţii pe fruntea lui adie. 


Alteori, moartea este văzută pur simbolic, inculcând ideea 
înfrângerii, a ratării absolutului: 

Bătrânul vagabond s-a desfăcut 
De greul vaporoaselor himere, 
şi-ndemnurile lor de efemere 
În inima-i bolnavă au tăcut. 


Există la acelaşi N. Davidescu şi tema regresiunii în tradi- 
ție. Prin moarte te alături unui neam întreg, care te precede şi 
pe care-l continui. Caducitatea, efemeritatea istorică, apare şi 
ca, sub forma temei clasice a „ruinelor” (vezi Rondelul oraşu- 
lui din Indii de Macedonski sau Cetatea moartă de Al. Pe- 
troft). Un exemplu în simbolismul francez la Samain: Ville 
Morte (Au jardin de ['Infante). 

Va circula în simbolism şi obsesia morţii ca descompune- 
re, „moartea grea, universală”, pe care o sugerează uneori ŞI 
Bacovia, anulată totuşi printr-o stare de euforie: 


Toarnă pe covoare parfume tari, 
Adu roze pe tine să le pun; 

Sunt câțiva morţi în oraş, iubito, 
Și-ncet cadavrele se descompun... 


Plumbul caravanelor funerare, cavourile, corbii „poetului 
Tradem”, în genere aparatura macabră a lui Bacovia au cu 
toate acestea un aer suspect, ciudat de enigmatic, stil Edgar 
Poe. Convingerea care se formează este că nu moartea ca re- 
prezentare preocupă (cum că nu moartea ca reprezentare preo- 
cupă (cum ai putea da atribute nimicului, neantului?), ci doar 
inculcarea senzaţiei de straniu, printr-o atmosferă savant con- 
Struită, cu priză asupra subconştientului. Deci tema pare a 
constitui în primul rând un artificiu pentru o sugestie mai pro- 
fundă, de ordin depresiv, ca în Nocturna lui D. lacobescu: 


Din farmecul de lună, un luciu de mătasă 

Învăluie fantastic locaşul celor duşi; 

Soseşte miezul nopţii, şi morții-ncep să iasă: 
Sunt palide schelete cu frac şi cu mănuși, 

Cu şaluri de bunică sau rochii de mireasă. 


În gesturi grațioase, dar reci şi obosite, 

Se plimbă prin alee tăcuţi şi gânditori, 

Din golul plin de umbră al largilor orbite 
Acelaşi spleen sălbatec se-ntinde peste flori, — 
Iar florile pe brazde se pleacă ofilite. 


Metoda se continuă la Minulescu, care vede moartea cu 
un ochi estet, semi-erotic, ca o „necunoscută” mai curând fas- 
cinantă decât funest turburătoare, un fel de „femeie fatală”, 
într-o versiune mai sobră: 


Ochii negri, 

Părul negru, 

Şi-mbrăcată-n negru toată, 

A trecut ca-nfiorarea unei umbre pe-nserate... 

Cine-a fost fantoma-n doliu, cu ochi mari de dezgropată? 
Cine-a fost fantoma-n doliu, în al cărui tragic piept 
Palpitau trei asfodele, cu trei guri însângerate?... 

N-o fi fost necunoscuta ce m-aşteaptă 

şi-o aştept? ... 


Mai mult chiar decât macabrul, în fond anecdotic, cu stri- 
801, satanisme, schelete, vampiri, nopți fantastice, astfel de 
atitudini nu-şi pot găsi o continuitate în poezia actuală. 

4. MISTERUL 


Cunoscute fiind orientările metafizice ale „Flozofiei” 
simbolismului, cu o predilecție teoretică atât de marcată pen- 
tru ideea de mister, în prelungirea lui M. Maeterlinck, ne-am 
aştepta ca în poezia noastră simbolistă această temă să fie co- 
pios cultivată. Dar acest fapt, privind atent, nu se verifică de- 
cât în mică parte. Există totdeauna un mare decalaj între teoria 
şi practica poetică, şi apoi — amănunt hotărâtor — cei mai mulți 
dintre simboliştii români n-au nici temperament, nici vocaţie 
filozofică. Misterul pentru ei este mai puţin o obsesie reală şi 
adâncă a incognoscibilului, a planului ocult, a transcendentu- 
lui insondabil, cât o etichetă verbală pentru un tip mai acut de 
nostalgie şi nevroză, evident până şi în unele titluri de volu- 
me, precum Din taina vechilor răspântii (1913) de Elena Fa- 
rago. 

Vrem să spunem că substanța sa ne pare a fi mai mult 
psihologică decât metafizică, şi când Petică mărturiseşte, în 
Solii păcii (II, 9): „mi-e sete de misteruri”, înțelesul este de 
emoții tari, inedite, stranii. În sens de enigmatic sufletesc, 
„noțiunea apare şi la D. Anghel. Ar exista „lucruri misterioase 
ce dorm în fiecare din sufletele noastre”? perceptibile mai 
ales în „nopțile stranii”, deci reflex al unei atmosfere depresi- 
ve. Simbolul sosirii corăbiilor la Ion Minulescu traduce, la fel, 
emotivitatea confuză, şi totuşi în tensiune, a aşteptării: 


Sosesc din larg, misterioase, 
Ca nişte semne de-ntrebare... 
Nu ştiu din care fund de lume — 
Din răsărit, 
O 1. 


$ ce Şerban Cioculescu, op. cit., p. 44. 

Sau din apus — 

Dar ştim că ori de unde pleacă 
Ne-aduc veşti noi şi-ndestulare... 
Sosesc corăbiile... 

Vino, 

Să le-ntrebăm ce ne-au adus... 


În numerele sale aparent mistice (existente şi la Elena Fa- 
rago: „trei sălcii uscate”, „trei frunze ruginite”), ceea ce pre- 
domină este de fapt artificiul, nu fatidicul, cu toate asigurările 
contrare ale poetului: 


Triolet, 
Pe care nimeni nu-l va-nțelege, — fiindcă nu-i 
In lume nimeni să-nțeleagă simbolul Trioletului! ... 


De fapt, aci nu e nimic de „ințeles”, ci numai de sugerat, 
de inculcat o emoție turbure, o enigmă, pe care ar personifica- 
o însuşi autorul: 


Eu Sunt o-mperechere de straniu 
Și comun, | 


In craniu port Imensul, stăpân pe Univers, 
şi-n vers, voinţa celui din urmă Neînţeles!... 


Se-nţelege că emfaza declaraţiilor alungă orice „mister”, 


care rămâne doar o idee programatică, situaţie verificată şi în 
Eniematicul lui D. lacobescu: 


În ochii mei pândeşte o tainică oglindă, 
In neclintirea cărei hipnotic se perindă 
Intregul peisaj al lumii din afară, 

Cu palide fantome târând a lor povară. 

Pe o treaptă mai adâncă, tema serveşte la transmiterea 
senzației de prezență apăsătoare, obscură, care turbură prin 
inexplicabilul său logic. Aparițiile fugare, enigmatice, cântând 
sibilin (Trecea un om pe drum, Un pribeag cântă, Un apostol 
nebun cântă), ca Elena Farago, simbolizează tocmai astfel de 
situaţii. În mijlocul unei zile apăsătoare de vară, la o poartă 
banală, se opreşte un călător, şi Mihail Cruceanu începe să se 
introspecteze: | 


Un trecător aşteaptă-n poartă. Nici tu, nici eu nu l-am văzul, 

Dar ne-am privit ca două umbre care plutesc în viitor. 

Trei lovituri adânci şi grele în sufletul meu au căzut, 

si-am tresărit de-o presimțţire... În pPoartă-aşteaptă un 
călător. 


Este, în fond, reeditarea temei corbului fatidic al lui Edgar 
Poe, a cărui apariție stranie accelerează pulsul până la paro- 
xism. Al său Nevermore este enunţul pus al misterului şi 
Iuliu Cezar Săvescu (care traduce The Raven J şi-l însuşeşte: 


De ce adesea către cer 

Ridic privirea-ndurerată, 

De ce pătruns de-al său mister 
Imi zic eu singur: „ Niciodată”? 


Din Maeterlinck provine una din tezele Legendei funigei- 
lor de D. Anghel şi Şt. O. Iosif: 


Sunt toate-nvăluite 
De un fătal mister, 
De care nimeni, nimeni nu poate să mai scape! 


E 0) i alui e 

Culorile ermetice („Pe etajera roză, pe etajera neagră” de 
Al. T. Stamatiad) fac parte din aceeași categorie. 

Mai mult continuare ideologică decât emoție reală, miste- 
rul în simbolismul românesc se înscrie pe lista temelor de 
import, depăşite, ale curentului. 


5. ORAŞUL 


În schimb, oricâte sugestii vor fi venit din simbolismul 
francez, pare totuşi de netăgăduit că frecvenţa peisajului cita- 
din, a unui anume peisaj citadin, în simbolismul românesc, 
reflectă în primul rând o experienţă reală. Nu era numaidecât 
nevoie să citeşti pe Verlaine, pe Laforgue, sau Bruges la mor- 
te de Rodenbach ca să fii uneori copleşit de tristeţea vechilor 
mahalale şi târguri de provincie româneşti, unde poetul sim- 
bolist român, intelectual declasat, adesea, semiproletar, a ve- 
getat. Melancolia sa este de multe ori autentică, şi acest mediu 
urban, trist, monoton, depresiv, murdar a produs-o şi a întreţi- 
nut-o în chip incontestabil. Dacă trecem în revistă — mental — 
temele simboliste examinate până acum, vom observa că poe- 
zia oraşului mic, neurastenizant şi noroios, este una dintre 
ideile cele mai substanţiale. Că simbolismul românesc nu este 
în esență un produs de import o dovedeşte încă o dată atât 
frecvenţa, cât şi modul de interpretare al acestei teme. 

Intelectualii din generaţia anterioară se vor fi regăsit cu 
certitudine într-o astfel de atmosferă, care lor le va fi spus 
mult mai mult decât nouă astăzi. În epoca noastră, peisajul 
urban se transformă şi se modernizează vertiginos, dar acum 
cinci-şase decenii, în vechea Românie, lucrurile stăteau altfel. 


Ei călcau, ca Al. Petroff, prin „noroaie citadine”, sau ascultau, 
ca D. Anghel: 

În oraşul unde-am stat 
Ani de ani, când creşte 
Liniştea, pe înserat, 
Turn cu turn vorbeşte. 


Se lăsau invadaţi de melancolie şi solitudine, ca Mace- 
donski: 


Oraşul mic te fură-ncet 

Cu ale lui tăcute strade, 

Cu oameni proşti, dar cumsecade, 
Ce nici nu ştiu că sunt poet. 

Cu centrul intim şi cochet 

Şi fără case cu arcade; 

Oraşul mic te fură-ncet 

Cu ale lui tăcute strade. 


În aceste medii, judecând după imaginea sa poetică, totul 
părea încremenit, cenuşiu, vetust, şi nu o dată bătrâni care se 
țin de mână (Ion Minulescu), bătrâna cu umbrelă uzată (N. 
Davidescu), formau element tipic de decor. Pașii, gesturile 
erau fără precipitare şi păreau veşnic obosite. Îndrăgostiţii în 
poezia ieşeanului Demostene Botez sunt romanțioşi şi tăcuți: 


Pe o stradă goală, urcă-ncet, 
Strânşi într-o ritmare indolentă, 
Mână-n mână-, o fată şi-un băiet, 
Poate un student şi o studentă. 


Vitrinele atrag o clipă, dar fără interes. Chiar privirile ti- 
nerilor sunt distrate: 


Fiindcă e duminică, seminariştii, 
Tot Stau în frig uitându-se pe la vitrine, 

La ceasornice de nichel, la rubine... 
Şi la Internat se-ntorc copii tăcuţi şi trişti. 


În această zi lumea iese la plimbare sau lâncezeşte, în 
poartă, în aşteptarea evenimentului care nu se mai produce: 


O după-amiază de duminici şi soare, 
Cu lucrători ce iese la plimbare, 
Cu-o slugă tristă care stă în poartă, 
Privind pe uliţa pustie, moartă. 


Doar o înmormântare, cu muzica sa militară, rupe uneori 
tăcerea: 


O muzică de mort s-aude-abia, 

Din nu ştiu care străzi îndepărtate. 
Cine-a murit? ... Mi-e dor de draga mea... 
Duminici lungi, duminici blestemate. 


La periferie erau cârciumi murdare, pline de fum, unde se 
bea vin prost, case afumate, locuinţe de proletari palizi, noroa- 
ie, prostituate: 


Iristeţi de birturi, cafenele, 
De zgomot infernal de cleşte 
De-un vânzător de floricele 
şi-un papagal care ghiceşte. 


Până şi momentul festiv al iarmarocului era trist: 


Iristeţi adânci de iarmaroace, 
De hăli cu cuşti şi panorame, 
Tristeţi de şubrede barace, 
Cu-ntortochiate diagrame. 

Duminicile „simple” „burgheze” (Bacovia) păreau de 
aceea iremediabil monotone: 


Duminicile lungi, duminicile nesfârşite, 
Cu alte dimineţi scăldate-n soare, 

Cu clopote-n văzduh răsunătoare... 
Duminici lungi, duminici adormite... 


E linişte pe stradă, oboseală; 

Ceva greoi apasă urbea moartă, 

Un servitor în haina lui de gală, 

Cu capul gol, de-o oră aşteaplă-n poartă. 


Oraşul mic simbolist este propriu-zis locul unde nu se în- 
tâmplă nimic. În acest mediu existența se consumă lent, ob- 
scur, într-o apăsătoare plictiseală. Nu-i de mirare că poetul 
simbolist se va simţi, precum Bacovia, izolat, pierdut într-o 
provincie „pustie”, El se surprinde adesea rătăcind, absent, 
asemenea lui Mihail Săulescu: 


Pe Strada asta tristă, pustie, solitară, 

Atâta vreme este de cât tot merg mereu 

Şi nu-nţeleg, în strada aceasta solitară, 

Ce poate să mă cheme, ce poate să-mi apară, 
De merg, de-atăta vreme, doar umbra mea şi eu. 


Strada obscură, fără sfârşit, devine un adevărat simbol al 
izolării morale, şi Mihail Cruceanu va păşi pe un caldarâm: 


Pe care disperarea aleargă neîncetat, 
Pe care paşi de doliu şi moarte îl străbat, 
In care tu eşti singur, etern şi neschimbat, 

Pe această alee a melancoliilor citadine, duminicale, până 
şi copiii îşi poartă neurastenia. Momentul este evocat de De- 
mostene Botez: 


Copii de şcoală ce se ţin de mână 
Poartă şi-n această duminică prin soare 
„Neurastenia lor de-o săptămână, 

Ca nişte bolnavi ieşiţi pe trotoare. 


Cu atât mai sumbră devine depresiunea la intelectualul 
sensibil, apt să perceapă întreaga dramă a agoniei morale lente 
în acest loc destul de prielnic dezagregării, care era, pe o latu- 
ră a sa, oraşul românesc înaintea primului război mondial. Aci 
a suferit sensibilitatea lui Bacovia: 


Prin măhălăli mai neagră noaptea pare... 
Şivoaie-n case triste inundară — 

S-auzit tuşind o tusă-n sec; amară — 

Prin ziduri vechi ce stau în dărâmare. 


Ca Egdar Poe mă reîntorc spre casă, 
Ori ca Verlaine topit de băutură — 
Și noaptea asta de nimic nu-mi pasă. 


A lui Emil Isac de asemenea: 


Oraş bolnăvit de viaţă, 

Tot oameni Stinşi pe ulițele tale, 

Tot jale, 

Pe fiecare faţă. | 


Orizontul închis, care se sfârşeşte-n tadan meschin al 
unui geam” (M. Săulescu), barează vizualitatea şi stimulează 
imaginația, nostalgia, spleen-ul. În spațiu restrâns, perfect 

limitat, evaziunea devine o imperioasă necesitate, şi imposibi- 
litatea realizării împinge la visare cu o forță, am putea spune, 
invers proporțională. Este o stare de spirit pe care poetul sim- 
bolist, fie că se numeşte Mihail Săulescu sau altfel, o mărturi- 
seşte nu o dată: 


Vai! şi-n oraşul-acesta neînțeles în care 
Ameţitoare-n noapte luminile S-aştern, 

Mă simt mergând pe stradă c-un gând de depărtare 
Pe fiecare clipă tot mai puţin modern. 


Cu atât mai firească devine această inacţiune la tempera- 
mentele poetice, mai fine, mai sensibile, a căror sufocare în 
mediu plat şi banal alimentează atât de organic poezia simbo- 
listă. Se cuprinde deci mult adevărat sufletesc în afirmaţiile 
acestor poeţi care se plâng că oraşul ucide „poezia”, „fantezia 
creatoare”, conform protestului ridicat o dată de Al. T. Stama- 
tiad: 


Banale strade prăfuite, 
Biserici vechi părăginite, 
Aceleaşi case uniforme 
şi-aceleaşi poduri învechite; 
Aceiaşi arbori fără viaţă 

Și aceleaşi zări apăsătoare, 
Aţi sugrumat în noi fiorul — 
De tot ce este viu sub soare! 


Senzaţia de sufocare poetică este bine şi abundent descri- 
Să şı de Ion Pillat: 


În gama monotonă de fabrici şi de uliţi, 
Ce zilnic răspândește şi iar absoarbe-n ea 

Aceeaşi omenească silintă, ce nu vrea 

Să frângă pentru vise biruitoare suliți. 

Afară străduința noroadelor se-mbată, 

Lovind pe nicovală metalul dur şi clar; 

Şi pulsul surd al muncii începe iar să bată 

În piepturi şi-n motoare, nostalgic, ritmic, rar. 
Dar sus, sus prin spirale de fum, spre răsărit, 
Se-nalţă-un zbor şi suie pe scări de armonie 
Cetatea-n trepidare de fier n-a bănuit 

Că, slobod, sparge cerul un viers de ciocârlie. 


Când singur, pururi Singur, te-ncerci în zori de zile, 
Să prinzi scântei de versuri cu grijă de alchimist, 
Presari cenuşe, numai, pe înnegrite file... 

O, aripi spre lumină! O, lut masiv şi trist! 


Adesea, în târgul ursuz, de provincie, poetul, după o pe- 
rioadă de agonizare, chiar moare, ca în Bacovia: 


— Cetate; — azilul fiiziei — 
Nămeţi de la pol te cuprind... 
Cetate, azi moare poetul, 

In braţele tale tuşind... 


Sunt şi alte forme de tragic cotidian care se consumă în 
acest mediu cenușiu, şi momentul sinuciderii într-o cameră 
banală şi igrasioasă de hotel este consemnat în poezia lui lon 
Minulescu (Moartea pasagerului). 

Treptat, această viziune, care corespunde numai în parte 
adevărului (întrucât la oraş există proletarul, animat de o psi- 
hologie robustă, combativă), se schimbă. Peste târgul glodos 
moldovenesc începe să se suprapună imaginea oraşului „ten- 

tacular” („monstruos”, va spune Macedonski), din Les villes 
lentaculaires de Verhaeren. 

Marea aglomeraţie urbană n-a produs-o cetatea Românie. 
Unii poeţi se lovesc de ea doar în străinătate, şi din această 
experienţă cosmopolită va ieşi Rondelul Parisului iad de Ma- 
cedonski, sau „„foburgul” lui N. Davidescu. Vagi sugestii „ten- 
taculare” începea să dea, înainte de primul război, doar primul 
oraş al țării, şi de aceea cele dintâi poeme româneşti închinate 
marelui oraş, în accepție modernă, îi vor fi chiar închinate ŞI 
se vor numi Orașul şi Capitala. 

Aceste compoziţii ale lui Mihail Săulescu, judecate strict, 
par azi dezlânate şi cam retorice. Însă pentru data la care au 
fost scrise (1912) ele sunt semnificative, reflectând un feno- 
men caracteristic de iluzionare şi totodată de percepție inedită, 
reală, a spiritului citadin, modern, în expansiune. 

In acord cu noua reprezentare în sens energetic a vieţii 
sociale (amestec al „unanimismului” lui Jules Romains, cu 
„forțele tumultuoase” ale lui Verhauren), care-şi face drum şi 
în sfera simbolistă, Mihail Săulescu vede Oraşul în mod ani- 
mist, ca un uriaş Moloh, care înghite oameni, maşini, senti- 
mente. Fiinţa sa colectivă este vie, trepidantă, în tensiune şi 
vibraţie continuă: 


Ah! parcă tot oraşul e un uriaş, pe care 
L-au ferecat duşmanii în lanțuri, şi mereu, 
Se zbate 'ntr-o supremă, zadarnică sfortare, 
Clocotitor de ură, țipând spre Dumnezeu... 


Pe fiecare clipă alarma se întinde: 

Din zori şi până-n seară, metale, muşchi, Sforțări, 
Un trup fac şi un suflet etern care cuprinde 
Oraşul şi pământul intreg din zări în zări... 

Viziunea este demiurgică, şi simbolul este de fapt Prome- 
teu, titanul care personifică suferința şi sforțarea creatoare. 
Acest maestru tentacular ucide într-adevăr omul ca individua- 
litate ireductibilă, dar elanul său tinde să-l atragă şi să-l inte- 
greze unui efort colectiv unanim, înnobilându-l. Clocotul său 
poate să absoarbă şi să transfigureze ființa umană: 


Şi tu aştepţi!... Ce-ti pare că trebuie să fie? ... 
E-un gând profund în aer, dar nimenea nu-l știe, 
O, poate-atătea braţe, ofiaturi şi sforțări 

Trimit ceva din ele să zboare-n depărtări; 

Ceva ce nu se poate vedea şi înțelege. 


Ceva ce prinde totuşi într-unul să ne lege 

Pe toţi aceia care, din zori şi până-n seară, 
Ne-nspăimântăm de lupta demonică, barbară, 
In care tot oraşul se zbate ne-ncetal, 

In ritmul de ciocane stridente care bat... 


Aceeaşi viziune animistă, mai dilatată, şi în Capitala. 
Aici doarme, respiră, palpită un suflet gigantic, a cărui încor- 
dare ia forma muncii industriale, percepută acustic: 


Și-acum, o altă undă, ce va fi prins — din aer 
Sirenele de fabrici ce gem sub alte zări, 

De sonde sau de mine ascunse-n depărtări... 
Acum o altă undă — ce va fi prins din aer 
Concertul fără nume, de umbră şi de vaier, 

De foc şi de tăcere, de carne şi metale — 

Din nu ştiu care locuri prin noaple-şi face cale... 


Capitala este locul unde masele muncitoare sunt motorul 
producţiei: 

În urmă, ard şi urlă cuptoare înroşite; 

Şi braţe muşchiuloase, crispate şi grăbite, 

Prin Scăpărări de raze, se văd cum se ridică... 

Ce gânduri le grăbeşte, cu-avânturi şi cu frică, 

Să nu sosească totuşi prea iute ziua-n care 

Va înceta deodată, atâta fiământare? ... 


In acest loc masele şi individul învaţă să viseze o lume 
mai bună, să gândească, să-şi pună probleme şi mai ales să se 
contopească într-o conştiinţă superioară, colectivă: 


Iar suflet e mulțimea de forme ce tresar, 

Din noapte şi lumină, fantastic şi barbar; 

Iar suflet e mulţimea de glasuri şi de vise, 

Ce se înalţă grele şi cu aripi deschise, 

Cătând ca să cuprindă, cu-o-nlindere-nălțimea, 

—  Atuncea când în noapte, visează greu Mulțimea... 


Aceste transformări se fac la o înaltă tensiune morală, în 
care apar germenii unei noi viziuni sociale: 


lar mâine Bucureştiul cel plin de noapte-acuma — 
De praf şi de noroaie, în orice parte, ieri, 
Cuprins va fi deodată de-un Singur Suflet numa, 
Ieşit din ne-nţelesul atătora tăceri. 


Imaginea depresivă a oraşului mic, melancolic şi fizic 
începe să fie lăsată, aşadar, tot mai în urmă, şi în locul său se 
profilează viziunea energetică şi solidaristă a metropolei mo- 
derne, industriale, în care sufletul soarbe putere şi imaginaţia 
capătă aripi vaste de mari vise de fapte. 

În preajma primului război mondial, tema care este con- 
Secutivă transformărilor sociale ale epocii, atrage şi pe alţi 
Poeți, îndeosebi dintre cei cu preocupări ideologice, socialiste, 

şi unele reprezentări industriale sau unanimiste pot fi uneori 
întâlnite. Un exemplu la Emil Isac (Sirena fabricii, în Impresii 
şi senzaţii moderne, 1908): 


Fum gros se-nalță-n cer, 
Sirena fabricii sună. 

Oamenii palizi de visul nevisat 
La poartă se adună. 


De asemenea, la Mihail Cruceanu (Seara în cetate, în Al- 
lare nouă, 1910), B. Nemţeanu etc. 

Această nouă privelişte a oraşului, încă destul de restrân- 
să, coexistă cu cealaltă, oarecum tradițională, dar amândouă 
cresc — ca expresie literară — din trupul simbolismului. Ele 
sunt, asemenea celor două feţe ale lui Janus, dintre care una 
privea spre trecut, cealaltă spre viitor. 


6. NATURA 


ŞI prin temperament, şi prin program estetic, simboliştii 
aduc în poezie şi un nou unghi de percepție a naturii. Imagi- 
nea nu mai este nici descriptivă, parnasiană, smălțuită şi rece, 
nici de tipul „pastelului”, natură moartă versificată. Vizualita- 
tea simboliştilor este slabă, imprecisă, ŞI, în ultimă analiză, 
neglijabilă, căci în poezia lor emoția nu pleacă din afară înă- 
untru, ci dinăuntru în afară. Natura este o regiune unde înflo- 
resc misterele, simbolurile şi corespondențele percepute prin 
intuiție, întocmai ca în Correspondances de Baudelaire: 


La Nature este un temple où de vivantes piliers 
Laissent parfois sortir de confuses paroles; 
L'homme y passe à travers des forets de symboles ` 

Qui l’observent avec des regards familiers. 


Asupra cadrului cosmic poetul proiectează sensibilitatea 
sa, printr-un puternic „transfer” emoțional. El o pătrunde, o 
animă, îi dă un suflet şi personalitate. Peste tot poetul simbo- 
list descoperă viaţă, afectivitate, senzaţii, ritm la care el parti- 
cipă. Participare, animism, simbolizare, corespondenţă, aceas- 
ta este în esenţă natura pentru simbolişti, sensuri asupra cărora 
ei sunt, în genere, edificați®?, Strofe pentru elementele naturii 
de Ion Minulescu servesc de demonstraţie pentru ideea de 
„corespondenţă”e!, interpretată şi practicată totuşi mai mult 
în sens pur psihologic, decât idealist-metafizic. 

Dacă îndepărtăm teoriile şi vorbele pretențioase şi citim 
această poezie în mod direct, găsim foarte adesea, ca şi în 
vechea poezie populară, doar O atitudine de nostalgie, de refu- 
giu emotiv în natură. Ea este văzută în mod frecvent ca o „sta- 
re a sufletului”, suport şi partener sentimental, căruia i se fac 
confesiuni şi care consolează. În această întoarcere la natură 
recomandată în mod expres de D. AnghelS?, descoperim o 
atitudine tradiţională, romantică, de loc „decadentă”. 

Această atitudine începe să se profileze de abia în clipa în 
care natura este pe cale să devină total descărnată. artificiali- 
zată, ori să constituie un pretext pentru proiecţii interioare, pur 


DP SL AR 
“9 Nat ura e un templu ai cărui stâlpi trăiesc 

Şi scot adesea vorbe ciudate şi obscure; 

Şi-n viață omul trece mereu printr-o pădure 

De simbole ce-l cearcă c-un ochi. 

(Flori alese din «Les Fleurs du mal» de Ch. Baudelaire. Trad. De Al. 
Philippide, Bucureşti, Forum, 1945, p. 22). 

„_P. Păltănea, Adevăr și legendă, Vieaţa nouă, X, 12, | februarie 1915, p. 
384, 387, 393, 397, 

În Davidescu, Poezia d-lui Ion Minulescu, Flacăra, LI, 40, 6 octombrie 


632 o : À 
Şerban Cioculescu, op. cit., p. 114. 

imaginare. Unele elemente, cum vom vedea îndată, sunt inter- 
pretate şi gustate într-adevăr ca „stupefiante”, altele, pentru 
semnificaţia lor strict depresivă. Totuşi natura în ansamblu nu 
suferă în simbolism o alterare radicală, total antirealistă, ci 
doar un proces de selectare, de interpretare şi de restructurare, 
pe ştiutele baze psihologice, proprii curentului. Cât priveşte 
pe Bacovia, el afirmă că a reflectat în poezia sa culoarea me- 
diului cosmic familiarS*%. | 

Un prim aspect bine cunoscut, euforic, este acela care se 
traduce prin cultivarea intensă a senzaţiilor olfactive. Marea 
predilecție pentru flori la simbolişti de aci vine, şi nicidecum 
pentru aspectul lor coloristic, plastic. Samain este plin de 
arome, parfumuri grele, de roze şi iasomie: 


Les grand Jasmins épanouis 

Vibrent dans les chaudes ténèbres... 
Seuls, les Parfums regnent, fun&bres, 
Sur les jardins 6vanouis.5% 


Şi mai floral este Stuart Merrill, la care întâlnim un ade- 
vărat paradis odorifer: crini, rododendroni, crizanteme, „dalii- 
le palide, crinul şi verbina”, „gălbeneaua, roza ŞI crinul”, as- 


fodele, narcisele, sorbite în atmosfera suprasaturată a crepus- 
culului de vară: 


O, L'inefable horreur des étés somnelenis, 


i „Dacă aş fi trăit într-o regiune de şes, e sigur însă că aş fi avut o altă 
viziune asupra naturii decât cea cunoscută. La Bacău, cenuşiul e o culoare 
frecventă. Existând în natură s-a strecurat necalculat Şi în versurile mele. 
De asemenea violetul“. (Vremea, XV, 701,6 iunie 1943). 

Florile de iasomie, mari şi deschise, 
Vibrează în caldele umbre... 
Parfumurile singure domnesc, funerare, 
Peste grădinile lipsite de viață. 

Toamna, de asemenea, când petalele pălesc: 


O, narcisses et chrysanthemes, 


De ce crépuscule d'automneS5€, 


Laurent Tailhade arată predilecție mai ales pentru crini, 
urmat în această privință de Macedonski, pentru care „în crini 
e beţia cea rară”; 


Amarillis! O, lis, superbe entre les lis. 
Des lis! des lis! des lis! Oh! paleurs inhumaines*”. 


Intervine apoi momentul melancolic, nostalgic. Floarea 
care se pretează la multiple semnificaţii devine simbolul ero- 
tic. Dar în simbolism el nu are semnul criptic din Le roman de 
la rose, care traduce eflorescenţa şi mărturisirea iubirii, ci 
exprimă de predilecție mai ales faza sa de extincție. Floarea 
care moare este emblema iubirii care se stinge, și D. Anghel a 
evocat (după Mor6as?) acest episod în Moartea narcisului: 


Trăieşte floarea încă, dar mâne-ncet va plânge 
Alăturea de cupă, petală cu petală, 

Și flacăra ce arde în mine se va stinge, 

Ca focul care-l uită pe vatră o vestală... 


mp. 
iza O, inefabilă groază de veri somnolente, 
Unde liliacul grădinilor lâncezeşte... 
O, narcise şi crizanteme, 
A le acestui crepuscul de toamnă. 
; Amarillis! o, crin superb printre crini. 
Crini! crini! crini! O! palori inumane. 

Tema circulă nu o dată în simbolismul românesc, într-o 
anume zonă romanţțioasă a sa, unde are succes. Pentru Mihail 
Cruceanu cele trei petale de roze care cad sunt simbolul Ani- 
lor dragi de altădată. Acelaşi poet declară: 


Am plecat să caut floarea 

Celei moarte în viaţă. 

— Am plecat să-i caut floarea 
Cu întâiul vânt de ghiaţă; 


Dar găsii uscată floarea 
Celei moarte în viaţă. 

— Íi găsii uscată floarea 
De întâiul vânt de ghiaţă. 


O variantă la Moartea narcisului dă şi Al. T. Stamadiad, 
poet al crinului erotic: 


Ah! crinul alb de-odinioară, 
Ce răspândea discret parfum, 
Parfum de mistică iubire — 

S-a Ofilit, s-a stins de-acum. 
Ah! crinul alb de-odinioară, 
Ce răspândea discret parfum... 


Oh! nu atinge alba floare, 
Petalele s-ar scutura 

Și viața mea va fi pustie, 
Căci ele-s amintirea ta. 
O, nu atinge alba floare, 
Petalele s-ar scutura. 


Simbolismul românesc 33| 
iii LC RI 


Se înţelege că în acest limbaj al florilor, buchetul de crini 
devine o taină şi garoafa ofilită un simbol al iubirii trecute. 
Maniera pândeşte îndeaproape întreaga această zonă, căzută în 
banalizare şi desuetudine. 

O mai mare gravitate, când nu intervine din nou artificiul, 
are tratarea florii ofilite ca simbol al stingerii vieţii, al morţii. 
În simbolism nu înflorirea interesează, ci fanarea, corola care 
se usucă şi se desface inertă. În acest plan, piesa capitală este 
Rondelul rozelor ce mor de Macedonski: 


E vremea rozelor ce mor, 

Mor în grădini şi mor şi-n mine, 
Şi-au fost atât de viaţă pline, 

Și azi se sting aşa uşor. 


În tot ce simte un fior, 

O jale e în orişicine: 

E vremea rozelor ce mor, 

Mor în grădini şi mor şi-n mine. 


Poetul simbolist are, aşadar, despre sine o reprezentare dia- 
fană, gingaşă, şi solidarizarea sa prin corespondenţă cu existen- 
fa fragilă şi efemeră a florii devine firească. În formă concen- 
trată, uscată, Emil Isac exprimă tocmai această convingere: 


Nopțile mele nu trec uşor: 
Simt că afară florile mor. 


Un precursor remarcabil este şi de astă dată Petică, poet 
al langorilor şi extincţiilor de fecioară: 


Şi rozele păliră cu albele fecioare, 
Ce mor chemând zadarnic al visurilor domn. 

Pe aceste baze, florile, roza în special, se transformă într- 
o adevărată temă elegiacă, a cărei cultivare persistă în simbo- 
lismul românesc cel puţin până la Mihail Săulescu: 


Un vers, cu toate acestea, pesemne că i-a fost 
Ursit acestei roze zvârlită fără rost... 

Dar nu-mi aduc aminte ce-am vrut să spun atunci: 
Pesemne plânsul rozei trecute ce-o arunci, 


Ori poate elegia atător flori uitate, 

Si-n care nu mai bate, 

Aripa unui dulce şi negrăit parfum, — 

Cum nu mai bate-n versul răzleţ găsit acum. 


Atâta este astăzi întreaga poezie, 

Un vers, scris poate noaptea, ori ziua — cine ştie? 
Un vers în care poate am vrut să înțeleg 

Mai mult decât ce-ar spune chiar un poem întreg... 


S-ar zice, uneori, că această psihologie depresivă se dez- 
voltă mai mult în atmosferă citadină, apăsătoare, unde sufletul 
obosit întreţine o pronunțată legătură afectivă cu elementele 
naturii, devenite rare. Este totuşi numai o faţă a sufletului 
simbolist, a cărui vitalitate, intrată din ştiute cauze în surdină, 
începe totuşi să vibreze ori de câte ori contactul cu natura se 
restabilește. Sub formă de fragmente, de parcuri, de buchete, 
de flori izolate, natura revine în permanenţă în intimitatea 
poetului. Și acesta încearcă de fiecare dată emoţii tresare, vi- 
brează. Rozele mor, dar şi înfloresc, şi constatarea dă sublime 
speranţe lui Petică: 


Va tremura din nou parfum în şoapta dulce-a blândei firi, 
Va flutura iar visul alb ca floarea misticelor văi 
Şi noaptea tristă va pieri. Vor înflori iar trandafiri. 

Din astfel de contacte se alimentează întreaga euforie şi 
vitalitate macedonskiană: 


Avântul simţirilor mele 

Mă duce-ntr-o sferă Străină 
De ceața lumeştilor rele, 

În care pe fruntea-mi se-nclină 
Mari roze bogate şi grele. 


Metoda are însă şi dezavantaje. Parfumul devine toxină, 
stupefiant, şi inhalarea, oricât de consolatoare, se preface în 
viciu: 


Nu-mi pasă de-a vieții otravă, 
De chinul ce-şi urcă talazul; 
O roză-nfloreşte, suavă,; 

Ca nor risipit e necazul. 


Când este practicată sistematic, sub formă de „beţie”, de 
anihilare euforică a realităţii, această atitudine reprezintă — 
într-adevăr — o poziţie decadentă, şi Macedonski, dacă n-o 
trăieşte efectiv, cel puţin o prefigurează. Dar acest filon este 
destul de slab în simbolismul românesc, unde intervin şi ma- 
sive experienţe florale directe. În natură, contactul este întot- 
deauna stenic, vitalist, şi percepția încetează să mai fie depre- 
sivă. Ceea ce defineşte pe Anghel, sub acest aspect, este bucu- 
ria contemplaţiei, confraternitatea cu pensionarele grădinii 
sale, în mijlocul căreia soarbe efluvii vitale: 


Slavă aceluia ce aruncă din cer lumini de curcubee 

Şi d ştiu să fese nalbei un cuib din tort de promoroacă! 
Slavă! Căci tristă-ar fi fost viaţa, şi-ntunecat pe veci 
Pământul, 

De n-ar fi fost măcar o floare, ce-am fi sădit noi pe morminte? 
Ce-ar fi cernut în primăvară, când trece prin pădure vântul, 
Şi eu ce dar ți-aş da azi fie ca să-ţi aduci de mine-aminte? 


Ceea ce este cu adevărat notabil în ciclul În grădină nu 
pare a fi stabilirea de corespondențe, ci procurarea reveriei, 
care nu anihilează, ci relaxează, în vederea unui nou moment 
vital: | 


Vroind să uit, pe seară, dulce, lăsasem să m-adoarmă crinii... 
Şi se făcea că fără voie trăiam acum o viaţă nouă: 

Eram şi eu un crin ca dânşii, şi-n dezmierdările luminii 

Îmi întindeam voios potirul să prind o lacrimă de rouă; 
Visând, trăiam cu ei acuma, şi-atât de alb eram sub lună, 
Încât abia scriam o umbră, când m-alinta şăgalnic vântul, 
Dar tihna se făcuse-n mine şi caldă inima, şi bună, 

Că reveneam sub altă formă, să-mpodobesc şi eu pământul. 


În rest, tonul de duioşie galeșă cu care sunt priviţi măghe- 
ranii, de sentimentalitate de domnişoară delicată, între două 
vizite, pe alocuri chiar de pastel, frizează maniera. Este o for- 
mă de animism, destul de convenţională, care atribuie florilor 
psihologie şi afectivitate umană. Tema porneşte, de fapt, de la 
Traian Demetrescu, primul care pare a sublinia la noi „triste- 
tea” florilor“ pentru a ajunge până la „calvarul florilor”, 
compătimit de D. Anghel. Toată această „simbolistică” este 
perimată. 

Percepția naturii sub lumină difuză, irizată, clar-obscură, 
specifică picturii impresioniste, se constată şi în simbolism, 
asociată de multe ori parfumurilor florale şi parcurilor solita- 
re. Samain, în special, este poetul (destul de manierat, de alt- 
E Aparut d tai int Ca 


“5 Traian Demetrescu, /ntim, Bucureşti, 1894, p. 58. 
“9 D, Anghel, op. cit., p. 72-76. 

fel) serii melancolice, al trandafirilor care adorm al „emoţiei” 
pale a nopții care cade, „al farmecului amurgului”, al „razelor 
care agonizează”, precedat de verlainiana „melancolie a apu- 
sului soarelui” (Soleils couchants în Poèmes Saturniens). 

Alte indicaţii este inutil a da, întrucât afinitățile psiholo- 
giei simboliste pentru o astfel de atmosferă a tonurilor estom- 
pate, de penumbră, sunt cu totul evidente. O lumină orbitoare, 
solară, este „clasică”, Noaptea este „romantică”. În schimb, 
amurgul este „simbolist” prin definiţie, ŞI poeții români parti- 
cipă, în mod inevitabil la aceeași tipologie. 

În poezia lui Ștefan Petică se pot decupa primele imagini 
bine conturate ale acestor preferințe crepusculare. Ele sunt 
interpretate cu un plus de emoție, care ţine de temperamentul 
voluptos şi agitat al poetului: 


Vai, chinul nopților de vară, 
Și groaza razelor de lună! 
Misterul lor e o povară, 

Și pacea lor eo minciună! 


Amurgul este confidenţial, muzical şi melancolic: 


Eu sunt un imn duios ce plânge 
Pe triste note de viori, 

Pe când în zări, pribeag, se stinge 
Amurgul rece de fiori. 


La Petică, simbolistica este directă ŞI absolut tipică: 


Încet se stinge în pădure 
Seninul zilei care moare, 
Și-abia de mai străbat Stinghere 
Plăpânde razele de soare. 

Astfel, în inima-mi pierit-a 
Căldura altor vremi mai bune, 
Și rar de mai străbate-o rază 
A unui soare ce apune. 


Încă un pas în timp şi întâlnim eterna, romantica poezie a 
nopții, pe care şi simbolismul uneori o cultivă, dar numai sub 
aspectul său euforic, olfactiv, moment de expansiune al par- 
fumurilor grele sau al lumii enigmatice. | 

Atenţi la detaliile care ne preocupă, prea multe nuanţe nu 
vom întâlni în simbolismul românesc, destul de stereotip sub 
acest aspect tematic. Un volum de N. Davidescu, /nscripții, 
este o adevărată colecție de situații simboliste. Pe lângă aspec- 
tele binecunoscute (reverie, solitudine, spleen), iată şi „seara 
care vine”, melancolia şi regretele acestei faze diurne, parfu- 
murile care devin şi mai intense, chemările nelămurite, colec- 
tate într-o imagine-sinteză: 


şi seara tot mai tare continuă să-și lase 
Reţelele-i de umbră pe-a spleenului mătase, 
Din care-mi torc viaţa — şi seara tot mai tare 
Continuă să-adune senzaţii solitare. 


In aceeaşi situație se află Quasi de D. lacobescu. Prin 
Tristeţi de seară, Amurg pe fluviu, Amintiri în amurg: 


Apusul cască raze mari de sânge; 
Prin parc ţâşnesc izvoare de parfum... 
Ascult cum plâng fântânile şi cum 
Pe nervii mei arcuşul serii plânge. 


E-o muzică pierzându-se-n trecut, 
Un vis fugind pe-o strună de vioară. 

La Elena Farago o predilecție identică: Lumini în amurg, 
O seară. Un volum chiar se intitulează Soaptele amureului 
(1920). 

Despre fluidităţile şi nuanțele simboliste, în regim de cre- 
puscul ne documentează din plin şi Ion Pillat, plin de percepții 
indistincte, de evaziuni, de mobilități difuze. Tema este relua- 
tă în diferite variante, chiar şi eminesciană: 


Privind şi azi de pe pridvor 
În faptul înserării 

La vraja zilelor ce mor, 
Prin toamna depărtării... 
ȘI ne frământă un fior 
Prevestitor uitării. 


Sunt interferenţe inevitabile, şi teoria după care Eminescu 
ar fi primul poet simbolist român se alimentează şi din subli- 
nierea acestei zone melancolice, a cornului de vânătoare care 
răsună nostalgic, a feeriei amurgului în pădure. Alteori, nu 
reminiscența livrească intervine, ci artificiul. Poetul descoperă 
tema, se contopește în ea, şi începe, precum Bacovia, s-o ră- 
Sucească pe toate fețele. Poetul este plin de „amure” de 
„toamnă”, de „iarnă”, de „amurg de toamnă violet”, „Însânge- 
rat”, „de iarnă, sumbru de metal”, în care: 


Văâslind, un corb încet vine din fund, 
Tăind orizontul, diametral 


Nu se poate contesta afinitatea psihologiei lui Bacovia cu 
ideea poetică de „amurg”. Dar chiar cu nota depresivă pe care 
el i-o imprimă, ceea ce izbuteşte este repetiţia, monotonia, 
imposibilitatea de a scoate mai mult din temă decât ceea ce ea 
a dat de la început: aprehensiuni sumbre. dureroase, este de 

sufocare, şi atunci parcă simţi nevoia să deschizi pe Minules- 
cu şi să contempli Crepuscul la Tomis: 


Pe mare-n asfinţil... 

Și vântul 

Îmi poartă barca pe cărarea 
Pe care soarele şi marea 
Se-mbrăţişează cu pământul! ... 


Ambele soluţii sunt dintre cele care îndreptăţesc să se 
vorbească de o adevărată manieră simbolistă, foarte vizibilă la 
acest capitol al cadrului său cosmic. 

Când se deplasează în spațiu, poetul simbolist n-are nici o 
afinitate pentru natura gigantică, sălbatică, sublimă, a roman- 
tismului. Ceea ce el caută este liniştea parcului melancolic, cu 
alei tăcute, discrete, bazine şi jocuri de apă, statui şi boschete 
delicate. Aci este linişte, lumina irizează prin frunzişuri, zgo- 
motele orașului se aud vătuite sau sunt inexistente, totul pre- 
dispune la solitudine şi reverie. În acest cadru stilizat, poetul 
îşi plimbă nostalgiile, uneori şi speranţele, de cele mai multe 
ori regretele. 

Între parcurile Parisului şi poezia franceză simbolistă a 
existat o strânsă legătură. Dacă pentru poeţii acestei generaţii 
peisajul reprezintă o „stare de suflet”, atunci la Versailles, în 
grădina Luxembourg, ipoteza devine într-adevăr realitate. 
Lacurile-oglindă pe care se plimbă lebedele, jets 4'eau-urile, 
micile statui reprezentând Cupidoni, Fauni, Silvani, se trans- 
formă într-o regiune fabuloasă, imaginară. S-a putut izola un 
colț de lume, rupt de prezent şi realitate, populat cu viziuni 
poetice, şi lectura volumului Fêtes galantes de Verlaine con- 
stituie cea mai bună introducere în atmosferă, unde iubirea ia 
aspecte fastuoase, galante, stil Watteau, sau a tristelor colocvii 
sentimentale. Au jardin de !'Infante de Samain ne transpune 

în aceeaşi ambianţă. Aci parcul, cu marmorele, bazinele, ba- 
lustradele, havuzurile sale, constituie un decor esenţial. Când 
unii poeţi români ajung la Paris, ei devin simbolişti şi prin 
faptul că acest cadru îi seduce. 

Un Cântec al parcului, datat „Saint-Cloud”, publică lon 
Minulescu încă din 1905 (Vieaţa nouă, 1, p. 126), şi acest mo- 
tiv va fi tratat, ulterior, în maniera sa caracteristică: 


În parcul presărat cu Statui, 

De Nimfe, 

Fauni 

Și Silvani, 

De-a lungul celor trei alei 

De plopi, 

De tei 

Și de castani, 

Pe băncile vopsite-n verde 

Și pe nisipul galben-şters, 
Multicolorele covoare de frunze veştede S-aştern 
În ritmul vântului de toamnă, 

Un vers cu care se sfărşeşte-un cânt — 
Dintr-un Poem etern. 


Ion Pillat rătăcea adesea ca student în grădina Luxem- 
bourg, unde se și fotografiază. Dar despre această afecţiune 
pariziană a poetului documentează însăşi opera: 


Plutea aromitoare suflarea primăverii 

Prin frunzătura-naltă — din vechiul Luxembourg; 
Era în clipa-n care nu ştii sub vraja serii 

De sine aurora din nou, sau de-i amurg. 

Este un loc cercetat și de D. Anghel, care fixează priveliş- 
tea vestitului parc în stil impresionist, după ploaie (În Luxem- 
bourg, În grădină): 


Ți-aduci aminte după ploaie, ce albe străluceau la soare 
Statuile străvechi şi scumpe, şi cât de drag ţi-era cu mine, 

Să povesteşti, umblând sub ramuri, de viața moartelor regine, 
Înmărmurite-n piatră rece de-o biată mână pieritoare?... 


Totuşi tema n-are decât în parte izvor francez. Unii dintre 
poeţii simbolişti îşi trăiesc copilăria la ţară, pe moşii, unde 
existau uneori, în mic, aceleași elemente: grădini, alei, havu- 
zuri, păuni. D. Anghel însuşi, înainte de a merge la Paris, fu- 
sese oarecum educat în acest sens de parcul familiar de la 
Corneşti, de factură simbolistă“, Aici el a ascultat, fără îndo- 


ială, pentru prima dată, Murmurul fântânii (În grădină): 
In murmurul fântânii plânge povestea vremurilor trecute... 


Acelaşi murmur melancolic, într-un cadru mai estet, reți- 
ne şi urechea lui Petică: 


Am palida tristețe a apelor ce plâng 
Pe jghiabul clar şi rece al albelor fântâni, 
Sculptate-n întuneric de maiestrele mâini, 
Am palida tristețe a apelor ce plâng. 


Simbolul este limpede şi nu presupune nici un comenta- 
riu. La Emil Isac, aceeaşi reverie melancolică: 


Era aşa de frumos copacul în grădină, 


“ M. Dragomirescu: Dimitrie Anghel (contribuţii la o monografie), Limbă 
— Literatură, IV, 1960, p. 124-125. 

= Pe ramuri paseri roşii, verzi şi-albastre, 
A cerului rugină 
Cădea pe bătrâne porţi — 
Pe cărări se plimbau suflete sihastre, 
Şi albine înțepau fluturii morţii... 


Imaginile se suprapun. Parcurile străine şi grădinile ro- 
mâneşti fuzionează, şi decorul devine, într-adevăr. Grădină- 
Parc. Aici sunt statuiete mitologice, veverițe, lebede, câini 
albi, dar și cântec de fluier: 


Şi nespus de trist un fluier în vale răsună... 


Elementul ţine de motivul românesc, stilizat însă, deoarece 
simboliştii percep natura cu un ochi educat artistic. Acelaşi 
parc cu lebede obligatorii şi la Mihail Săulescu, unde intervin Şi 
alte detalii familiare: salcia plecată, luna „pală”, eminesciană. 
Solitudinea acestui mediu este plină de sugestii meditative: 


De câte ori în ceruri trecea tăcută luna, 
De câte ori pe ape o lebădă plutea, 

Era mereu, în mine, un om ce se-ntreba, 
Era mereu în mine un privitor în care 
Se frământa într-una o tristă întrebare. 


Alte scene, cu grădini „Violete”, cu serbări galante în 
parc, ca la Al. T. Stamatiad, sunt însă rupte direct din simbo- 
lismul francez. Ele reprezintă deplasările estetizate ale temei, 
perceptibile uncori şi la Bacovia, ca în acest pastel manierat, 
policrom, cu havuzuri, lebede, statui: 


Havuzul din dosul palatului mort 
Mai aruncă... mai plouă... mai plânge, 
Şi stropi căzând în amurg iau culori 

De sineală... de aur... de sânge... 


Trei lebede albe plutesc într-un lanţ, 
Havuzul în tremur tei lebezi resfiânge, 
Și-aruncă pe lebezi amurgul culori 
De sineală... de aur... de sânge... 

Lipseau doar păunii decorativi, dar şi ei apar la D. Anghel 
(Pastel, în Fantezii). 

Există în simbolism şi o altă viziune a parcului: desfrun- 
zit, cenuşiu, monoton, răscolit de rafale prelungi, muzicale, 
cântate de Verlaine în Chanson d'automne (Poèmes satur- 
niens): 


Les sanglots longs, 
Des violons 

De l'automne 

Blessent mon coeur 
D’une languer 

Monotone. 


Versiunea lui Mircea Demetriad, care va da şi parafraze, 
constituie o interpretare în spiritul autentic al simbolismului: 


Cu hohotiri, 
Plânsuri subțiri 
De dulci viori, 
Al toamnei ton, 


Stins, monoton, 
Imi dă fiori... 


In acest cadru melancolic, poeţii simbolişti găsesc nume- 
roase corespondențe, şi /oamna devine anotimpul lor de predi- 
lecţie. Pentru Stuart Merrill, autor al unui întreg, ciclu de Pe- 

lits poèmes d'automne, argumentul esenţial este de ordin ero- 
tic: 


Je vois, folle, que tout L'automne 
Dort en tes yeux, et ta voix, 

Las! se lamente monotone, 

Comme le vent lent dans les bois.*! 


În schimb, Laforgue, copleșit de drama sa personală, va fi 
obsedat de lumina filtrată a soarelui autumnal, al cărui apus îl 
dă o nelinişte sporită, pe măsură ce tonurile se estompează. 
Agitaţia se prelungeşte într-o adevărată expirație agonică, 
şoptită: 


C'est l'automne, l'automne, l'automne. 
- pu. neamt) 
Automne, automne, adieux de l'Adieu”?. 


Unele melancolii posteminesciene se complac, la noi, în 
chip firesc în evocarea aceluiaşi anotimp, din care simboliştii 
îşi fac o temă de bază. Ei sunt anticipaţi pe o latură de sensibi- 
litatea mai acută a poeţilor semiproletari, predispuşi social la 
tristețe, În provincială Brăila, „poezia toamnei — mărturisea 
ăun Pincio — mă fura...”*, şi produsul literar este direct 
simbolist: 


Și tol mai lămurit, mai viu mă înseamnă, 

ei gepizi alia iu 
Gl pps FA 

Văd, nebuno, cum toamna toată 
Doarme în ochii tăi, şi vocea ta, 
Vai! se lamentează monotonă 
£ a şi un vânt domol în pădure. 
"" Este toamnă, toamnă, loamnă, 
Toamnă, toamnă, rămasul bun al despărțirilor. 
643 ] Pă -Pi . Vers N E aik Ş, PI: .. ad DE 

- aun-Cincio, Versuri şi proză, Scrisori, ed. A. Rusu, Bucureşti, 

E.S.P.L.A., 1959, p. 150. 

În plinul singurătăţii de toamnă, 
Adâncă mâhnire a vieţii ce moare... 
E-o agonie de visuri, de vară, 

E-un suspin lung de veştedă floare — 
În galbenul şes — în mândre răzoare! 


Ecouri identice se pot surprinde şi în Sensitivile lui Traian 
Demetrescu: 


Din tot ce e mai trist în toamnă, 
Pe când Natura-i mai pustie, 
Trezind în sufletele noastre 

O notă de melancolie, 


Gândesc la florile acelea — 
Cununi de aduceri-aminte — 
Care-au trăit în cimitire 

Și mor uitate pe morminte... 


Sub acest aspect, tonul eminescian se prelungeşte şi în 
plin simbolism, continuitatea fiind inevitabilă în ciuda unor 


disocieri şi chiar ostilități teoretice. Iată o Toamnă a lui Al. 
Petroff: 


E târziu... tristeţe sură 

Cât privirile cuprind: 

De pe ramuri frunze palizi 
Se desprind. 


EI este rupt de abia de Macedonski, la care Vântul de 
toamnă are de luptat cu un temperament vitalist şi euforic. EI 


tulbură, dar nu depresiv, ci numai ca o ipoteză neașteptată a 
morții: 

Cu octombrie ce vine 
Fi-voi oare frunză-n vânt, 
Doborătă la pământ 

Și uitată de oricine? 


În schimb, la Petică rezonanța este în acelaşi timp emi- 
nesciană, dar şi verlainiană, muzicală, notă distinctivă a între- 
ului ciclu Cântecul toamnei: 


— Melancolie adorată 

A toamnei pare al tău cânt; 
Plâng oare gratia-ntristată 
De recea batere de vânt? 


— O, lasă toamnă care piere, 
Ca graiul dulcilor poveşti, 
S-ascult vrăjită adiere 

Din vechii tei moldoveneşti. 


O, nu, dar dulce mă-nfioară 
Un vis crezul de mult apus, 

EI plânge trist ca o vioară 
Splendoarea vremei ce s-a dus. 


Poetul oferă bune ilustrații inventarului tematic, căci în 
două strofe el concentrează toate elementele; cântece, parfum, 
flori fanate, melancolii şi sentimente agonice: 


În cânlu-ţi trist şi depărtat, 
Parfumul toamnei care moare 
A pus tot chinu-nflăcărat 

Din slava dragostei în floare. 

Şi-n trista seară cenușie, 
Plâng pale flori înfiorate 
Ce-n dureroasa agonie 
Par nişte sfinte torturate. 


Percepția muzicală a toamnei se constată şi la Ion Pillat, a 
cărui predilecție specială pentru temă reiese şi din alcătuirea unei 
antologii (Poezia toamnei, Bucureşti, Viaţa românească, 1921): 


În toamnă singur a ieşit să-mi cânte la fereastră 
Din vioară pe-o strună numai, 
Trecutul, pierdutul în noaptea sihastră, 
Cu zilele mortului mai. 


Un ciclu întreg din Amăgiri (În toamnă) constituie o ade- 
vărată monografie poetică. Este cântată aci singurătatea, tre- 
cutul, iubirea stinsă, dar şi culesul viei, al fructelor, din nou 
localizare românească a inefabilului olfactiv: 


Tot mai miroase via a tămâios şi coarna, 
Mustos a piersici coapte şi crud a foi de nuc... 


Prin iarna din cămara zăvorătă, 
Se furişează cald miros de mere, 
Readucând în vremea viscolită 
A toamnelor trecute mângâăieri. 


Uneori, prin surprindere, răsună din nou romanța emines- 
ciană (Cântec de toamnă, în Eternităţi de-o clipă): 


Pe-al inimii gol 
S-aşterne domol 
Durerea trecută cu frunzele moarte. 

Motiv absolut curent în poezia simbolistă (prezent şi la 
Elena Farago: Noiemvrie, O femeie trecută vorbeşte cu toam- 
na), poezia toamnei se va banaliza destul de repede prin repe- 
titii şi mai ales prin incapacitatea de a se reînnoi, Ideea pare a 
sugera un număr limitat de asociaţii, şi, când parcurgi în serie 
poemele, totul se transformă într-o pastă uniformă, şi parcă 
dai dreptate lui Emil Isac: 


Câți nu te-au cântat, câți nu te-au iubit, 
Te veşnică veştejire! 
Și atåtea cu tine-cu veştejit! 


Dar poetul însuşi recidivează, şi descrierea continuă: 


Aducătoare de ceaţă şi vânturi, de ploi şi de jale, 
Toamnă, eşti tristă doamnă, 
Că te plimbi pe-a veşniciei cale. 


Aducătoare de tristeţă şi-ndemn de-a ne închide în Casă, 
Eşti Stafie ce stă la masă, 
Eşti zâmbetul de Suferinţă-al gurii. 


Parcul gol, desfrunzit, la Mihail Cruceanu, „euforia 
toamnei”, la Al. T. Stamatiad, străzile triste-tăcute, pustii, 
melancolice, la Mihail Săulescu, încep să devină imagini ste- 
reotipe. Moartea viselor de vară de asemenea: 


Un vis țesut de vară se Stinge-n toamna tristă 
Şi inima-i bolnavă şi sufletul e gol... 

Departe, zdrenţuită, şi flutură-o batistă, 

Cum trece singuratic, neliniștit un stol... 


In acest anotimp, desigur gândul de evadare izbucneşte cu 
şi mai multă putere: 

Și ție şi se pare că pleacă de la tine 

Aceste călătoare spre alte zări mereu, 

Spre alte ţări, cu soare, spre vară, spre mai bine, 
Și toamna asta tristă te-apasă tot mai greu... 


Vântul care geme, frunzele veştede, noaptea obscură ne 
întâmpină şi la N. Davidescu. Poetul aduce totuşi şi o notă 
nouă. Toamna stimulează interiorizarea. Examenul de con- 
ştiinţă devine mai profund, şi ratatul îşi descoperă întreaga 
dramă a nerealizării (Paria în Inscripţii). 

Și Bacovia apare copleşit de manieră: străzi pustii, acor- 
duri de vioară, frunzişul smuls (Note de toamnă) în vârteje 
(Toamnă), sau care „sună-n geam frunze de metal” (Monosi- 
lab de toamnă), „amurg, de toamnă pustiu, de humă” (Amurg 
de toamnă), „plumb de toamnă” şi mai ales „amurg de toamnă 
violet” (Amurg violet). Culoarea obsedează pe Bacovia, care o 
introduce inevitabil în scenariu: 


În toamna violetă, compozitori celebri 

Au aranjat un vas concert... 

Pe galbene alei, poeţii trişti declamă lungi poeme... 
E-o toamnă, ca întotdeauna, când totul plânge 
Frumos şi inert. 


Muzicalitatea are totuşi un sunet particular, mai funebru: 


La geamuri, toamna cântă funerar 
Un vals îndoliat şi monoton... 
- Hai să valsăm, iubito, prin salon, 
După al toamnei bocet mortuar. 
Neliniştea este mai gravă, şi „nervii de toamnă” ai lui Ba- 
covia au o vibrație mai dureroasă. Ei se înrudesc, în ciuda 

deosebirilor de regim sufletesc, unul depresiv, altul jovial, cu 
Horii lui Minulescu: 


O frunză veştedă şi-aşteaptă întârziatele visări... 
01... Neintreruptă disonanţă de schingiuri 

Ce-ţi dă fiori... 

O!... Nesfărşitele regrete abia şoptite!... 


Poetul face însă eroarea nu numai de a da toate explicații- 
le (toamna e „simbolul ideilor defuncte”), dar şi aceea de « 
trata anecdotic (Isprava toamnei), uneori cu pigmentări eroti- 
ce, de un mic echivoc voit: 


Octombrie — curtizană pală, cu obraji fardaţi 
Și buze supte, 

Octombrie — amantă celor care pornesc 

Să nu se mai întoarcă, 

Octombrie a poposit în parcul cu alei cotite 
Și-ntrerupte 

De visătoarele basinuri 

Pe-albastrul — cobora —o barcă. 


Interiorizarea tremei (cu excepţia lui Bacovia) este deci 
destul de deficitară în simbolismul românesc, autumnal s-ar 
zice în primul rând prin contaminare estetică. 

Există în simbolism și un spleen de iarnă, şi Stuart Merrill 
(Spleen d'hiver, Poèmes) îl evocă: 


Voici venir l'ennui nocturne des hivers 
. A a 44 
EI les neiges roulant au râles des tempêtes. 

simt venind plictiseala nocturnă a iernilor 
$i zăpezile rostogolindu-se în vijelia furtunilor. 

Sunt obsesiile unui nordic care fuge spre sud, din intole- 
ranță emoțională, şi al nostru Traian Demetrescu va reţine 
tocmai un astfel de moment: 


La nord, în țările ploioase, 
Cu melancolice popoare, 
Sunt visători ce plâng şi sufăr 
De nostalgii de soare... 


Această psihologie avidă de soare respinge tot ce o îm- 
piedică şi între toamnă şi iarnă nu va exista pentru ea nici o 
diferenţiere. Poezia, incapabilă de deosebiri calendaristice 
precise, începe astfel să confunde în chip firesc anotimpurile 
depresive, identificându-le. 

Fenomenul se observă şi în simbolismul românesc, mai 
întâi la acelaşi Traian Demetrescu. Poetul intră în depresiune 
la croncănitul corbilor („cântec care dă fiori”) şi contemplă 
iarna ca un spectacol lugubru: 


Coboară corbii-n pălc de doliu, 
Cernesc al iernii alb linţoliu, 
Şi, trişti, de foame par învinşi... 


Ninge! Ninge! ... Alb e satul! ... 
Ninge! 

Ca un cântec de iubire 

Soarele în nori se stinge... 

Ninge! Ninge! ... Alb e satul... 
Ninge! 


Corbii siniștri, infernali, fâlfâie şi în poezia lui M. Cru- 
ceanu şi, bineînțeles, în aceea a lui Bacovia: 

Trec corbii — ah, „Corbii” 
Poetului Tradem — 
Și curg pe-nnoptat 
Pe-un târg înghețat. 


Decorul parcului simbolist devine iarna de o emotivitate 
şi mai deprimantă: 


Copacii albi, copacii negri 
Stau goi în parcul solitar: 
Decor de deliu, funerar... 
Copacii albi, copacii negri. 


In parc regretele plâng iar... 


Cu pene albe, pene negre, 
O pasăre cu glas amar 

Străbate parcul secular... 
Cu pene albe, pene negre. 


Priveliştea o descrie şi N. Davidescu în Sfârşit de toamnă 
(Inscripții): 


Oh, după ce, ieri, cântul acidulat de ger, 
Umflându-se-n scheletul copacilor, stătuse, 
Din arbori frunze rare se desprindeau stingher 
Și cu intermitenta acceselor de tuse. 

Uneori senzaţia se transformă într-o adevărată teroare, şi 
Tabloul de iarnă bacovian, pus alături de pastelul lui Alec- 
sandri, pare Masacrul inocenților de Bruegel (cu pete de sânge 
pe zăpadă), lângă o cromolitografie cu sanie cu zurgălăi: 

Ninge grozav pe câmp la abator, 
Şi sânge cald se scurge pe canal; 
Plină-i zăpada de sânge animal — 
Şi ninge mereu pe-un trist patinor. 


Momentul cel mai pătrunzător din această poezie a toam- 
nei este însă, fără îndoială, ploaia, ale cărei corespondențe 
simboliste sunt insistente şi de prim ordin. Care cititor al lui 
Verlaine nu şi-a amintit, la timpul său, de această Ariette ou- 
blice (IH) din Romances sans paroles? 


Il pleure dans mon coeur, 
Comme il pleut sur la ville, 
Quelle est cette languer 
Qui pénètre mon coeur?" 


Ploaia sugerează lui Verlaine „plictiseală”, „dezgust”, 
„tristețe”, „suferință”, deci toate elementele spleen-ului. Aces- 
ta obsedează, din aceleaşi motive pluvioase, dar într-o formă 
şi mai agravantă, pe Jules Laforgue: 


Le ciel pleut sans but, sans que rien l’émeuve, 
II pleut, il pleut, bergère! Sur le fleuve...“ 


Din această sferă provine, fără îndoială, şi Cântecul ploii, 


din 1896, al lui Macedonskim, prezentat de poetul însuşi drept 
o „imitaţie”: 


0 O 

ici Plânge inima mea, 

Precum plouă în oraş. 

Ce este această langoare 

Care-mi pătrunde inima? 

6 Cerul plouă fără scop, fără să-l mişte ceva, 
Plouă, plouă, păstoriță, peste ape... 

Plouă, plouă — 
Plouă cât poate să plouă, 
Cu ploaia ce cade, m-apasă 
Durerea cea veche, — cea nouă... 
Afară e trist ca şi-n casă, - 
Plouă, plouă. 


Un adevărat verlainian este Mircea Demetriad, care-şi ia 
ca moto chiar celebrele versuri din Arierte oubliée: 


Cum plouă pe şes, 
Şi-n inimă-mi plouă 
În fire lungi, des, 
Cum plouă pe şes. 


Cu rece plânsoare, 
Ce dor m-a pălruns 
De inima-mi moare 
Sub recea plânsoare? 


Pur simbolistă, de nuanța nordică a lui Stuart Merrill, este 
şi această Ceaţă de Gh. Orleanu: 


Departe-n (ările de ceaţă, într-o cetale-episcopală, 
Coboară seara mohorătă în liniştea provincială. 
Exil nostalgic, în odaie înfrigurat rămân sub lampă, 
Singurătatea fese pânza, rembrandtiind ca-ntr-o estampă 
O viaţă de imagini şterse: trecut de umbră şi lumină. 
E toamna nordului, şi ploaia pe copaci bate-n surdină, 
E toamna gândului, şi visul îşi frânge aripa şi moare: 
Afară plouă, plouă-n suflet. 

Mi-e dor de soare! 

Tema contaminează întreg cenaclul, între alţii şi pe Al. T. 
Stamadiad: 


De treizeci de zile, iubito, e ceaţă şi plouă afară, 
Și nimeni nu trece pe stradă şi nimeni nu-mi sună la scară. 


În sfârşit, Simfonia ploii cântă şi Cincinat Pavelescu (Via- 
ţa literară, 1, 42, 1906) şi, în ultimă analiză, cu imperceptibile 
variațiuni, simbolismul românesc în totalitatea sa. Elena Fara- 
go evocă ploaia grea, apăsătoare (În noaptea asta, în Șoaptele 
amurgului). N. Davidescu reține lumina „înăbuşită”, „bolna- 
vă” a felinarelor în ploaie (Noapte de toamnă, în La Jântâna 
Castaliei). La acest poet, prăbuşirea morală este: 


Visul unei zile ploioase şi murdare. 
D. lacobescu asociază tema ideii de funerar: 


Biserica e rece ca o mină, 
Afară plouă, plouă... 
prin porțile deschise, 
Se vede cimitirul în ruină: 
O baltă de pământ şi foi ucise. 


Alteori, dezolări sumbre de toamnă: 


Cu lacrimi mari şi repezi, sfârşitul toamnei plânge: 
Se-ntunecă... şi-n goana înfi-igurate-i ploi, 

Ca o hlamidă neagră cu pete mari de sânge 
Răsare noaptea rece din tainicul noroi. 


Nostalgia erotică, la Emil Isac, este simbolizată prin ace- 
eaşi ploaie abundentă: 

Plouă-ncet, de plictiseală, 
Și asfaltul străzii-l spală. 


Plouă-ncet şi nu înceată... 
Cum-aş vrea să văd o fătăl... 


Ea cade, cu semnificaţie identică, şi în poezia li Mihail 
Săulescu: 


Aş vrea să fim alături: şi cât eşti de departe! 
Aş vrea să fii cu mine pe străzile deşarte, 


In care ploaia cade, mereu, la nesfârşit... 


Efectul, obişnuit, de altfel, în întreaga poezie simbolistă 
este recluziunea morală şi dorul de evadare: 

Noaptea când e ploaie, sufletele noastre, 
Dornice de soare şi de zări albastre. 
Cum se strâng de teama ne-nduratei ploi, 
Păsările-n cuiburi —, sufletele noastre, 
Dornice de soare şi de zări albastre, 
Noaptea; când e ploaie, se închid în noi... 


De aceea fiorii neliniştii sporesc în această singurătate, 
unde „sub cer de plumb” (imaginea apare concomitent cu Ba- 
covia), trebuie să se producă ceva, un eveniment oarecare. 
Picăturile de ploaie sugerează paşi: | 


„Și plouă; şi de-atâta ploaie 

Pesemne e tristetea aceasta în odaie... 

Pe ulițele strâmte simt paşi ce bat mereu, 

Sunt paşi în orice parte, sunt paşi în gândul meu!... 

Și plouă, dar ploaia, o să stea, — 

Și s-ar opri atuncea cu toți la poarta mea 
Și vor intra; şi-aluncea eu voi putea să ştiu, 
Cari sunt drumeţii care străbat atăt pustiu. 


Interpretul oarecum „clasic” al acestei dispoziţii apăsătoa- 
re, cu tendință de adevărată putrezire sub ape stătute de toam- 
nă, este însă Bacovia. Nu fără artificiu (întrucât ideea este 
foarte adaptabilă la efectele urmărite), poetul parcurge o în- 
treagă curbă a depresiunii, de la melancolie: 


Ce melancolie. 
Plouă, plouă, plouă... 


vegetare „în umezeală grea”: 


Stau... şi moina cade, apă, glod... 
Să nu mai ştiu nimic, 


până la enervarea exasperată: 
Oh, plânsul tălăngii când plouă! 


Și ce enervare pe gând! 

Ce zi primitivă de tină! 

O bolnavă fată vecină 
Răcneşte la ploaie râzând... 


Atunci se produce izbucnirea în plâns: 


Oh, plouă, şi tu gemi cu plâns de armonie... 
-Tot altuia, de mine, aminte să-i aduc... 

O, nu mai cânta harmonie pribeagă, — 

Că plâng, şi nu ştiu unde să mă duc. 

In cele din urmă, descompunerea, putrezirea morală, de- 
vine inevitabilă: 


Va bate ploaia... şi târziu, la geamul tău voi plånge-ncet... 
Va rătăci alcoolizat, apoi, în noapte, un schelet, — 

Nimic tu nu vei auzi din câte voi avea de Spus... 

În toamna asta udă, mai putredă ca cele ce s-au dus. 


În schimb, o legătură mult mai amabilă întreține cu ploaie 
Ion Minulescu, poet care are facultatea de a da o notă jovială 
celor mai sumbre teme simboliste. EI o invită politicos în ca- 
mera sa: 


Mi-a bătut azi-noapte Toamna-n geam — 
Mi-a bătut cu degete de ploaie... 

Și la fel ca-n fiecare an 

M-a rugat s-o lus-să intre în odaie, 
Că-mi aduce o cutie de „Capstan” 

Și țigări de foi din Rotterdam... 


Doamne! cum puteam s-o las să plece! 
Ploaia consolidează, aşadar, prin contrast, satisfacţii inti- 


miste. Alteori serveşte de ilustrație a existenţei mecanice, ci- 
tadine, precum: 


În oraşu-n care plouă de trei ori pe săptămână, 
Orăşenii pe trotuare 

Merg ţinându-se de mână, 

Şi-n oraşu-n care plouă de trei ori pe săptămână, 
De sub vechile umbrele, ce suspină 

Și se-ndoaie 

Umede de-atâta ploaie, 

Orăşenii pe trotuare 
Par păpuşi automate, dat jos din galantare. 


Nu lipseşte nici viziunea direct estetizantă: 


Plouă!... 

În oraşul nostru românesc 

Plouă aşa cum ştim cu toţi că plouă — 
Plouă „gris ” ca-ntr-o estampă japoneză... 


Sau simplu pretext pentru proza ritmată (Strofe pentru 
ploaie, în Strofe pentru elementele naturii). 

Acest simbolist „degradat”, ca intensitate și semnificaţie, 
reduce întreaga emoție la un spectacol agreabil. 


7. TEMELE SOCIALE 


Raportate la volumul şi varietatea temelor trecute în re- 
vistă, temele sociale n-au în simbolism nici aceeaşi pondere, 
nici aceeaşi abundență. Ele sunt în netă minoritate datorită, pe 
de o parte, tendințelor specifice curentului, pe de alta, unei 
anumite dificultăţi de ordin „tehnic“ şi de structură. Multe din 
procedeele estetice simboliste sunt improprii tratării temelor 
sociale. Exprimarea conţinutului lor cere de multe ori un lim- 
baj poetic mai viguros, mai direct, mai puţin „simbolic“ decât 
acela folosit în genere de simbolişti. Este ceea ce se observă şi 
din faptul că unii poeți simbolişti ca afinități şi formaţie, 
atunci când atacă totuși astfel de teme, ei trec la alte modali- 
tăţi de expresie decât cea pur simbolistă, mult mai adecvate 
ideii sociale. 

Cu toate acestea, temele sociale nu lipsesc în simbolism, 
asupra căruia lucrează, cum am văzut, orientări ideologice 

divergente, curentul însuşi, în esența sa, având o structură 
contradictorie, oscilantă. Departe de a fi izolat de lupta de idei 
a epocii sale, simbolismul participă la ea într-o anume măsură. 
Conţinutul său ideologic are laturi idealiste, metafizice, nega- 
tive. Dar o deplasare şi uneori chiar o răsturnare de poziţii se 
constată nu o dată în simbolism, adevărată cutie de rezonanță 
poetică a ideologiei europene din perioada 1880-1920. Socia- 
lismul, şi într-o măsură şi unele ideologii progresiste burghe- 
ze, din cauzele sociale amintite, îşi exercită influenţa şi asupra 
poeziei epocii. Acest fapt se verifică întru totul şi în simbo- 
lismul românesc, a cărui integrare socială, deşi intermitentă, 
este reală. Ea se traduce, în afară de unele aspecte ale „poeziei 
orașului“, şi prin alte câteva teme de un conținut ideologic 
progresist netăgăduit. 

Asupra soartei poetului în societatea burgheză poetul 
simbolist a început să mediteze încă de la primii săi paşi în 
literatură. Semnalul protestului îl dă, incontestabil, Macedon- 
ski, a cărui ţinută anticonformistă, antifilistină este vădită Şi 
permanentă. Poetul este în polemică declarată cu burghezul 
„burtă-verde“, a cărui ordine sociale şi ideologică el n-o ac- 
ceptă. Pe această revoltă se grefează la Macedonski o întreagă 
poezie a geniului damnat, condamnat să trăiască în mijlocul 
burgheziei, „tâmpite“, să scrie şi să moară neînțeles. Această 
temă nu este propriu-zis simbolistă, ci de esență romantică.” 
Dar ea se transmite, constituie un bun al epocii, şi C. Mille, la 
Contimporanul, în 1882, în Unui poet decorat, nu va schiţa o 
altă imagine a visătorului condamnat a trăi printre filistini. 
Simboliştii, datorită poziţiei lor sociale de mic-burgheză de- 
clasaţi, vor continua în stilul lor aceeaşi imagine a inaderen- 

tei". Ea conține o critică indirectă a societăţii burgheze, în 
care poetul este izolat, suferă, nu-şi realizează idealurile, se 
ratează. Ideologia socialistă vine să dea unor poeţi simbolişti 
şi mai multe argumente în această direcție. 

Soarta poetului în mediul burghez preocupă îndeaproape 
şi pe Tr. Demetrescu, în Unui amic poet. În poezia sa există ŞI 
simbolul sufletului izolat al poetului, sub chipul Florii de 
drum. D. Anghel traduce în colaborare cu Şt. O. Iosif, în ace- 
laşi limbaj semisentimental, semirevoltat, poemul Camoens 
(1909) al lui Frederich Halis grefat pe aceeaşi idee a destinu- 
lui nefericit al geniului. Tema este de esență romantică, dar 
dacă simboliştii o reiau, continuând-o, înseamnă că ea îşi păs- 
trase aceeaşi semnificaţie şi în societatea contemporană, de- 
venită şi mai dur burgheză. O poemă în proză, Poetul, de Emil 
Isac, evocare a boemei proletare, conţine aceeaşi temă. 

Uneori simboliştii discută condiţia poetului în lumea bur- 
gheză în termeni direct sarcastici. lată, de pildă: Lumea mă 
Jace poet de Iuliu Cezar Săvescu: 


Da! lumea mă face poet 
Dar lumea e parcă nebună. 
E oare un mare secret 

Să fii trâmbițat de poet, 
Când este şi soare şi lună? 


D. Karnabatt, reflex al întregii poziţii a cenaclului mace- 
donskian, este şi mai tare (Poemele visului): 


Azi, poete, eşti martirul 
Unei lumi de idioţi... 


68 În acelaşi sens, şi D. Micu, op. cit., p. 285. 


Simbolismul românesc 361 
i i a N A 


Romanţa marilor dispăruţi de Ion Minulescu rezumă în- 
treaga atitudine de protest a poetului simbolist, neînțeles, dez- 
gustat şi răzvrătit: 


Noi suntem morţi de mult... 

Voi ne-aţi uitat — 

Și ne-aţi uitat că nu ne mai vedeți. 
Dar no din umbra negrilor pereți 
Adeseori ieşim să vă-ntălnim 

Si-n visurile noastre retrăim 

Ca şi-n viaţă 

Cât-un vers ciudat 

Din marele Poem, pe care voi 

Ni l-aţi plătit cu bulsări de noroi!... 


Poetul şi la N. Davidescu a venit cu „mesajul“ său, dar 
opacitatea neînțelegătoare îl respinge: 


Din ţări necercetate de nici un călător, 
Veneam la ei cu daruri de gânduri şi de forță, 
si-n Sufletu-mi asemeni luminilor de Iorță 
Ardeau puteri ascunse de mag triumfător. 


În ochi purtam adâncuri de ceruri legendare 
Şi-n cuget măreţia furtunilor pe mări, 

Dar ei fugeau cu groază de-albastru-altor zări. 
Privind nebuni de spaimă furtunile pe mare. 


Din tot ce le-adusesem nimic nu culegeau, 
Şi-n mintea lor cuvântul meu tainic şi feeric 
Murea ca o legendă pe valuri de-ntuneric, 
Legendă ce nici unii, orbiti, n-O-nfelegeau. 


362 Lidia Bote 
N E N N RO 


Sub acest aspect, simboliştii continuă tipica inaderenţă 
romantică la proza existenţei şi la spiritul burghez, făcută — 
atunci ca şi acum — în numele „idealului“. Dovadă versurile 
lui D. lacobescu: 


Idealism, o, zeu al omenirii, 

Dormi răstignit pe Golgotha modernă; 
Pe cer se-ncheagă seara cea eternă, 
Se scutură în vale trandafirii. 


Pe noi, apostoli trişti ai legii tale, 
Ne fură valul fortelor brutale, — 
Dar, zeu opus, noi nu te vom uita. 


Din calea veşnicei metamorfoze, 
Pios culegem ultimele roze 
şi-n taină le zvârlim spre umbra ta. 


Cazul său este cu deosebire interesant, deoarece în Quasi 
se observă foarte bine cum starea de spirit pur simbolistă 
(langoare, melancolie, spleen) duce în mod inevitabil la aso- 
ciații critice, de ordin social: 


Sunt obosit, o, doamnă, şi putred ca un veac 
Ce, îngrăşat cu aur, cu fard şi cu minciună, 
Iânjeşte melancolic şi-aşteaptă să Spună, 
Simţind că-l stăpâneşte o boală fără leac. 


Dacă raportăm această atitudine, nu numai neconformis- 
tă, dar şi direct protestatară, la resemnarea lui St. O. Iosif, de 
pildă, din O viață: 


O, eu n-acuz pe nimeni de-această nedreptate! 
Nu osândesc pe nimeni... 

ne dăm imediat seama că simboliştii se aflau pe o poziţie mai 
înaintată decât aceste abdicări şi conformisme, destul de cu- 
rente în aceeaşi perioadă. 

O viziune critică a oraşului burghez vine adesea să între- 
gească evocările citadine ale simbolismului. În Neurastenie, 
din Caleidoscopul lui A. Mirea, tonul este mai mult ironic 
pentru zgomotul de bâlci, pentru afişele pestrite lipite peste 
tot, spectacol trivial prin definiţie. Plictiseala duminicală scoa- 
te, în schimb, accente ironice, acide, lui N. Davidescu. Eroul 
din Eterna duminică este micul târg provincial, placid şi stu- 
pid, cu burghezi filistini imbecilizaţi; 


De peste tot, în chip de renunțare, 
O neştirbită linişte străbate 

Prin tablele obloanelor lăsate 

Cu o tăcută binecuvântare 


În pacea aceasta de eternitate, 
Un pension de fete la plimbare 
Se duce ca o exemplificare 
Prelung-ă a ulițelor întristate. 


Prin geamurile unei cafenele 
Un domn bătrân se uită după ele 
Cu o privire de vițel cuminte; 


şi-n vreme ce, prin gol, fără-ncetare 
Pământul se-nvăârteşte înainte, 
Un chelner îşi aprinde o țigare. 


Nu lipseşte nici satira „tânărului modern“, de extracţie 
urbană, blazat, cinic, pseudosimbolist din simplă poză, creio- 
nată fugar de D. lacobescu: 

Privesc cum spleenul viaţa mi-o mănâncă, 
Fumez, flirtez, mă plimb şi casc mereu. 


S-ar părea totuşi că poetul simbolist se distrează, deşi 
sentimentul este de dispreţ şi superioritate morală, uneori şi de 
ironie pentru mediul provincial, ca la B. Nemţeanu (Trenul 
Crasna — Huşi). În schimb, la acelaşi poet (Galaţii, Stropi de 
soare) şi mai ales la Bacovia, revolta pentru oraşul burghez 
este exprimată în forme neacoperite: 


— Cetate — azilul fiiziei ~ 
Nămeţi de la pol te cuprind... 
Cetate, azi moare poetul 

În braţele tale tuşind... 


Prin generalizare și în prelungirea ideii romantice de „ge- 
niu“, poetul izbucnește cu disperare amară: 


O, genii întristate, care mor 
In cerc barbar şi fără sentiment. 


Acest mediu al ftiziei proletare, simbolist prin atmosfera 
apăsătoare, dar critic prin conținut ideologic, formează unul 
din filoanele poeziei lui Bacovia şi de fapt a întregii laturi 
sociale a simbolismului. 

Sub influența experienţelor directe de viață şi în acelaşi 
timp a ideologiei socialiste, se conturează la un grup de poeţi 
simbolişti, mic-burghezi declasați sau semiproletari, o poezie 
la început de nuanță umanitaristă, apoi cu tensiune socială 
evidentă, de ordinul revoltei proletare directe. 

Cu ecouri din Fr. Coppée şi E. Manuel şi mai ales sub în- 
râurirea socialismului, Traian Demetrescu va fi într-o zonă a 
operei sale un adevărat poet al nedreptăţii şi al suferinții pro- 

letare, al exploatării şi mizeriei. El evocă durerea muncitoru- 
lui „când îl sfâşie frigul“, contradicţiile sociale, privileşti de 
atelier crunt, în Prolerarii. Această poezie umanitaristă, sen- 
timentală, nu este simbolistă. dar ea reprezintă prima interfe- 
rență de ordin social în simbolism, la o fază când curentul 
însuşi nu se afla decât într-o perioadă de cristalizare. Aceste 
teme coexistă, cum am văzut, cu o serie întreapă de alte moti- 
ve, de aceeaşi culoare sumbră, depresivă, cu care se înveci- 
nează prin acelaşi izvor sufletesc şi neaderență practică la 
societatea existentă. 

Un fenomen identic se constantă şi la Petică, în faza sa 
socialistă, când face şi el o poezie a „dezmoşteniţilor“, a 
„umiliţilor“, contemplaţi la fel sub aspectul funebru, o dată a 
unei înmormântări proletare în ploaie: 


De ce cântecele toate 
Îmi sunt pline de jale? 
Pentru c-am pus durerea 
Îmregii huni în ele! 


O serie întreagă de proiecte numai schițate, rămase în 
manuscrise, conţin atacuri împotriva moralei servile, burghe- 
Ze, a corupției politicianiste, a capitalismului afacerist. Inten- 
fiona să scrie un roman cu titlul Lucrătorul un altul Revolta- 
fii. În unele ar fi voit să evoce figuri de intelectuali neconfor- 
mişti, neînţeleşi, care se vor întâlni cu socialismul. Părăsirea 
socialismului de către Petică face ca nici una din aceste teme 
să nu se dezvolte. 

O sinusoidă ideologică destul de tipică pentru oscilările şi 
contradicţiile epocii simboliste oferă şi unele aspecte ale ope- 
rei lui Emil Isac, simbolist pe o latură, socialist pe alta, printr- 
o alternanță a inspiraţiei consolidată tot mai mult în sens so- 
cial de evenimentele din 1907-1908. când scrie Rugăciunea 

robilor, Plugarul român, Boierul român, Sinistru clopote- 
le...În acelaşi timp, simbolismul revine cu temele sale curente 
(flori, toamnă, nostalgie), dar, din nou, sentimentul social ră- 
sare puternic, atunci când poetul evocă Muncitoarea în 
„zdrențe negre“, „zdrențe hâde“, care plânge în timp ce coase, 
sau cântă copiii de proletari, Copii săraci, deveniți lucizi prin 
suferință: 


Copiii săraci, care nu s-au săturat 
Niciodată, 

Care numai au plâns, au tuşit şi au măturat 
Ziua întreagă, seara întreagă; 

Copiii săraci, pe care soarta n-a uitat 
Să-i bată 

Și pe care nimeni nu i-a săturat, 
Copiii săraci s-au deşteptat. 

Azi, da... Dar vine mâine 

Lant greu, ori albă pâne, 

Să ne aducă mâne, 

Ori să murim în sânge... 

Copilul azi ne plânge, 

Dar mâne lanţu-l frânge... 

Expresie a ideologiei „energiei“, a forțelor vitale, este 
într-o oarecare măsură poezia muncii lui Mihail Săulescu, dar 
structurată socialist, întrucât ideea de viitor justiţiar, de trans- 
formare socială, este peste tot infuză: 


Munciţi, luptaţi, iubiţi! 

Aş vrea să ştiu eu cine, 

Când voi visaţi mai fericiţi, 

Când voi zburaţi spre ce e tot mai bine, 

Evocarea gesturilor fundamentale, rituale ale muncii ex- 
primă aceeaşi idee (/n eternitate, Viaţa), peste care socialis- 
mul vine să dea sens şi speranţă: 


Și toată munca asta era o sărbătoare, 
Lucraţi, cu disperare de viața viitoare, 
Sperând că viața asta va deveni mai bună! 


Este şi ceva tipic „simbolist“ în priveliştea acestei umani- 
tăţi exploatate. Fetele noastre de fabrică au paloare şi gesturi 
automate, par figurine într-un decor trist. Copii de mofi pe 
străzile din Cluj sunt la tel „şi palizi, şi timizi, şi trişti“. Sirena 
Jabricii sună obsedant („sună, tot sună...“), ca un simbol al 
unei fatalități sumbre. Contemplând aceste privelişti, poetul 
simbolist îşi simte nostalgia mutată în revoltă, şi tendinţa de 
schimbare a acestui regim de viață, sau măcar de înlăturare a 
lui prin evaziune, ia forma ideii de viitor, care va îndrepta 
toate aceste stări de lucruri. În acest moment, revolta senti- 
mentală sau abstractă simte nevoia cristalizării, şi ideologia 
socialistă, oferind o soluţie, vine să consolideze tocmai aceas- 
tă dispoziţie. Într-o pocmă ca Viitorul intiltrația ideologică 
devine foarte precisă: 


Toţi oamenii ies la poartă, 

Cerul e roşu... 

Plâng toți. Şi râd şi blestemă toţi. 
Arde. Arde. 

Ori renaşte lumea moartă. 

Cerul arde şi zeii pier toți, 

Vine un nou soare... 

Vine o dimineaţă mare... 

Mizeria, exploatarea, văzută la fel prin personificare („ca 
un latifundiar român!“), ține neîndoielnic din acelaşi izvor de 
inspiraţie: 


O! neîndurătoarea mizerie din lume! 


În preziua intrării în război, în 1915, mulţi simbolişti par- 
ticipau intens la evenimente, şi fondul lor ideologic suferă 
transformări considerabile. Din simbolism ei păstrează doar 
unele idei poetice şi forme de expresie. La Mihail Cruceanu, 
surprindem tocmai un astfel de moment tipic de interferență. 
Proletarii contemplă vitrinele luxoase. O clipă ideea de eva- 
ziune simbolistă pare să se furişeze. Dar ea este repede con- 
vertită în sens social (Vitrinele luxoase, în Altare nouă). 


Dezrobiţi de suferinţe şi privind plin de uimire, 
Cu nesaţ, sublim lumina ce ne fură şi ne-mbată 
Și trăim o clipă-n lumea de atâtea ori visată, 
Fără robi şi fără lanţuri, ca o vie închipuire. 


Şi mai caracteristic pentru acest proces de parțială şi in- 
termitentă restructurare a simbolismului este cazul lui Baco- 
via. La acest poet, suprapunerea de teme nu se face numai în 
cuprinsul aceluiaşi volum dar uneori chiar Și în aceeaşi poe- 
zie. Peste imaginea burgheziei î în „amurg“, amestec de lux, 
desfrâu şi muzică de viori sentimentale, vin să se adauge re- 
flexiunile „filozofului proletar“ („eu k va declara ulterior 
poetul“), care notează în „cartea vremii“ 


Greve, sânge, nebunie, 
Foame, 


“E, Jebeleanu, Cu poetul despre viață şi altele (G. Bacovia la 65 de ani), 
Veac nou, nr. 42, 21 septembrie 1946, p. 8. 

Pe când lasă-amuroul flăcări 
Pe-un final ce se anunţă 
Pe-un decor miliardar... 


Serenada muncitorului (1914) este direct revoluționară, 
constituind un moment important în mersul ascendent al poc- 


ziei socialiste: 


Eu sunt un monstru pentru voi, 
Urzind un dor de vremuri noi, 
şi-n lumea voastră abia încap... 
Dar am să dau curând la cap. 


O, dormi... dar voi urca spre soare 
În zbor sublim de-aeroplan... 

Cu vise dulci, burghez tiran: 

E aurora-ngrozitoare... 


Din simbolism n-a mai rămas aproape nimic, decât doar 
persistenţa ideii muzicale: 


Cânt serenada cea din urmă. 


Disputând “mereu termenul individualismului mic- 
burghez, atât de accentuat uneori în simbolism, ideea solidari- 
tății îşi face şi ea drum în această poezie, ori de câte ori socia- 
lismul lasă urme. Încă de la Ștefan Petică se puteau observau 
astfel de orientări, care nu mai păstrau din simbolism decât 
cadrul vesperal, ceţos: 


Ceva din mine în uliti, în ceaţă-nhorbotate, 
Ceva din mine umblă pribeag pe înnoptate, 

In negre mahalale umile şi sărace, 
Ceva din mine — alături de bolnavii lor zac. 


Nu o dată stările de recluziune, de izolare, cu melancoliile . 
lor copleşitoare, ajung la saturație, şi am văzut cum simboliştii 
percep uneori aceste realități sufleteşti cu neplăcere sau ca o 
adevărată boală. Singurătatea este suferință. Solidarizarea, în 
schimb, reprezintă viață, sănătate, şi D. Anghel, o dată, într-o 
schiță simbolică (Două glasuri, în Steluţa), evocă tocmai o 
astfel de situație. Soldatul rănit, pierdut, rămâne în viață doar 
atât timp cât tânguirilor sale un alt glas, necunoscut, le răs- 
punde din depărtare. Viaţa părea „cu putință“ doar pe durata 
vaietului din necunoscut. Este de fapt o parabolă al cărei sens 
exprimă atât suferinţa existenţei izolate (pesimism, individua- 
lism, simbolism metafizic), dar şi necesitatea solidarizării, 
chemarea vieţii, forța vitală pe care şi-o transmit semenii (so- 
lidarism, socialism). Dezvoltându-se, această idee ia la Mihail 
Săulescu forma intuirii sufletului colectiv, al „mulţimii“. 


Iar Suflet e mulțimea de forme ce tresare, 

Din noapte şi lumină, fantastic şi barbar; 

Iar suflet e mulțimea de glasuri şi de vise, 

Ce se înalță grele şi cu aripi deschise, 

Cătând ca să cuprindă, cu-o-ntindere-nălţimea 

—  Atuncea când, în noapte, visează greu Mulțimea. 


Alte reacțiuni de ordin ideologic vin să se alăture temelor 
critice şi sociale. În simbolism, unde nu există decât puţin 
sentiment religios, creştin (Sagesse de Verlaine este o excep- 
ție), poziţia poetului nu este numai una de indiferență, ci 
uneori şi de ironie sau de sarcasm. i 

Un ciclu de poezii de Ion Minulescu, Liturghii profane, 
dau măsura acestei atitudini laice, sceptice, antireligioase. 

„Clopotele“ strecoară doar „mângâieri deşarte“, sunt glasul 
„profeților ce mint“. Printre ei, în primul rând, Dumnezeu. idee 
total bagatelizată. Oamenii sunt copiii săi „din flori“ (Rugă 
pentru mântuirea copiilor din flori). Poetul se simte înclinat să 
cinstească „cu-o halbă pe bunul Dumnezeu!“. “Poate Strofele 
pentru cel de sus (1930) sunt net la antipodul gândirismului, cu 
care polemizează nu numai indirect, dar şi străveziu, ca în Pas- 
tel profan, adevărată parodie a vieții monahale: 


În pridvorul mănăstirii e noroi 
(Fiindcă maicile nu umblă cu galoşi), 
Și de-atătea câmpeneşti cucernicii 
Sfinţii par sătui... 

Și somnoroşi, 

Cască-n ritmul sfintei liturghii... 


Orientarea antimistică şi anticlericală la poet era însă mai 
veche, căci, încă din 1908, Liturghiile profane conţineau aver- 
tismente ca acestea: 


O, nu te-apropia de Mănăstire, 

Căci crucea ei 

Și negrile-i zidiri 

N-adăpostesc nici pace, 

Nici iubire... 

O, nu te-apropia de Mănăstire 

Căci clopotele care sună-n turlă 

Sunt haitele de lupi flămânzi ce urlă... 


In oraşul „cu trei sute de biserici“, între mulțimea mistifi- 
cată şi casta clericală se dezbate un întreg proces: 


Preoţii-mbrăcaţi în negru ca şi ciocli, 
De trei ani, 

Incruntaţi privesc mulțimea albă adunată-n stradă — 
Preoţii-mbrăcaţi în negrul păsărilor mari de pradă 
Tremură când văd mulțimea răzvrătită de trei ani... 


Unde-i sfântul? 

Unde-i sfânta fără nume? 

Să ne spună 

Pentru cine sună-ntruna clopotele de trei ani? 
Cui trimitem noi atâtea lumânări | 
Și-atâția bani? 

Unde-i sfânta iertătoare de păcat? ... 

Să ne spună... 


Şi prin stil şi prin idee poezia este net de factură nu numai 
simbolistă, dar şi simbolică pentru conflictul raţiune-religie, 
popor-cler. Astfel de atitudini antireligioase în poezia simbo- 
listă a epocii sunt puţine. 

k 

Aruncând o privire îndărăt asupra totalității temelor sim- 
boliste, câteva constatări se desprind cu ușurință. 

Interpretate şi disputate în sensuri diferite, motivele de in- 
spiraţie ale acestei poezii relevă nu numai un echilibru, dar 
chiar şi o relativă superioritate a temelor viabile asupra celor 
depășite, perimate, cu implicaţii negative. 

Propriu-zis iremediabil inactuale apar, azi, în majoritatea 
lor doar temele evaziunii, „nevrozele“ şi „misterele“. În 
schimb, în lirismul simbolist, poezia vitalităţii, a orașului şi a 
naturii, pe lângă unele estetisme şi poze convenţionale, există 
în mod incontestabil şi zone viabile compacte. Frecvența lor 
este revelatorie pentru orientarea generală a curentului. 

În această privință, examenul temelor duce şi la o altă 
concluzie. Imaginea simbolismului ca pură poezie a „evaziu- 
nii“ nu corespunde adevăratei fizionomii a acestui curent lite- 

rar. Formele „evaziunii“, cum s-a putut constata, nu sunt nici 
exclusive, nici cultivate în mod extravagant. Raportate la tota- 
litatea motivelor şi ideilor poetice simboliste, ele se dovedesc 
a fi în minoritate. 

Adevăratul punct slab al tematicii simboliste stă în altă 
parte, şi anume în înclinarea spre stereotip, manieră şi mono- 
tonie, poate viciul de bază al curentului. Universul simbolist 
este limitat ca note fundamentale, iar acestea — destul de puţi- 
ne — sunt tratate, în genere, ne varietur. Simbolurile cores- 
pondențele, imaginile-cheie se repetă mereu, uneori până la 
sațietate. Din această cauză o lectură prelungită a poeziei sim- 
boliste anemiază sufletește, oboseşte, ŞI în cele din urmă plic- 
tiseşte. 

Limitarea şi stereotipia temelor atrage după sine şi o 
anume îngustare a percepției vieții. Viaţa nu este absentă în 
poezia simbolistă, dar nici reflectată în totalitate. Aspecte im- 
portante ale universului liric, moral, social sunt ignorate, cu 
toate infiltraţiile de ordin ideologic, înaintat, care sunt eviden- 
te. A urmări prin simbolism drama omului în profunzimile 
sale, cu toată introspecţia destul de acută a suferinţii în izolare 
și nostalgie, nu este cu putinţă. 

Aceeaşi observaţie şi pentru dimensiunile şi crizele vieţii 
sociale burgheze, pe care simboliştii le sondează, le pun 
uneori în lumină, prin interterare, dar cu intermitență. Când 
poezia socială se consolidează definitiv, simbolismul ca mo- 
dalitate practică dispare. 

În sfârşit, față de programele şi intențiile ideologico- 
estetice ale simbolismului, temele rămân uneori în urmă ca 
realizare. Ele sunt ceva mai reduse, mai sărace şi mai palide 
decât anticiparea lor teoretică. „Practica“ simbolistă, aşa cum 
apare ea examinând catalogul temelor, relevă deci o anume 
insuficienţă şi incapacitate de traducere în imagine a ceea ce 
în „teorie“ era limpede şi recomandat cu precizie. 

V. „TEHNICA“ SIMBOLISTĂ 


Respingând carențele până la un punct formaliste ale 
simbolismului şi bazele ideologice ale acestei tendinţe, nu 
trebuie totuşi pierdut din vedere un fapt esenţial. Poeţii simbo- 
lişti, în măsura în care fac — efectiv — artă literară, rezolvă 
probleme specifice de „măiestrie“ artistică. A vorbi despre 
curente liferare şi a nu examina procedeele literare ale scrii- 
torilor respectivi reprezintă o lacună serioasă și propriu-zis un 
nonsens. Dar ea se evită acordând atenţia cuvenită „măies- 
triei“ artistice, respectiv „capacităţii de a crea imagini indivi- 
dualizate, de a da ideii expresia specific artistică“. Numai 
din această perspectivă unitatea dialectică dintre conţinut şi 
formă poate fi apreciată în mod just, şi aceasta nu numai în 
cazul curentului simbolist, dar şi al oricăror altor formule lite- 
rare. 

O astfel de cercetare este cu atât mai necesară cu cât une- 
le din procedeele „tehnice“ ale simbolismului sunt calificate 
pe nedrept „„formaliste““. Altele sunt prezentate ca „specific“ 
simboliste, când în realitate nu este de loc aşa. În sfârşit, o 
categorie însemnată de procedee n-au fost puse încă suficient 
în lumină, deşi numai ele ne pot documenta asupra formelor 
particulare ale măiestriei simboliste propriu-zise. Or, analiza 
trebuie să se îndrepte mai ales în această direcţie atunci când 


* Silvian losifescu, Măiestrie şi meşteşug, Probleme actuale ale literatu- 
rii realist-socialiste, Bucureşti, E.S.P.L.A., 1960, p. 53-54. 

urmăreşte sublinierea elementelor cu adevărat specifice ale 
simbolismului. 

Un prim grup de observaţii privesc procedeele mânuirii 
simbolurilor, figură poetică, precum ştim, de loc tipic „simbo- 
listă“, dar tratată uneori de poeţii simbolişti într-un mod apar- 
te. Sensibilizarea prin imagini a acestor simboluri variază de 
la simpla comparaţie, până la metafora complexă de ordinul 
„corespondenţei“. 

Pentru ceea ce s-ar putea numi simbolism elementar, 
plan, poezia lui D. Anghel oferă cele mai bune exemple. La 
el, „limbajul“ florilor este limpede; ele sunt simple embleme 
pentru „ideile“ de melancolie, puritate, amintire ete.: 


„In trandafiri cu foi de ceară, 
Trăiesc mâhnirile şi plânge norocul zilelor de vară. 


Ca nalba de curat odată eram, şi visuri de argint 
Imi surâdeau cu drag, cum râde lumina-n foi de mărgărim, 


Ah, amintirile-s ca fulgii rămaşi uitaţi în cuiburi goale! 


Oricine constată aspectul tradiţional al acestui mod de 
comparaţie, „măiestrie“ eficientă, dar elementară, de loc spe- 
cific simbolistă. Este, de altfel, de observat că în cuprinsul 
simbolismului românesc D. Anghel reprezintă unul dintre 
poeţii cei mai săraci în comparații şi metafore, fiind în acelaşi 
timp cel dintâi simbolist român care are grijă să ofere cititoru- 
lui cheile. Moartea narcisului constituie un exemplu tipic de 
traducere a dicționarului poetic: 


E magul amintirii, cu lampa lui albastră, 
Ce s-a trezit şi scrie în urechea lui Scriptură, 
Din tot ce e acuma şi toate câte fură, 

O jalnică poveste, ce seamănă cu-a noastră. 


Metoda este foarte răspândit în simbolismul românesc. şi 
peste tot întâlnim explicații, printr-o fugă de ermetism şi de 
obscuritate care bate la ochi. Al. T. Stamatiad evocă 7 emplul 
iubirii cu intenţia precisă, mărturisită, de a exprima caducita- 
tea dragostei: 


Căci templul se preface cu-ncetul în ruină, 
Irecut-au ani, şi totuşi ruina o contempla. 


La Ion Pillat apare la un moment dat imaginea Copilul 
ce-a dorit privighetoarea. lată acum şi traducerea: 


Gândeşte-te că poate te iubesc 
Copilul ce-a dorit privighetoarea. 


Minulescu scrie o romanţă a Tinereţii şi la sfârşit pune şi 
el punctul pe i: 


Și-acum, 

Cred c-aţi ghicit cine era 
Necunoscuta care se vindea... 
Era chiar tinerețea mea... 


In Ul/timă oră, ne lovim de aceeaşi manieră. Ba în Echi- 
nox de toamnă apare chiar explicaţia didactică: 


E simbolul idilelor defuncte. 
Mai complexă este tehnica sensibilizării simbolului prin 


imagini care se dezvoltă unele din altele, în Joc asociativ. Pe- 
tică, de pildă, este plin de comparații, şi, de multe ori nici el 

nu se poate elibera de particula „ca“. Dar comparația nu mai 
este pivotul poeziei, care se construieşte pe aglomerări de 
imagini convergente. 

lată un exemplu. Poetul vrea să evoce melancolia sumbră, 
apăsătoare, a fecioarelor „împovărate de-a viselor tortură“, şi 
atunci el se opreşte la imaginea viorilor care tac subit, enig- 
matic, în noapte (Când viorile tăcură). Imaginea viorii se con- 
tinuă cu aceea a „arcuşurilor albe în noaptea solitară“, apoi cu 
aceea a strunelor, „flaute de aur“ etc. Rezultatul este o reuşită 
sinteză imagistică, ce poate părea uscată la examenul anato- 
mic, dar a cărei punere în pagină, la lectură, transmite o reală 
vibrație. Romanja Soarelui de lon Minulescu ilustrează ace- 
eaşi tehnică a simbolisto-metaforică (dar cu tendință de ste- 
reotipie) de a scoate cât mai multe sensuri şi a stabili cât mai 
multe asociaţii posibile dintr-o imagine-cheie: 


Dau fluviilor graţii de reptile, 

Dau mărilor priviri fosforescente, 

Iar munților din zare, aspecte de gorile, 
Şi brazilor, pe coaste, poziţii indecente. 


Dau fructe noi smochinilor uscați. 
Dau bronzului figură omenească etc. 


Există şi un alt mod de a dezvolta simbolul. prin aglome- 
rare de imagini de acelaşi tip, în care simbolul devine un fel 
de scenariu imagistice, tratat în sine, descriptiv. O astfel de 
modalitate este însă prielnică alunecărilor formaliste, deoarece 
sensul ideii se pierde. 

În această situaţie, poezia simbolistă ezită între două solu- 
ţii, şi opera lui N. Davidescu, pentru a cita un exemplu, este 
plină de fapte concludente. Or, poetul simbolist își aduce 
aminte de ideea de bază şi are grijă, în final, să precizeze sen- 

sul simbolului, şi atunci, întrucât toată sfortarea s-a consumat 
în evocarea imagistică, ideea pare lipită (caz tipic de lipsă de 
măiestrie); or, el construieşte de la început poezia pe asimila- 
rea şi identificarea paralelă a imaginilor-simbol cu „ideea“ 
respectivă, şi atunci versurile degajă un sens infuz, percepti- 
bil, din capul locului. Astfel, prinţesele stilizate, prerafaelite, 
sunt iluziile (Viziune), „sufletul meu e strania ţară“ De pro- 
fundis, în Inscripții), dar primul procedeu este mai frecvent. 
N. Davidescu evocă, de pildă, o privelişte de prăbuşire cosmi- 
că, plină de efecte literare, şi ai tot timpul i impr esia că atenţia 
este îndreptată exclusiv în această direcţie. Când, deodată, 
vine precizarea: „E visul unei zile“ ete., şi atunci atmosfera se 
împrăştie. Vastele perspective cosmice sunt rupte printr-o 
schimbare bruscă de registru: a apărut fără veste enunțarea 
ideii, traducerea pe loc a simbolului. Nu totdeauna un aseme- 
nea contrast este fericit, şi adevărata măiestrie simbolistă îl 
evită. 

La lon Minulescu, procedeul aglomerării imapiste ia 
uneori un caracter aproape mecanic, de emisiune în serie. Po- 
ezia Ecce Homo (Romanţe pentru mai târziu) şi altele se ba- 
zează numai pe enumerarea de metafore-definiţii: 


Eu Sunt O-mperechere de straniu 
Și comun, 


Eu Sunt o cadențare de bine 
Și de rău, 
De glasuri răzvrătite, 


Eu sunt o-ncrucişare de forte 
Și trompete, 

De leneşe pavane 

Și repezi farandole. 

În craniul port Imensul, stăpân pe Univers, 
Şi-n vers, voinţa celui din urmă Ne-nfeles!... 


Luna apare „în noaptea“ ca un „cap de mort“, ca un 
„ghem de sfoară“, apoi ca un „chihlimbar“; galerele sunt trei 
tovarăşe de lupte, „trei sicriuri profane“ etc. Aceste procedee, 
care denotă maniera, constituie elemente de rutină nu şi de 
măeistrie poetică simbolistă propriu-zisă. 

Când expresia simbolului se bazează pe imagini de senza- 
tii asociate, de conţinut diferit, avem de-a face cu binecunos- 
cutele corespondențe simboliste. Ele au la bază tendinţa ex- 
plorării şi lucrări simultane asupra mai multor simţuri, şi tot 
talentul poetului constă din capacitatea de a face aceste cores- 
pondenţe acceptabile pentru sensibilitate şi imaginație prin 
suprapunere sau, cum preferă alți esteticieni, prin „unifica- 
re“S5!. Procedeul, cu toate teoretizările sale, nu cunoaşte în 
simbolismul românesc o dezvoltare amplă. Ba s-ar putea spu- 
ne că, prin Anghel, ideea de „corespondenţă“ se întoarce de 


fapt la banala şi tradiționala comparaţie: 


Ca nalba de curat eram, şi visuri de argint 
Imi surâdeau cu drag, cum râde lumina-n foi de mărgărinl, 
Și dulci treceau zilele toate — şi — arar dureri dădeau ocoale... 


Adevăratul promotor al corespondenţelor, care este Ma- 
cedonski, practică uneori echivalențe melodice şi coloristice 
în spiritul programatic al simbolismului: 


Pe ritmuri persane, în strofe — aşezate, 
Melodic, coloarea, coloarei răspunde... 
(PIE EC Eat E ŢI Sp 


“5 Tudor Vianu, Problemele metaforei şi alte studii dè stilistică, Bucu- 
reşti, E.S.P.L.A., 1957, p. 78. 

De flăcări, de aur, pembe, argintate, 
Nebună orgie de roze oriunde. 


Dar sânge ce curge din nori 
Inalţă fanfare de goarne. 


Am spus „programatic“, şi nu „autentic“, deoarece adevă- 
ratele „corespondențe“ simboliste, provenind din confuzii de 
percepții emoţionale, n-au în esenţa lor nimic deliberat, nimic 
expozitiv în desfăşurarea lor, cum adesea în simbolismul ro- 
mânesc se întâmplă. Este un capitol unde „tehnica“ acestui 
curent nu atinge culmi de virtuozitate, deoarece alăturarea de 
imagini se face în mod oarecum deliberat, nu genuin, spontan, 
cum recomandă esența esteticii simboliste. Examinat sub 
acest raport, petică este mula mai „simbolist“* decât Macedon- 
ski şi mulţi alții, posteriori, deoarece la el olfactivul şi muzi- 
calul se interpătrund imprevizibil prin simplul joc al asociații- 
lor poetice: 


Puțin parfum în umbra lină, 
Surâsul florilor de seară, 

O rugăciune — abia şoplită, 

Un vis pierdut în noaptea clară, 


Viori care-au tăcut pe n-aşteptate 
Îşi plâng cântarea lor neisprăvită. 
Grăbiţi-vă! Din florile uitate 
Curând s-a stinge vraja tăinuită, 
Viori care-aţi tăcut pe ne aşteptate. 


Notarea sinesteziilor relevă măiestrie în măsura în care 
asociaţia imaginilor capătă semnificație morală, dezvăluind un 
sens simbolic al universului. Dar, de cele mai adesea, simbo- | 

lismul românesc le cultivă. În primul rând, pentru aspectul lor 
pictural — sugestiv, ceea ce scoboară procedeul cu o treaptă. 
Într-o viziune ca aceasta, a lui Bacovia, nu există nici o preo- 
cupare de cunoaştere, ci numai de decor şi atmosferă: 


Primăvară... 
O pictură parfumată cu vibrări de violet... 


A lega ideea de funebru de culoarea neagră, a toamnei de 
violet, melancolia de galben ş.a.m.d., constituie desigur „co- 
respondenţe“, dar elementare, un fel de „cod“ poetic, care se 
transformă repede în convenţie şi manieră. La acest capitol, 
Bacovia se arată destul de stereotip, cu o invenţie imapistică 
minimă. Înclinăm a vedea în sinesteziile lui Minulescu (de 
altfel extrem de puţine) o spontaneitate ceva mai accentuată: 


De ce-ţi sunt ochii verzi, culoarea wagnerienelor motive? 
Sau: 


Într-un amurg de toamnă orchestrală, 
Ín violet, 

În alb, 

În roz, 

Si-n bleu. 


Dar nu-i mai puțin adevărat că oricât s-ar ambiționa poe- 
zia simbolistă, prea multe şi surprinzătoare combinaţii de sen- 
zații nu se pot inventa, întrucât peste cele cinci simţuri fun- 
damentale (să zicem zece, cu cele interne) nu se poate trece. 
Sinesteziile oferă posibilităţi intrinsec limitate, şi toată abilita- 
tea poetică constă nu din permutări şi înlocuiri de senzaţii, ci 


din conexarea lor într-un raport inedit. De aceea. a asocia 

imaginea muzicii cu senzația olfactivă a devenit de la Baude- 
laire încoace o corespondență destul de banală, şi F. Aderca, 
între alții, o reeditează: 


Unde-i mâna care să dezlănțuie 
Muzica prin aer, palpitând parfum. 


Mai originală este suprapunerea culorii peste miros, ca la 
AL. A. Philippide: 


Un brad bătrân mormăie în barbă 
Că i-au furat culoarea-n miros nucii. 


Dar, încă o dată spus, acest gen de „simbolistică“, fără 
mari perspective în față (deoarece nu poate depăşi un număr 
dat de combinaţii), pune grele probleme de măiestrie simbo- 
lismului, rezolvate mai totdeauna în spiritul unei noi conven- 
ţii, proprii modalităţii specifice a curentului. 

Această transpoziţie de senzaţii ne ajută să înțelegem şi 
mai bine dimensiunile „realismului“ poeziei simboliste. Aşa 
cum s-a şi observat, simbolismul prezintă nu numai tendințe 
descriptive“, de tip obişnuit, tradițional, dar şi fenomene de 
reflectare poetică, „în zigzag“, a realităţii. Un caz particular al 
acestui tip de reflectare este tocmai „corespondenţa“. Nu este 
natura, uneori, toamna, „violetă“? Amestecul de afluvii, de 
arome, nu are în el şi ceva „muzical“? Dacă există monumen- 
te arhitecturale care „cântă“%%, de ce n-ar exista şi peisaje 


65? G. Călinescu, /storia literaturii române de la origini până în prezent, 
Bucureşti, Editura Fundațiilor, 1941, p. 609. 

653 Paul Valéry, Eupalinos, 7-e éd., Paris, Gallimard, p. 35. Observaţie 
identică şi la G. Călinescu, Arhitectură şi muzică, Contemporanul, 20 
decembrie, 1963. 

„muzicale“? Metaforele citate nu spun ceva despre esența 
fenomenului sau obiectului în cauză? 

Aceste reprezentări ar fi antirealiste, pur subiective, dacă 
imaginea realităţii în poezia simbolistă s-ar reduce numai la 
astfel de notații, într-o organizare pur arbitrară. Dar dacă pentru 
a da o prezență mai accentuată caracterului tipic al imaginii, 
poetul utilizează uneori şi astfel de asociaţii, impresia de reali- 
tate nu se sfărâmă, ci, dimpotrivă, capătă adâncime şi sugestivi- 
tate. Formalism înseamnă cultivarea în gol a simbolurilor ŞI 
imaginilor — corespondențe, ca simple fragmente autonome, 
disparate. Dar când acestea sunt subsuimate unei impresii realis- 
te fundamentale (singura care are, de altfel, şi priză asupra con- 
ştiinţei), fiecare percepţie reflectând un aspect parțial al realită- 
(ii, combinarea şi sinteza lor este oricând posibilă și evadarea 
din sfera realității nu se produce niciodată. Bazele filozofiei 
marxiste confirmă întru totul această constatare: 

„Întrucât reprezentările nu sunt legate de prezenţa senza- 
tiei în momentul respectiv, ele au o independenţă relativă şi 
pot fi îmbinate arbitrar în minte unele cu altele. Imaginaţia 
omului poate îmbina elementele celor mai diferite reprezen- 
tări, create pe baza senzaţiilor şi percepțiilor care au existat 
cândva, dar, în ultimă analiză, toate aceste elemente sunt re- 
flectări ale realităţii obiective“**, 

Dacă psihologia ştiinţifică, materialistă, recunoaște reali- 
tatea obiectivă a corelaţiilor senzaţiilor, care pot să meargă 
până la reflexe condiționate’, poezia simbolistă (ŞI nu numai 
ca), care reflectări uneori prin mijloace imagistice concret- 
senzoriale tocmai astfel de fenomene, nu poate să depăşească 
nici ea condiţia normalităţii. În esență, avem de-a face „Cu 
prima treaptă a spiritului omenesc, în procesul său de genera- 


*4 Bazele filozofiei marxiste, Bucureşti, E.P., 1960, p. 192. 
655 Tratat de psihologie experimentală sub redacția Al. Roşca, Bucureşti, 
Ed. Academiei, 1963, p. 49-59, 255-262. 

lizare a datelor experienţei pe bază de asemănare“, „temelia 
tuturor operaţiilor de generalizare ale inteligenţei“. Se-nţelege 
atunci că: „metaforele n-ar fi posibile dacă între diferitele as- 
pecte ale universului n-ar exista asemănări obiective, pe care 
este tocmai rolul metaforelor de a le pune în lumină, ca unul 
din cele mai fine instrumente de cunoaştere ale spiritului 
omenesc'“0%, 

Cu toate limitările sale, este meritul simbolismului de a fi 
pus cel dintâi, în poezia română, astfel de probleme şi a fi 
căutat rezolvarea lor printr-o metodă adecvată. 

Metodele de exprimare ale simbolului, trecute în revistă, 
spun unele lucruri despre „tehnica“ simbolistă, dar nu totul. 
Ea începe să se profileze cu adevărat de abia în faza în care 
simbolurile îşi deplasează centrul de gravitate de'pe „ideea“ 
tradusă expozitiv pe aceea a stării de conştiinţă, fie şi stereoti- 
pă, dar sugestiv evocată, în primul rând prin variaţiuni imagis- 
tice pe aceeaşi temă. Tot ce ţine de alegorizare sau de îmbră- 
carea ideii în imagini — placaj relevă o deficiență a măiestriei. 
În schimb, tot ce insinuează, anticipează, constituie un regim 
poetic propriu-zis simbolist, şi în această zonă trebuie luat în 
primul rând pulsul măiestriei poetice simboliste. Când Ov. S. 
Crohmălniceanu scrie cu o nuanţă de îndoială: 

„Mi se pare că rolul simţitor sporit al sugestiei în cadrul 
ei e descoperirea cea mai prețioasă a simboliştilor“*, acest 
critic, nu totdeauna cu o percepţie justă a poeziei, poate fi 
chiar sigur că a pus într-adevăr degetul pe o notă esenţială, 
teoretizată şi cultivată încă de la apariţia curentului. 

Trebuie observat mai întâi că foarte multe simboluri sunt 
sugestive prin ele înseşi în măsura în care au calitatea să pro- 
ducă asociaţii prin simplă enunţare. În acest caz, măiestria 


656 Tudor Vianu, op. cit., p. 93. 
657 Ov. S. Crohmălniceanu, G. Bacovia, «Poezii», Viaţa românească, IX, 8 
august 1956, p. 141. 

simbolistă constă în colecţionarea de simboluri imediat eloc- 
vente imaginaţiei, care pun deodată stăpânire pe sensibilitate, 
orientând-o. 

În orice poezie simbolistă se cere un coeficient de colabo- 
rare din partea cititorului. Ştim doar că Mallarmé enunțase 
principiul: „A numi un obiect înseamnă a răpi cititorului trei 
sferturi din plăcerea ghicirii lui“. Dar chiar dacă poetul ar da 
de la început toate datele, există totuşi o serie de idei poetice 
care nu pierd nimic prin enunțare iniţială limpede, dimpotrivă. 
Cine nu intuieşte dintr-o dată simbolul florii care moare? El 
poate fi după împrejurări simbolul dorului, al pasiunii agoni- 
ce, al vieţii în amurg, şi melancolia, de o intensitate mai mare 
sau mai mică, este sugerată de fiecare dată în mod infailibil. 
În genere, toate simbolurile care corespund momentelor fun- 
damentale ale existenţei (dragostea, decepția, speranța, moar- 
tea etc.) turbură, sugerează, fac imediat imagine, deoarece 
vorbesc, în fond, despre destinul omului. Trandafirul care 
înfloreşte inculcă ideea iubirii; trandafirul care se usucă petală 
cu petală, pe aceea a iubirii care moare. Macedonski, Petică. 
Anghel, I. Pillat au uzat şi abuzat tocmai de astfel de „rețete“ 
sigure de sugestivitate. Limbajul acestor simboluri este direct 
şi tulburător prin definiţie. Doar spiritele blazate, sau cu întin- 
să educaţie literară, capabile de reacțiuni negative la clișee, au 
respins şi resping astfel de imagini elementar-sugestive. 

Nu acelaşi este însă cazul simbolului-parabolă şi al alego- 
riei, care presupune desfăşurări şi poante ideologice. Riscul 
pentru poet este acela de a irita pe cititor, obligându-l la un su- 
pliment de atenţie, la o lectură repetată, pe care acesta nu ȘI-O 
doreşte totdeauna. Cheia, turnul, poarta minulesciană şi altele 
de aceeaşi categorie au de multe ori, cu toată bunăvoința, un aer 
echivoc şi factice. În definitiv, în ce constă „misterul trioletu- 
lui“? Cel puţin la Ion Pillat cele trei sarcofage (Sarcofagele, în 
Amăgiri) reprezintă fapta, iubirea şi arta. Avem deci de a face 

cu un program de viață. Dar când în Erernităţi de-o clipă dăm 
peste un monarh orb care vorbeşte, trebuie să fim atenţi „ce 
vrea să spună poetul“. Faptul, desigur, nu ridică nici o proble- 
mă: ca să contemple lumina eternă, absolută, Aeterna Lux, măr- 
turisește monarhul, „mi-am smuls lumina lumii trecătoare“. 
Însă sugestia ca atare, a dispărut, tonul fiind prea didactic, de 
parabolă cu cheie, gen Oscar Wilde. Emil Isac, Al. T. Stama- 
tiad au cultivat genul, care se salvează de la artificialitate doar 
prin conciziune şi pregnanță imediată a imaginii centrală. 

Infailibil sugestivă, dacă este mânuită cu abilitate, este şi 
„corespondența“, mai puţin aceea între senzaţii, cât între mo- 
mentul emoţional şi imaginea care i se adecvează prin analogie. 
Cine nu s-a regăsit, uneori, în natură? Cine n-a meditat în mo- 
mente de criză morală la anume aspecte cosmice care par a 
vorbi eului de problemele sale? Pentru a da un exemplu arhicu- 
noscut, Moartea Narcisului de Anghel este tocmai monografia 
unui astfel de moment de „corespondență“, descris, analizat şi 
rezumat cu o deosebită claritate. Ce sugerează o floare, aflăm 
imediat consultând pe Ştefan Petică, pe D. Anghel, pe Mace- 
donski. Din ce se compune Farmecul nopții? Tot Anghel ne dă 
răspunsul: „dor“, „vânt blând, „flori de umbră“, „şoaptă“ etc. 
Măiestria constă în gruparea, gradarea şi convergenta acestor 
elemente, care la Anghel este ori prea lineară (sau mai bine zis 
plană), ori prea strict condusă. În genere, simbolismul româ- 
nesc este, s-ar zice, prea puţin insinuant şi prea mult discursiv. 
Dar că intuieşte, în momente izolate, procedee din cele mai 
sugestive este în afară de orice îndoială. 

Simplă, însă cu efecte sigure, se constată a fi şi deschide- 
rea de perspective, sugestia pe bază de invitaţie la visare, 
„tehnica“ pe care se bizuie întreaga capacitate de reverie şi 
evaziune simbolistă. Pe un element de bază, fie oniric, fie 
exotic, fie pur şi simplu introspectiv, se înalță o întreagă con- 
strucție diafană, aeriană, proiectată în timp şi spaţiu. Punctul 

ip a lina ana a al O 
de plecare poate fi o floare, un cântec, privirea mării (ca la 
Anghel), sosirea sau plecarea corăbiilor (ca la Ion Minulescu), 
inhalarea de parfumuri şi audiții muzicale melancolice (ca la 
Petică) şi în definitiv orice temă capabilă să provoace visarea 
trează. Lectura poeziei Paharul fermecat de D. Anghel (Fan- 
lezii) este absolut revelatorie pentru această metodă. 

Textul ne pare caracteristic pentru psihologia reveriei, 
pentru mecanismul declanşării jocului imaginilor retrospecti- 
ve, pentru ceea ce s-ar putea numi „proustianismul“ lui An- 
ghel. În schimb, N. Davidescu oferă într-un loc (Cu gândul 
aiurea, în Inscripţii) un exemplu de demonstrație negativă de 
antimăiestrie sugestivă: în loc să stimuleze reveria, poetul o 
anulează prin instrospecție, prin luciditatea analizei, a divapa- 
tiei mentale. Astfel de texte documentează asupra psihologiei 
simboliste, dar exemplifică o tendință estetică la antipodul 
programului curentului. 

Ceea ce s-a numit poezie de „atmosferă“ ține de aceeaşi 
„tehnică“ sugestivă. La realitatea sa contribuie în proporții 
inanalizabile o serie de elemente obsedante prin repetiţie, fie 
de ordinul decorului, fie al punerii în pagină. Este cazul tipic 
al poeziei lui Bacovia, construită pe o serie de imagini care 
revin mereu: amurg, toamnă, ploaie, ninsoare, plumb, corbi, 
copaci albi şi negri, parcuri solitare, târgul de provincie. clavi- 
rul, fanfară militară, caterinca. Poetul acumulează cât mai 
multe aspecte depresive, fără mare abundență verbală. dar cu 
o sobrietate calculată. Bacovia ştie să izoleze şi să decupeze 
imaginile care-l apasă, intuind cu inteligență artistică faptul că 
o poezie desfăşurată, întinsă ar anula întreaga emoție. De ace- 
ca el excelează în notații scurte, care au tendinţa să se cristali- 
zeze în strofe şi versuri — refren: 


Copacii albi, copacii negri 
Stau goi în parcul solitar: 

Decor de doliu funerar... 
Copacii albi, copacii negri. 
Amurg de toamnă violet. 
Oraşul tot e violet etc. 


Versul uşor izolabil, cu funcție de refren, putea fi întâlnit 
şi la Anghel. Dar aici el devine element fundamental de artă 
poetică. De aceeaşi factură este şi tehnica imaginii izolate, 
căzând solemn: 


Amurg de iarnă, sumbru, de metal, 
Câmpia albă — un imens rotund — 
Vâslind, un corb încet vine din fund, | 
Tăind orizontul, diametral. 


Materializarea senzaţiilor prin pastă grasă, formată din 
imagini de o consistență elementară (plumb, noroi, ploaie grea, 
fum, sânge etc.), lucrează în poezia lui Bacovia cu aceeaşi 
funcţie depresivă. Însă acest gen de percepții se întâlneşte şi la 
alți simbolişti, de pildă la N. Davidescu. Poetul inculcă ideea 
sfârşitului de toamnă prin imagini similare: doliu, monotonie, 
fum greoi, „ca atmosfera murdară de uzină“, pe aceea de liche- 
„fiere morală (ca urmare a spleen-ului) prin pregnante senzații 
de prelingere, vâscozitate, apăsare, destrămare. Când pendulul 
sufletesc se întoarce spre notații vitaliste, N. Davidescu înregis- 
trează cu bune efecte impresia de coacere până la incandescen- 
fă, ca în această evocare a arșiței Bărăganului: 


Priveşte-o cum se-nalță din bărăgan şi creşte, 
Cu lanurile grele de spicuri, îngereşte, 

Cum vine cu vărtejul de pulbere pe drum, 
Cum trece ca o trâmbă de uraganuri, cum 

Se leagănă pe-ntinsuri scânteietoare de-apă 

Şi-n peşteri de prin coasta Carpaților se sapă. 
Priveşte cum pluteşte ca un balsam divin, 
Cum pretutindeni râde şi se răsfață-n plin, 

Cu freamătul, cu taina şi cu răcoarea unei 
Păduri învăluite de răsăritul lunii; 

Cum picură cu roua sonorei dimineţi, 

Cum arde în cuptorul multiplelor vieți, 

Cu soarele în cuptorul multiplelor vieți, 

Cu soarele a cărui privire încălzeşte 
Instinctele, şi seva şi sângele-ndrăgeşte. 


Toate aceste imagini converg într-un sens unic, ascendent. 
Simbolismul cultivă în genere ceea ce s-ar putea numi desfăşura- 
rea imagistică în procesiune. Prin acumularea şi finalizarea ima- 
ginilor, „atmofera“ devine efectiv o realitate poetică. Dar uneori, 
mai rar, intervine şi contrastul (de proveniență baudelairiană) 
între exotic şi putrefacție, splendoare şi mizerie etc. O poezie de 
N. Davidescu (între multe alte texte simboliste) documentează 
tocmai asupra acestor procedee, asociind imagini de exuberanță 
vegetală cu acelea de infern ale reptilelor umede, respingătoare 
etc. (De profundis, în Inscripţii). Nu este vorba de nici un joc 
gratuit, deoarece totul este subsumat impresiei de spleen, de pu- 
trefacție morală, stare de spirit tipic simbolistă. Despre tehnica 
subsumării simboliste s-ar putea da şi alte detalii, dar noi nu în- 
treprindem aici un studiu de stilistică, ci o monografie de istorie 
literară. Ceea ce reținem acum sunt doar noțiunile şi observaţiile 
de bază, de natură să ajute la conturarea conceptului de „tehnică“ 
simbolistă în liniile sale esenţiale. 

Când am parcurs tezele esteticii simboliste, am luat cu- 
noştință de o întreagă teorie a muzicalității poeziei. În mod 
evident, sugestia simbolistă are un important coeficient de 
ordin muzical. Ideea de „orchestrare“ de „romanță“, de „cân- 
tec“ este absolut curentă. Însă dacă facem abstracție de pro- 

grame şi citim poezia simbolistă fără prejudecăţi teoretice, 
muzicalitatea în spiritul autentic al doctrinei este departe de a 
fi copleşitoare. Într-un sens, simboliştii nu sunt mai muzicali 
decât Bolintineanu sau Eminescu, dar în câteva momente tim- 
brul lor sună altfel. Marea ambiţie a acestor poeți este tran- 
scripția inefabilului muzical, ca senzaţie interioară, şi Minu- 
lescu a exprimat o dată această aspirație: 


În odaie, la fereastra cu perdele-nflorate, 
Nu e nimeni!... 

Si-n odaie, cântă totuşi, cineva... 
Doamne! ... 

Cine cântă — aşa? ... 
Cine-mperechiază-n noapte 

Note vagi, desperechiate?... 
Cine-mi luminează calea 

Și m-aduce până aici?... 

Cine-mi schimbă noaptea-n zi?... 
Cine cântă? ... 

Cine-a fi?... 


Dar citind acest poem, nu trebuie mare perspicacitate să-ți 

„dai seama că muzicalitatea este înțeleasă sub forma sonorității 

melodice, care este, în fond, de esenţă net antisimbolistă. Poe- 
tul, de altfel, o şi spune: 


Stiti voi ce sunt versurile mele? 
Zboruri în zigzag de rândunele — 
Zboruri fragmentate, 

Rupte 

Și-nnodate 

Ca să poată fi de toti cântate, 

Nu citite numai pe sub gene — 

Pui golaşi de vrăbii fără pene... 
lată o declaraţie care anulează întreg programul muzicali- 
tății simboliste, înlocuită, să recunoaştem, cu o melodicitate 
cantabilă, simpatică, de şansonetist, de diseur, uneori de retor, 
care a dat de gustul grandilocvenţei. Nici sonoritățile mace- 
donskiene nu sunt în genere simboliste, dar unele intonaţii 
încep să aibă o rostogolire leneşă, prin aliteraţii studiate: 


Pe balta clasă barca molatică plutea... 

Albeţi neprihănite curgeau din cer: — voioase 
Zâmbeau în fundul apei răsfrângeri argintoase; 
Oh! alba dimineaţă, şi visul ce şoptea, 

şi norii albi — şi crinii suavi — şi bolta clară 
Și Sufletul — curatul argint de odinioară. 


Sugestivitatea melodică interiorizată, întâlnim mai curând 
la Bacovia, cu cadențele sale de marş funebru: 


Ningea bogat, şi trist ningea, era târziu, 
Când m-a oprit, în drum, la geam clavirul; 
si-am plâns la geam, şi m-a cuprins delirul — 
Amar, prin noapte vântul fluiera pustiu, 


sau de vals: 


În aurora plină de vioare, 

Balul alb s-a resfirat pe neuitatele cărări. 
Cântau clare sărutări... 

Larg, miniatură de vremuri viitoare... 


Când nu este arid şi parcă voit prozaic, Bacovia devine 
% 
poate cel mai muzical simbolist român, amintind de Eminescu 
mai înfiorat: 

Cu lacrimi mari de sânge, 
Curg frunze de pe ramuri, — 
Și-nsângerat, amurgul 
Pătrunde-ncet prin geamuri, 


Pe dealurile — albastre 
De sânge urcă luna, 
De sânge parcă lacul 
Mai roş ca-ntoldeauna. 


Ritmul simbolist proclamat „liber“, ca element compo- 
nent al muzicalităţii interioare, nu are nici pe departe în prac- 
tica acestei poezii audiența largă ce s-ar putea bănui în pre- 
lungirea manifestărilor şi teoretizărilor din faza de avangardă 
a curentului. Simbolismul românesc, în ce are el mai funda- 
mental ca realizare, a rămas lângă formele tradiţionale de ver- 
sificație, devenite doar uneori mai lunecoase, precum la An- 
ghel (Ceasurile, în Fantezii), sau la N. Davidescu (Nevroză, în 
Inscripţii). O cadență prea vie este însă mai curând euforică 
decât sugestivă. De aceea măiestria simbolistă a ocolit-o. 

Nu trebuie să ne deruteze nici cazul lui Ion Minulescu. 
Acesta este doar aparent „„vers-librist“, căci poezia sa este 
compusă de regulă în strofe regulate şi doar ulterior dispusă 
tipografic după necesităţile urechii. În locul rimei, apar uneori 
asonanţele, unitățile prozodice variază. Dar nu se poate spune 
că simbolismul românesc a păşit efectiv, chiar în acest caz, cu 
realizări însemnate, pe calea versului cu adevărat liber, acela 
mulat exclusiv pe idee. Versurile libere ale lui Ovid Densu- 
sianu (Ervin), reci și palide, par mai curând produsul unei 
demonstraţii estetice. De un autentic vers liber reuşit se poate 
vorbi, în genere, de-abia de la poeţii „modernişti““, care provin 

DE 
din simbolism (B. Nemţeanu, B. Fundoianu etc.) şi apoi în 
special de la Al. Philippide şi Lucian Blaga înainte. 

Privită în ansamblu, „tehnica“ simbolistă nu Şi-a dat ade- 
vărata sa măsură decât în domeniul propriu- zis imagistic, un- 
de explorează şi exprimă, de multe ori cu un remarcabil suc- 
ces, noi posibilități de simbolizare, metaforizare şi sugestivita- 
te. În schimb, în domeniul strict formal, contribuțiile viabile 
ale simbolismului, deşi reale în materie de suplețe ritmică Şi 
vocabular poetic, regenerat în sens fastuos, exotic, ncologistic, 
mai ales de Ion Minulescu, nu sunt excesiv de mari. Ele chiar 
contrastează ca dimensiuni cu ambițiile programatice ale cu- 
rentului. 

Simptomatică pentru climatul cultural-ideologic al anilor 
"60, cartea Simbolismul românesc de Lidia Bote reprezintă 
prima sinteză critică dedicată unui curent literar dificil de de- 
finit datorită complexităţii sale şi care, în perioada totalitaris- 
mului, a fost ocultat, deşi contribuise decisiv, prin impunerea 
unei noi sensibilităţi estetice, la renovarea limbajului liric. 
Discreditat în ansamblu, dar şi prin principalii săi exponenți, 
simbolismul românesc a suportat asediul interpretărilor orien- 
tate de grila dogmatismului, concomitent cu obnubilarea poe- 
ticității specifice redusă, adesea, la insienifianța unui act mi- 
metic. Obstacole de natură ideologică, o conjunctură episte- 
mică ostilă în genere literarităţii, canoanele rigide agravează 
statutul acestei mişcări contradictorii, în ale cărei evanescenţe 
au proliferat ricanările neînţelegerii. 

Marcel Raymond, în incitanta sa lucrare De la Baudelai- 
re la suprarealism, amintea oarecum anecdotic faptul că miş- 
carea simbolistă a fost comparată cu dragonul din Alca, de- 
spre care niciunul dintre cei ce pretindeau a-l fi văzut nu putea 
spune cum arăta. Cunoscutul saurian din Insula Pinguinilor, 
romanul lui Anatole France, capătă astfel atributele unei para- 
bole a dificultății cuprinderii unui fenomen sensibil, neomo- 
gen, uneori chiar divergent, cum este cazul simbolismului. 

Sub umbrela termenului inventat de Jean Moreas în 1886, 
s-au manifestat, cum se ştie, direcții şi tendințe destul de dife- 
rite, reprezentate de versul ermetic şi de armoniile imitative 
ale lui Mallarmé, de culoarea vocalelor lui Rimbaud, de pri- 

matul muzicii la Verlaine, de consoanele lui René Ghil evo- 
când câte un instrument (simbolismul instrumentalist), de ver- 
sul liber al lui Kahn, misticismul lui Maeterlinck, magia lui 
Peladan, de versul dinamic al lui Verhaeren, galbenul lui Cor- 
bière sau de atmosfera ceţoasă din poezia lui Rodenbach, de 
macabrul lui Rollinat sau fluiditatea versului la Samain. Ceea 
ce îi uneşte, totuşi, pe toţi, este convingerea că, alături de rea- 
litatea obiectivă, există şi una transcendentă, suprasensibilă, 
depăşind posibilităţile cunoașterii exacte. Este zona intuiţiei 
vagi, confuze, ce poate fi doar simbolizată şi sugerată. Esteti- 
ca simbolistă îşi are originea tocmai în această intuiție a mis- 
terului şi impune ca nou criteriu al poeticităţii sugestia. 

În vreme ce idealul clasicismului fusese arhitectura, cel al 
romantismului, pictura, iar al parnasianismului, sculptura, 
idealul simboliştilor este plasat în sfera muzicii, observa per- 
tinent Verdun-L. Saulnier. Acelaşi lucru îl sesizase şi G. Căli- 
nescu în Compendiul său, arătând că propriu simbolismului 
este înlocuirea picturalului cu inefabilul muzical şi olfactiv, 
„conduct al metafizicului”. 

Moment de înnoire efectivă a liricii noastre, simbolismul 
românesc se naște împotriva epigonismului eminescian şi a 
semănătorismului, împotriva sentimentalismului dulceag, la- 
crimogen şi desuet. 

Lidia Bote decelează particularitățile individualizante ale 
simbolismului românesc şi, în acelaşi timp, relevă năzuinţa de 
sincronizare a acestuia cu întreaga mişcare poetică europeană. 
Prin Alexandru Macedonski, curentul autohton, cel puţin în 
ceea ce priveşte faza de pionierat, a teoretizărilor şi a experi- 
mentelor, descoperind estetismul este în pas cu poezia occi- 
dentală, pentru ca, prin George Bacovia, să atingă apogeul, 
trecând deja spre câmpul de atracţie al expresionismului. 

Pentru a recunoaște meritele reale ale exegezei Lidiei Bo- 
te, este necesar un minim exercițiu de contextualizare. În 1966, 

anul apariţiei Simbolismului românesc, văd lumina tiparului 
numeroase cărți de critică şi istorie literară, urmare a aparentei 
şi, din păcate, înşelătoarei democratizări a vieţii social-politice 
de la noi. Se găsesc în librării lucrări semnate de autori aparți- 
nând mai multor generaţii: Paul Cornea (De la Alexandrescu la 
Eminescu), Constantin Ciopraga (G. Topârceanu), lon Biberi 
(Tudor Vianu), Adrian Marino (Viaţa lui Alexandru Macedon- 
ski), Liviu Rusu (Eminescu şi Schopenhauer), N. Manolescu 
(Lecturi infidele), G. Dimisianu, Al. Piru, George Munteanu, G. 
Ivaşcu, T. Vargolici, M. Petroveanu, Valeriu Râpeanu, 1. D. 
Bălan, dar şi de cerchiştii Ion Negoiţescu (Scriitori români mo- 
derni) şi Cornel Regman (Confluenţe literare). În treacăt, să 
amintim că numai cu un an în urmă scena literară era dominată 
de Silvian Iosifescu, loan Lungu, Ileana Vrancea, M. Novicov. 
Demn de remarcat este şi interesul manifestat faţă de curentele 
literare ce au marcat decisiv. dezvoltarea literaturii noastre în 
secolul 19. Z.Ornea publica Junimismul şi, în evidentă contra- 
balansare, G. C. Nicolescu monografiază Curentul literar de la 
»„ Contemporanul”. 

Aşadar, Simbolismul românesc se înscrie într-un context 
în care noile tendinţe critice coexistă cu reminiscenţe şi rezi- 
duuri staliniste, precum şi cu presiunea național-comunistă de 
ultimă oră exercitată de către partidul unic. Într-un regim de 
strictă supraveghere era imposibilă evitarea acelei reverențe 
impuse constând în citarea numelor consacrate prin adeziune, 
„Vigilența” şi obedienţa partinică. 

Lidia Bote păstrează dreapta măsură şi aduce, nu fără ris- 
curi, în zona informaţiei teoretice lucrări de referință, greu 
„accesibile publicului românesc la acea dată, cum ar fi Messa- 
ge poctique du symbolisme, de Guy Michaud, Parnasse er 
symbolisme, de Pierre Martino, Impressionistes et symbolistes 
devant la presse, de Jacques Letheve ori celebra De Baudelai- 
re au surréalisme, a lui Marcel Raymond. | 

Operă de erudiție, investigând un material imens (valori- 
zat şi în excelenta Antologie a poeziei simboliste româneşti 
din 1968, în care constata asertiv omologii între avangardă şi 
simbolism), cu focalizări hermeneutice şi analize de incontes- 
tabilă profunzime, cu accent pe ceea ce autoarea numeşte 
„maiestria poetică”, Simbolismul românesc urmăreşte evoluţia 
istoricizată a acestui curent dintr-o perspectivă: multiplă: so- 
cială, ideologică, psihologică şi estetică, demers ce prefigura 
modalităţi actuale de evaluare a creaţiei, când esteticul este 
modulat de un orizont etic şi civic. 

În cadrele periodizării propuse de Lidia Bote (1880 — 
1920), se pot distinge câteva pregnante structuri simboliste: 

]. Simbolismul doctrinar (Alexandru Macedonski); 

2. Simbolismul autohtonizat (T. Demetrescu, Dimitrie 
Anghel, Ştefan Petică); 

3. Simbolismul academic (Ovid Densusianu); 

4. Simbolismul ostentativ (lon Minulescu); 

5. Simbolismul hieratic (George Bacovia); 

6. Simbolismul canonic (D. lacobescu); 

7. Simbolismul manierist (Horia Furtună, Al. T. Stama- 
tiad). 
| Dragonul din Alca ia, cum se vede, înfăţişarea Balaurului 
cu şapte capete (şi cu mult mai multe limbi). El stă la pândă în 
locurile tainice ale pădurii limbajului poetic („în arcane”, ar 
spune Macedonski), păzind comoara inefabilului. Cei dispuşi 
să-l înfrunte, asemeni distinsei şi temerarei exegete Lidia Bo- 
te, nu ca sauroctoni, ci prin îmblânzirea Textului, vor trebui să 
străbată „pădurea de simboluri” a cărții de faţă. O carte- 
document, ce oferă spre revizitare adevăruri fundamentale. 

